 UNIVERSITATEA DIN BUCUREŞTI FACULTATEA DE TEOLOGIE ORTODOXĂ „PATRIARHUL JUSTINIAN” INTRODUCERE ÎN CATEHETICA ORTODOXĂ Curs pentru anul al III - lea – Teologie Pastorală r Prof Dr VASILE GORDON BUCUREŞTI – 2003 1 CATEHEZĂ DESPRE SFÂNTA SCRIPTURĂ 2 CATEHEZĂ DESPRE SFÂNTA TRADIŢIE 3 IV CATEHEZĂ DESPRE SFÂNTA TREIME 4 1V CATEHEZĂ DESPRE MAICA DOMNULUI 5 VI CATEHEZĂ DESPRE SFÂNTA BISERICĂ 6 VII CATEHEZĂ DESPRE RUGĂCIUNE1 top 1 Pentru redactarea acestei schiţe de cateheză utilizăm cu precădere Teologia Morală Ortodoxă, vol 2, Editura Institutului Biblic şi de Misiune al BOR, Bucureşti, 1980, p 13-55 şi Învăţătura de Credinţă Creştină Ortodoxă, aceeaşi Editură, Bucureşti, 1952, p 202-223 CUVÂNT ÎNAINTE 2 I NOŢIUNI INTRODUCTIVE 3 • Terminologie 4 • Raportul cu Omiletica 6 • Implicaţii actuale 7 II EXCURS ÎN ISTORIA CATEHEZEI Mântuitorul Iisus Hristos, Catehetul Suprem 9 III CATEHEZA ÎN PRIMELE VEACURI CREŞTINE 1 Cateheza Sfinţilor Apostoli 16 2 Slujirea harismaticilor 17 3 Literatura catehetică în primele veacuri creştine 18 4 Catehumenatul 25 IV ŞCOLILE CATEHETICE 27 V ÎNVĂŢĂMÂNTUL CATEHETIC ROMÂNESC Repere ale unui scurt excurs istoric 33 VI IMPORTANŢA PRINCIPIILOR DIDACTICE ÎN CATEHIZARE Intenţii 59 Definiţii şi delimitări 60 Precizări etimologice şi istorice 61 Avantajele utilizării principiilor didactice 62 Nominalizarea principiilor didactice 63 Descrierea principiilor didactice 64 VII FACTORII ESENŢIALI AI EDUCAŢIEI RELIGIOASE a Preliminarii 74 b Terminologie 74 c Factori generali: ereditatea, mediul, educaţia 75 d Factori speciali ai educaţiei religioase: 1 Intenţii 77 2 Idealul educaţiei religioase 77 3 Factori concreţi ai educaţiei religioase: • Dumnezeu - factor şi izvor veşnic al educaţiei 79 • Familia creştină 80 • Biserica 91 • Şcoala 93 • Profesorul 96 • Elevul 101 VIII MIJLOACE PRACTICE DE CATEHIZARE ÎN BISERICĂ 1 Preliminarii 103 2 Cateheza 104 3 Dialogul săptămânal 107 4 Biblioteca parohială 109 5 Buletinul parohial 110 IX REDACTAREA ŞI PREZENTAREA CATEHEZEI Repere teoretice, metodice şi practice 114 1 Etapele redactării şi prezentării catehezei 114 2 Planul catehezei 121 X SCHIŢE DE PLANURI PENTRU CATEHEZE: 1 Cateheză despre importanţa lecturilor pentru luminarea credinţei 124 2 Cateheză despre Sfânta Scriptură 127 3 Cateheză despre Sfânta Tradiţie 130 4 Cateheză despre Sfânta Treime 133 5 Cateheză despre Maica Domnului 137 6 Cateheză despre Sfânta Biserică 140 7 Cateheză despre rugăciune 143 BIBLIOGRAFIE OBLIGATORIE PENTRU EXAMENE 147 BIBLIOGRAFIE GENERALĂ ORIENTATIVĂ 148 CUVÂNT ÎNAINTE Volumul de faţă cuprinde elementele de bază ale Cateheticii Ortodoxe pe care le prezentăm în această ediţie de probă, cu nădejdea că vor fi de folos studenţilor din anul al III-lea, curs de zi şi fără frecvenţă După cum se va observa, unele prelegeri sunt mai dezvoltate, altele mai scurte, potrivit cu actualitatea pe care o reprezintă, conţinutul fiind conceput în general schematic, având mai mult un rol de semnalare al temelor principale, totodată al reperelor bibliografice Cursul se limitează doar la acele teme catehetice şi metodice care corespund mai ales din punctul de vedere al misiunii practice, la care se adaugă bibliografia obligatorie şi cea generală, orientativă Deşi temele abordate nu tratează toate subiectele importate, ele acoperă în totalitate spaţiile orelor de curs şi ale seminariilor consacrate anului universitar, răspunzând, de fapt, strictului necesar al exigenţelor la această disciplină Pentru noua ediţie aşteptăm cu interes observaţiile şi sugestiile cursanţilor, atât cu privire la tematică, conţinut şi bibliografie, cât şi cu referiri la concepţie, stil, limbaj etc AUTOR UL I NOŢIUNI INTRODUCTIVE Catehetica este una dintre disciplinele Teologiei Practice care, la începuturile programelor didactice ale Facultăţii de Teologie (la Bucureşti, 1881- 1884), era inclusă într-o singură catedră, alături de Omiletică, Liturgică şi Pastorală2 Cu timpul a devenit materie distinctă, dar nu singură, ci împreună cu Omiletica, datorită apropiatei lor înrudiri Propriu-zis, catedra s-a detaşat în anul 1928, avându-l titular pe părintele Grigorie Cristescu Mai târziu au fost unele perioade când cele două discipline au fost separate, acest fapt explicându-se parţial şi prin pregătirea specifică a titularilor De exemplu, între anii 1947-1952, Omiletica (incluzând şi Exerciţiile de Predică) a fost predată de părintele Grigorie Cristescu, iar Catehetica de părintele Mihail Bulacu, specialist în Catehetică şi Pedagogie, cu doctoratul susţinut în acest domeniu încă din anul 19283 În anul 1952 Omiletica şi Catehetica vor fi din nou asociate, dar cu un adaos al noţiunilor de Pedagogie, catedra purtând, astfel, titlul de Omiletică, Catehetică, cu noţiuni de Pedagogie, titlu păstrat ca atare până în anul 1992, când Facultatea de Teologie intră în Universitate şi când Pedagogia este preluată de profesori din domeniul laic, cu pregătire specială în domeniu Catedra şi-a păstrat, aşadar, doar denumirea de Omiletică-Catehetică, aşa cum se prezintă şi astăzi: Catehetica pentru anul al III- lea de studii, Secţia Pastorală, iar Omiletica la anul al IV-lea, aceeaşi secţie O dată cu reintroducerea religiei în şcoală, Sfântul Sinod al Bisericii Ortodoxe Române a hotărât (şi Universitatea a acceptat) ca în cadrul Teologiei Practice să se predea şi disciplina intitulată Metodica predării religiei, curs opţional, la anul al III-lea de studii, pentru majoritatea secţiilor4 Metodica, nu este altceva, de fapt, decât 2 Pentru unele date utilizăm medalionul analitic al Pr prof dr Constantin GALERIU, Catedra de Omiletică şi Catehetică cu noţiuni de Pedagogie, în “Studii Teologice”, an XXXIII (1981), nr 7-10, p 578-581 3 Titlul tezei de doctorat: Studiu introductiv în Catehetica Ortodoxă, Oradea, 1928 4 În afară de secţiile de Asistenţă socială, Pictură şi Patrimoniu Pedagogia creştină, propriu-zis o componentă a Cateheticii şi opinăm că nu ar trebui predată separat, ci în cadrul acestei discipline Comparând programele analitice ale Cateheticii şi Metodicii vom observa imediat că programa celei din urmă este inclusă efectiv în cadrul celei dintâi Din punctul de vedere al instruirii religioase, Catehetica a fost prezentă dintru început în învăţământul religios românesc, atunci când el a căpătat forme organizate Ca ştiinţă, însă, această disciplină este tributară, sub aspectul terminologiei şi al structurării materialului didactic, teologiei apusene, fapt pe care arhimandritul cărturar Juvenal Ştefanelli, autorul primului tratat ştiinţific de Catehetică în literatura noastră ortodoxă5, îl recunoaşte fără complexe Format în disciplina şcolilor germane, Ştefanelli ne oferă prin tratatul său o mostră de erudiţie şi acrivie ştiinţifică, pilduitoare chiar pentru exigenţele didactice din zilele noastre În acest tratat se menţionează, între altele, că în Germania apar primele manuale de nivel superior, din domeniul de care ne ocupăm După ce prezintă câteva încercări mai timide, dar prezente încă din secolul al XVI-lea, Ştefanelli îl nominalizează pe F H Schwarz, care “cumpenind însemnătatea catecheticei, şi înţelegând necesitatea şi folosul ei pentru crescerea religioasă şi morală în biserică a scris: Katechetik oder Anleitung zum Unterrichte der Jugend im Christentum6, Gissen, 1818”7 Revenind în aria preocupărilor catehetice româneşti, se cuvine să mai pomenim câteva nume de rezonanţă ale câtorva dascăli de Teologie, care au ostenit şi ostenesc cu multă dăruire, prin cuvântul rostit şi scris: pr Tarangul Oreste, Nicolae Terchilă, pr Mihail Bulacu, arhid Nicolae Balcă, pr Dumitru Călugăr, pr Nicoale Petrescu, pr Constantin Galeriu (toţi trecuţi în veşnicie), dimpreună cu 5 Cernăuţi, 1880; ediţia a II-a, îmbogăţită, 1904, 342 p 6 Catehetica sau îndrumarea în învăţământ a tineretului în creştinism 7 Op cit , p 8 reprezentanţi încă activi: pr Sebastian Şebu, pr Costachi Grigoraş, arhim Veniamin Micle etc 8 * TERMINOLOGIE În cadrul acestei discipline întâlnim foarte frecvent următorii termeni: catehet, catehumen, cateheză, catehetică Catehetul este cel care învaţă pe altul, învăţătorul sau dascălul; catehumenul este cel care învaţă de la altul, ucenicul, elevul; cateheza este, în general vorbind, lucrarea didactică a Bisericii, fie că este vorba catehizarea în biserică, în cadrul cultului divin, fie că este vorba de ora de religie Catehetica este disciplina Teologiei Practice care se ocupă cu normele ştiinţifice de predare ale învăţământului religios-educativ, cu scopul de a forma caractere religios- morale Etimologic9, toţi aceşti termeni provin din grecescul kathcei`n (kata şi hJcei`n) = a suna, a răsuna de sus în jos, a spune ceva de la loc înalt Activitatea catehetică din Biserica primară se numea kathvcisi", termen pe care nu-l întâlnim sub această formă în Sfânta Scriptură Întâlnim în schimb formele verbale kathcei`n, kathcei`sqai, care se găsesc şi la Iosif Flavius şi la Filon Iată câteva exemple: • Fapte 21, 21: Şi ei au auzit despre tine10 (despre Pavel, n n ) că pe toţi iudeii care trăiesc printre neamuri îi înveţi să se lepede de Moise (kathchvqhsan de; peri; sou` o{ti ajpostasivan 8 Operele lor catehetice principale sunt incluse în lista noastră bibliografică, anexă a cursului de faţă, care poate fi consultată şi la Biblioteca Facultăţii de Teologie 9 Pentru explicaţiile etimologice utilizăm Manualul de Catehetică al pr prof dr Dumitru CĂLUGĂR, Editura Institutului Biblic şi de Misiune al BOR, Bucureşti, 1984 (ediţia a II-a) şi Cursul de Catehetică pentru anul al III-lea al pr lect dr Vasile RĂDUCĂ, Bucureşti, 1996 Detalii etimologice amănunţite pot fi urmărite şi în Catehetica arhim J ŞTEFANELLI, p 17-22, a cărui preocupare în acest sens este de-a dreptul impresionantă, în demersul său recurgând nu numai la citatele biblice cunoscute, ci şi la autori aparţinând literaturii şi filozofiei antice, dovedind, astfel, o excelentă cunoaştere a limbii clasice greceşti 10 Sensul, aici, este au fost învăţaţi (informaţi) despre tine didavskei" ajpo Mwu>sevw" tou;" kata; ta; e[qnh pavnta" jIoudaivou" ); • Romani 2, 18: Şi-I cunoşti voia (lui Dumnezeu, n n ) şi , învăţat fiind de Lege (kathcouvmenou" ejk tou` novmou ) ştii să desluşeşti deosebirile; • Galateni 6, 6: Cel ce primeşte cuvântul (învăţăturii) să-i facă învăţătorului său parte de toate bunurile (Koinwneivtw de; oJ kathcouvmeno" to;n lovgon tw`/ kathcou`nti ejn pa`sin ajgaqoi`") După cum lesne se poate observa, utilizarea verbului accentuează mai ales caracterul predării orale al învăţăturii creştine, conţinute în Revelaţia dumnezeiască Desigur, elementele de bază ale catehezei apostolice erau preluate, pe de o parte din Noul Testament, iar pe de altă parte din Tradiţie Trebuie să precizăm, de asemenea, că misiunea de catehizare apostolică nu implica doar aspectul didactic, învăţătoresc, adică o predare şi o însuşire a doctrinei, ci, deopotrivă, viaţa cultică şi disciplinară, propriu-zis întreaga activitate misionar- pastorală a Bisericii Cu alte cuvinte, cateheza nu se preocupa numai de împărtăşirea cunoştinţelor, ci şi de integrarea aspiranţilor la Botez în viaţa liturgică: rugăciunea, postul, exorcismele, examinarea conştiinţei etc Un alt aspect care trebuie reţinut este că în primele veacuri ale creştinismului catehumenii erau reprezentaţi îndeosebi de oameni maturi, care doreau să fie iniţiaţi în viaţa creştină Abia de la începutul Evului Mediu (sfârşitul secolului al V-lea), catehumenii numărau oameni mai puţin înaintaţi în vârstă Catehizarea s-a făcut, de asemenea, şi pruncilor botezaţi mici, începând cu anii în care se impunea educarea deprinderilor creştine Astfel, înţelesul cuvântului “cateheză” şi “catehumen” variază de la o perioadă istorică la alta, precum şi în funcţie de vârsta subiecţilor: la cei maturi şi neiniţiaţi în viaţa creştină, catehizarea premerge botezului, la cei mici o succede Până la organizarea catehumenatului, ca formă instituţională de educaţie religioasă, cateheza se confunda cu predica, în special cu cea misionară, totodată cu celelalte mijloace de pastoraţie, completându-se reciproc RAPORTUL CU OMILETICA 1 În prima fază a propovăduirii învăţăturii creştine, se desfăşura predica misionară = kerigma (de la gr khruvggw = a fi crainic, a vesti, a anunţa) Kerigma a fost opera Sfinţilor Apostoli şi a unor ucenici ai lor Ei vesteau Evanghelia celor care încă nu auziseră de ea Astfel, iudeilor se adresau în limbaj biblic vetero-testamentar, arătând ca Hristos este împlinirea profeţiilor pe care ei, ca membri ai poporului iudeu, le cunoşteau de la sinagogă Păgânilor se adresau potrivit gradului de înţelegere: grecilor, de pildă, în limbaj raţional şi chiar filozofic (cum a procedat, de pildă, Sf Ap Pavel), altora în contextul credinţelor şi tradiţiilor locale, urechea lor fiind familiarizată cu termenii acelor credinţe Se cunoaşte că misiunea kerigmatică a întâmpinat uneori mari obstacole, propovăduitorii riscându-şi nu de puţine ori viaţa Se ştie, de asemenea, că de multe ori nu erau acceptaţi, ba dimpotrivă, erau alungaţi cu pietre sau chiar omorâţi Conţinutul kerigmei era simplu dar de esenţă: • Dumnezeul Cel Unic, creator al cerului şi al pământului, veşnic proniator; • Întruparea Fiului Său, pentru mântuirea neamului omenesc; • Întemeierea împărăţiei lui Dumnezeu, la care sunt chemate toate neamurile, împărăţie concretizată în Biserica tuturor celor botezaţi Dacă cei ce ascultau erau receptivi, urma catehizarea şi botezul, dacă nu kerigma rămânea o încercare nereuşită pe moment, însă cu nădejdea propovăduitorului într-o reuşită viitoare 2 Kerigmei îi urma, aşadar, catehizarea propriu-zisă, cu toate implicaţiile specifice, făcută iniţial tot de Sfinţii Apostoli şi de ucenici ai lor, dar care era continuată, în cele mai multe cazuri, de didascali sau învăţători, despre a căror slujire vorbeşte Sf Ap Pavel în Epistola I-a către Corinteni: “Şi pe unii i-a pus Dumnezeu în Biserică: întâi apostoli, al doilea profeţi, al treilea învăţători (didavskaloi") ” (I Cor 12, 28) În legătură cu misiunea deosebit de importantă a didascalilor, literatura catehetică românească beneficiază de un studiu excepţional aparţinând profesorului de vrednică pomenire Teodor M Popescu, intitulat “Primii didascali creştini”11 Esenţial, cateheza a fost dintru început ocazională şi didactică Ocazională, când s-a făcut într-un mod ne organizat, în locuri întâmplătoare, de către cateheţi pasageri; cea didactică presupune un loc şi un spaţiu de timp bine determinate, desfăşurându-se în cadrul unor instituţii cu autoritate (Biserica, şcoli catehetice), fiind susţinută, desigur, de persoane pregătite şi autorizate de aceste instituţii 3 În faza următoare, după ce catehumenii erau botezaţi şi integraţi, astfel, în comunitatea eclezială, ei erau beneficiarii predicii propriu-zise, fie sub forma omiliei, fie a predicii tematice, în cadrul cultului, desigur În concluzie: cateheza începe misiunea propovăduirii, iar omilia sau predica o completează, o dezvoltă şi o desăvârşeşte * Din punct de vedere interconfesional, de-a lungul istoriei creştinismului, o dată cu regretabila separare pe denominaţiuni, au apărut în mod inevitabil şi diferenţieri de abordare a demersului catehetic Astfel, romano-catolicii au dat atenţie cu precădere disciplinei, protestanţii instruirii intelectuale, pe când la ortodocşi accentul a rămas pe cult, pe integrarea în viaţa liturgică Implicaţii actuale Astăzi nu se mai poate vorbi de catehumeni în înţelesul termenului din Biserica primară Puţini sunt oamenii maturi, cel puţin în ţara 11 Publicat în “Studii teologice”, nr 2/1932, p 140-211; republicat de Editura Institutului Biblic şi de Misiune al BOR în vol Biserica şi cultura, Bucureşti, 1996, p 214-233 Menţionăm că acest studiu face parte dintre lecturile bibliografice obligatorii pentru examene, în cadrul disciplinei Cateheticii noastră, care să nu fie botezaţi, iar cele mai multe solicitări pentru intrarea în creştinismul ortodox, ale celor care iniţial au aparţinut religiilor necreştine se datorează căsătoriilor mixte Pentru aceste cazuri, catehizarea se face în mod particular, neorganizat, cu atenţie sporită sau, uneori, redusă, în funcţie de gradul de preocupare al preotului-catehet şi, implicit, al “catehumenului” Cu toate acestea, vorbim şi astăzi în mod curent de cateheză şi catehizare Şi nu fără temei După evenimentele din decembrie 1989 a fost posibilă reintroducerea religiei în şcoală, acest demers constituindu-se, astfel, într-o formă organizată de catehizare În parohii, cu toate că şi pe vremea dictaturii comuniste preoţii au făcut catehizare “cu timp şi fără timp”, începând cu anul 1990 s-au putut organiza întruniri speciale, îndeosebi cu tinerii doritori de luminare a credinţei, având loc, astfel, un dialog catehetic organizat Sunt, astfel, parohii care, în afara orarului de slujbe, au în programul săptămânal o zi şi o oră specială consacrată catehizării propriu-zise, cu o tematică prestabilită, cu studiu biblic şi doctrinar, cu teme care se citesc acasă şi se discută apoi la biserică asupra lor, deodată cu dialogul ad-hoc la care cei interesaţi pun întrebări iar preotul răspunde În sprijinul acestuia au venit şi noile publicaţii creştine, cărţi şi reviste, ale câtorva edituri creştin-ortodoxe deosebit de prolifice12, fiind posibilă deschiderea de biblioteci publice cu program de împrumut, chiar în interiorul sfintelor lăcaşuri Unele parohii au editat reviste şi buletine, cu un impact benefic şi în plan catehetic În condiţiile în care astăzi, mai mult ca oricând, sectele de tot felul operează cu un zel tot mai aprig, împărţind gratuit un număr crescând de publicaţii otrăvite, dialogând cu creştinii noştri prin specularea tuturor prilejurilor, profitând, totodată, 12 Alături de vechea şi prestigioasa Editură a Institutului Biblic şi de Misiune a BOR de la Bucureşti, s-au afirmat în mod deosebit următoarele: Deisis-Sibiu, Anastasia-Bucureşti, Bizantină-Bucureşti, Sophia- Bucureşti, Ramida-Bucureşti, Buna-Vestire-Bacău, deodată, evident, cu editurile mitropoliilor, arhiepiscopiilor şi episcopiilor ortodoxe române, din ţară şi din străinătate de ignoranţa multora, slujitorii Bisericii neamului nu pot fi pasivi, ci vor face misiune de catehizare cu responsabilitatea cuvenită Scopul de azi al catehizării nu diferă esenţial de cel din totdeauna: instruirea păstoriţilor cu privire la doctrină şi cult, în vederea mântuirii Didactic vorbind, catehetica urmăreşte cu prioritate formarea de caractere creştine13 Observăm, aşadar, că accentul nu cade atât pe aspectul informativ, ci mai ales cel formativ Mai adânc vorbind, a catehiza înseamnă a face din credincioşi membri vii ai Bisericii, susţinându-i în creşterea duhovnicească spre desăvârşire, după cum inspirat se exprimă Sf Ap Pavel: "Până vom ajunge toţi la unitatea credinţei şi a cunoaşterii Fiului lui Dumnezeu, la starea bărbatului desăvârşit, la măsura vârstei deplinătăţii în Hristos" (Efeseni 4, 13) Importanţa actuală a Cateheticii se leagă direct de importanţa misiunii Bisericii în contemporaneitate Alături de Omiletică, această disciplină valorifică întreg tezaurul doctrinar, biblic, istoric, cultic şi canonic al Bisericii drept- măritoare, arătându-ne principiile, metodele, formele şi mijloacele prin care acest tezaur poate să ajungă şi să pătrundă în inimile credincioşilor, spre a-i convinge la săvârşirea faptelor prin care să dobândească mântuirea 13 Pentru acest subiect a se vedea teza de doctorat a pr prof Dumitru CĂLUGĂR, Caracterul religios- moral creştin, Sibiu, 1955, XVI + 292 p II SCURT EXCURS ÎN ISTORIA CATEHEZEI Mântuitorul Iisus Hristos – Catehetul Suprem Cateheza creştină s-a născut o dată cu zorii creştinismului, avându-L întemeietor pe Hristos, iar ca izvor fundamental Evanghelia Sa Nu este simplă abordarea slujirii catehetice (sau învăţătoreşti) a Mântuitorului, datorită complexităţii ei, propriu-zis complexităţii personalităţii Catehetului Suprem, manifestate printr-o pedagogie unică în istoria umanităţii Căci orice încercare în acest sens îşi va asuma inevitabil riscul relativizării De aceea, conştienţi de acest risc, recunoaştem ab initio imposibilitatea unei abordări corespunzătoare înălţimii Sale catehetice, chiar dacă evangheliile ne dau o mulţime de exemple deosebit de grăitoare în acest sens În consecinţă, ne propunem doar semnalarea câtorva aspecte, însoţite pe alocuri de ilustraţii, acordând în schimb libertate cursanţilor să completeze singuri imaginea Celui mai mare Catehet din istoria mântuirii, cu date şi remarci trecute prin filtrul cugetării şi trăirii personale Iată, aşadar, semnalările noastre:  slujirea învăţătorească, una dintre cele trei slujiri, egale în importanţa lor mântuitoare, asumate de Mântuitorul (deodată cu cea arhierească şi pastorală), este evidenţiată mai pregnant de către evanghelişti decât celelalte două El era numit în mod obişnuit Învăţătorul (Rabbi, Didavskalo") apelativ pe care Însuşi l-a confirmat: “Voi Mă numiţi pe Mine Învăţătorul şi Domnul şi bine ziceţi, că sunt” (Matei 23, 8-10) La începutul misiunii Sale, audienţa era restrânsă (12 apostoli), dar în scurtă vreme “mulţimea Îl îmbulzea ca să asculte cuvântul lui Dumnezeu” (Luca V, 1) Calitatea de învăţător era cerută în mod firesc de caracterul doctrinar, dogmatic, al creştinismului Spre deosebire de păgânism, creştinismul este o religie-învăţătură şi trebuia, în consecinţă, să aibă neapărat un învăţător religios Politeismul grec şi roman era o religie fără dogme, nepropunând adevăruri de credinţă, fiind, de fapt, un cult a cărui justificare se pierdea, teoretic, în legendă, mit, superstiţie În contrast, creştinismul nu s-a mărginit la dimensiunea cultică, liturgică, cu toate că fost şi ea prezentă dintru început, ci şi-a conturat o doctrină, o teologie, pe baza învăţăturilor doctrinare propovăduite de cel mai mare Învăţător Fericiţi vor fi fost ascultătorii Săi contemporani! Uimiţi adversarii Săi! Chiar şi cei mai înverşunaţi dintre aceştia au recunoscut cu sinceritate: “Niciodată n-a vorbit vreun om ca Omul acesta”! (In 7, 46) Care era, de fapt, “secretul” acestei supremaţii retorice incontestabile? Răspunsul ni-l dă Evanghelistul Matei atunci când spune: “ Căci îi învăţa ca unul care are putere, iar nu cum îi învăţau cărturarii lor” (7, 29) Iar puterea izvora din persoana Sa dumnezeiască, căci Omul-Hristos este, în acelaşi timp, întărit, împuternicit, de Dumnezeul-Hristos El este Pedagogul prin excelenţă, paradigmă a oricărei pedagogii autentice Părintele bisericesc Clement Alexandrinul a fost pe bună dreptate inspirat atunci când Lui, Pedagogului desăvârşit, I-a consacrat una dintre cele mai însemnate scrieri patristice, Pedagogul, în care spune la un moment dat: “Pedagogul nostru este Sfântul Dumnezeu Iisus, Cuvântul, Care conduce întreaga omenire Însuşi iubitorul de oameni Dumnezeu ne este Pedagog”14  conţinutul învăţăturilor Sale vizează realităţile veşnice: Dumnezeu, suflet, nemurire, viaţa viitoare etc În principal, trei mari teme sunt conturate în slujirea Sa didactică: Dumnezeu, lume, om, ultimele două fiind abordate permanent în perspectiva veşniciei De aceea, în esenţă, marea temă a predicii şi catehezei Sale o constituie vestirea împărăţiei lui Dumnezeu: “Plinitu-s-a vremea şi împărăţia lui Dumnezeu s-a apropiat Pocăiţi-vă şi credeţi în Evanghelie!” (Marcu 1, 15) Iar pentru dobândirea împărăţiei cereşti, a mântuirii propriu-zise, ascultătorii trebuiau să recunoască mesianitatea şi dumnezeirea Sa 14 Clement ALEXANDRINUL, Scrieri, vol 4 din PSB, Editura Institutului Biblic şi de Misiune al BOR, trad de Pr D FECIORU, Bucureşti, 1982, p 198  locul activităţii catehetice era peste tot unde ascultătorii dovedeau receptivitate El nu S-a mărginit la un anume loc, ci străbătând Iudeea, Galileea şi Samaria, învăţa în case, sub cerul liber, în pieţele publice, în adunări sociale, pe mare şi pe uscat, pe munte şi la şes, în pustie etc , aşadar în orice loc unde era ascultat  metodele catehizării Sale anticipează, în sâmbure, cele mai eficiente principii şi mijloace pe care le-a promovat pedagogia ulterioară, inclusiv cea modernă, pe care le profesează, de fapt, şi astăzi Esenţial, modul desfăşurării învăţământului hristic, la fel cu traiul Său cotidian, a fost simplu, apropiat, plin de iubire şi compasiune pentru cei umili, în acelaşi timp, însă, plin de demnitate, măreţie şi forţă spirituală O simplă enumerare a principiilor şi metodelor pedagogice actuale, va constata similitudini evidente în cateheza Mântuitorului Selectăm câteva exemple: 1 Principii: • Psihologic Dumnezeiesc cunoscător al sufletului omenesc, Mântuitorul se adaptează permanent la mentalitatea, cunoştinţele şi preocupările celor cărora le vorbea Într-un fel vorbeşte cu cei simpli, în alt fel cu Nicodim cel erudit Vorbeşte autoritar cu Petru cel impulsiv, dar plin de tandreţe cu Zaheu, vameşul cel smerit etc ; • Natural Fără să suprasolicite efortul de receptare al ascultătorilor, Mântuitorul, folosind cu tact metoda inductivă, învăţa mai întâi cele uşor de reţinut, evidenţiind cu prioritate ceea ce este esenţial de reţinut şi urmat: “Căutaţi mai întâi împărăţia cerurilor şi dreptatea Lui, şi toate celelalte se vor adăuga vouă ” (Matei 6, 33); • Intuitiv Acest principiu, atât de recomandat şi astăzi în procesul educaţional, a fost utilizat cu precădere de Mântuitorul, în special prin rostirea parabolelor, folosind diverse mijloace intuitive, cum ar fi acţiunile (grăirea Sa era urmată în chip pilduitor de o fapta concretă, ca de exemplu o vindecare, o înviere, înmulţire a pâinilor etc ), individualizările (insistând, concret, pe atitudini ca: “Dacă ochiul tău te sminteşte ”, “Dacă-ti va da cineva o palmă ” să se ia măsurile corespunzătoare cu mesajul Său evanghelic), contrastul (Bogatul nemilostiv şi săracul Lazăr, Vameşul şi fariseul) etc • Temeinic, durabil: “Cerul şi pământul vor trece, dar cuvintele Mele nu!” (Marcu 13, 31) Învăţătura Sa, dublată de exemplul iubirii Sale jertfelnice aveau să cucerească definitiv inimile ucenicilor Săi, încât Sf Ap Pavel se întreabă retoric şi mărturisitor, totodată: “Cine ne va despărţi pe noi de dragostea lui Hristos? Foamea, prigoanele, strâmtorările ?” (Romani 8, 35) • Activ şi practic: vorbeşte plugarilor despre semănător; podgorenilor despre lucratorii viei; pescarilor despre pescuitul minunat; samarinencei despre Mesia Cel aşteptat etc ; • Educativ: urmăreşte nu doar informarea “despre ”, ci formarea, zidirea sufletească a omului Nu cele trecătoare, ci cele veşnice: “Nu numai cu pâine va trăi omul, ci cu tot cuvântul care iese din gura lui Dumnezeu” (Matei 4, 4) 2 Metodele, de asemenea, sunt cele mai eficiente şi astăzi: inductivă (parabolele), deductivă (predica de pe munte), analitică (pilda semănătorului), sintetică (“fiţi, dar, voi desăvârşiţi ”), genetică (“Eu sunt uşa ”), experimentală (pescuirea minunată, înmulţirea pâinilor); 3 Forma didactică este atât cea povestitoare (acroamatică), aşa cum o întâlnim în special în pilde, cât şi cea dialogică (întrebătoare sau erotematică), aşa cum o vedem în convorbirile particulare (de ex cu samarineanca, cu Nicodim etc ) 4 Moduri de învăţământ, se disting în special trei: individual (Nicodim), colectiv (în faţa mulţimilor) şi monitorial (când trimite pe ucenici la propovăduire) * Din cele de mai sus nu trebuie să înţelegem că succesul unic al învăţăturii Mântuitorului s-ar datora exclusiv principiilor, metodelor, formelor etc , enumerate anterior “Cheia” impactului suprafiresc al pedagogiei Sale se datorează în primul rând dumnezeirii persoanei Lui, oferind nu o paradigmă catehetică umană, ci una divino-umană “Cheia” şi “noutatea” sunt reprezentate de El Însuşi: învăţătura Sa nu este una teoretică, un fel de “artă pentru artă”, ci una care se întruchipează într- un model desăvârşit, înfăţişându-ni-se o identificare deplină între ceea ce a învăţat şi viaţa Sa Cu alte cuvinte, a trăit pe viu învăţătura Sa Iată cum vede, spre exemplu, Sf Ioan Gură de Aur această identificare pentru cei ce sunt chemaţi să-şi asume misiunea învăţătorească: “Şi după cum omul, oriunde s-ar arăta, trebuie să se vadă că se deosebeşte de animale, tot aşa şi învăţătorul trebuie să arate că este învăţător şi când grăieşte şi când tace şi când stă la masă şi când face orice altceva; trebuie să se vadă că este învăţător şi din mers şi din privire şi din ţinută, într-un cuvânt din toate!”15 Din aceste motive Mântuitorul trebuie socotit, aşa cum inspirat a formulat savantul Simion Mehedinţi (1868-1962), “Cel dintâi mare educator al omenirii şi adevăratul mântuitor al copiilor”16 Pedagogului Suprem, profesorul- 15 Sf IOAN GURĂ DE AUR, Omilii la Matei, vol 23 PSB, trad pr dr Dumitru FECIORU, Editura Institutului Biblic şi de Misiune al BOR, Bucureşti, 1994, p 823 (tâlcuire la Matei 23, 6-7) 16 Scrieri despre educaţie şi învăţământ Antologie Ediţie îngrijită de Dumitru MUSTER, Editura Academiei, Bucureşti, 1992, p 216 Simion Mehedinţi, cel mai mare geograf român, trebuie socotit şi unul dintre cei mai mari pedagogi pe care i-a avut ţara noastră A fost nu numai un savant ci şi un creştin autentic şi un naţionalist în cel mai bun sens al cuvântului La instalarea comunismului pe meleagurile noastre el nu s-a "aliniat", asumându-şi cu demnitate toate privaţiunile prin care a trecut din această cauză Notăm, fie şi în treacăt, câteva dintre cele mai cunoscute scrieri pedagogice ale sale: Poporul (Cuvinte către studenţi ), Bucureşti, 1921; Altă creştere Şcoala Muncii, Bucureşti, 1929 (vezi şi ultima ediţie, a 9- a!, Edit Axia, Craiova, 2003, prefaţată de pr V Gordon); Apropierea de Iisus prin Biserica noastră, prin alegerea educatorilor, Bucureşti, 1935; Creştinismul românesc, Bucureşti, 1995; Parabole şi învăţături geograf, dublat de profesorul-pedagog, Simion Mehedinţi, îi consacră aprecieri de mare frumuseţe, dintre care spicuim: "Într-un sat din Galileea, s-a ivit acum vreo două mii de ani un tânăr care purta pe fruntea sa lumina unui mare ideal Încă din pruncie pribeag prin Eghipet, el simţise toate disonanţele vieţii şi nenumăratele scăderi ale oamenilor Nazarineanul cel inimos se simţea atras nu spre cărturari, farisei şi toată oligarhia care înconjura Templul din Ierusalim, ci pentru robii care lucrau în arşiţa soarelui, flămânzi, bătuţi şi schingiuiţi, pentru paraliticii din Vitezda, pentru orbi, leproşi, schilozi şi alţi dezmoşteniţi ai sorţii Pe toţi aceştia voia El să-i ridice din mizeria fizică şi morală Iar ca metodă de urmat, în nemărginita Lui milă faţă de scăderile omeneşti, a pus înainte una singură: iubeşte pe aproapele tău, ca pe tine însuţi fie acela cine va fi şi cum va fi, deoarece chiar în cea mai păcătoasă făptură omenească tot se poate să găseşti măcar un sâmbure de omenie şi, cine ştie, o privire prietenească, un cuvânt bun sau un sprijin cât de mic, la timp potrivit, va fi în stare să-l ridice din înjosirea în care se află Greutatea cea mare pentru tânărul Nazarinean era deci să schimbe întâi sufletul dascălilor, adică al oamenilor maturi, înainte de a îndruma în alt chip creşterea copiilor "17 Mesager al noii porunci (“Poruncă nouă vă dau vouă: să vă iubiţi unul pe altul, precum Eu v-am iubit pe voi ”, Ioan 13, 34, adică total, până la jertfă dacă este nevoie ), Mântuitorul a folosit, de fapt, o singură şi supremă metodă: a iubirii depline, jertfelnice, susţinută cu dumnezeiasca Sa smerenie (“S-a smerit pe Sine, făcându-Se ascultător până la moarte - şi încă moarte pe cruce!” Filipeni 2, 8) Dacă am face o analiză comparativă între pedagogia Mântuitorului şi a filozofilor mari ai antichităţii, am observa fără greutate că filozofii erau promotori ai raţiunii, în detrimentul evident al iubirii Bunăoară Socrate (470-399), socotit îndeobşte cel mai mare filozof antic, excela în exerciţii raţionale, în silogisme şi fineţuri din Evanghelie, Bucureşti, 1925 (reeditată în 2002, cu o prefaţă semnată de pr V Gordon) 17 Ibidem, p 215 dialectice, dar nu s-a priceput deloc să intre în sufletele contemporanilor, pentru că- i trata de sus, fără smerenie şi dragoste, fapt care i-a atras în final dezaprobarea generală, exceptând ataşamentul câtorva ucenici fanatici În cazul său şi al multora ca el se confirmă adevărul că raţiunea îngâmfă, pe când dragostea smereşte Raţiunea suficientă este soră bună cu mândria, iar iubirea deschisă cunoaşterii şi acceptării părerii celuilalt - soră bună cu smerenia Aşadar, nu cu raţiunea a operat Mântuitorul, ci cu iubirea, căci silogismele raţionale, oricâtă admiraţie ar stârni din partea ascultătorilor, nu mişcă inima şi nu determină, în final, săvârşirea faptelor bune De aceea Mântuitorul ne-a învăţat şi ne-a dat pildă că apelul la partea emotivă a sufletului omenesc este pârghia cea mai puternică a oricărui învăţământ Iar pentru cel care cumpăneşte bine realităţile este limpede că, de fapt, nu ideile conduc lumea, ci simţămintele Evident, bune sau rele Însă, dacă Socrate n-a putut avea Modelul Suprem, fiind scuzabil, aşadar, pedagogii care au cunoscut Evanghelia nu mai pot face abstracţie acum de cel mai preţios izvor al celei mai înalte şi eficiente pedagogii O confirmare aparte în acest sens o reprezintă ataşamentul faţă de Evanghelie al celui socotit cel mai mare pedagog modern, Johann Pestalozzi (1746-1827) Cu prioritate, două elemente, dovedite esenţiale, a desprins el din pedagogia divino-umană a Mântuitorului Iisus Hristos: iubirea neţărmurită şi utilizarea maximă a intuiţiei “O mare piedică în cunoaşterea adevărului, mărturiseşte Pestalozzi, este ştiinţa de vorbe, de care nu se leagă, însă, o cunoaştere reală a lucrurilor Când pasărea cântă Când viermele se târăşte pe o frunză, atunci tu, învăţătorule, curmă lecţia de vorbe, deoarece pasărea şi viermele învaţă pe copil mai mult şi mai bine Taci!” 18 Tăcerea, ne amintim, era , de fapt, una din metodele utilizate de Mântuitorul în anumite împrejurări (“Şi din nou a intrat în pretoriu – Pilat, n n - şi I-a zis lui Iisus: De unde eşti Tu? Dar Iisus tăcea ” – Ioan 19, 9) 18 Ibidem, p 219 În literatura pedagogică românească laică, Iisus Hristos a fost recunoscut în mod constant ca Supremul Pedagog, exceptând perioada de tristă amintire 1945- 1989, exceptând, de asemenea, cazuri izolate ale unor “pedagogi” atei Exemplul cel mai strălucit din perioada anterioară comunismului îl avem în scrierile pedagogice ale lui Simion Mehedinţi, din care am citat deja în prelegerea de faţă Interesant este că şi în anii comunismului au fost minţi luminate din acest domeniu care au avut curajul recunoaşterii în scris a lui Iisus, ca neîntrecut Învăţător Iată un exemplu: “Hristos a fost un vorbitor cu totul peste nivel, iar parabolele Sale, chiar în traducere, impresionează şi pe cel mai adânc adversar al creştinismului ” 19 Şi să luăm aminte că afirmaţia este făcută în anul 1973, în plină epocă ceauşistă! După anul de graţie 1989, pedagogii laici creştini au ieşit din “catacombe” şi au scris nestingheriţi, acordându-I Mântuitorului locul pe care L-a avut din totdeauna în pedagogia românească autentică Între aceştia în ultima vreme s-a remarcat în chip aparte profesorul de psihologie şi pedagogie de la Universitatea din Iaşi, Constantin Cucoş, care, în cel mai recent volum al său cu privire la educaţia religioasă, consacră 15 pagini referitoare la pedagogia Mântuitorului, “hristică” - după cum o numeşte domnia sa20 Dincolo de unele stângăcii de exprimare prea “laică” C Cucoş merită o atenţie aparte, în acest demers deloc uşor al observării impactului actual şi concret al catehezei Învăţătorului nostru suprem Iată, bunăoară, un fragment al descrierii consacrate Mântuitorului: "Iisus Hristos este norma fundamentală, paradigma esenţială de la care se va inspira adevăratul creştin în acţiunile sale În măsura în care noi ne livrăm Lui, şi Dumnezeu coboară la noi Fiţi dar următori ai lui Dumnezeu, ca nişte fii iubiţi (Efeseni 5, 1) - ne cheamă Sfântul Apostol Pavel Şi acest travaliu se cere a fi făcut pe cont propriu şi în mod liber, până vom ajunge la unitatea credinţei şi a cunoaşterii Fiului lui 19 Vasile FLORESCU, Retorica şi neoretorica, Editura Academiei RSR, Bucureşti, 1973, p 91 20 Constantin CUCOŞ, Educaţia religioasă Repere teoretice şi metodice, Edit “Polirom”, Iaşi, 1999, p 75-90 (începând cu § Iisus Hristos ca învăţător suprem, p 75-78) Dumnezeu, la starea bărbatului desăvârşit, la măsura vârstei deplinătăţii lui Hristos (Efeseni 4, 13) Iisus Hristos este modelul formator prin excelenţă Tradiţia ne îndeamnă să-L imităm pe El, să-I urmăm exemplul şi nu să fim egalii Lui Hristos este un model care transcede omul; acesta din urmă pretinde şi caută să-L egaleze, fără însă a atinge statutul Său Vom face în acest punct următoarea precizare: observăm că modelul hristic îngăduie o perfecţionare a atributelor umane reale şi nu ne sperie prin intangibilitatea Lui Spre El au acces toţi indivizii, indiferent de slăbiciunile şi căderile de circumstanţă Nimeni nu este împiedicat de nimic în acest urcuş "21 Iar la sfârşitul paragrafului, prof Cucoş conchide: "Hristos ne oferă chipul cu generozitate, dragoste şi înţelegere Dar oamenii rămân responsabili de calitatea asemănării "22 Aşadar, făcând abstracţie de anumiţi termeni mai puţin compatibili cu limbajul teologic, prezentarea făcută Învăţătorului Suprem de către acest tânăr profesor neteolog, ca de altfel şi câtorva sfinţi părinţi mai cunoscuţi23, este o dovadă exemplară a reîntoarcerii pedagogiei laice spre valorile perene ale catehezei creştine 21 Ibidem, p 76 22 Ibidem, p 78 23 Ibidem, p 47-57 III CATEHEZA ÎN PRIMELE VEACURI CREŞTINE 1 CATEHEZA SFINŢILOR APOSTOLI Formaţi la “Şcoala Catehetică” a Mântuitorului Iisus Hristos, Sfinţii Apostoli, ascultători poruncii Sale “Mergând, învăţaţi toate neamurile ” (Matei 28,19), au continuat misiunea Sa catehetică, rânduind, totodată, episcopi, preoţi şi diaconi etc , pentru împlinirea slujirii învăţătoreşti Factorul esenţial în demersul catehetic apostolic nu se leagă, însă, de o anumită ştiinţă pedagogică, cu toate că ei erau înţelepţi prin firea lor şi înţelepţiţi prin harul Sfântului Duh, ci de o neţărmurită dragoste faţă de Hristos şi Evanghelia Sa, totodată faţă de cei cărora le făceau catehizare Aşa se explică râvna lor jertfelnică, ştiut fiind faptul că numai iubirea totală poate determina sacrificiul De aceea Sfinţii Apostoli, în slujba lor învăţătorească, s-au dus la moarte ca la nuntă! Sf Ap Pavel exprimă în mod admirabil acest temei al iubirii de Hristos, ca mobil suprem al râvnei lor nelimitate: “Cine ne va despărţi pe noi de dragostea lui Hristos? Necazul, sau strâmtorarea, sau prigoana, sau foametea, sau lipsa de îmbrăcăminte, sau sabia? Precum este scris (în Ps 43, 24, n n ): “Pentru Tine suntem omorâţi toată ziua, socotiţi am fost ca nişte oi de junghiere” Căci nici moartea, nici viaţa, nici îngerii, nici stăpânirile, nici cele de acum, nici cele ce vor fi nu vor putea să ne despartă pe noi de dragostea lui Dumnezeu, cea întru Hristos Iisus, Domnul nostru ” (Rom 8, 35-39) Înarmaţi cu această dragoste şi întăriţi cu puterea Sf Duh, primit la Cincizecime, Sfinţii Apostoli au cutreierat trei continente (Asia, Europa şi Africa), propovăduind Evanghelia şi întemeind peste tot Biserici creştine O dată cu întemeierea Bisericilor, ei rânduiau episcopi şi preoţi, cărora le porunceau să vegheze la păstrarea nealterată a învăţăturii evanghelice Misiunea catehetică s-a desfăşurat parte în scris (consemnată parţial în cele 27 de cărţi ale Noului Testament), parte oral (consemnată sporadic în alte scrieri decât cele neo- testamentare) Scopul prioritar al catehezei apostolice era pregătirea “catehumenilor” pentru Taina Sf Botez Obiectul catehizării: cuvântul Domnului, Sfânta Evanghelie Mărturisirea Sf Ap Pavel este programativă, în acest sens, pentru toate timpurile, de altfel: “Căci nu ne propovăduim pe noi înşine, ci pe Hristos!” (II Cor 4, 5) Metodele şi formele catehizării erau adaptate corespunzător situaţiilor concrete Bunăoară, Sf Ap Pavel, în convorbirile catehetice cu iudeii folosea argumente din Legea Veche, iar cu păgânii argumente raţionale (uneori filozofice), intuitive etc , desprinse din viaţa, obiceiurile şi gândirea lor Învăţământul catehetic se desfăşura gradat, de cele mai multe ori inductiv (de la simplu la complex) aşa cum mărturiseşte acelaşi Sf Ap Pavel, atunci când le scrie corintenilor: “V-am hrănit cu lapte, iar nu cu bucate (tari, n n ), căci încă nu eraţi în stare; şi nici chiar acum nu sunteţi în stare, fiindcă sunteţi încă trupeşti ” (I Cor 3, 2-3) Cu acelaşi înţeles le scrie, de asemenea, conaţionalilor săi evrei: “Fiindcă voi, cei ce de multă vreme ar fi trebuit să fiţi învăţători, încă mai aveţi nevoie ca cineva să vă înveţe întâiile gânguriri ale cuvintelor lui Dumnezeu; şi aţi ajuns să aveţi nevoie de lapte, nu de hrană tare Căci tot cel ce se hrăneşte cu lapte e un nepriceput în cuvântul dreptăţii, fiindcă e prunc; iar hrana tare e pentru cei desăvârşiţi, care prin obişnuinţă au simţurile deprinse să deosebească binele şi răul” (5, 12-14) Râvna şi tactul pedagogic al Sf Ap Pavel se vădesc, de altfel, din propria-i mărturisire, atunci când spune: “Tuturor toate m-am făcut, pentru ca-n orice chip să-i mântuiesc ” (I Cor 9, 22) Metodele şi formele de catehizare ale Sf Ap Pavel, cunoscute mai bine decât în cazul celorlalţi apostoli, datorită scrierilor neo- testamentare, sunt, de altfel, emblematice pentru toţi apostolii şi ucenicii lor Toţi, fără excepţie, s-au făcut tuturor toate pentru a-şi împlini mandatul încredinţat 2 SLUJIREA HARISMATICILOR Împreună cu Sfinţii Apostoli, în Biserica primară au făcut misiune profeţii şi didascalii, ca purtători ai unor harisme speciale, specifice râvnei incandescente a slujirii apostolice Mărturie despre aceşti misionari-cateheţi depune Sf Ap Pavel, în Epistola I-a către Corinteni: “Şi pe unii i-a pus Dumnezeu în Biserică: întâi apostoli; al doilea, profeţi; al treilea, învăţători ” (12, 28) Că aceştia aveau un har misionar special ne încredinţează tot Sf Ap Pavel, atunci când întreabă retoric: “Oare toţi sunt apostoli? Oare toţi sunt profeţi? Oare toţi sunt învăţători? Oare toţi fac minuni? ” (I Cor 12, 29) Dintre harismatici, cei care s-au ocupat în mod expres de catehizare au fost didascalii Ilustrul nostru profesor de teologie, regretatul Teodor M Popescu, le-a consacrat un studiu cu totul excepţional, intitulat Primii didascali creştini, apărut mai întâi în revista “Studii Teologice” 24, iar relativ recent în volumul “Biserica şi cultura”25 Iată cum distinge domnia sa slujirile celor trei harisme: “Pe când Apostolul era misionarul profesionist, iar Profetul organul inspirat, care prezice, revelează, ceartă şi sfătuieşte, Didascalul este, aşa cum îl arată şi numele, învăţătorul propriu-zis al comunităţii, cel care o instruieşte mai de-aproape în cele ale credinţei şi moralei creştine, purtător al cunoştinţei şi înţelepciunii În triada de slujitori ai cuvântului dumnezeiesc, el este factorul special al învăţământului creştin Numai el are ca funcţie determinantă învăţătura Pentru istoria teologiei creştine, didascalul are, de aceea, o importanţă pe care n-au avut-o evanghelistul misionar şi profetul ”26 Misiunea apostolilor şi a profeţilor s-a stins de timpuriu, dar a didascalilor a continuat până prin secolul al V-lea, după cum ne încredinţează istoricul bisericesc Socrate27 Cum lesne se poate deduce, didascalii erau rânduiţi de 24 Nr 2/1932 (şi în Extras) 25 Editura Institutului Biblic şi de Misiune al Bisericii Ortodoxe Române, Bucureşti, 1996, p 79-182 Pentru importanţa deosebită pe care o prezintă acest studiu, cursanţii au obligaţia să-l citească, urmând a fi examinaţi din el la colocvii 26 Biserica şi cultura , p 86-87 27 Ibidem, p 124 către Sfinţii Apostoli în comunităţile în care aşezau preoţi Astfel, în timp ce preoţii se ocupau cu precădere de săvârşirea cultului divin, didascalii aveau în grijă explicarea învăţăturilor evanghelice propovăduite de Sfinţii Apostoli Tot ei erau cei care protejau aceste învăţături de interpretări greşite, de atacurile ereticilor etc Funcţia didascalilor a fost preluată încet-încet de bărbaţi instruiţi, care vor întemeia şcoli catehetice şi alte instituţii de învăţământ Toate, bineînţeles, cu binecuvântarea şi sub ascultarea Bisericii 3 LITERATURA CATEHETICĂ ÎN PRIMELE VEACURI Câteva repere Pe lângă cărţile Noului Testament, care ne dau ştiri foarte importante privitoare la cateheza primelor veacuri, literatura creştină beneficiază de câteva scrieri deosebit de preţioase în acest subiect Prezentarea noastră va fi selectivă, având doar scopul de a semnala câteva dintre ele, în vederea stimulării unei lecturi individuale din partea cursanţilor Astfel, precizăm mai întâi că literatura catehetică a primelor veacuri poate fi clasificată în trei categorii: a perioada Părinţilor Apostolici; b perioada apologetică-polemică; c perioada post-apologetică Facem de asemenea precizarea, chiar dacă faptul s-ar subînţelege de la sine, că demersul catehetic de astăzi nu poate ignora bogăţia informativă şi mai ales formativă pe care izvoarele patristice le oferă preoţilor şi dascălilor de religie din zilele noastre Operele Sfinţilor Părinţi, ca o fericită completare şi tâlcuire a Sfintei Scripturi, constituie temelia pe care se zideşte edificiul trainic al unui învăţământ complet, care-şi poate împlini scopul, acela de a forma caractere religios-morale, ţintind în ultimă instanţă desăvârşirea, în vederea mântuirii Cunoaşterea şi utilizarea lor de către noi, cei de azi, urmează, de fapt, sfatului înţelept dat de Sf Ap Pavel, atât de potrivit în acest sens: “Aduceţi-vă aminte de mai-marii voştri, care v-au grăit vouă cuvântul lui Dumnezeu; priviţi cu luare aminte cum şi-au încheiat viaţa şi urmaţi-le credinţa ” (Evrei 13, 7) Prezentăm, aşadar, câteva dintre cele mai cunoscute repere patristice, scrieri ale unor vrednici “mai-mari” ai noştri, conform perioadelor mai sus enunţate28: a Perioada Părinţilor Apostolici Se numesc Părinţi Apostolici scriitorii creştini care au trăit în a doua jumătate a secolului întâi şi prima jumătate a secolului al doilea, care au fost ucenici ai Sfinţilor Apostoli, sau cel puţin i-au cunoscut29 Cele mai însemnate scrieri ale Părinţilor Apostolici sunt: Învăţătura celor doisprezece Apostoli (Didahia), Epistola Sf Barnaba, Epistola către Corinteni a Sf Clement al Romei, Epistolele Sf Ignaţiu al Antiohiei, Epistola Sf Policarp al Smirnei, Păstorul lui Herma, Epistola către Diognet etc 30 Alături de aceste scrieri, de mare importanţă sunt şi Constituţiile Apostolice, operă al cărei autor nu este cunoscut, apărută probabil în sec III-V, alcătuită din opt cărţi, care conţin un rezumat al întregii învăţături dogmatice, morale şi cultice creştine a Bisericii primare b Perioada apologetico-polemică a înregistrat opere ale apologeţilor greci, ca: Quadratus, Ariston de Pella, Sf Justin Martirul şi Filozoful (Apologiile I şi II, Dialogul cu iudeul Trifon), Miltiade, Apolinarie, Meliton de Sardes, Taţian Asirianul, Teofil al Antiohiei, Atenagora Atenianul etc 31 şi ale apologeţilor latini: Tertulian, Menunciu Felix, Sf Ciprian etc 32 28 Pentru acest capitol utilizăm cu precădere manualele de Catehetică tipărite la Editura Institutului Biblic şi de Misiune al BOR: al pr prof dr D CĂLUGĂR, pentru Institutele Teologice, Bucureşti, 1976, p 26- 33 şi al pr prof N PETRESCU, pentru Seminariile Teologice, Bucureşti, 1978, p 33 ş u 29 Termenul "Părinţi apostolici" nu a fost cunoscut antichităţii creştine El a fost pus în circulaţie în secolul al XVII-lea de primul editor al acestor scrieri, J B COTELIER, în lucrarea sa "Patres aevi apostolici", 2 volume, 1672 Vezi vol Scrierile Părinţilor Apostolici, vol 1 din colecţia PSB, trad de Pr D FECIORU, Editura Institutului Biblic şi de misiune al Bisericii Ortodoxe Române, Bucureşti, 1979, p 9 30 Ibidem - în cuprinsul a 350 p 31 Apologeţi de limba greacă, vol 2 din colecţia PSB, trad de Pr T BODOGAE, Pr Olimp CĂCIULĂ şi Pr D FECIORU, Editura Institutului Biblic şi de Misiune al Bisericii Ortodoxe Române, Bucureşti, 1980, 390 p 32 Apologeţi de limbă latină, vol 3 din PSB, trad Nicolae CHIŢESCU, Eliodor CONSTANTINESCU, Paul PAPADOPOL, David POPESCU, Institutului Biblic şi de Misiune al Bisericii Ortodoxe Române, c Literatura catehetică de după epoca apologetică, înregistrează lucrări de adâncă erudiţie, precum: Pedagogul (autor: Clement Alexandrinul), Catehezele Sf Chiril al Ierusalimului, Marele cuvânt catehetic (al Sf Grigorie de Nyssa) etc Asupra acestora din urmă vom zăbovi cu un scurt comentariu, întrucât prezintă un mare interes nu numai pentru istoria catehezei, dar şi pentru învăţământul nostru religios de astăzi 33 - Pedagogul aparţine marelui erudit creştin Clement Alexandrinul (sec II- III), scriitor cu o cultură literară, filozofică şi teologică strălucită, la care se adaugă o excelentă elocinţă Scrierea se adresează catehumenilor din Alexandria, în sânul cărora se strecuraseră nişte deprinderi păgâne Este compusă din trei cărţi şi se încheie cu un imn de slăvire al Mântuitorului De fapt, El este Pedagogul Suprem, după cum însuşi Clement mărturiseşte: “Pedagogul nostru, însă, este Sfântul Dumnezeu Iisus, Cuvântul, Care conduce întreaga omenire Însuşi iubitorul de oameni Dumnezeu ne este Pedagog” 34 Tot în acelaşi capitol (al VII-lea, Cartea I), Clement propune şi o “definiţie” a Pedagogiei creştine: “Pedagogia este credinţă în Dumnezeu; este învăţătură a slujirii lui Dumnezeu; este instruirea spre cunoaşterea adevărului; este vieţuire dreaptă, care duce la cer ” 35 • Catehezele Sf Chiril al Ierusalimului, constituie şi astăzi, la fel ca în sec al IV-lea când au fost rostite, un izvor deosebit de preţios pentru Catehetica creştină36, mult apreciate de teologii români, dovadă fiind studiile si articolele Bucureşti, 1981, 508 p 33 A se vedea CLEMENT ALEXANDRINUL, “Scrieri – Partea întâia”, vol 4 din colecţia PSB, Editura Institutului Biblic şi de Misiune al BOR, trad Pr D FECIORU, Bucureşti, 1982, p 165-362 34 Ibidem, p 198 35 Ibidem, p 196 36 Sf CHIRIL al Ierusalimului, Catehezele, trad Pr D FECIORU, Bucureşti, partea I, 1943 (Procateheza şi primele 12 Cateheze) şi partea a II - a, 1945 (următoarele 12 Cateheze) , Colecţia “Izvoarele Ortodoxiei”, numerele 6 şi 7 consacrate lor37 Sunt în număr de 24: Procateheza, 18 cateheze către catehumeni (care urmau să fie botezaţi) şi 5 cateheze mistagogice, adresate celor de curând botezaţi (neofiţilor) - Procateheza este un prolog al catehezelor, în care se dau sfaturi celor care voiesc să intre în creştinism Ea începe cu o revărsare a bucuriei din partea autorului pentru cei care au fost chemaţi a fi pregătiţi pentru Botez: “Acum suflă asupra voastră, care aveţi să fiţi luminaţi, mireasma fericirii! Acum adunaţi florile cele duhovniceşti, ca să împletiţi cununile cereşti! Acum a adiat mireasma cea bună a Sfântului Duh! Acum aţi ajuns la porţile palatului împărătesc! Să dea Dumnezeu ca să fiţi luaţi înăuntru chiar de Împăratul! Acum s-au arătat florile pomilor! Să dea Dumnezeu ca şi rodul să fie desăvârşit!” 38 - Cateheza I se dezvoltă pe textul de la Isaia 1, 16: “Spălaţi-vă şi vă curăţiţi şi scoateţi vicleşugurile din inimile voastre dinaintea ochilor Mei”; - Cateheza a II - a tratează despre pocăinţă, despre iertarea păcatelor, despre cel potrivnic etc , având drept călăuză un text din Iezechiel: “Dreptatea dreptului peste el va fi şi fărădelegea celui fără de lege peste el va fi Dacă cel fără de lege se va întoarce de la toate fărădelegile lui, va trăi negreşit şi nu va muri!” (18, 20); - Cateheza a III-a este un fel de “lecţie” despre Botez, pe baza textului de la Romani 6, 3-4: “Sau nu ştiţi că oricâţi ne-am botezat în Hristos Iisus, ne-am botezat întru moartea Lui? Deci ne-am îngropat cu El, în moarte, prin Botez ” 37 A se vedea Bibliografia Generală, ataşată la sfârşitul Cursului, în care am notat câteva dintre aceste studii şi articole 38 Partea I, vol 6, p 37 - Cateheza a IV-a tratează despre zece dogme, cuprinse, de fapt, în Simbolul Credinţei: despre Dumnezeu, despre Hristos, despre Cruce, despre Înviere etc - Cateheza a V-a vorbeşte despre virtutea credinţei, pornind de la textul din Evrei 11, 1: “Credinţa este adeverirea celor nădăjduite, dovedirea lucrurilor nevăzute ”; - Cateheza a VI-a se ocupă cu explicarea primului articol din Simbolul Credinţei; - Cateheza a VII-a conţine învăţătura despre Tatăl şi atributele Sale, pornind de la cuvintele: "Pentru aceasta îmi plec genunchii înaintea Tatălui, din care se numeşte tot numele părintesc, în cer şi pe pământ " (Efeseni 3, 14-15); - Cateheza a VIII-a, plecând de la citatul din Ieremia 32, 18-19 (Dumnezeule mare şi puternic, Doamne mare în sfat şi puternic în lucruri, atotputernice ), explică atributul atotputerniciei lui Dumnezeu- Tatăl; - Cateheza a IX-a explică expresia din Crez “Făcătorul cerului şi al pământului, al tuturor celor văzute şi nevăzute ”, pe baza citatului din Iov 33, 4; - Cateheza a X-a explică primele cuvinte din articolul al II-lea al Simbolului de Credinţă: “Şi întru Unul Domn Iisus ”, pe baza textului din I Cor 8, 5-6; - Cateheza a XI-a explică în continuare cuvintele din Crez “Fiul lui Dumnezeu, Unul născut, Carele din Tatăl S-a născut ” - Cateheza a XII-a tâlcuieşte articolul al III-lea din Simbolul Credinţei, citând textele din Isaia 7, 10-13, cu scopul de a combate pe eretici şi pe iudei; - Cateheza a XIII-a vorbeşte despre Cruce, răstignirea şi îngroparea Domnului, îndemnând la cinstirea Sf Cruci, a face semnul ei etc ; - Cateheza a XIV-a, ţinută în ziua Sf Paşti, explică articolele V şi VI din Crez, despre Înviere şi Înălţare; - Cateheza a XV-a vorbeşte despre venirea întru slavă a Domnului nostru Iisus Hristos, ca să judece viii şi morţii (articolul al VII-lea din Crez); - Cateheza a XVI-a explică articolul al VIII-lea din Crez, vorbind despre Duhul Sfânt, combătând, totodată, ereziile lui Simon Magul şi a lui Manes (gnostic din secolul al III-lea); - Cateheza a XVII-a continuă explicaţiile despre Sf Duh; - Cateheza a XVIII-a, ultima din cele “pentru cei care au să se lumineze”, vorbeşte despre Biserică (articolul al IX-lea din Crez) Facem menţiunea că toate aceste 18 cateheze au fost ţinute înainte de Sfintele Paşti, iar în ziua praznicului, după ce au fost botezaţi, catehumenii au purtat numele de “luminaţi” sau “neofiţi” În săptămâna luminată, Sfântul Chiril le ţine alte 5 cateheze, numite “mistagogice” (kathchvseij mustagogikaiv): - Cateheza I-a mistagogică (XIX) explică ritualul Tainei Sf Botez; - Cateheza a II-a mistagogică (XX) continuă explicarea începută în cateheza anterioară; - Cateheza a III-a mistagogică (XXI) vorbeşte despre Taina Sf Mir şi despre ungerea propriu-zisă, pe care Sfântul Părinte o numeşte “crivsma”; - Cateheza a IV-a mistagogică (XXII), vorbeşte despre Taina Sfintei Euharistii; - Cateheza a V-a mistagogică (XXIII) explică momentele mai însemnate din Sfânta Liturghie, o dată cu simbolismul lor • Marele Cuvânt Catehetic al Sfântului Grigorie de Nyssa (Lovgo" kathchtiko`" o mevga") este cea mai importantă lucrare a sa39 Scrisă pe la anul 385, lucrarea cuprinde 40 de capitole şi are mai mult un conţinut dogmatic, fiind adresată dascălilor creştini din acea vreme (între care şi didascalii, despre care am vorbit mai sus) În accepţiunea de azi, această lucrare ar putea fi inclusă în categoria catehismelor, dar depăşeşte cu mult nivelul mediu al acestora Scrierea este structurată în trei părţi, precedate de un prolog în care vorbeşte despre rolul pe care îl are învăţământul catehetic Prima parte tratează despre Sfânta Treime; a doua parte despre păcat, întrupare şi mântuirea prin Hristos; a treia despre Botez şi Euharistie * Dintre autorii de literatură catehetică ai primelor veacuri din Apus evidenţiem doi Părinţi: • Sfântul Niceta de Remesiana40, cu lucrarea Catechismus sive instructionis libelli sex (Catehismul, sau şase cărticele de învăţătură), publicată în anii 374-381, cu învăţături pentru candidaţii la Botez (competentes) S-au păstrat în întregime numai cărţile a 3-a şi a 5-a Între preocupările principale se numără combaterea păgânismului, a politeismului, ocultismului şi astrologiei 39 Vezi vol Sf Grigorie de NYSSA, Marele cuvânt catehetic, trad de T CRISTESCU şi N BARBU, Bucureşti, 1947; ediţia a II-a = 1998 (edit "Sofia") Pentru teologia Sf Grigore de Nyssa, mai ales cu privire la om şi la mântuire, a se vedea teza de doctorat a pr Vasile RĂDUCĂ, Antropologia Sfântului Grigore de Nyssa, Editura Institutului Biblic şi de Misiune al Bisericii Ortodoxe Române, Bucureşti, 1996, 403 p 40 Pentru viaţa şi opera Sf Niceta de Remesiana, vezi Pr Ştefan ALEXE, Sfântul Niceta de Remesiana şi ecumenicitatea patristică din sec IV şi V, Teză de doctorat, ST XXI, 1969, nr 7-8, p 453-587; • Fericitul Augustin41 cu scrierea De catechisandis rudibus (Despre trebuinţa de a-i învăţa pe cei simpli), scrisă aprox pe la anul 400, în 27 de capitole, adresată unui diacon din Cartagina, Deogratias, la cererea acestuia, pentru a-i fi îndrumar în munca lui de catehizare Această lucrare este considerată primul manual de catehetică al Bisericii primare apusene, după cum Pedagogul lui Clement Alexandrinul este socotit primul “manual catehetic” din Orient Este structurată în trei părţi: prima tratează despre materia învăţământului catehetic, a doua despre procedeele (metodele) adecvate învăţământului, iar a treia despre ţinuta catehetului Amintim, de asemenea, că Fericitul Augustin a lăsat, între altele, o altă lucrare din domeniul catehetico-pedagogic, De Magistro (Despre Învăţător), tradusă şi în limba română42 Această lucrare se prezintă sub forma unui dialog cu fiul său Adeodatus (fruct al unei iubiri nelegitime, de dinainte de convertire, mort la vârsta de 17 ani, copil de o inteligenţă precoce, care-l speria uneori pe tatăl său) Linia călăuzitoare a lucrării este Dumnezeu, "Unicul Învăţător", Care se află în ceruri şi pe Care, după opinia Fericitului Augustin, în măsura în care vom învăţa mai mult, Îl vom iubi mai mult "A-L iubi şi a-L cunoaşte" înseamnă adevărata fericire pe care pretind toţi că o caută, dar puţini sunt aceia cărora le este dată bucuria de a o fi găsit cu adevărat 41 Fer AUGUSTIN, De catechisandis rudibus, MIGNE, P L XXXX, col 309-348; (vezi şi Oeuvres complètes de Saint Augustin, text bilingv, Trad par PERONNE, VINCENT & comp , Paris, 1869, Tom XXI (Sur la manière d'enseigner la doctrine chrétienne aux ignorants), p 394-443 Trad rom de George Bogdan Ţâra, Prima cateheză Iniţiere în viaţa creştină Ediţie bilinvă, Polirom, Bucureşti, 2002; 42 Idem, De magistro, P L XXXII, col 1193-1220; trad rom Eugen MUNTEANU, Institutul European, Iaşi, 1995 (ediţie bilingvă) 4 C A T E H U M E N A T U L Sub acest nume se cuprinde perioada dintre jumătatea secolului al II-lea şi secolul al V-lea, în care, sub o formă organizată, s-a desfăşurat catehizarea iudeilor şi a păgânilor în scopul încreştinării Ca formă neorganizată didactic putem vorbi de catehumenat chiar de pe vremea Sfinţilor Apostoli, întrucât era firesc ca înainte de Botez candidaţii să fie instruiţi, pentru a putea da dovadă, apoi, despre credinţa lor Cu timpul s-a simţit însă nevoia unui învăţământ catehetic cu un program coerent, pe o anumită durată, în funcţie de situaţiile specifice Primele dovezi despre organizarea catehumenatului le avem în jurul anului 150, în scrierile Sf Justin Martirul şi Filozoful Astfel, în Apologia I-a, notează între altele: “Toţi cei care s-ar încredinţa a crede că lucrurile acestea învăţate şi propovăduite de noi sunt adevărate şi care făgăduiesc că vor putea trăi aşa, sunt învăţaţi să se roage şi să ceară de la Dumnezeu, postind, iertarea păcatelor pe care le-au săvârşit mai înainte, în timp ce noi, la rândul nostru, ne rugăm şi postim laolaltă cu ei Apoi, ei sunt conduşi de noi undeva, unde este apă şi sunt renăscuţi acolo, în acelaşi fel în care noi înşine am fost renăscuţi; ei primesc atunci o baie în apă, în numele Părintelui tuturor şi Stăpânului Dumnezeu şi al Mântuitorului nostru Iisus Hristos şi al Sfântului Duh ”43 Iar puţin mai încolo: “ Iar baia aceasta se numeşte luminare, întrucât cei care primesc toate cele în legătură cu ea devin apoi luminaţi la minte ”44 Observăm, aşadar, că înainte de baia Botezului, avea loc un anumit instructaj, fiind învăţaţi să se roage, să postească etc , iar după “baie” se numeau “luminaţi”, termen pe care îl întâlnim şi în alte scrieri din perioada catehumenatului, cum am văzut mai sus, de exemplu, în Catehezele Sf Chiril al Ierusalimului 43 În vol 2 PSB, Apologeţi de limbă greacă, trad de pr D BODOGAE, pr D FECIORU şi pr O CĂCIULĂ, Editura Institutului Biblic şi de Misiune al BOR, Bucureşti, 1980, cap LXI, p 66 44 Ibidem, p 67 Instrucţia catehetică, aflăm tot de la Justin Martirul, era asigurată de cateheţi Iar catehumenii au fost împărţiţi iniţial în două categorii: instruiţi elementar şi înaintaţii Conţinutul instruirii îl constituia învăţătura de bază a Bisericii, cuprinsă îndeosebi în Simbolurile de Credinţă, cu precădere cel niceo-constantinopolitan Evident, era explicată doctrina despre Sfânta Treime, Biserică, Taine, moarte, înviere, viaţa veşnică etc , alături de învăţăturile morale, necesare unei conduite creştine autentice Durata catehumenatului a crescut progresiv (aflăm din Constituţiile Apostolice, în special Cartea a VII-a): 3 luni, 1 an, 2 şi chiar 3 ani Treptele catehumenatului erau trei: ascultătorii (participau la Sfânta Liturghie până la “câţi sunteţi chemaţi ”); îngenunchetorii – catehumeni mai avansaţi (participau până la Heruvic); luminaţii, numiţi şi competenţi, erau catehumenii înscrişi deja pe listele pentru Taina Botezului, cu 40 de zile înaintea Sfintele Paşti Iniţial, Botezul se săvârşea numai în sâmbăta Paştilor Noii botezaţi se numeau “luminaţi” sau “neofiţi” şi umblau îmbrăcaţi într-o haină albă toată Săptămâna Luminată (de la Paşti la Florii) Mai apoi Botezul s-a săvârşit şi-n ajunul altor Praznice Împărăteşti: Naşterea, Botezul, Rusaliile, Floriile Ca o reminiscenţă (şi dovadă) a acestui fapt este cântarea la Liturghie “Câţi în Hristos v- aţi botezat, în Hristos v-aţi şi-mbrăcat ”, în loc de Trisaghion * Concluzii La finele acestui mic excurs în slujirea catehetică a primelor veacuri creştine se impun câteva observaţii generale: - fiecare dintre cele patru paragrafe tratate ar fi meritat, având în vedere importanţa lor, un număr mult mai mare de pagini, în care să fie prezentate şi alte aspecte decât cele menţionate Din raţiuni metodologice, am procedat, însă, la această restrângere asupra strictului necesar, în special pentru a nu încărca excesiv cursul; - informaţiile sumare incluse în această prelegere pot fi completate prin aprofundarea bibliografică, cu deosebire prin analizarea lucrărilor mai importante, semnalate atât în interiorul capitolelor, cât şi la notele de subsol După cum lesne se poate observa, am semnalat cu precădere lucrările traduse din operele Sfinţilor Părinţi, pentru gradul ridicat de accesibilitate, dar studenţii pot apela şi la altele, netraduse încă, fie în text original, fie în variantele unor limbi moderne, de largă circulaţie, cum sunt cele din cunoscuta colecţie "Sources Chrétiennes"; - precizăm, de asemenea, că unele dintre lucrările catehetice importante, din aceeaşi perioadă a primelor veacuri creştine, vor fi menţionate în capitolul următor, în cadrul şcolilor catehetice, context în care au slujit părinţii şi scriitorii bisericeşti IV Ş C O L I L E CATEHETICE La fel ca în capitolele precedente, nici aici nu ne propunem să intrăm în prea multe detalii istorice, pe care cei interesaţi le pot afla în manualele de specialitate, ci să punctăm doar care au fost marile centre ale catehizării, reprezentanţii mai de seamă, operele lor principale în acest subiect (inclusiv tematica acestora), totodată ce anume din aceste opere poate sluji demersului catehetic actual ALEXANDRIA În acest centru vestit al antichităţii au călcat picioarele Sfântului Marcu, unul din cei şaptezeci apostoli, autor al Evangheliei a 2-a Iată ce spune Eusebiu de Cezareea în privinţa lui: “Despre Marcu se spune că a fost cel dintâi trimis să predice Evanghelia în Egipt, aşa cum a compus-o, şi tot el a întemeiat acolo primele biserici”45 Iar în Cronică spune că Marcu a evanghelizat şi Alexandria, ştire preluată probabil de la Dionisie, episcopul Alexandriei, ucenic al lui Origen, la care Eusebiu se referă deseori în Istoria sa46 Ei bine, în acest centru evanghelizat deja, pe la jumătatea secolului al II-lea s-a deschis o importantă şcoală catehetică, al cărei prim conducător a fost Panten (pe la anul 180) Interesant este faptul că şcoala alexandrină este cunoscută sub nume diferite: şcoala cuvintelor sau învăţăturilor sacre (didaskalei`on tw`n iverw`n lovgon); şcoala catehizării (to; th`" kathchvsew" didaskalei`on) ; adunarea (pentru învăţătură) a credincioşilor (hj tw`n pistw`n diatribh)v sau, simplu, Şcoala din Alexandria (to; kat jAlexavndreian didaskalei`on) După Panten, cei mai valoroşi cateheţi vor fi Clement Alexandrinul (150-217) şi Origen (185-245) La început această şcoală nu a fost întreţinută de Biserică, ci prin mijloace particulare Origen, de pildă, pentru a putea trăi vindea manuscrise ale unor autori profani pe care le poseda, sau 45 Vezi EUSEBIU DE CEZAREEA, Scrieri – Partea I, PSB, vol 13, Editura Institutului Biblic , trad pr T BODOGAE, Bucureşti, 1987, p 82 46 Ibidem, nota 84 dădea lecţii particulare Însă erudiţia profesorilor alexandrini avea să se răsfrângă benefic asupra prestigiului şcolii, în special prin studierea şi interpretarea Sfintei Scripturi Metoda prioritară de interpretare în această şcoală este cea alegorică47 Această tendinţă mistică de abordare a textelor sfinte va fi temperată, în plan general, prin interpretarea literală pe care se va axa Şcoala din Antiohia, despre care vom vorbi mai jos De la Clement ne-au rămas trei lucrări mai importante: Pedagogul, Protrepticul şi Stromatele Dintre acestea, în ceea ce priveşte Catehetica, cel mai mult ne interesează Pedagogul48, despre care am făcut deja câteva remarci în prelegerea anterioară49 Ca şi alţi mari şi conştiincioşi dascăli creştini, Clement urmărea întemeierea unei ştiinţe creştine care să contracareze şi să învingă orgoliul “ştiinţei” păgâne El nu respinge, de fapt, filozofia păgână, pe care o aseamănă oarecum cu Vechiul Testament, care pregăteşte receptarea Noului Testament El apreciază ştiinţa în general, însă pe cea creştină în mod cu totul special, pe care o consideră, de fapt, prima treaptă a mântuirii “Pedagogul” este considerat, astfel, primul tratat ştiinţific de pedagogie din care s-a alimentat tradiţia creştină privind educaţia în toate timpurile Origen s-a impus posterităţii în domeniul doctrinar-catehetic în special prin lucrarea Despre Principii (Peri; jArcw`n), adică "Despre Începuturi", în patru cărţi, în care se ocupă cu învăţătura creştină despre: Sfânta Treime, îngeri, lume, 47 Paradoxal, se pare că Origen a interpretat literal un text scripturistic semnificativ, Matei 19, 12, în care se vorbeşte despre fameni Este posibil, aşadar, ca această interpretare să-l fi determinat să se castreze, fapt care i-a atras o sumedenie de necazuri, inclusiv post-mortem (condamnarea de către sinodul al V-lea ecumenic) Am folosit, însă, expresiile "se pare" şi "probabil", pentru că nu este exclus ca alte motive să fi fost determinante, între care şi încercarea de a contracara acuzaţiile că ar umbla cu femei, după cum menţionează istoricul Eusebiu de Cezareea (op cit , cap VIII, p 231) 48 Observaţii pertinente asupra personalităţii lui Clement şi a lucrării “Pedagogul” face C CUCOŞ, în Educaţia religioasă Conţinut şi forme de realizare, Editura “Didactică şi Pedagogică”, Bucureşti, 1996, 29-31 De asemenea, în volumul Educaţia religioasă Repere teoretice şi metodice, "Polirom", 1999, p 47-48 49 Menţionăm, totodată, că face parte din bibliografia obligatorie pentru examen, fapt care obligă pe cursanţi să o citească în particular şi să remarce elementele constitutive, în special cele cu aplicabilitate actuală om, suflet, înviere, libertate, Sfintele Scripturi etc 50 Om de mare căldură sufletească şi de adâncă profunzime a convingerilor religioase, în acelaşi timp dascăl de strălucită erudiţie, în special în domeniul biblic şi dogmatic, el a fost considerat, totodată, “cel mai popular catehet al veacului al III-lea, care şi-a petrecut toată viaţa în câmpul învăţăturii şi al predicii”, cum se exprimă un cercetător francez pe la începutul secolului al XX-lea51 Scopul lucrării nominalizate mai sus, este cel mărturisit de Origen însuşi: “Am scris această lucrare, pe de o parte, pentru aceia dintre credincioşii noştri care caută explicarea în haina raţională a principiilor de credinţă; dar pe de alta parte, am vrut să dau şi un răspuns împotriva ereticilor care mereu ne provoacă la discuţii neplăcute ” 52 ANTIOHIA Este vorba de capitala provinciei romane Siria53, în care , după moartea martirică a Sf Arhidiacon Ştefan de la Ierusalim, s-au refugiat mulţi dintre creştinii de aici de teama represaliilor Aici va propovădui şi Sf Ap Pavel împreună cu Barnaba (Fapte 11, 26) şi cu alţi “prooroci şi învăţători” (Fapte 13, 1) De reţinut, de asemenea, că în Antiohia ucenicii lui Hristos s-au numit prima oară creştini (Fapte 11, 26-27) Aici va fiinţa, astfel, o puternică şcoală catehetică, cei mai de seamă reprezentanţi ai ei fiind următorii: Lucian de Samosata (preot martir), Diodor de Tars, Sf Ioan Gură de Aur († 407) Linia prioritară de interpretare a Sfintei Scripturi a fost cea literală, sau istorico-gramaticală, cum se poate observa foarte bine îndeosebi la Sf Ioan Gură de Aur, reprezentantul cel mai renumit al acestei 50 Vezi trad rom ORIGEN – Scrieri alese, vol 8 PSB, Editura Institutului Biblic , trad pr T BODOGAE, Bucureşti, 1982, 297 p 51 J G BARDY, Un prédicateur populaire au III-e siècle, în “Revue pratique d’apologetique”, Toulouse, 1927, p 515 52 ORIGEN – Scrieri alese, vol 8 PSB, Editura Institutului Biblic , trad pr T BODOGAE, Bucureşti, 1982, p 14 53 Facem această precizare, pentru a nu se confunda cu Antiohia Pisidiei, oraş din provincia romană numită “Galatia” (vezi Fapte 13, 14-44); cf Pr dr Ioan MIRCEA, Dicţionar al Noului Testament, Editura Institutului Biblic , Bucureşti, 1984, p 29 şcoli De aceea, în cele ce urmează vom creiona câteva aspecte legate de preocupările sale catehetice Opinii cu privire la educaţie aflăm în mai toate predicile sale (în special omilii), dar cele mai accentuate convingeri pedagogice le găsim în “Despre gloria deşartă şi cum trebuie să crească părinţii pe copii”54 In ceea ce priveşte catehumenatul şi amănunte legate de şcoala propriu-zisă, găsim date remarcabile în catehezele baptismale, 12 în total, dintre care cele mai relevante sunt a doua şi a treia, traduse şi editate alături de alte şase de Antoine Wenger, în cunoscuta colecţie Sources chrétiennes55 Menţionăm mai întâi faptul că Sf Ioan Gură de Aur, hirotonit preot în Antiohia în anul 386, de către episcopul Flavian, avea calitatea de predicator al catedralei episcopale (386-398), funcţie care includea şi sarcina de a pregăti catehumeni pentru primirea Botezului, lucrare ce se făcea de regulă în timpul Postului Paştilor Aşa se face că Sf Ioan a rostit o serie de cateheze baptismale, dintre care din nefericire ni s-au păstrat foarte puţine Am pomenit de catehezele 2 şi 3, pentru faptul că în ele se descriu cel mai explicit ritualul botezului Un studiu deosebit de valoros asupra catehezelor baptismale, în general, face regretatul părinte profesor Ene Branişte, fost titular al catedrei de Liturgică la Facultatea noastră56 Desigur, părintele Branişte reliefează aspectele liturgice ale 54 Vezi Sf IOAN GURĂ DE AUR, Despre creşterea copiilor, în vol "Puţul şi împărţire de grâu", Bacău, 1995, p 410-431 Interesant este faptul că această lucrare este considerată prima cu caracter educativ din învăţământul rusesc, în traducere slavonă (Şt BÂRSĂNESCU + colectiv, Istoria Pedagogiei, Bucureşti, 1969, p 51) Menţionăm că asupra conţinutului acestei scrieri vom face anumite remarci într-o altă prelegere, în care vom vorbi despre familie – factor al educaţiei 55 Paris, 1957, vol 50, 284 p Notăm că volumul se găseşte şi la Biblioteca Facultăţii noastre de Teologie 56 Explicarea Botezului în catehezele baptismale ale Sf Ioan Gură de Aur, în S T nr 7-8 / 1970, p 509- 527 Studiul are şi un capitol critic comparativ între Sfântul Ioan Gură de Aur şi Sf Chiril al Ierusalimului, ca interpreţi ai Botezului, p 524-527 Se arată, astfel, că în timp ce Sf Chiril este mai didacticist, înclinat spre argumentări raţionale, Sf Ioan Gură de Aur se adresează cu precăderii inimii, insistând mai mult pe sfaturi morale, reliefându-se, de fapt, calitatea lui de orator şi nu cea de profesor Oferă, în schimb, multe amănunte legate de ceremonialul Tainei Botezului, deosebit de preţioase pentru reconstituirea cultului baptismal Cei doi sfinţi părinţi au, totuşi, multe preocupări comune în aceste scrieri, între care aceea de a- şi întemeia argumentările pe Sfânta Scriptură Ca o particularitate interesantă, comună de asemenea, menţionăm ideea despre trecerea evreilor prin Marea Roşie, după izbăvirea din robia egipteană, ca simbol preînchipuitor al izbăvirii din robia diavolului prin Botezul creştin (Sf Chiril, Cateheza III, 5 şi Sf Ioan, Cateheza III, 24-25); referirilor Sf Ioan Gură de Aur, foarte preţioase pentru noi, dar studiul P C Sale le scoate în evidenţă şi pe cele care ţin de conştientizarea importanţei Tainei, atât pentru cel botezat, cât şi pentru săvârşitor, conştientizare care trebuie şi astăzi mereu actualizată Căci săvârşitorul nu era doar un simplu tipicar şi ceremonialist, ci şi un învăţător capabil să predea, să explice doctrina Bisericii, să examineze, să îndemne etc , iar neofitul, născut prin har, a dobândit cea mai mare cinste, aceea de a fi creştin De aceea, Sf Ioan Gură de Aur se adresează astfel neofiţilor: “Fiţi deci vrednici de această mare cinste! Fugiţi de toate ispitele diavolului, împodobiţi-vă cu zelul pentru virtute, cercetaţi biserica, petreceţi-vă ziua în rugăciune şi mulţumire, în lectură şi zidire sufletească, în convorbiri duhovniceşti Căci Botezul nu foloseşte la nimic, dacă după primirea lui continuăm a duce o viaţă nedemnă!” 57 În general, învăţătura catehetică hrisostomică, în forma ei de expunere, poartă pecetea personalităţii marelui orator, orientată mai mult spre eforturile ascetice şi progresul în virtute decât spre speculaţia asupra învăţăturilor de credinţă, orientare întru-totul valabilă şi pentru cateheţii din zilele noastre IERUSALIM Nu se cunosc anii de început ai şcolii catehetice din această cetate Abia în secolul al IV-lea ne este cunoscută activitatea ei, datorită Sf Chiril al Ierusalimului, care în anii 347-348 şi-a rostit aici celebrele sale cateheze, despre care am vorbit într-un capitol anterior CEZAREEA PALESTINEI Începuturile acestei şcoli se leagă de numele lui Origen, care, în urma unor neînţelegeri cu episcopul Demetrius din Alexandria, se refugiază aici Între elevii săi se numără Pamfil, Sf Grigorie de Nazianz şi Eusebiu de Cezareea Sf Grigorie lasă posterităţii, între alte opere, Cele cinci cuvântări 57 Ibidem, p 524 teologice, care, pe lângă valoarea lor dogmatică, au şi o mare importanţă catehetică Cei interesaţi pot beneficia de traducerea românească58 Trebuie să notăm şi contribuţia însemnată a lui Pamfil în această şcoală, el înzestrând-o cu o bibliotecă impresionantă, totodată prestigiul de care s-a bucurat Eusebiu, cel mai învăţat episcop al Cezareii Palestinei, căruia istoria bisericească îi datorează atât de mult pentru informaţiile din primele secole ale creştinismului59 EDESA SIRIEI Şcoala de aici îşi datorează începuturile învăţatului Protogene, pe la sfârşitul veacului al II-lea Între cateheţii mai însemnaţi amintim pe Efrem Sirul († 378), cunoscut imnolog şi orator bisericesc, numit şi “liră a Sfântului Duh”, pentru vorbirea sa frumoasă În interpretarea Sfintei Scripturi a ţinut calea de mijloc, între cea alexandrină şi cea antiohiană ŞCOALA APUSEANO-AFRICANĂ include cetăţile Roma, Milanul, Cartagina, Hippo-Regius etc La Roma s-au remarcat Sf Justin Martirul şi Filozoful60 şi Hipolit La Milan a activat Sf Ambrozie (cu scrieri preponderent dogmatice şi morale) La Cartagina – Tertulian (De baptismo, De anima, De poenitentia etc) şi Sf Ciprian, care-şi avea aici reşedinţa episcopală (De dominica oratione= Despre Rugăciunea Domnească, Tatăl nostru) La Hippo (nordul Africii) îşi avea reşedinţa episcopală Fericitul Augustin, despre ale cărui lucrări s-a vorbit mai sus 58 Vezi Sf GRIGORIE DE NAZIANZ, Cele cinci cuvântări despre Dumnezeu, trad de pr Gh TILEA şi N BARBU, C de Argeş, 1947 (retrad de Pr D STĂNILOAE, Anastasia, 1993) 59 Vezi vol 13 şi 14 din colecţia PSB: Istoria Bisericească, 1987 şi Viaţa lui Constantin cel Mare, 1991, ambele apărute la Editura Institutului Biblic din Bucureşti 60 Despre lucrarea sa, Apologia I, care ne interesează cel mai mult, s-a vorbit mai sus ŞCOLILE MĂNĂSTIREŞTI După ce creştinismul a dobândit libertate de manifestare, în secolul al IV-lea se pun bazele monahismului organizat Între iniţiatori amintim pe Pavel de Teba († 341) , Antonie cel Mare († 356) Pahomie cel Mare († 346) Organizator strălucit al monahismului răsăritean este, de asemenea, Sf Vasile Cel Mare (330-379), care dă între altele şi Regulile mari şi mici pentru monahi, alături de alte scrieri ascetice61 Din opera sa din câmpul omiletic şi catehetic recomandăm în chip special Omilia către tineri, în care Sfântul Vasile sfătuieşte pe tinerii creştini din vremea sa ce atitudine trebuie să aibă faţă de scrierile profane Această omilie catehetică impresionează în primul rând prin erudiţia în câmpul profan de care autorul dă dovadă, citând cu o dexteritate debordantă din mai toţi scriitorii şi filozofii antichităţii: Homer, Hesiod, Pericle, Socrate, Platon, Pitagora, Euripide, Solon etc Departe de a respinge scrierile lor, le recomandă cu sinceritate, dar atrage atenţia că trebuie extras din ele numai ceea ce foloseşte vieţii, dând exemplul albinei, care zăboveşte asupra tuturor florilor, dar nu de la toate culege mierea: “Trebuie, deci, şi voi să citiţi scrierile autorilor profani, aşa cum fac albinele; acelea nici nu se duc fără nici o alegere la toate florile, nici nu încearcă să aducă tot ce găsesc în florile peste care se aşează, ci iau cât le trebuie pentru lucrul lor, iar restul îl lasă cu plăcere Noi, dacă suntem înţelepţi, să luăm din cărţi cât ni se potriveşte nouă şi cât se înrudeşte cu adevărul (subl n ), iar restul să-l lăsăm Şi după cum atunci când culegem flori de trandafir dăm la o parte spinii, tot aşa şi cu nişte scrieri ca acestea; să culegem atât cât este de folos şi să ne ferim de ceea ce este vătămător Aşadar, chiar de la început se cuvine să cercetăm pe fiecare dintre învăţături şi să le adaptăm scopului urmărit, potrivit proverbului 62 doric: să potrivim piatra după fir” Această recomandare este întru-totul 61 Lista completă a lor poate fi consultată în vol 17 PSB, Bucureşti, 1986, p 40-41, graţie ostenelii exemplare a pr prof dr D FECIORU 62 Omilia XXII-a Către Tineri - Cum pot întrebuinţa cu folos literatura scriitorilor eleni, în vol 17 PSB , p 569-570 valabilă şi pentru tinerii din zilele noastre, care sunt, de altfel, mult mai expuşi capcanelor de tot felul pe care unele cărţi profane le ascund, decât erau tinerii din vremea Sf Vasile De aceea socotim că este locul aici să amintim şi sfatul Sf Ap Pavel, care consună armonios cu linia călăuzitoare pe care se axează omilia Sf Vasile: “Toate-mi sunt îngăduite, dar nu toate de folos” (I Cor 6, 12) Reţinem în final că Sf Vasile, cu toată prudenţa pe care o recomandă, sfătuieşte totuşi răspicat: “Trebuie să stăm de vorbă cu poeţii, cu scriitorii, cu oratorii şi cu toţi oamenii de la care am putea avea vreun folos oarecare pentru cultivarea sufletului ”63 În Apus, întemeietorul şcolilor mănăstireşti este considerat Benedict de Nursia, care a înfiinţat ordinul călugăresc al Benedictinilor (529), la mânăstirea de pe Monte-Casino (Italia) Treptat, au luat fiinţă şcoli în tot Apusul Europei, în care religia nu era obiect de învăţământ separat, ci interferată cu celelalte materii, întrucât toate cele septem artes liberales64 se predau în spirit religios “Manuale” de bază erau: Sfânta Scriptură, cărţile de cult şi scrierile lui Aristotel (“încreştinate”) Limba de predare-ascultare era latina, metoda prioritară – memorizarea Călugării ajung cu timpul şi preoţi parohi, fiinţând astfel aşa-numitele Şcoli parohiale, în care erau ajutaţi de cântăreţi şi paraclisieri, singurii “intelectuali” ai comunităţilor şi, implicit, singurii luminători ai celor dornici de învăţătură Materialul didactic se reducea la citirile din cărţile pomenite mai sus, la care se adăuga memorizarea Simbolului de credinţă, a rugăciunii Tatăl nostru, a celor zece porunci etc V ÎNVĂŢĂMÂNTUL CATEHETIC ROMÂNESC Repere ale unui scurt excurs istoric - catehetic Din darul lui Dumnezeu, evenimentele din decembrie 1989, cu jertfele a sute de tineri, ne-au oferit posibilitatea de a reaşeza Religia ca obiect de învăţământ în 63 Ibidem, p 568 Înotul, călăria, aruncarea lancei, scrima, vânătoarea, jocul de societate (un fel de şah), arta versificaţiei 64 Vezi Şt BÂRSĂNESCU & co, Istoria Pedagogiei, Bucureşti, 1969, p 42 programele şcolare, la toate nivelele Biserica însăşi a putut ieşi din “ghetoul” în care sistemul totalitar comunist-ateu o izolase aproape un sfert de veac, pentru a-şi desfăşura nestingherită misiunea lăsată ei de Dumnezeu-Mântuitorul nostru Iisus Hristos Trebuie să menţionăm, însă, că a fost necesară o asiduă muncă de lămurire din partea slujitorilor Bisericii, în special a membrilor Sfântului Sinod, dusă cu factorii politici şi cu anumite persoane cu funcţii din învăţământ, în rândurile cărora mulţi reprezentanţi au rămas tributari unei mentalităţi ante-decembriste atee, care vedeau în reintroducerea religiei o “siluire” a libertăţii copiilor, ignorând, conştient sau nu, faptul că numai credinţa şi trăirea în adevăr oferă deplină libertate, după cuvântul Mântuitorului “Adevărul vă va face liberi!” (Ioan 8, 32) Adevărul fiind, de fapt, Dumnezeu Însuşi, precum El a spus-o: “Eu sunt Calea, Adevărul şi Viaţa ” (Ioan 14, 6) Aşadar, liber este numai cel ce crede în adevăr, în Adevărul Suprem, de fapt Din punct de vedere legislativ a fost necesară trecerea câtorva ani buni până când Parlamentul a votat acele articole în favoarea predării religiei în şcoală ca materie obligatorie, de importanţă egală cu educaţia fizică, biologia, istoria, geografia etc 65 Obstrucţia a venit, însă, şi din partea unor părinţi neduşi la biserică, totodată din partea unor cadre didactice cu orizontul limitat de aceeaşi educaţie materialist-dialectică, pe deasupra şi cu pretenţie de “ştiinţifică” Până la 65 Astfel, din anul 1991 când s-a prevăzut în Constituţiei României art 32, alin 7, în care se precizează: Statul asigură libertatea învăţământului religios, potrivit cerinţelor specifice fiecărui cult În şcolile de stat, învăţământul religios este organizat şi garantat prin lege, a trebuit să aşteptăm până în anul 1995, când prin Legea nr 84 din 24 iulie, art 9, s-a stipulat obligativitatea religiei pentru clasele I-IV, dar pentru gimnaziu doar opţională şi pentru licee şi şcoli profesionale facultativă A se vedea şi “Protocolul Ministerului Învăţământului", nr 9715/10 04 1996, încheiat cu Secretariatul de Stat pentru Culte, nr 8159 din 11 04 1996, alin 6 În completare, "Ordonanţa de urgenţă a Guvernului", nr 36/1997, pentru modificarea şi completarea Legii înv 84/1995; art 9 (1) precizează: Planurile-cadru ale învăţământului primar, gimnazial, liceal şi profesional includ Religia ca disciplină şcolară, parte a trunchiului comun Elevul, cu acordul părinţilor şi al tutorelui legal instituit, alege pentru studiu religia şi confesiunea (2): La solicitarea scrisă a părinţilor sau a tutorelui legal instituit, elevul poate să nu frecventeze orele de religie În acest caz, situaţia şcolară se încheie fără această disciplină În mod similar se procedează şi pentru elevul căruia, din motive obiective, nu i s-au asigurat condiţiile pentru frecventarea orelor la această disciplină , "Monitorul Oficial al României", Partea I, nr 370/3 VIII 1999 urmă, însă, buna-credinţă a biruit, mai ales după o mediatizare mai intensă a istoriei tradiţiei educaţiei religioase la români, necunoscute până atunci de sărmanii oponenţi, făcându-se apel totodată şi la opiniile unor mari bărbaţi ai ţării, ale căror nume obstrucţioniştii le rosteau cu zeloasă admiraţie, dovedind în schimb o mare ignoranţă cu privire la dreapta-credinţă mărturisită de ei În acest sens, este suficient, credem, să evocăm un singur exemplu Nicolae Iorga, personalitate uriaşă a culturii noastre, recunoscută unanim ca atare, pe vremea când era Ministru al Cultelor şi Artelor, a rostit în Parlament aceste memorabile cuvinte: “Învăţământul religios în şcoala primară chiar, este în aceste timpuri, când moralitatea laică se dovedeşte incapabilă de a da cheagul sufletesc societăţii, o necesitate de neînlăturat De aceea am primit idea de a se face învăţământul religios în însăşi şcoala primară ”66 În cele ce urmează ne propunem să întreprindem un mic excurs istoric cu privire la strădaniile depuse pentru propovăduirea religiei creştine, cu precădere pe linie şcolară, pentru ca, învăţând din experienţa trecută să avem mai multă râvnă în demersul catehetic actual, împlinind, astfel, porunca Mântuitorului “Mergând, învăţaţi toate neamurile! ” (Matei 28, 19)67 şi luând aminte, totodată, la sfatul unui ales slujitor al Lui, Sfântul Apostol Pavel: “Aduceţi-vă aminte de mai-marii voştri, care v-au grăit cuvântul lui Dumnezeu; priviţi cum şi-au sfârşit viaţa şi urmaţi-le credinţa!” (Evrei 13, 7)68 66 Nicolae IORGA, Cuvântul rostit în Adunarea Deputaţilor, publicat în “Monitorul Oficial” nr 69 din 13 aprilie 1932 Tot el, după mărturia părintelui Mihail BULACU, făcută într-una din prelegerile ţinute la Universitatea din Bucureşti în ciclul "Şcoală şi cultură", a afirmat că "şcoala pleacă tot de la creştinism, de la lecţia de catehism din pridvor, de la educaţia celor "chemaţi", a "catehumenilor", care trebuiau fireşte, să înveţe patru lucruri: dogma, simbolica, ritualul, morala" Vezi Catiheţii de odinioară şi colindele religioase, în vol Cuvinte din Evanghelie pentru sufletul românesc , Bucureşti, 1943, vol I, p 118 67 Trebuie să remarcăm faptul că termenul “învăţaţi” din porunca Mântuitorului în original este faceţi ucenici = maqhteuvsate (vezi, de ex H KAINH DIAQHKH, Atena, 1995, p 131, col I) ceea ce sugerează depăşirea simplă a instruirii pe linie informativă, “învăţaţi” având astfel sensul de formaţi sufletele ucenicilor, faceţi-i ucenici ai lui Hristos! 68 Utilizăm, ca reper principal de orientare în studiul nostru, prelegerea Pr prof dr Constantin GALERIU, Ora de religie în trecut şi astăzi, din “Îndrumări metodologice şi didactice pentru predarea religiei în Se cunoaşte din paginile Istoriei Bisericii Române că până la înfiinţarea şcolilor propriu-zise şi la organizarea învăţământului, la noi se făcea carte în şi pe lângă sfintele lăcaşuri, îndeosebi tinda bisericii ţinând multă vreme loc de “sală de clasă” Mai înainte, însă, de a se ţine lecţii în “tindă”, învăţăturile de bază ale credinţei drept-măritoare au fost “predate”, cu timp şi fără timp, prin cultul însuşi, prin reprezentarea iconografică şi, mai ales, prin predică Se ştie că o bună bucată de timp slujbele se oficiau în alte limbi decât cea vorbită de popor (latină, greacă pe alocuri, slavonă), dar cel puţin la spovedanie şi la predică se utiliza limba înţeleasă de cei mulţi, graiul autohton Această realitate, cunoscută direct de către slujitorii consacraţi, este recunoscută şi de către pedagogii laici, unii asumându-şi curajul s-o mărturisească chiar în plină perioadă a comunismului Amintim în acest sens lucrarea “Învăţământul oral prin predică – cel dintâi sistem de învăţământ de durată la români”, elaborată de pedagogul Ştefan Bârsănescu69, care scrie, între altele: “În istoria poporului român a existat pe plan de învăţământ un moment deosebit de important: apariţia învăţământului oral prin predică, care a cunoscut atât o largă rază de acţiune, cât şi o durată mare în timp Toate aceste aspecte au făcut ca el să joace un rol însemnat în viaţa poporului român Această statornicire şi organizare a vieţii sociale reclamau şi un sistem de norme de viaţă Factorul principal care îşi asuma acest rol atunci a fost Biserica, dispusă ca, o dată cu procesul de creştinare a populaţiei şi de răspândire a credinţei creştine, să desfăşoare un învăţământ oral prin predică, în cadrul căruia să predea poporului şi norme de conduită a vieţii ”70 (sub n ) Acest fenomen nu este singular, nici specific doar nouă, românilor Cu anumite particularităţi, desigur, este întâlnit în toate ţările care au îmbrăţişat creştinismul Şt Bârsănescu evocă, bunăoară, şcoală”, Editura Institutului Biblic şi de Misiune al BOR, Bucureşti, 1990, p 5-12 69 În vol “Pagini nescrise din istoria culturii româneşti, sec X-XVI”, Editura Academiei RSR, Bucureşti, 1971 70 Ibidem, p 32 exemplul Franţei şi cercetările lui E Durkheim, concretizate în lucrarea “L’évolution pédagogique en France”71 Pentru spaţiul românesc este prezentată, apoi, baza documentară a învăţământului oral prin predică, făcându-se apel la câteva izvoare istorice deosebit de importante pentru noi: Legenda sancti Gerhardi (care semnalează faptul că la începutul secolului al XI-lea un anume episcop Gerhard predica în părţile Aradului şi că a întemeiat o mânăstire de rit apusean la Cenad, unde adusese mai mulţi călugări, cărora, printre altele li se prevedea obligaţia de a predica învăţătura creştină), Bula papală din anul 1235 (în care se pomeneşte de nişte “pseudo-vlădici schismatici” localnici, care trebuie combătuţi În fapt este vorba de episcopi ortodocşi care predicau dreapta-credinţă), Actele sinodale din 1359 şi 1369 ale patriarhiei de Constantinopol (documente în legătură cu recunoaşterea Mitropoliei Ungro-Vlahiei), hrisoave etc Trecând cu vederea inerentele neînţelegeri confesionale, reţinem, aşadar, că se predica învăţătura creştină, în esenţă aceeaşi, în Răsărit şi Apus, iar a predica - spune E Durkheim- înseamnă a preda, a învăţa pe alţii, a instrui pe alţii Căci predica, necunoscută în antichitate, se impune în creştinism drept principala armă de luptă, ca astfel să- şi difuzeze ideile, combătându-le pe cele păgâne 72 Reţinem, totodată, că Cenadul este consemnat în istoria pedagogiei noastre ca reper pentru prima şcoală atestată documentar pe teritoriul românesc Desigur, documentele invocate mai sus sunt târzii faţă de începuturile creştinismului la noi, care este de origine apostolică şi care s-a conturat o dată cu formarea poporului însuşi De aceea se cuvine precizarea că ceea ce lapidar se pomeneşte în mărturiile de mai sus, se va fi desfăşurat secole de-a rândul, episcopii şi preoţii predicând, adică predând învăţătura creştină Terenul pe care au semănat primii predicatori creştini la noi a fost providenţial pregătit de credinţele şi ideile 71 Vol I, Paris, 1938; apud Şt BÂRSĂNESCU, op cit , p 34, nota 19 72 Ibidem religioase specifice spaţiului carpatic-dunărean De altfel, se recunoaşte unanim, religia şi educaţia religioasă s-a născut odată cu crearea omului, altfel spus, potrivit formulării savantului Mircea Eliade, "sacrul nu este un stadiu în istoria conştiinţei, el este element în structura acestei conştiinţe La nivelurile cele mai arhaice ale culturii, a trăi ca fiinţă umană este în sine un act religios Căci a fi, sau mai degrabă a deveni om, înseamnă a fi religios” 73 (sub n ) Potrivit acestui postulat, înţelegem mai bine importanţa spiritualităţii strămoşilor noştri, cu fondul ei monoteist (adorarea lui Zalmoxis), cu credinţa în nemurire şi cu admirabila putere de jertfă, trăsături evidenţiate mai ales pe vremea preotului Deceneu († 44 î Hr ) şi a regelui Burebista (70-44 î Hr ), când, nu întâmplător, între altele, s-a luat măsura arderii unor mari suprafeţe de viţă de vie, pentru a se evita decăderea morală prin consumul exagerat de vin Iar după cucerirea romană (106) se poate vorbi chiar despre existenţa unor şcoli de grad elementar, întrucât din această perioadă datează tăbliţele cerate (tabulae ceratae) descoperite în Scytia Minor şi în Dacia romană, folosite pentru învăţarea scrisului O dată cu aceste tăbliţe s-au descoperit şi mai mulţi “stili” din metal şi os, cu ajutorul cărora şcolarii din acel timp scriau pe acele tăbliţe74 După răspândirea creştinismului, o dată cu învăţământul religios, cultic şi predicatorial, promovat prin bisericile din cetăţi şi sate, un rol important l-a avut misiunea creştină din aşezările mânăstireşti Cu toate că nu putem vorbi la noi de un monahism organizat până la Sf Nicodim de la Tismana († 1406) 75, călugări şi pustnici au vieţuit pe teritoriul ţării noastre dintru început Aceştia, la fel ca şi preoţii de mir, au predicat şi au învăţat poporul dogmele credinţei creştine, cu 73 Mircea ELIADE, Istoria credinţelor şi ideilor religioase, vol I, trad Cezar Baltag, Bucureşti, 1981, p IX 74 Prof dr doc Şt BÂRSĂNESCU & colectiv, Istoria Pedagogiei, Editura didactică şi pedagogică, Bucureşti, 1969, p 39 75 De numele Sf Nicodim se leagă şi copierea unui Tetraevanghel slavon, scris probabil la Prislop; vezi Pr prof dr Mircea PĂCURARIU, Istoria Bisericii Române, Manual pentru Seminariile Teologice, Ediţia a IV-a, Galaţi, 1996, p 87 râvnă, cu pricepere şi cu eficienţă Luând apoi o formă organizată, mânăstirile devin adevărate şcoli ale învăţământului religios, aici promovându-se totodată, ca nicăieri altundeva, scrierea şi mai târziu tipărirea de cărţi În tratatele de istorie pedagogică românească aceste şcoli sunt consemnate cu titlul “mânăstireşti”, ca de exemplu la Ieud, Peri, Vad, Tismana, Cozia, Neamţ etc La Peri a apărut şi o Bucoavnă în limba slavonă între anii 1663-1669 (a doua în ordine cronologică, după cea de la Râmnic din anul 165176 Începând cu secolul al XVI-lea ne vom întâlni cu tot mai multe tipărituri religioase româneşti, deosebit de importante şi în plan catehetic, dintre care vom consemna şi noi câteva, deodată cu amintirea unor şcoli şi a unor nume de cărturari, clerici şi mireni În ordine cronologică, consemnăm deschiderea, la anul 1490 a şcolii din Şcheii Braşovului, pentru românii ortodocşi de aici, cu două cicluri: elementar – pentru pregătirea negustorilor şi meseriaşilor şi unul mai avansat (“superior” să-i zicem) care pregătea preoţi Este prima şcoală românească ortodoxă atestată documentar La începutul secolului al XVI-lea, domnitorul Neagoe Basarab (1512-1521) va scrie, în slavonă, Învăţăturile către fiul său Teodosie, lucrare în care expune anumite norme de conduită pentru viitorul domn Din conţinutul său se desprinde faptul că ea nu era adresată exclusiv lui Teodosie şi celorlalţi fii, ci şi “altor domni”, având, astfel, un caracter educaţional normativ general Chiar titlurile unor fragmente precizează acest fapt, cum este, de exemplu, al VI-lea: “Învăţătură a lui Io(an) Neagoe Voievod către copiii săi şi către alţi unşi ai lui Dumnezeu, când vor cârmui sau vor aşeza pe dregătorii şi marii boieri ori le vor lua dregătoria după 76 Onisifor GHIBU, Din Istoria literaturii didactice româneşti, Ediţie îngrijită de Octav Păun, Editura didactică şi pedagogică, Bucureşti, 1975, p 247 faptele lor ”77 Întreaga lucrare este pătrunsă de adânci simţăminte creştine, tot timpul sfătuitorul raportându-şi învăţăturile la preceptele evanghelice, iar cuvintele Dumnezeu, Biserică, sfinţi etc , apar aproape în fiecare pagină În acest sens, următorul pasaj este concludent, credem: “De aceea, te sfătuiesc, fiul meu, mai întâi să nu uiţi niciodată frica lui Dumnezeu, pentru că frica lui Dumnezeu este mumă tuturor binefacerilor şi îndreptărilor “(subl n )78 În anul 1544, Filip Moldoveanul (zugrav, dar şi tipograf, cunoscător al mai multor limbi străine) va tipări la Sibiu Catehismul românesc, din păcate astăzi pierdut79, iar prin anii 1551-1553 va da la lumină Tetraevanghelul slav-român, prima carte în limba română păstrată 80 În aceeaşi vreme istoria consemnează strădaniile altui tipograf însemnat, Diaconul Coresi, deopotrivă cărturar, iscusit traducător, din osteneala căruia notăm: Întrebare Creştinească (Braşov, 1560), un mic Catehism în limba română (aşadar, primul în româneşte, păstrat), sub formă de întrebări şi răspunsuri, cuprinzând Cele 10 porunci, Crezul, Tatăl nostru, câteva învăţături sumare despre rugăciune, botez, împărtăşanie etc ; Evanghelia cu învăţătură sau Cazania81, cea mai importantă tipăritură a sa (Braşov, 1581), care cuprinde tâlcuirea Evangheliilor din toate duminicile şi sărbătorile de peste an, începând cu Duminica Vameşului şi a Fariseului Merită reţinut şi faptul că tipărirea acestei Cazanii este rodul unei colaborări transilvano-muntene, prin câţiva cărturari, ierarhi si mireni, ce reprezintă cu cinste cele două provincii româneşti: cheltuiala tipăririi a făcut-o judele Braşovului, Lucas Hirscher, care a şi adus exemplarul slavon de la mitropolitul 77 Basarab, NEAGOE, Învăţăturile lui către fiul său Teodosie, Versiune originală, (transcriere, traducere în limba română şi studiu introductiv de prof dr G MIHĂILĂ), cu o prefaţă de Dan ZAMFIRESCU, Editura “Roza Vânturilor”, Bucureşti, 1996, p 429 78 Ibidem, p 321 79 Amănunte despre acest catehism ne oferă Nicolae IORGA în Istoria Bisericii Româneşti şi a vieţii religioase a românilor, Vol I, Editura Ministerului de Culte, Bucureşti, 1928, p 170-171 80 Pr prof dr Mircea PĂCURARIU, Op cit , p 147 81 Pentru studiul critic recomandăm ediţia tipărită de Sextil PUŞCARIU şi Alexie POPOVICI, cu numele Carte cu Învăţătură, Atelierele Grafice Socec & Co, Bucureşti, 1914 Serafim al Ungrovlahiei, binecuvântarea pentru tipărire o dă mitropolitul Ghenadie al Transilvaniei, iar traducerea aparţine lui Coresi şi învăţaţilor preoţi braşoveni Iane şi Mihai de la biserica Sf Nicolae din Şcheii Braşovului O menţiune aparte facem în legătură cu termenul “cazanie” care în slava veche înseamnă “învăţătură” (kazanie)82, fapt care indică rolul acestor cărţi în actul catehetic propriu-zis, care trece graniţele utilităţii omiletice, fiind receptate ca un fel de “manuale” pentru învăţarea poporului Un eveniment deosebit în literatura catehetică îl constituie Mărturisirea de credinţă a lui Petru Movilă, primul catehism dezvoltat din spaţiul ortodox, structurat pe cele trei virtuţi teologice (sau cardinale), credinţa, nădejdea şi dragostea, aprobat de sinodul de la Iaşi din anul 1642, ca normativ pentru întreaga ortodoxie, recunoscut drept a treia Mărturisire de credinţă a Bisericii Ortodoxe, după Simbolul Credinţei şi Dogmatica Sf Ioan Damaschin S-a tipărit mai întâi la Amsterdam, în limbile latină (1643) şi greacă (1667), iar în româneşte a fost tradusă de logofătul Radu Greceanu, cu sprijinul fratelui său Şerban şi al lui Constantin Cantacuzino Stolnicul (Buzău, 1691) Această Mărturisire va fi reeditată de mai multe ori, ultima diortosire mai însemnată făcându-se pe vremea patriarhului Justinian Marina (Bucureşti, 1952), ediţie care păstrează structura celei originale, dar va beneficia de unele îmbunătăţiri şi adaosuri Cazania lui Varlaam (Iaşi, 1643) se prezintă ca un monument al culturii noastre religioase şi literare, o expresie a unităţii de neam, credinţă şi limbă a românilor din Moldova, Muntenia şi Transilvania Intitulată Carte românească de învăţătură la dumenecele de preste an şi la praznice împărăteşti şi la svănţi mari, Cazania beneficiază de două impresionante prefeţe, una a domnitorului Vasile Lupu, alta a mitropolitului Varlaam, nu doar lămuritoare cu privire la demersul tipăririi, ci 82 Vezi I D NEGRESCU, Limba slavă veche Perioada slavonă la români, texte paleoslave şi româno- slave Glosar slavo-român, Editura Institutului Biblic şi de Misiune Ortodoxă, Bucureşti, 1961, p 335, col I adevărate mărturisiri ale crezului ortodox-naţional Iată, bunăoară, cum se exprimă domnitorul (reproducem textul cu ortografia originală): “Prea luminat întru pravoslavie, şicredinciosu întru părin’tele nenăscut, şiîntru fiiul dela părin’tele născut mainte de toţi veacii şiîntru dhul’ svănt’ dela părintele purcedzătoriu, şipre fiiul odihnitoriu svănta troiţă unul’ adevărat’ dmdzău ziditoriu şifâcătoriu tuturor vădzutelor şinevădzutelor Io Vasilie Voevod Cu darul’ lui dmdzău ţiitoriu, şibiruitoriu, şidomnu atoată ţara moldovei dar’ şimilă, şipace şispăsenie a toată seminţia romănească pretutindenea ce să află pravoslavnici într’aceasta liîmbă cu toatâ inima cearem’ dela domnul dmdzău şiizbăvitoriul nostru Is Hs Diîntrucât s’au îndurat’ dmdzău diîntru mila sa de ne-au dăruit’ dăruim’ şinoi acest’ daru limbii romăneşti, carte pre limba romănească întăiu de laudă lui dmdzu, după aceea de învăţătură şide folos’ sufleteloru pravoslavnici să iaste şide puţin’ preţ’ iară voi să o priimiţi nu ca un lucru pemntesc’ ce ca un odor ceresc’ şiprînsă cetind’ pre noi pomeniţi şiîntru ruga voastră pre noi nu uitareţi şihiţi sănătoşi”83 Iar mitropolitul Varlaam mărturiseşte, între altele, simţămintele sale de ierarh român conştiincios, care doreşte ca învăţăturile Sfintei Scripturi să fie date pe limba cea înţeleasă de mulţi: “ cum’ ca să nu greşascâ hieş‘tecine mar’ginea şisăvrăşitulu acela spre carele-I fâcut’ cătr’aceea ş‘altâ usteniînţă s’au adaos aceloru bărbaţi purtâtori de dhulu svănt’ căci câ mărgăndu de susu în gios, şiîn puţinăîndu-se diîn oameni înţelesul’ sventeloru scripturi, le-au câotat’ a pogoră şisvănta scripturâ tot’ mai pre înţelesulu oameniloru păn’au început’ a scoate aşeaş‘ cineş‘ pre limba sa pen’tru ca să înţeleagă hiecine să sa înveaţe şisă mârturisească minunate lucrurile lui dmdzău cu multu mai vrătos limba noastră romănească ce n’are carte pre lim’ba sa cu nevoe iaste a înţeleage cartea alţii 83 Textul este reprodus după ediţia tipărită în anul 1943, la Editura pentru literatură şi artă lim’bi şipentru lip’sa dascalilor ş‘a învăţăturei, căt’ au fost’ învăţăndu mai multă vreame, acmu nice atăta nime nu învaţâ, pentr’aceea de nevoe mi-au fost ca un’ datornic’ ce sint’ lui dmdzău cu talanutulu ce mi-au dat’ să-mi poci’ plăti datoria macaru de căt’ pănă nu mâ duc’ în casa cea de lut’ a moşiloru miei, adunat-am’ diîntoţi tălcovnicii sventei Evglii dascalii besearicii noastre şideac’-am’ scris arătat-am’ măriei sale pravoslavnicului domnu Io Vasilie Vovodul’ cu mila lui dmdzău Domnulu ţărăi moldovei ”84 Aceste mărturisiri, cu valoare de testament, au găsit un ecou deosebit în sufletele românilor, vlădici, preoţi şi simpli credincioşi, Cazania cunoscând cea mai largă răspândire pe teritoriul românesc, fiind retipărită (desigur, cu unele adaosuri şi îmbunătăţiri) în mai multe rânduri Un alt reper al ostenelilor mitropolitului Varlaam este Răspunsul la Catehismul calvinesc (Iaşi, 1645), o luare demnă de atitudine ortodoxă faţă de erorile doctrinare cuprinse în Catehismul calvinesc tipărit la Alba Iulia în anul 1642, aducând lumină asupra învăţăturilor despre Sf Scriptură, credinţă şi faptele bune, Biserică, Taine, cinstirea sfinţilor, a icoanelor etc Minunat exemplu de atitudine misionară, care se cere mereu înnoită, mai ales în zilele noastre, când otrăvurile sectare de tot felul intoxică sufletele creştinilor, tineri şi vârstnici, mai puţin întăriţi în dogmele credinţei drept-măritoare Este momentul să amintim în continuare de două tipărituri cu totul excepţionale: Noul Testament de la Bălgrad, prima ediţie românească integrală a Noului Testament (1648), rod al ostenelilor mitropolitului Simion Ştefan (1643- 1656) şi al ieromonahului Silvestru, fost egumen la Govora, în prefaţa căruia mitropolitul scrie acele cuvinte memorabile despre folosul utilizării limbii înţelese de toţi: “ Bine ştim că cuvintele trebuie să fie ca banii, că banii aceia sunt buni carii umblă în toate ţările, aşia şi cuvintele acelea sunt bune care le înţeleg toţi ”85; 84 Ibidem, p 31 85 Vezi ediţia critică tipărită la Alba Iulia, cu binecuvântarea P S Episcop Emilian BIRDAŞ, 1988, p 116 Biblia de la 1688, prima ediţie integrală a Sfintei Scripturi în limba română, numită şi Biblia lui Şerban Cantacuzino, la tipărirea căreia au semnat, alături de domnitor, episcopul Mitrofan de Huşi, fraţii Radu şi Şerban Greceanu, învăţatul moldovean Nicolae Milescu Spătaru etc86 Textul românesc tipărit al Sfintei Scripturi a reprezentat un salt considerabil şi în misiunea de catehizare, preoţii şi învăţătorii având la îndemână acum cuvântul lui Dumnezeu în limba neamului, spre a-l face cunoscut cu mai mare râvnă, căci necunoaşterea acestui izvor al Revelaţiei dumnezeieşti este pricină a tuturor relelor, după cum opinează Sf Ioan Gură de Aur87 Iar despre folosul mântuitor al Bibliei, acelaşi sfânt părinte spune: “Cunoaşterea Scripturilor întăreşte duhul, curăţă conştiinţa, smulge patimile înrobitoare, seamănă virtutea, ne ridică deasupra săgeţilor diavolului, ne face să locuim aproape de cer, eliberează sufletul de legăturile trupului, dându-i aripi uşoare şi face să intre în sufletul cititorilor tot ceea ce s-a putut spune vreodată mai bine”88 Tot în acest veac, în binecuvântata cetate a Iaşului, mitropolitul Dosoftei (1671-1686) va scoate la lumină prima încercare de versificare în limba noastră: Psaltirea în versuri, tipărită la mânăstirea de la Uniev din Polonia în anul 167389 Psalmii, atât de prezenţi în cultul public, dar şi în cel particular, vor fi fost utilizaţi şi ca “bucăţi de lectură”, alături de cele din Ceaslov şi celelalte cărţi de cult, în orele ţinute în tinda bisericii Versificaţi, au fost desigur mult mai atractivi pentru copiii daţi la şcoli ca să înveţe cititul, scrisul etc Păşind în veacul al XVIII-lea, se impune zăbovirea pentru câteva momente asupra personalităţii mitropolitului cărturar Antim Ivireanul (1708-1716), unul din 86 A se vedea ediţia jubiliară tipărită la 300 de ani de la prima apariţie, la Editura Institutului Biblic şi de Misiune al BOR, Bucureşti, 1988 87 Omilia IX-a la Coloseni, P G LXII, 361 88 Omilia X-a, P G LXIII, 485 89 Dosoftei a fost nevoit să apeleze la serviciile acestei tipografii, întrucât cea veche, din timpul lui Vasile Lupu, nu mai funcţiona Vezi Pr prof M PĂCURARIU, op cit , p 201 cei mai mari tipografi şi traducători pe care i-a avut Ţara Românească, cel căruia îi datorăm, între altele, introducerea definitivă a limbii române în cultul Bisericii noastre Între cărţile care interesează direct învăţământul catehetic, alături de cunoscutele Didahii, amintim Învăţătură pe scurt pentru taina pocăinţii (Râmnic, 1705), cu scurte explicaţii asupra Tainei Mărturisirii şi Învăţătură bisericească la cele mai trebuincioase şi mai de folos pentru învăţătura preoţilor (1710, Târgovişte), un mic catehism în trei părţi, folositor preoţilor în misiunea lor de catehizare90 O menţiune aparte se cuvine despre cărţile propriu-zise, de şcoală Amintim mai întâi Bucoavnele sau Bucvariile, cu lecţii în care se cuprind învăţături de bază ale credinţei, enunţate chiar din titluri91 De pildă, Bucoavna de la Bălgrad (Alba Iulia, 1699) este intitulată după însuşi cuprinsul ei: “Bucoavna ce are în sine deprinderea învăţăturii copiiloru la carte şi simbolulu credinţii creştineşti, diece porunci ale legii vechi şi ale celei noue şiepte taine ale bisericii răsăritului, iproci” 92 Iar bucoavna de la Râmnic (1726) este tipărită cu titulatura următoare: “Întâia învăţătură pentru tineri (în slavoneşte şi româneşte) cu litere şi silabe într’însa Scurtă tâlcuire a legii celor zece Cuvinte, Rugăciunea Domnului, Simbolului credinţei şi a celor nouă fericiri ”93 În principal, Bucoavnele cuprindeau alfabetul chirilic, exerciţii de silabisire şi texte pentru lectură cu conţinut creştin 94 Onisifor Ghibu (1883-1972), profesor de pedagogie al Universităţii din Cluj (iar din 1941 al Seminarului Pedagogic Universitar din Sibiu), în excepţionala lucrare Din istoria literaturii didactice româneşti (1916), notează următoarele despre cuprinsul acestei Bucoavne: “ Partea de lectură propriu-zisă consta exclusiv din lecturi de ordin pur 90 Pr prof dr Mircea PĂCURARIU, Istoria Bisericii Române pentru Facultăţile de Teologie, ediţia II-a, Editura Institutului Biblic şi de Misiune al BOR, vol II, Bucureşti, 1994, p 150 91 Pentru amănunte recomandăm lucrarea prof Onisifor GHIBU, Din istoria literaturii didactice româneşti: I Bucoavnele; II Abecedarele ; III Cărţile de cetire din Transilvania, Bucureşti, 1916 92 I Bianu, N HODOŞ, Bibliografie românească veche, Tom I, p 369 (iproci = etc ) 93 Ibidem, Tom II, p 29 94 Istoria Literaturii Române, Editura Academiei RSR, Ediţia II-a, Bucureşti, vol I, 1970, p 316 religios şi anume: rugăciunea când va să înceapă copilul a învăţa, rugăciunile dimineţii (Împărate ceresc, Prea Sfântă Treime, Tatăl nostru şi Din somn sculându- mă); apoi: Simbolul credinţei şi simbolul Sf Atanasie, Cele zece porunci de căpetenie ale legii vechi şi cele şase desăvârşiri ale legii noi De la p 36 la 62 se tratează pe larg despre cele şapte taine, prin întrebări şi răspunsuri, arătându-se şi locurile din Sf Scriptură şi dându-se şi începuturile rugăciunilor corespunzătoare din Molitvelnic Sfârşitul îl formează: cele trei fapte bune ale bogosloviei, cele şapte daruri şi cele douăsprezece roduri ale Duhului Sfânt, cele şapte lucruri ale milei trupeşti şi cele şapte faceri de bine împotriva acestora şi, în fine, cele patru lucruri mai de apoi ale omului” 95 Conţinutul eminamente creştin al acestei Bucoavne dezvăluie intenţia unei educaţii profund religioase, avându-se în vedere formarea caracterului religios moral, ţel întru-totul valabil şi astăzi în cadrul educaţiei religioase din şcoli De altfel, scopul tipăririi este mărturisit chiar în Predoslovie: ”Primiţi dar această cărticică şi citind-o înţelegeţi pietatea cuvântului, pentru ca să fiţi în stare a VĂ ÎNDREPTA VIAŢA VOASTRĂ ŞI A VA PURTA DUPĂ PORUNCILE LUI DUMNEZEU, PRECUM SE CUVINE ORICĂRUI CREŞTIN PRAVOSLAVNIC”96 O altă Predoslovie care merită a fi evocată este a Bucoavnei Mitropolitului Iacob Putneanul (1755), în care întâlnim sfaturi asemănătoare cu ale Sfântului Ioan Gură de Aur din cuvântările sale cu privire la creşterea copiilor: “Toată obişnuinţa vieţii omeneşti stă spre hrană, o iubitorilor de Hristos Creşterea prunciască atârnă şi de ce fel de copilu iaste, aceiaşiu şi dacă se face mare, de iaste învăţatu, din copilărie întru învăţătură cinstită şi întru frica lui Dumnezeu (care iaste începutul înţelepciunii), se cade a nădăjdui că acela va fi cu bună creştere şi dacă va fi mare 95 Am notat aceste informaţii din ediţia 1971, p 34 O GHIBU arată că şi abecedarele apusene din această vreme aveau conţinut eminamente religios, unele chiar şi un astfel de titlu De exemplu, abecedarele franţuzeşti se numeau Croix de par Dieu sau Croix de Jésus, nume inspirat de icoana Răstignirii de pe copertă Ibidem, p 35 96 I BIANU, N HODOŞ, op cit , p 31 Dinu creşterea copiilor ca dintr-o rădăcină bună şi rea, pentru toată viaţa curge Cum daru vei nădăjdui de bine, unde nu iaste hrană bună copiilor? Care văzând noi lipsiţi copiii de hrana ce li se cade, bolind cu inima de nenorocirea învăţăturii lor, am dat în tipar această cărţulie, începând de la azbuchi, cu toată rânduiala, precum se vede ca să poată după buchii ceti şi cu sloguri întru întărirea cetirii sale, şi după aceste rugăciuni de seară şi de dimineaţă şi rânduiala pentru masă şi după masă ”97 În a doua jumătate a secolului al XVIII-lea şi începutul secolului al XIX-lea îşi fac apariţia câteva lucrări de pedagogie propriu-zisă: Pedagogia lui Iosif Mesiodax (numele grecesc al lui Iosif, dacul din Moesia, potrivit precizărilor lui N Iorga din lucrarea “Un pedagog moldovean pe la 1800”), carte ce se ocupă cu educaţia copiilor, publicată la Veneţia în anul 178998; Pedagogia Creştină sau Tratat despre buna conducere, educarea şi formarea pe care copiii trebuie să o primească de la părinţi pioşi şi dascăli virtuoşi, alcătuită de umilul monah Grigorie din Ţara Moldovei şi cu îngrijire revăzută de către unul din cei mai buni dascăli Domn Nicodem de Naxos, pentru folosul a tot poporul ortodox, “umilul monah din Ţara Moldovei (de la Neamţ, n n )" fiind de fapt mitropolitul de mai târziu al Ungro-Vlahiei, Grigorie al IV-lea Dascălul (1823-1834) Meritul aparte al acestei Pedagogii este că se oferă copiilor un catehism mult mai accesibil decât 97 Ibidem, p 131 Vezi şi lucrarea † TEOCTIST, Mitropolit al Moldovei şi Sucevei, Mitropolitul Iacob Putneanul, Mânăstirea Neamţ, 1978, p 77-78 A se vedea, totodată, Sf Ioan Gură de Aur, Despre creşterea copiilor, în vol "Puţul şi împărţire de grâu", Bacău, 1995 Bunăoară, în “Cuvântul 44”, întâlnim un avertisment ferm pentru părinţii care neglijează educaţia creştinească a copiilor: “Pe aceşti părinţi eu - şi să nu socotească cineva că ceea ce se grăieşte este de mânie - şi decât ucigaşii de copii zic ca sunt mai răi Pentru că aceia despart trupul de suflet, iar aceştia şi pe suflet şi pe trup ducându-l îl aruncă în focul gheenei Şi pe moartea aceea nevoie este să o primească negreşit de la fire Iar de aceasta se putea şi să scape dacă neluarea aminte a părinţilor nu o ar fi adus pe ea asupra ” , în cap “Pentru creşterea copiilor”, p 416 Iar în “Cuvânt pentru ce fel de clironomii (bogăţii, n n ) trebuie să lăsăm copiilor noştri”, Sf Ioan Gură de Aur îndeamnă: “Deci să nu ne sârguim să adunăm bani şi pe aceştia să-i lăsăm copiilor, ci sa-i învăţăm pe ei fapta cea bună În consecinţă, de voieşti să laşi bogăţie multă copiilor tăi, lasă-le lor purtarea de grijă a lui Dumnezeu!”, Ibidem, p 428, 429 98 Pr prof dr Constantin GALERIU, op cit , p 7 psaltirea sau alte cărţi de cult În conţinutul său autorul insistă asupra importanţei principiului intuiţiei, crez exprimat aşa: “Conduceţi-i la Biserici, arătaţi-le icoanele Domnului Iisus Hristos, ale Sfintei Fecioare şi ale Sfinţilor şi învăţaţi-i a face semnul Sf Cruci, cu plecările şi metaniile Să se aplece până la pământ şi să zică: Iisuse Mântuitorule, Fiul lui Dumnezeu, ai milă de mine!”99 Secolul al XIX-lea va înregistra un număr tot mai mare de catehisme, o dată cu deschiderea unor importante şcoli, inclusiv instituţii de nivel universitar, al căror baze s-au pus, de fapt, încă din secolele precedente Este cazul să privim în urmă, fie şi lapidar, la Academia domnească din Iaşi (1640) de pe vremea lui Vasile Lupu, Şcoala grecă-latină de la Târgovişte (1646), Academia domnească de la Bucureşti (1694, pe vremea domnitorului martir Constantin Brâncoveanu, Şcolile deschise în Transilvania prin legiuirile date de împărăteasa Maria Tereza pe la 1764 etc Bunăoară, în Transilvania şcolile elementare se împărţeau în trei grupe: comunale (sau “triviale”, numite aşa după cele trei materii: religie, citire, aritmetică), capitale şi normale, acestea din urmă pregătind învăţători În toate cele trei şcoli religia avea loc privilegiat, fiind stabilit şi faptul că trebuia să fie predată numai de către preoţi100 Revenind asupra importanţei Catehismelor, se cuvine subliniat rolul lor preponderent în lucrarea de catehizare Ediţia de bază, mult răspândită la noi, a fost Mărturisirea Ortodoxă a lui Petru Movilă, despre care am amintit deja, care, după traducerea ei în româneşte a cunoscut 17 ediţii101, fiind citită în toate provinciile româneşti După ea s-au inspirat apoi celelalte catehisme, inclusiv din secolul al XX-lea Ne referim la cele semnate de Pr Ioan Mihălcesu (mai apoi Arhiereu şi Mitropolit), Arhim Iuliu Scriban, Pr prof Petre Vintilescu, 99 Apud Pr Mihail BULACU, Spiritul catehezei patristice din şcoala românească, Tipografia cărţilor bisericeşti, Bucureşti, 1937, p 36 100 Pr prof dr Mircea PĂCURARIU, Doua sute de ani de învăţământ Teologic la Sibiu, 1786-1986, Sibiu, 1987, p 13-14 101 10 la Bucureşti, 2 la Neamţ, 3 la Sibiu, 1 la Buzău, 1 la Iaşi; vezi † JUSTINIAN, Cuvânt înainte la Învăţătura de credinţă creştină ortodoxă, Bucureşti, Editura Institutului Biblic şi de Misiune al BOR, Bucureşti, 1952 Pr prof Toma Chiricuţă, şi alţii Un fapt cu totul remarcabil este că lecţiile de religie pentru şcoala primară erau incluse în Cartea de citire102 În Ţara Românească un eveniment deosebit îl constituie începuturile învăţământului de nivel superior, datorate în mare măsură lui Gheorghe Lazăr, conducător al Şcolii de la Sf Sava (1818), şcoală a cărei programă prevedea, alături de cursurile de inginerie şi de filozofie, predarea Catehismului şi a Istoriei “vivliceşti” a Vechiului şi a Noului Testament Chemarea tinerilor la studii a făcut-o cu râvnă apostolică Gh Lazăr prin “Înştiinţarea către de toată cinstea vrednică tinerime” (august, 1818) După o muncă epuizantă de trei ani, acest apostol al învăţământului românesc se întoarce grav bolnav la Avrig – Sibiu, unde se născuse în anul 1779 şi unde va închide ochii la numai 44 de ani (1823) Un alt moment însemnat în afirmarea învăţământului catehetic îl constituie înfiinţarea şi organizarea Seminariilor Teologice: 1803 la Socola-Iaşi, cu binecuvântarea mitropolitului Veniamin Costachi, care a avut grijă să rânduiască aici “dascăli procopsiţi”; 1811 la Sibiu, prin purtarea de grijă a episcopului Vasile Moga, seminar la care va preda o vreme şi Gheorghe Lazăr; 1836 este anul în care se vor deschide Seminarii la Bucureşti, Buzău şi Argeş, iar în 1837 şi la Râmnic Iar cu privire la înfiinţarea Facultăţilor de Teologie notăm: 1850 la Sibiu (sub păstorirea mitropolitului Andrei Şaguna), 1860 la Iaşi (pe vremea lui Cuza), 1881 la Bucureşti (mitropolit Calinic Miclescu) Chiar dacă unele au trebuit să-şi închidă temporar porţile (ca de exemplu cea din capitala Moldovei în 1864), aceste facultăţi au pecetluit reuşita mult dorită de înaintaşi de a avea un învăţământ teologic superior în Ţările Române Fie şi în treacăt, trebuie să amintim faptul că dintre toţi ierarhii ortodocşi care au militat pentru promovarea învăţământului românesc, Andrei Şaguna s-a remarcat într-un chip aparte El înfiinţează şcolile elementare, numite “poporale”, care, sub oblăduirea Bisericii, beneficiau de prestaţia 102 Pr prof dr C GALERIU, op cit , p 8 învăţătorilor şcoliţi la Institutul pedagogic din Sibiu Directori ai şcolilor poporale erau preoţii parohi, iar protopopii aveau misiunea de inspectori în raza protopopiatului La sfârşitul arhipăstoririi sale, numai în Arhiepiscopia Sibiului funcţionau aproape 800 de astfel de şcoli, dintre care mai mult de jumătate înfiinţate de el Alături de cărţile de cult şi manualele şcolare, tipărite cu binecuvântarea sa, un rol catehetic major l-a avut Telegraful Român, cu apariţie neîntreruptă din anul 1853 până azi 103 În rândul şcolilor cu impact pozitiv deosebit în veacul al XIX-lea trebuie pomenită şi Preparandia de la Arad (1812) cu limba de predare română, pentru pregătirea viitorilor învăţători ai şcolilor confesionale din Arad, Crişana şi Banat, propriu-zis un Institut Pedagogic, care va pregăti terenul pentru deschiderea în acelaşi oraş a unei şcoli teologice cu doi ani de studii, iar din 1824 cu durata de trei ani Râvna promotorilor învăţământului religios ortodox a avut în decursul istoriei nenumărate piedici, mai ales în Ardealul pluriconfesional, despre care se pomeneşte destul de des în izvoare şi asupra cărora nu insistăm acum Semnalăm, însă, că unele tulburări s-au produs de multe ori şi datorită unei altfel de “râvne”, cea fără pricepere, în genul celei de care vorbeşte Sf Ap Pavel în Epistola către Romani (10, 2) Ne referim, concret, la anumite influenţe pedagogice externe exagerate, cum este cazul celei herbartiene, venită în Ardeal prin studenţii români aflaţi în Germania, anume un caracter prea intelectualist-raţional sub care s-a asimilat şi predat chiar şi Teologia Iar “povestirea liberă”, de altfel metodă clasică a predării învăţământului, a alunecat în etalare subiectivă de “talente”, prin îndepărtarea peste limitele admise de textele sacre, biblice De aceea, pentru astfel 103 De notat, aşadar, că “Telegraful Român” este ziarul românesc cu cea mai veche apariţie neîntreruptă de probleme şi altele asemenea, s-au convocat şi ţinut două congrese catehetice, la Sibiu (1922) şi Mânăstirea Dealu (1933)104 O contribuţie însemnată la precizarea statutului religiei în şcoală l-a avut, desigur, legislaţia cu privire la învăţământ Ar fi deosebit de interesant un studiu amănunţit asupra evoluţiei în timp al acestei legislaţii, care este foarte sugestiv pentru încercările de limpezire a normelor actuale Fiecare moment important în istoria şcolilor româneşti s-a bazat, fireşte, pe o anume legislaţie, dar primul cod modern de legislaţie şcolară îl datorăm ilustrului pedagog Spiru Haret (1851- 1912), profesor universitar, inspector general şi ministru al învăţământului105 Cu privire la subiectul nostru, legea care ne interesează este cea din 1898: “Legea asupra învăţământului secundar şi superior” Până în anul 1948, când religia a fost suprimată din programele şcolare, această materie a fost considerată prioritară şi, o dată cu apariţia cataloagelor, figura în fruntea tuturor celorlalte materii Secolul al XX-lea, până la venirea tăvălugului comunist, a înregistrat prestaţia unor pedagogi de mare valoare, care s-au preocupat, deodată cu problemele pedagogiei moderne în general, şi de educaţia religioasă, cu totală dăruire şi solicitudine În primul rând trebuie să avem în vedere mulţimea de preoţi- profesori care şi-au consacrat timpul şi energia vieţii pentru învăţământul religios, atât la nivel primar şi mediu, cât şi la cel universitar O dată cu ei la pedagogii laici trecuţi în veşnicie, profund trăitori ai creştinismului ortodox: Vasile Băncilă, G G Antonescu, Constantin Narly, Simion Mehedinţi şi Teodor M Popescu, cu preocupări remarcabile şi în câmpul învăţământului religios românesc, ignoraţi în perioada comunismului din motive politice, din păcate foarte puţin cunoscuţi şi astăzi, la zece ani după “Revoluţie” 104 Pr prof dr Dumitru CĂLUGĂR, Catehetica, Manual pentru Institutele Teologice, Editura Institutului Biblic şi de Misiune al BOR, Bucureşti, 1976 p 56 105 Doctor în matematici la Paris, a ocupat prin concurs o catedră universitară, pe care a slujit-o în mod exemplar Din prima categorie s-a evidenţiat cu vigurozitate părintele Mihail Bulacu (1898-1985), profesor de religie la Seminarul Pedagogic Universitar, titular al catedrei de Omiletică şi Catehetică al Facultăţii de Teologie din Bucureşti (1936- 1952), autor de cărţi şi studii omiletice şi catehetice, propriu-zis cel mai prolific publicist român din domeniul catehetic din toate timpurile106 Este în general cunoscut în mediul teologic, de aceea nu insistăm cu amănunte bio-bibliografice Facem, însă, precizarea că lucrarea de căpetenie din domeniul catehetic-pedagogic, Pedagogia creştină ortodoxă, monumentală ca formă şi conţinut (571 p ) se impune a fi reeditată, întrucât, din anul apariţiei (1935), literatura catehetică românească n- a mai cunoscut un astfel de compendiu pedagogic creştin, mai ales că exemplarele sunt foarte rare107 Evident, o astfel de reeditare, întru-totul binevenită, presupune anumite aduceri la zi, dar numai în spiritul conţinutului original, desigur În aceeaşi categorie a preoţilor-profesori cu preocupări catehetice deosebite se înscrie şi părintele Dumitru Călugăr (1907-1988)108, strălucit titular al catedrei de Omiletică şi Catehetică al Facultăţii de Teologie Ortodoxă din Sibiu (1968- 1978), care a lăsat, între altele, cel mai recent manual de Catehetică de nivel universitar (Bucureşti 1976; ediţia a II-a, 1984) Conţinutul manualului este în mare măsură valabil şi astăzi, fiind necesare doar câteva actualizări sub aspectul tematicii şi al bibliografiei Îl recomandăm în special pentru următoarele capitole: Psihologia religioasă, Educaţia religioasă, Materia învăţământului religios, Principiile didactice ale catehezei şi Anexa care cuprinde cateheze sau lecţii practice Pentru predarea religiei în şcoală, părintele Călugăr ne-a lăsat şi Cele 106 Amintim câteva din cărţile reprezentative: Studiu introductiv în Catehetica ortodoxă, Teză de doctorat, Oradea, 1928; Pedagogia creştină ortodoxă, Bucureşti, 1935; Spiritul catehezei patristice în şcoala românească, Bucureşti, 1937; Conştiinţa creştină după Catehezele Sf Chiril al Ierusalimului, Bucureşti, 1946 107 Bunăoară, cel de la Biblioteca Facultăţii de Teologie din Bucureşti lipseşte de aprox 3-4 ani din raft, cu toate că figurează în fişier 108 Face studii de specializare la Universitatea din Jena (1937-1938); doctor în teologie al Facultăţii din Bucureşti, cu teza Caracterul religios-moral creştin, publicată la Sibiu în 1955 şapte cărţi de religie109, care, chiar dacă sunt pe alocuri depăşite ca limbaj şi tematică, constituie un veritabil punct de plecare pentru alcătuirea manualelor de religie de astăzi110 Începem acum şirul pedagogilor creştini ortodocşi laici cu Vasile Băncilă (1897-1979), scriitor şi filozof creştin, reprezentant strălucit al elitei interbelice111, necunoscut de marea masă a cititorilor români decât după trecerea câtorva ani de la evenimentele din decembrie’89, prezent acum în bibliotecile noastre prin două cărţi deosebit de valoroase, editate de “Anastasia”: Duhul sărbătorii şi Iniţierea religioasă a copilului, ambele apărute la Bucureşti în anul 1996 Pentru Metodica predării religiei ne interesează, desigur ambele lucrări, dar cea de-a doua fiind mai apropiată preocupărilor noastre112facem o scurtă zăbovire asupra ei Cartea are şapte capitole: Importanţa religiei pentru copil, Metoda religioasă şi idea concretismului, Metoda afectivă şi sentimentul spiritualizat, Credinţă şi sinceritate, Iubire, seriozitate şi doctrină, Decalogul atmosferei, Formalism şi povestire Pentru demersul catehetic actual, aceasta lucrare este de importanţă capitală Autorul pledează în mod inteligent şi cu dovada unei înalte conştiinciozităţi pentru educaţia religioasă timpurie a copilului: “Cel dintâi lucru pe care trebuie să-l ştie cu putere un educator, este că vârsta copilăriei este cea mai însemnată pentru a întreprinde formarea religioasă a omului Un adevăr care, de altfel, se aplică la orice fel de 109 Reeditate de Episcopia Romanului şi Huşilor în 1990 110 Prezente deja, pentru primele clase, pe băncile şcolilor prin osteneala părintelui profesor dr Ioan Sauca 111 Născut la 1 ian 1897 la Brăila, licenţiat al Universităţii din Bucureşti, Facultatea de Filozofie, specializat la Paris în acelaşi domeniu, profesor la liceul “Mihai Viteazul” din Bucureşti şi, un timp, la clasa Marelui Voevod Mihai Se înţelege că din acest motiv, la venirea comunismului a devenit “duşman al poporului” Vezi Vasile BĂNCILĂ, Aforisme şi para-aforisme Omul şi existenţa, Ediţie îngrij de Ileana BĂNCILĂ, Editura “Marineasa”, Timişoara, 1993, p 1 112 De altfel şi în Duhul sărbătorii întâlnim aprecieri strâns legate de educaţia copiilor prin intermediul sărbătorilor creştine Iată un exemplu: “Sărbătoarea nu implică numai o metafizică şi o morală, ci şi o pedagogie S-a spus că nu viaţa este pentru şcoală, ci şcoala pentru viaţă Dar maximul vieţii este sărbătoarea, deci şcoala trebuie să fie pentru sărbătoare Din fericire, valorificarea sărbătorii în şcoală e înlesnită de două împrejurări Cea mai însemnată este copilul însuşi Acesta, întrucât nu este pervertit, e o fiinţă însetată de sărbătoare – ceea ce am văzut că este ceva plin, iar nu o simpla zi liberă: o zi de lucru poate fi sărbătoare, iar o zi liberă poate fi negaţia sărbătorii; copilul are o mare capacitate festivă Copilului îi place natura, trăieşte divinul, se dăruieşte, jubilează ” (subl n ), p 90 educaţie căci, vorba lui Comenius, creanga trebuie îndoită cât e verde Să învăţăm o dată, în chip definitiv şi efectiv, adevărul vechi şi de bun simţ că dacă nu se introduce omul în religie de când e copil, el va risca să nu cunoască niciodată farmecul şi binefacerea religiei Dacă nu plouă primăvara, degeaba va ploua mai târziu Plugarii ştiu că grânele trebuie să fie crescute înainte de a veni căldurile verii, ca să nu le vatăme La fel şi în formarea religioasă Planta de preţ a religiei să fie adânc înrădăcinată în solul sufletului, pentru ca secetele vieţii să nu-i poată face nici un rău ”113 După o impresionantă pledoarie pentru educarea religioasă a copiilor, autorul mărturiseşte convins: “Aşadar, un copil crescut cu religie va fi mai spiritualizat şi deci mai serios la toate obiectele din şcoală, precum şi în toate manifestările lui “114 În ultima parte a lucrării, V Băncilă îşi exprimă opiniile în legătură cu persoana profesorului de religie, prezentate sub un titlu sugestiv, Dodecalogul atmosferei, vorbind despre elementele sine qua non ale desfăşurării lecţiei de religie, un fel de logistică obligatorie: mediul fizic şi decorul, pragul lecţiei (atitudinea profesorului la intrarea în clasă), pregătirea (aperceptivă, n n ), aliaţii fireşti (adică susţinerea lecţiei cu ajutorul celor mai dotaţi şi receptivi elevi), natura exemplelor (tactul de a prezenta ilustrări potrivite, nu din cele care produc dubii sau ilaritate), grija de a înlătura oboseala, pedagogia preventivă (menţinerea unei atmosfere plăcute, ideale, pe tot parcursul lecţiei) şi, în fine, atitudinea educatorului Am subliniat această ultimă dimensiune, pentru că ea sintetizează toate eforturile recomandate anterior Iată cum se exprimă autorul: “Felul prezenţei sufleteşti a educatorului hotărăşte soarta educaţiei Elevii vor trăi în cercul de efluvii invizibile care pornesc din fiinţa lui, că obştea de şcolari, pe către e chemat s-o păstorească va trăi şi va respira neîncetat în aura lui, în ectoplasma lui 113 Vasile BĂNCILĂ, Iniţierea religioasă a copilului, Editura “Anastasia”, Bucureşti, 1996, p 20-21 114 Ibidem, p 29 spirituală, ca să aplicăm, metaforic, un termen luat din metapsihică Fiecare om sugerează o anume atmosferă Sunt oameni care îmbălsămează totul în jur ca un trandafir de soi şi sunt alţii care infectează totul ca un dihor Unii liniştesc prin simpla lor prezenţă, alţii neliniştesc chiar fără să spună un cuvânt; unii înalţă atmosfera, alţii o coboară; unii purifică, alţii întinează tot ce ating Unii produc o atmosferă sfinţitoare încât în vecinătatea lor te simţi mai bun şi mai tare, alţii demonizează ori deprimă ”115 Aceste câteva ilustrări ale gândirii distinsului pedagog Vasile Băncilă sunt suficiente, credem, pentru ca fiecare profesor de religie să fie convins a-şi face timp pentru a citi integral Iniţierea religioasă a copilului spre marele folos în străduinţa de a-şi îmbunătăţi propria persoană, deodată cu îmbogăţirea conţinutului actului catehetic Un alt reprezentant strălucit al pedagogiei creştine româneşti este G G Antonescu (1882-1953), profesor de Pedagogie la Universitatea din Bucureşti, o vreme şi la Seminarul Nifon din acelaşi oraş, autor al unor lucrări de prestigiu în domeniu116, înlăturat de la catedră de către comunişti în anul 1948, sub acuzaţia de “fideism” şi “naţionalism”, acuzaţii care constituie în fond mai degrabă recunoaşterea unor merite, decât stigmatizarea propriu-zisă: “fideist” înseamnă credincios (lat fides-i = credinţă), iar “naţionalist” românul ce ţine la identitatea neamului, la caracterul “naţional” al Statului Român Lucrarea ce ne interesează în chip aparte este Educaţia morală şi religioasă în şcoala românească (Bucureşti, 1937), structurată în trei mari capitole: I Educaţia morală în şcoala românească; II Psihanaliză şi educaţie; III Educaţia religioasă în cadrul educaţiei integrale Ibidem, p 115 115 116 Semnalăm câteva dintre ele: Din problemele pedagogiei moderne, Bucureşti, 1924; Pedagogia Generală, Bucureşti, 1930; Curs de pedagogie, Bucureşti, 1925-1926; Istoria Pedagogiei Doctrinele fundamentale ale pedagogiei moderne, Bucureşti, 1939; Educaţia morală şi religioasă în şcoala românească, Bucureşti, 1937 (ultima subliniată de noi pentru interesul aparte în cadrul disciplinei Metodicii predării religiei) Chiar dacă au trecut un număr de ani buni de la data publicării acestei cărţi, conţinutul ei este în cea mai mare parte actual Întrucât prelegerea de faţă se adresează în primul rând viitorilor profesori de religie, vom face o mică ilustrare din ultimul capitol al cărţii cu referire la această importantă misiune: “În ceea ce priveşte pe profesorul de religie considerăm că acesta trebuie să aibă o serioasă pregătire filozofică fiindcă dacă în sufletul seminariştilor sau al tinerilor teologi apar faţă în faţă concepţia ştiinţifică deoparte şi cea teologică de alta, ele nu pot rămâne izolate, căci nu putem împărţi sufletul elevilor noştri în compartimente Aceste două concepţii se vor ciocni şi din ciocnirea aceasta, sau iese armonie, şi atunci înseamnă că am ajuns la rezultatul pe care-l preconizam adineaori: conlucrarea armonică între educaţia religioasă şi intelectuală; sau iese contradicţie, iar în cazul când aceasta este mărturisită, ajungem la scepticismul religios, iar în cazul când este ascunsă ajungem la ipocrizia religioasă Pot să vă spun că atunci când am fost profesor la Seminarul Nifon, am găsit elevi sceptici, care au trecut apoi la alte facultăţi, după ce şi-au mărturisit îndoiala, pe când alţii, care aveau îndoieli, dar voiau să se facă preoţi, le-au ascuns şi au trecut la facultatea de teologie, - aceştia sunt ipocriţii N-avem nevoie nici de sceptici nici de ipocriţi; avem nevoie de credincioşi adevăraţi ”117 Observăm, aşadar, că G G Antonescu pledează pentru “o serioasă cultură filozofică”, pe care viitorii profesori de religie să o dobândească în cadrul Facultăţii de Teologie Acest deziderat poate fi exprimat şi astăzi, constatându-se în plus că nici acum nu avem o catedră de filozofie propriu-zisă, deşi anumite incursiuni în acest domeniu se pot face la câteva din disciplinele de bază, cum ar fi, spre exemplu, dogmatica, morala, istoria religiilor etc Ceea ce nu se parcurge, însă, în cadrul programei, trebuie suplimentat prin lecturi individuale, în aşa fel încât orice teolog să posede cunoştinţe, fie şi generale, în legătură cu gândirea marilor filozofi ai lumii, antici, moderni şi contemporani 117 Op cit , p 136-137 Această preocupare, întâlnită de altfel la mulţi dintre studenţii noştri, trebuie făcută cu discernământ, în sensul propus de Sf Vasile cel Mare în cunoscuta “Omilie către tineri”118, totodată fără neglijarea gândirii Sfinţilor Părinţi, care ne-au lăsat, de fapt, “filozofia” cea mântuitoare Constantin Narly (1896-1956) este un alt mare pedagog al perioadei interbelice119, rămas în conştiinţa educatorilor mai ales prin lucrarea Pedagogia generală, publicată întâia oară în anul 1938, reeditată în 1996, cu 528 de pagini şi următorul cuprins: I Problema posibilităţii educaţiei; II Problema idealului pedagogic; III Problema mijloacelor educaţiei; IV Problema comunităţii pedagogice În această ultimă parte la p 490-493 găsim referiri la religie, în subcapitolul Concretizarea (educaţiei n n ) în Instituţii despre care afirmă: “Religia este poate cea mai activă formă, sub care valoarea de devotare s-a înfăţişat în omenire Prin etica pe care o susţine, religia exercită o influenţă totală asupra omului ” (p 490) La un moment dat, C Narly atrage atenţia că de multe ori, printr-o predare nepedagogică a religiei sentimentul religios se poate pierde în faţa multelor date impuse a fi memorate: “Frumuseţea şi înălţimea etică a religiei creştine, este întunecată de amănuntul istoric şi sistematic Rezultatul este indiferenţa religioasă sau ateismul pe care îl promovează adesea, fără să vrea şi fără să ştie, însuşi învăţământul religios Dacă în locul instrucţiei religioase s-ar face cu 118 Sf VASILE CEL MARE, Omilia către tineri, trad pr D FECIORU, Bucureşti, 1986 (vol nr 17 din colecţia P S B) 119 Născut la Tecuci, face liceul la Focşani şi Facultatea de Litere şi Filozofie la Iaşi Aici se va apropia de I Găvănescu, între ei legându-se o strânsă prietenie Aşa se explică faptul că una dintre cărţile lui C Narly se intitulează Opera pedagogică a profesorului I Găvănescu (Bucureşti, 1929) În 1923 C Narly pleacă la studii în Germania, la Göttingen, unde, în anul următor va obţine titlul de doctor în filozofie cu teza Die soziale Schichtung Rumäniens (Stratificarea socială a României) Întors în ţară, va fi numit pe rând, asistent la Facultatea de litere din Iaşi, profesor la Facultatea de Filozofie a Universităţii din Cernăuţi şi, în fine, de la 1 oct 1940, la Bucureşti, profesor de Pedagogie şi Istoria Pedagogiei la Facultatea de litere şi filozofie, unde va preda până în anul 1947, când, din motive politice, postul său va fi “comprimat” Trece în veşnicie în anul 1956, fiind înmormântat în cimitirul Belu Dintre lucrările sale mai amintim: Problema idealului pedagogic, 1925; Educaţie şi ideal, 1927; Tolstoi educator, 1929; Misiunea educaţiei româneşti, 1941; Misiunea educatorului, 1943; (vezi prefaţa la C NARLY, Pedagogie generală, Bucureşti, 1996, alcătuită de Viorel NICOLESCU) precădere educaţia sentimentului religios, şi aceasta mai puţin în şcoală şi mai mult în Biserică, religiozitatea ar spori ” (p 492) Credem că observaţiile profesorului Narly sunt în mare măsură valabile, dar ne îngăduim observaţia că necesitatea indiscutabilă a cultivării sentimentului religios în Biserică trebuie făcută în paralel cu instrucţia religioasă la clasă, în mod progresiv şi echilibrat Simion Mehedinţi (1869-1962) a fost nu numai un mare geograf, ci şi unul dintre cei mai mari pedagogi ai României, dăruit de Dumnezeu cu o viaţă bogată, atât ca număr de ani (93) cât şi ca activitate oferită în slujba neamului 120 A fost profund credincios, mărturisind public convingerea că Iisus Hristos este nu numai Mântuitorul lumii ci şi cel mai mare educator al omenirii 121, avertizând tineretul că nu poţi fi om deplin fără să fii creştin şi că un om, ca şi un popor, atâta preţuieşte cât a înţeles din Evanghelie 122 Scrisul său din câmpul pedagogic este atât de pătruns de duhul evanghelic, încât instrucţia religioasă de astăzi ar suferi o gravă pierdere ignorând-i cărţile, în care, fără excepţie, se observă fără greutate o împletire armonioasă a convingerilor creştine cu simţămintele unui patriotism exemplar Căci Simion Mehedinţi n-a slujit doar poporul român cu o conştiinciozitate ieşită din comun, ci a fost un mare admirator al virtuţilor sale strămoşeşti În Creştinismul românesc exemplifică a aceste virtuţi, nominalizându- le chiar ca titluri de capitole: Lipsa războaielor confesionale; Neutralitatea faţă de certurile dogmatice; Primatul sufletului; Arhaismul creştinismului românesc; 120 Născut în Soveja – Vrancea, orfan de mamă de la 9 ani şi de tată înainte de terminarea liceului Licenţiat al Facultăţii de filozofie şi litere din Bucureşti (cu teza Ideile lui J J Rousseau despre educaţie), doctor în geografie al Universităţii din Leipzig (cu teza Die kartographische Induktion), profesor la catedra de geografie a Universităţii din Bucureşti, membru al Academiei Române (1915), autor de cărţi fundamentale din domeniul geografiei (cea mai reprezentativă: Terra Introducere în geografia ca ştiinţă - 2 volume) şi al pedagogiei (Altă creştere Şcoala muncii, Creştinismul românesc, Poporul – cuvinte către studenţi, Poţi să fii om deplin fără să fii creştin? etc ) Înmormântat în cimitirul Belu din Bucureşti 121 S MEHEDINŢI, Scrieri despre educaţie şi învăţământ Antologie, ediţie îngrij de D MUSTER, Editura Academiei Române, Bucureşti, 1992, p 216 122 Idem, Poţi fi om deplin fără să fii creştin ?, Cartea românească, Bucureşti, f a (vezi coperta) Simbioza între Biserică şi Stat; Lipsa ereziilor şi a ereticilor; Prezenţa lui Iisus în folclorul naţional; Absenţa pornirii spre răzbunare; Acceptarea suferinţei ca mijloc de purificare morală; Încrederea în biruinţa binelui asupra răului; Prioritatea frumuseţii morale asupra justiţiei formale 123 Cu toate că ştia foarte bine şi anumite scăderi ale conaţionalilor, n-a pregetat o clipă să le evidenţieze doar virtuţile, cu tact pedagogic şi mare optimism, aşa cum se recomandă mai ales în zilele noastre, când exemplele pozitive pot avea un rol întăritor, sursă de nădejde şi inspiraţie Iată, bunăoară, cum se exprimă Simion Mehedinţi în legătură cu “Absenţa pornirii de răzbunare la români”: “Poporul român este lipsit de orice înclinare spre răzbunare Sentimentul acesta presupune calcularea la rece a suferinţei altuia Violenţa, ca fapt individual, este cu putinţă oriunde Dar de o aplecare a neamului românesc spre ură calculată împotriva cuiva, evident că nu poate fi vorba Cum se explică această pornire spre iertare? Unii observatori superficiali s-au grăbit să dea o explicaţie simplistă: românul nu se răzbună, fiindcă nu simte suferinţa! Aşa să fie? Cine îşi dă osteneala să privească traiul de toate zilele al ţăranului român, acela va ajunge la o concluzie cu totul deosebită Va vedea că ceea ce deosebeşte pe plugarul sau păstorul român de neamurile vecine este o mare cumpătare în judecată şi o foarte delicată rezervă faţă de alţii Din fire, românul adevărat este discret, nu dă buzna în viaţa altuia şi nu se coboară niciodată la nivelul vulgului ” 124 O explicaţie de bun simţ şi preţuire faţă de poporul pentru slujirea căruia a consacrat cu generozitate toată energia vieţii sale îndelungate 123 Idem, Creştinismul românesc, Fundaţia “Anastasia”, Bucureşti, 1995, p 235 124 Ibidem, p 84 Teodor M Popescu (1893-1973)125 este un nume de referinţă din galeria profesorilor teologi laici, care, deodată cu preocupările de strictă specialitate din domeniul pe care l-a slujit cu devotament total, Istoria bisericească şi Patrologia, este prezent şi în literatura noastră catehetică, îndeosebi prin lucrarea Primii 126 didascali creştini Acest studiu este foarte important pentru observarea etapelor catehizării în Biserica primară, didascalii făcând parte din triada slujitorilor harismatici de care aminteşte Sf Ap Pavel: “Şi pe unii i-a pus Dumnezeu în Biserică: întâi apostoli; al doilea profeţi; al treilea învăţători (didavskaloi) ” (I Cor 12, 28) Aceşti învăţători aveau misiunea să explice dogmele credinţei creştine neofiţilor şi să-i apere, totodată, de influenţele ereticilor Despre ei se pomeneşte chiar şi în veacul al V-lea Propriu-zis, didascalii sunt predecesorii profesorilor de la şcolile catehetice din secolele III-IV, totodată ai profesorilor de religie şi teologie, în general, din timpurile ulterioare În timp ce apostolii predicau kerigmatic vestea cea bună, profeţii îşi manifestau sporadic harisma prorociei, iar preoţii şi episcopii se ocupau cu oficierea liturgică a slujbelor, didascalii erau slujitorii care catehizau cu timp şi fără timp, astfel că importanţa misiunii lor depăşeşte graniţele slujirii convenţionale, întrucât, aşa cum afirmă autorul, “în planul învăţăturii, didascalul harismatic depăşeşte pe episcop şi cu competenţa şi cu învăţătura ”127 Înainte de a încheia această scurtă semnalare a personalităţii şi 125 Născut în Boteni – Dâmboviţa, licenţiat al Facultăţii de Teologie din Bucureşti, doctor în teologie al Facultăţii de Teologie din Atena (cu teza Cauzele persecuţiilor din punct de vedere istoric şi psihologic), titular al catedrei de Istorie şi Patrologie al Facultăţii de Teologie din Bucureşti (1948-1959), deţinut politic în închisorile comuniste (1959-1964) Î P S Bartolomeu ANANIA al Clujului îi face următorul portret: “A fost unul din cei mai mari profesori ai Facultăţii de Teologie din Bucureşti Generaţiile de studenţi ai anilor 40, din care fac şi eu parte, îl numeau “Domnul Tudor”, sau, chiar mai simplu “Tudor”, cu acea respectuoasă familiaritate ce care se spune “Regele” Era admirat şi iubit, dar şi foarte temut Un examen la Istoria Bisericii Universale era o probă de foc, iar un 8 cu distincţie, constituia un triumf Înalt, uscăţiv, cu mustaţa tunsă englezeşte, avea o mână osoasă pe al cărei deget mijlociu, la dreapta, se statornicise o bătătură enormă, cât o ghindă, urmă a creionului muncit pe hârtie ” (“Prefaţa” la Biserica şi cultura, p 5) 126 Vezi "Studii Teologice", an III, 1932, p 140-211 şi în volumul Biserica şi cultura, Editura Institutului Biblic şi de Misiune al BOR, Bucureşti, 1996 127 Biserica şi cultura , cap “Autoritatea didascalilor”, p 138 scrisului prof Teodor M Popescu, se impun câteva cuvinte despre conferinţa Biserica şi cultura, ţinută la Primul Congres de Teologie Ortodoxă (Atena, 1936), în care se cuprind câteva principii programative pentru relaţia religie-cultură din zilele noastre Ceea ce Popescu M Teodor a spus atunci este întru-totul valabil şi astăzi: pe de o parte, Biserica trebuie să fie deschisă culturii, se înţelege – celei autentice, aşa cum a fost dintru început, căci marii bărbaţi ai ei au fost şi mari oameni de cultură, pe de altă parte ea trebuie să ofere culturii miezul fără de care aceasta riscă să cadă în derizoriu Iată cum răspunde autorul la întrebarea “ce trebuie să ofere Biserica pentru cultură?”: “Forţa morală a religiei, legea mântuitoare a lui Iisus Hristos, spiritul şi virtuţile Evangheliei, moravurile şi instituţiile creştine, fără de care nu se poate edifica pentru societate o casă solidă şi sigură; idea autorităţii divine, ierarhia valorilor, simţul moral, un ideal care depăşeşte contingentul Tocmai datorită faptului că rămâne legată de pământ, cultura noastră este atât de relativă, imperfectă, de schimbătoare, de neputincioasă în a ne asigura pacea, încrederea, împăcarea, bucuria de a trăi ”128 Iar concluzia este pe cât de concisă şi fermă, pe atât de realistă: “Biserica trebuie să creştineze din nou cultura!”129, dar pentru împlinirea acestui deziderat şi slujitorii Bisericii, preoţi şi profesori, trebuie, se înţelege, să iasă în întâmpinarea culturii, cu deschidere plină de solicitudine * În actualitate, Metodica predării religiei beneficiază de osteneala câtorva reprezentanţi remarcabili, atât din rândurile clerului, cât şi ai laicatului, prin cărţile şi studiile publicate, totodată prin activitatea practică din biserici şi şcoli În rândurile clericilor trebuie amintiţi mai întâi profesorii de la Seminariile şi Facultăţile de Teologie, titulari ai catedrelor de Catehetică, iar alături de ei şi cei 128 Ibidem, p 224 129 Ibidem, p 223 care predau Religia în şcoli “Decan” de vârstă şi preocupări este părintele Constantin Galeriu (1918-2003), fost titular al catedrei Facultăţii de Teologie din Bucureşti (1978-1994), după aceea îndrumător de doctorate pentru Omiletică şi Catehetică, autorul unui curs de Metodică şi a câtorva studii fundamentale în domeniu130 Convingerile puternice asupra folosului indiscutabil al predării religiei în şcoli le-a exprimat îndată ce s-au redeschis porţile libertăţii, după decembrie 1989, dar vocea P C Sale a fost auzită cu pregnanţă şi astăzi, în pofida vârstei octogenare, nu numai în biserică, ci şi în mas-media, fiind preotul cu cea mai mare popularitate în Bucureşti, în întreaga ţară (prin conferinţele susţinute în ultimii ani în diferite oraşe), totodată în străinătate Convins că “educaţia este un dar, o acţiune specifică omului, căci numai omul se educă, animalul se dresează”, opinând, totodată, că “credinţa religioasă nu reprezintă o achiziţie evolutivă în istoria omenirii, ci un dat originar, căci ea începe o dată cu omul ”, părintele Galeriu conchide: “Astfel, educaţia religioasă a copiilor este o necesitate fundamentală Asupra noastră apasă o răspundere grea în faţa lor şi a lui Dumnezeu, a Mântuitorului Care a spus: “Lăsaţi copiii să vină la Mine şi nu-i opriţi, că a unora ca aceştia este împărăţia cerurilor” (Matei 19, 14)131 Un alt nume de referinţă în ogorul catehetic românesc contemporan este al p cv arhimandrit Veniamin Micle (n 1939), în prezent duhovnic la Mânăstirea Bistriţa – Vâlcea, care a publicat studii catehetice deosebit de consistente, cuprinse 132 mai apoi într-un singur volum, Iniţieri catehetice , volum cu importanţă specială 130 Catedra de omiletică - catehetică cu noţiuni de Pedagogie, în S T 7-10 /1981; Mântuitorul Iisus Hristos, Învăţătorul nostru suprem, Ortodoxia, nr 1 / 1983; Revelaţia şi educaţia, în " Ortodoxia", nr 3-4 / 1993; Ora de religie în trecut şi astăzi, în " Altarul Banatului", 4-6/1995 131 Ora de religie în trecut şi astăzi, în “Îndrumări metodologice ”, p 12 132 Bistriţa-Vâlcea, 1993 Iată titlurile studiilor cuprinse în volum: Importanţa catehezei în Biserica Ortodoxă, după învăţătura şi practica primelor veacuri creştine; Principii catehetice în Catehezele Sfântului Chiril al Ierusalimului; Sfântul Atanasie cel Mare, învăţător al unităţii creştine; Preotul catehet, după cărţile de învăţătură din secolul al XIX-lea; Cateheza romano-catolică, în secolul al XX-lea; Activitatea învăţătorească a preotului pentru promovarea credinţei ortodoxe; Psihologia catehumenilor şi pentru faptul că semnalează peste 500 de repere bibliografice, în limbile română, franceză, germană, engleză, italiană, spaniolă şi portugheză O menţiune aparte se cuvine pentru manualele de Metodică pentru predarea religiei în şcoală, chiar dacă denumirea de “manual” este improprie pentru unele dintre ele Având în vedere, însă, faza de pionierat în care ne găsim, fiecare dintre aceste cărţi merită aprecierea noastră, pentru că ele constituie un instrumentar concret în mâinile profesorilor de religie, mai ales că şi munca lor este, de asemenea, temerară, în această perioadă confuză de “tranziţie”, când educatorii conştiincioşi au încă de luptat cu anumite mentalităţi şi concepţii din afara Bisericii De aceea, Metodicile propuse de prof Rodica Şendroiu, pr Ioan Popescu & co, prof Letiţia Leonte, prof Ana Danciu etc , sunt extrem de utile, în situaţia penuriei quasi-generale a materialului catehetic bibliografic actual Ne îngăduim, însă, observaţia că unele dintre ele, la o eventuală nouă ediţie, vor trebui revizuite şi completate, cu sprijinul unor profesori-teologi de specialitate, pentru a corespunde exigenţelor de formă şi conţinut Dintre profesorii laici, un loc special în bibliografia “Metodicii predării religiei” l-a câştigat Constantin Cucoş133, specialist în Pedagogie, Psihologie şi Filozofie, de la Universitatea din Iaşi, prezent în bibliotecile noastre, între altele, cu două lucrări strâns legate de domeniul catehetic: Educaţia religioasă, conţinut şi 134 135 forme de organizare şi Educaţia religioasă Repere teoretice şi metodice , aceasta din urmă reluând-o, cu adaosuri şi completări, pe cea dintâi, de fapt Salutăm cu admiraţie preocuparea atât de intensă a unui laic pentru domeniul educaţiei religioase, care vine în sprijinul teologilor cu un bagaj impresionant de 133 Născut în 1958, absolvent al Facultăţii de Filozofie a Universităţii “A C Cuza” din Iaşi, doctor în ştiinţele educaţiei, cu studii în străinătate la Salonic (Grecia), Lille (Franţa), Bologna (Italia), în prezent titular al catedrei de Ştiinţele Educaţiei, Universitatea din Iaşi, autor al câtorva cărţi în domeniu, singur şi în colaborare: Pedagogie şi axiologie, Bucureşti, 1995, Pedagogie, Iaşi, 1996, Psihopedagogie (colab ), Iaşi, 1994 etc 134 Bucureşti, 1996 135 Iaşi, 1999 cunoştinţe psiho-pedagogice şi care dovedeşte, deopotrivă, în cuprinsul celor două cărţi nominalizate, o serioasă cultură teologică, îndeosebi din domeniul biblic şi patristic Ediţia 1999, pe care o recomandăm (cu unele foarte mici rezerve), prezintă 7 capitole, aşezate într-o succesiune logică, iar la sfârşit cu un adaos bibliografic, cu lucrări de actualitate în domeniu Micile noastre rezerve sunt legate de limbaj, care se cere pe alocuri “îmbisericit”136 (de aceea, pentru o viitoare ediţie a cărţii este bine ca manuscrisul să fie lecturat de un profesor-teolog), totodată cu privire la opinia autorului în legătură cu predarea religiei în liceu Domnia sa este de părere că în liceu religia să fie cuprinsă în cadrul unei discipline numite “Cultura şi istoria religiilor” (ceea ce, principial, n-ar fi rău), dar predată şi de licenţiaţi ai Facultăţilor de istorie şi filozofie (fapt care, iarăşi, n-ar fi rău în sine), dar - şi aici ne exprimăm rezerva – noi ştim cam ce fel de istorie şi filozofie se făcea pe vremea comunismului, încât din partea anumitor profesori, şcoliţi înainte de 1989, există riscul promovării unor idei şi principii impregnate de ateism Aceste mici inadvertenţe nu afectează, însă, valoarea de fond a lucrării De fapt, cartea este girată de Î P S Daniel al Moldovei care o prefaţează, apreciind nivelul academic al conţinutului: “Tipul de discurs avansat de autor se înscrie pe o linie modernă, de factură universitară, la care este bine să se raporteze dascălul de religie Felicităm pe autor si binecuvântăm pe toţi cei care vor citi cu folos această carte ”137 Lucrarea este străbătută de credinţa mărturisită deseori că numai o conlucrare strânsă între clerici şi laicatul specializat poate da rezultate pozitive în actul catehetic contemporan (vezi, de exemplu, § Complementaritatea laicat-clericat în realizarea educaţiei religioase, p 299) Reţinem, de asemenea, exemplara conştiinciozitate de abordare a problemei: “Predarea religiei în şcoală trebuie asumată cu maximum de atenţie şi seriozitate Miza este prea mare şi este posibil să 136 Vezi de ex p 77, în care se face deseori o asociere nepotrivită de termeni (Hristos este ghid care conduce lumea Comandant al oştilor cereşti etc ) 137 Ibidem, p 10 pierdem totul dacă greşim Numai solidaritatea de concepţie şi de metodă a specialiştilor, pedagogi, dar şi teologi, ne poate feri de alunecarea pe panta improvizaţiei şi a derizoriului Conlucrarea dintre laici şi clerici se impune mai mult decât oricând ”138 Autorul, în calitatea lui de “laic” se ţine de cuvânt: multe dintre paragrafele cărţii dovedesc receptivitate faţă conţinutul teologic al educaţiei, ocupându-se, astfel, cu educaţia în gândirea patristică (p 47 ş u ), Iisus Hristos ca învăţător suprem (p 75) etc Rămâne ca şi profesorii-teologi să-şi însuşească fără urmă de rezervă sau complexe îndrumările psiho-pedagogice care umplu zeci de pagini din acest volum Dintre acestea un pronunţat caracter practic, aşadar de utilitate imediată, apreciam a fi următoarele paragrafe ale cap al 6-lea (p 181-292): Principii şi reguli de realizare a educaţiei religioase; Metode de predare-învăţare; Evaluarea cunoştinţelor şi atitudini religioase; Proiectarea lecţiei de religie; Limbaj şi comunicare la ora de religie Am acordat prof C Cucoş un spaţiu preferenţial în studiul de faţă, pentru că lucrările domniei sale răspund în chipul cel mai potrivit exigenţelor demersului catehetic actual, totodată pentru că în conţinutul prezentat valorifică tot ce s-a scris mai bine în trecutul mai îndepărtat şi mai apropiat, atât din spaţiul teologic, cât şi din cel laic Terminologia utilizată, chiar dacă dă uneori impresia unui stil prolix şi afectat de preţiozităţi, este de nivel universitar, în care, o dată cu noţiunile clasice, întâlnim termeni noi, intraţi de altfel în circuitul limbajului pedagogic universal, ca brainstorming, feed-back, proiectare curiculară etc , de care nici Metodica predării religiei nu mai poate fi străină Anul 2000 a înregistrat două cărţi noi în bibliografia Metodicii, ambele cu girul Ministerului Educaţiei Naţionale, totodată cu binecuvântări din partea Bisericii: Metodica predării religiei, editată de Arhiepiscopia Albei-Iulia139 şi 138 Ibidem, p 29 139 Autori: Pr prof dr Sebastian ŞEBU, prof Monica OPRIŞ şi prof Dorin OPRIŞ, 302 p Metodica predării religiei în învăţământul preuniversitar, apărută la Editura "Gheorghe Alexandru" Craiova140 Amândouă sunt deosebit de utile pentru profesorii de religie, atât sub raportul conţinutului, cât şi al bibliografiei menţionate la sfârşit Conţinutul fiecăreia se prezintă sub formă dublă: teoretică şi practică, prin descrieri detaliate ale noţiunilor metodice de bază şi, în partea a doua, prin propuneri de proiecte didactice pentru toate nivelele Principial nu se depărtează prea mult de structura cărţii prof Cucoş (care este citat frecvent în ambele), dar au un limbaj mai accesibil şi mai apropiat de cel catehetic * Încheind aici acest succint periplu istorico-analitic în spaţiul catehetic românesc, suntem cuprinşi de o mare admiraţie faţă de râvna dascălilor şi preoţilor predecesori, nu mai puţin a celor contemporani, precum odinioară poetul nostru cel de toate zilele, Eminescu, care mărturiseşte la începutul poeziei “Epigonii”: “Când privesc zilele de-aur a scripturilor române / Mă scufund ca într-o mare de visări dulci şi senine ” Simţim, totodată, cum fiecare dintre ei ne cheamă să le urmăm pilda, rostind parcă o dată cu Marele Pavel: “Fiţi mie următori precum şi eu sunt lui Hristos” (I Cor 11, 1) Autori: Nicolae IORDĂCHESCU, Gheorghe ALEXANDRU, Alina VÂLCU, Ovidiu Gheorghe 140 IONESCU, Ion DRĂGUŞIN, Iuliana GHEORGHE VI IMPORTANŢA PRINCIPIILOR DIDACTICE ÎN CATEHIZARE Intenţii Materialul de faţă se adresează, deopotrivă, preoţilor tineri şi profesorilor de religie începători, cu nădejdea că le va fi de folos în osteneala deloc uşoară, pe de o parte de a transmite ascultătorilor-ucenici în chip eficient învăţăturile Sfintei Ortodoxii, iar pe de altă parte de a le modela sufletele, după chipul lui Hristos, Modelul nostru Suprem Această modelare sau zidire, se aseamănă, într-un anume fel, cu zidirea unei case: dacă se face după un plan bine întocmit şi se respectă normele de bază ale construirii, va rezulta o clădire trainică şi frumoasă Dar dacă se construieşte la întâmplare, fără a se respecta legile tehnologice, va rezulta, dimpotrivă, o clădire şubredă, nelocuibilă Aşa se întâmplă şi cu rezultatele catehizării, atât în Şcoală cât şi în Biserică Acolo unde se cunosc şi se respectă principiile de bază ale educaţiei, deodată, desigur, cu aplicarea corectă a metodelor şi mijloacelor de predare-învăţare, finalitatea actului catehetic este optimă Şi, dimpotrivă, când nu se cunoaşte metodologia, sau nu se instrumentează corespunzător, rezultatele sunt slabe, catastrofale chiar S-ar putea obiecta de către unii preoţi şi profesori, care dau mai puţină importanţă principiilor şi metodelor pedagogice, că se descurcă foarte bine şi fără ele, căci se sprijină, în schimb, pe experienţa practică, pe flerul personal, pe observarea directă a realităţilor etc Răspundem că în asemenea cazuri este vorba de o falsă strategie didactică Toţi marii pedagogi, clerici sau mireni, mai ales din ultimele două sute de ani, nu doar că au cunoscut şi aplicat cu cea mai mare conştiinciozitate metodologia didactică, dar fiecare s-a străduit s-o îmbunătăţească şi s-o adapteze mereu la realităţile cotidiene În schimb, "pedagogii" care au ignorat legile misiunii învăţătoreşti, n-au depăşit niciodată stadiul mediocrităţii La fel se întâmplă cu cei asemenea lor de azi, iar lipsa de eficienţă şi slaba lor prestanţă la catedră şi la amvon se răsfrânge, din păcate, negativ asupra elevilor şi credincioşilor, victime sigure ale ignoranţei şi confuziilor de tot felul În asemenea cazuri nefericite se creează, de fapt, un cerc vicios: catehetul are impresia (uneori chiar se preface) că predă, ucenicii se prefac că ascultă şi înţeleg, cultivându-se, astfel, o relaţie mincinoasă, a cărei urmare este eşecul sigur Pentru o mai bună înţelegere a problematicii, materialul de faţă nu-şi propune doar descrierea principiilor didactice în sine, ci şi creionarea câtorva clarificări De aceea, înaintea abordării subiectului propriu-zis, vom face anumite delimitări, însoţite de precizările etimologice care se impun A DEFINIŢII ŞI DELIMITĂRI Din examinările studenţilor la Catehetică şi Metodica predării religiei, precum şi a candidaţilor înscrişi pentru titularizare, definitivat şi gradul II, ne-am dat seama că mulţi dintre ei confundă adesea principiile cu metodele, formele şi mijloacele didactice De aceea, socotim necesar să le definim acum, deodată cu nominalizarea lor, fie şi parţială: • Principiile didactice sunt norme după care se orientează activitatea educatorului Sau, după o definiţie mai cuprinzătoare, sunt norme generale şi fundamentale care orientează activitatea de însuşire a cunoştinţelor, de formare a priceperilor şi deprinderilor la elevi141 Nominalizarea principiilor se va face mai jos, o dată cu descrierile şi ilustrările ce se impun Trebuie să mai facem, totuşi, o delimitare: literatura de specialitate face distincţie între "principiile pedagogice", în general, şi "principiile didactice", de care ne vom ocupa în studiul de faţă Astfel, în timp ce principiile pedagogice reprezintă norme cu valoare strategică şi operaţională, care vizează nivelul proiectării generale, având ca scop optimizarea procesului de învăţământ în ansamblul dimensiunilor 141 Constantin POSTELNICU, Fundamente ale didacticii şcolare, Edit "Aramis", Bucureşti, 2000 sale, principiile didactice au în vedere eficienţa actului didactic în relaţia directă profesor-elev, prin acţiuni concrete de predare-învăţare- evaluare142; • Metodele didactice/de învăţământ reprezintă un ansamblu de procedee şi căi menite să sprijine realizarea obiectivelor pedagogice Etimologic, cuvântul "metodă", provenit din limba greacă, este compus din meta; = spre, către şi o{do" = cale Taxonomia metodicii predării-învăţării ţine seama, în principal, de două criterii: a Demersul logic care ţinteşte asimilarea (cu metodele: inductivă, deductivă, analitică, sintetică, genetică); b Izvorul principal al învăţării (metode de comunicare orală: expozitive şi interogative; metode de comunicare scrisă; metode de cunoaştere a realităţii religioase; metode fundamentate pe acţiune)143 • Formele sunt o altă denumire a metodelor, utilizată de către unii cateheţi144 Practic, când spunem "forme" înţelegem "metode" şi invers • Mijloacele didactice reprezintă instrumentarul auxiliar care facilitează transmiterea şi asimilarea cunoştinţelor, deodată cu înregistrarea şi evaluarea rezultatelor obţinute Dăm câteva exemple: textul biblic, icoana, harta, casetele audio-video, calculatorul etc * La sfârşitul acestui mic periplu orientativ trebuie să precizăm că metodele şi mijloacele didactice sunt subordonate principiilor, nu invers Bunăoară, unul dintre principii cere ca învăţământul să fie accesibil Pentru-l a-l face accesibil, însă, ne 142 Sorin CRISTEA, Dicţionar de pedagogie, Grupul editorial "Litera", Chişinău-Bucureşti, 2000, p 298 143 Pr prof dr Sebastian ŞEBU, prof Monica OPRIŞ şi prof Dorin OPRIŞ, Metodica predării religiei, Editura "Reîntregirea", Alba Iulia, 2000, p 63-152 144 A se vedea, spre exemplu, Pr prof Dumitru CĂLUGĂR, Catehetica, Manual pentru Institutele Teologice, Editura Institutului Biblic şi de Misiune al Bisericii Ortodoxe Române, Bucureşti, 1976, p 173- 187 Părintele autor vorbeşte în acelaşi capitol şi despre "metode" şi despre "forme" Sub această ultimă denumire, p c sa menţionează: forma narativă-expozitivă (sau monologică) şi forma întrebătoare, dialogică (sau interogativă), ibidem, p 183-184 vom servi de câteva metode corespunzătoare, între care, spre exemplu, cea inductivă (de la apropiat la îndepărtat, de la simplu la complex, de la cunoscut la necunoscut, de la particular la general), utilizând, în acelaşi timp, mijloacele auxiliare cela mai adecvate: o iconiţă, participarea la o sfântă slujbă, un pelerinaj la o mănăstire etc B PRINCIPIILE DIDACTICE 1 PRECIZĂRI ETIMOLOGICE ŞI ISTORICE Etimologic, cuvântul "principiu" înseamnă "început" (lat principium-ii)145 Bunăoară, ediţia latină a Bibliei, Vulgata, utilizează acest termen chiar în primul verset al ei: In principio Deus creavit caelum et terram (Facere 1, 1) Termenul apare, de asemenea, la începutul Evangheliei după Ioan: In principio erat Verbum et Verbum erat apud Deum et Deus erat Verbum (Ioan 1, 1), ca de altfel în alte multe locuri vetero şi neo-testamantare Când spunem, aşadar, "Principii didactice", ne referim, la normele care stau la baza sau începutul strategiei învăţământului Din punct de vedere istoric, principiile au fost utilizate de către toţi cei care şi-au asumat greaua dar nobila misiune de învăţător, între care şi învăţătorii religiei creştine, începând de la Mântuitorul Iisus Hristos, Învăţătorul Suprem, continuând cu Sfinţii Apostoli, cu Părinţii Apostolici, cu Sfinţii Părinţi ai veacurilor patristice şi post-patristice, până la dascălii de Teologie de astăzi, cu diferitele lor trepte Nominalizarea, clasificarea şi sistematizarea lor aparţine, însă, promotorilor pedagogiei moderne Între aceştia, la acest capitol, s-au remarcat în mod deosebit I Comenius (1592 -1670), J J Rousseau (1712-1778) şi I Pestalozzi (1746-1827) Începutul l-a făcut pedagogul ceh Jan Amos Comenius, în lucrarea Didactica La rândul lui, principium este direct legat de princeps, compus din primus (= primul) + capio (= a lua, 145 a prinde, a apuca, a alege ); vezi Gh GUŢU, Dicţionar latin român, Edit Ştiinţifică şi Enciclopedică, Bucureşti, 1983 Magna, publicată în anul 1657, la Amsterdam146, în cuprinsul altei lucrări, mai mari, Opera Didactica Omnia Merită a fi reţinut, mai întâi, cui adresează celebrul pedagog Didactica Magna: "Tuturor diriguitorilor omeneşti: conducătorilor de stat, păstorilor bisericilor, directorilor de şcoli, părinţilor şi tuturor copiilor, graţie şi pace de la Dumnezeu "147 Despre principii, propriu-zis, Comenius vorbeşte de la cap al XV-lea la cap al XIX-lea, inclusiv, numindu-le principii ale prelungirii vieţii, ale predării şi învăţării în aşa fel încât efectul să fie sigur, ale predării şi învăţării lesnicioase, ale predării şi învăţării temeinice şi ale învăţării concise şi rapide Analizând cu atenţie această lucrare se observă descrierea următoarelor principii didactice, aşa cum sunt ele formulate astăzi: al învăţământului intuitiv, al învăţământului conştient, al învăţământului sistematic, al accesibilităţii şi al temeiniciei şi durabilităţii Întreaga lucrare, ca de altfel întreaga operă a lui Comenius, are imprimată credinţa în Dumnezeu şi propovăduirea valorilor morale "Viaţa aceasta nu este decât o pregătire pentru cea eternă"148, spune el, căci, adaugă, "menirea ultimă a omului este, de bună seamă, fericirea veşnică în comuniune cu Dumnezeu"149 După opinia sa, educaţia nu se poate face decât prin întreita carte: natura, Biblia şi conştiinţa omului Înălţimea operei sale pedagogice i-a atras, astfel, pe bună dreptate, supranumele de "părintele pedagogiei moderne"150 2 AVANTAJELE UTILIZĂRII PRINCIPIILOR DIDACTICE Complexitatea procesului de învăţământ presupune o strategie clară, bine definită Altfel se cade uşor în rutină, derizoriu şi amatorism Unul dintre marile pericole ale 146 Vezi, de exemplu, Jan Amos COMENIUS, Didactica Magna, Traducere, note, comentarii şi studii se prof univ dr Iosif ANTOHI, Editura Didactică şi Pedagogică, Bucureşti, 1970, 197 p 147 Ibidem, p 10 148 Ibidem, p 23 149 Ibidem 150 Nela STĂNCULESCU, Educaţia religioasă în concepţia lui Jan Amos Komenski - părintele pedagogiei moderne, în "Glasul Bisericii", 1/1996, p 128-133 De observat că numele "Komenski" este cel de origine (ceh), iar "Comenius" este cel latinizat ignorării principiilor în timpul predării unei lecţii, sau a unui curs, este alunecarea pe panta improvizaţiilor spontane, riscându-se, astfel, pierderea firului logic al expunerii Desigur, orice profesor bun recurge deseori la anumite digresiuni, "paranteze", consideraţii personale, improvizând ad-hoc fraze întregi Nimic rău în aceasta, mai ales că o lecţie trebuie să fie presărată întotdeauna cu anumite "respiraţii", binevenite atât pentru elevi, cât şi pentru profesor Procentul improvizaţiilor nu trebuie să depăşească, însă, limitele admise la nici o lecţie, care, în structura ei psiho-pedagogică, trebuie să poarte pecetea sobrietăţii şi limpezimii, atât sub raportul conţinutului, cât şi al modalităţilor de expunere Iar împlinirea acestor deziderate nu se poate face decât prin aplicarea inteligentă a principiilor "Încorsetat" de rigoarea lor, profesorul este ferit, astfel, de riscul îndepărtării de subiectul propriu-zis151 În aceeaşi ordine de idei, trebuie avut în vedere şi faptul că procesul de învăţământ se adaptează mereu la condiţiile noi ale vieţii, în general Adaptarea nu se face, însă, oricum Profesorul va ţine seama de realităţile cotidiene, adaptându-se cu ajutorul principiilor didactice, astfel că elevul asimilează mai adecvat cele primite, dacă aceste principii sunt respectate 3 NOMINALIZAREA PRINCIPIILOR DIDACTICE Manualele, dicţionarele şi tratatele de pedagogie prezintă diferit ordinea şi numărul lor, apărând diferenţe, de altfel, chiar şi în formulare Aceste diferenţe nu afectează, însă, fondul metodologic Caracterul normativ precis al lor, nu obligă neapărat la formulări standard, rigide sau "îngheţate", căci ele au evoluat în timp, neavând nici astăzi un statut exclusivist şi definitiv Fondul, scopul şi utilitatea lor rămân neschimbate, dar numărul, ordinea şi enunţurile sunt deschise tuturor îmbunătăţirilor posibile Dintre toate sursele depozitare, dicţionarele ar trebui să le prezinte mai unitar În realitate, 151 Detalii sub acest aspect, la Pr lect dr Vasile RĂDUCĂ, Curs de Catehetică, Bucureşti, 1996, p 34 însă, şi ele preferă acest statut al autonomiei deschise formulărilor personale, de la autor la autor152 Pentru a simplifica cât mai mult posibil lucrurile, în cele ce urmează vom prezenta doar principiile cele mai eficiente, în ordinea stabilită de autorul unui bun şi recent tratat de Metodică, din care ne vom inspira parţial şi în analizele care urmează153: principiul autonomiei şi respectării libertăţii individuale, principiul respectării particularităţilor de vârstă şi individuale (psihologic), principiul învăţământului interesant şi plăcut, principiul temeiniciei şi durabilităţii, principiul intuiţiei, principiul participării conştiente şi active, la care adăugăm cele două principii absolut obligatorii pedagogiei creştine: hristocentric şi eclesiocentric Înainte de a le explica pe rând, facem precizarea că nu vom intra în prea multe detalii descriptive, care pot fi întâlnite din abundenţă în orice tratat de pedagogie laică Vom face, în schimb, anumite consideraţii de ordin practic, încercând să le dăm şi un conţinut biblic şi patristic, aşadar creştin, recurgând în acest scop atât la texte din Sfânta Scriptură, cât şi la sfaturi ale unor Sfinţi Părinţi Evident, nu vom renunţa în totalitate nici la precizările pedagogilor laici, acolo unde acestea consună cu doctrina şi morala ortodoxă 4 DESCRIEREA PRINCIPIILOR DIDACTICE 152 Iată, bunăoară, două exemple: 1 Dicţionarul de pedagogie editat la Bucureşti în anul 1979, de către un colectiv de autori, sub redacţia lui Viorel NICOLESCU, nominalizează, între altele, următoarele principii, formulate astfel: p accesibilităţii, p intuiţiei, p însuşirii conştiente şi active a cunoştinţelor, priceperilor şi deprinderilor, p însuşirii temeinice a cunoştinţelor şi deprinderilor, p învăţământului activ, p sistematizării cunoştinţelor, p unităţii, continuităţii şi consecvenţei, p unităţii dintre instrucţie şi educaţie, p unităţii teoriei cu practica etc , p 361-371; 2 Dicţionarul de pedagogie, autor Sorin CRISTEA, Bucureşti, 2000 (aşadar, foarte recent), le prezintă altfel: p orientării formative a activităţii didactice, p sistematizării activităţii didactice, p accesibilităţii activităţii didactice, p participării elevilor în cadrul activităţii didactice, p interdependenţei necesare în cadrul activităţii didactice îbtre cunoaşterea senzorială şi cea raţională, p interacţiunii necesare, în cadrul activităţii didactice, între teorie şi practică, p esenţializării rezultatelor activităţii didactice, p autoreglării activităţii didactice , p 300 153 Constantin CUCOŞ, Educaţia religioasă Repere teoretice şi metodice, Edit Polirom, Iaşi, 1999, p 189-194 a Principiul autonomiei şi respectării libertăţii individuale Enunţul însuşi ne sugerează implicaţiile acestui principiu: acela de a ţine seama că, în virtutea libertăţii primită de la Dumnezeu, fiecare om dispune de autonomie (au[to" = însuşi; novmo" = lege), adică de posibilitatea de a se conduce singur, după legi proprii În cazul de faţă, de a se supune sau nu exigenţelor didactice Căci ştiinţa şi disciplina, fără de care nu se poate concepe, de altfel, procesul de învăţământ, trebuie să fie acceptate liber-consimţit, întrucât nu pot fi impuse dictatorial Dumnezeu Însuşi respectă libertatea totală pe care i-a dat-o omului: "Iată stau la uşă şi bat; de va auzi cineva glasul Meu şi va deschide uşa, voi intre la el şi voi cina cu el şi el cu Mine " (Apocalipsă 3, 20) După cum credinţa religioasă nu are demnitate valorică dacă nu se bazează pe adeziunea liberă a persoanei, actul catehetic nu se împlineşte fără ataşamentul benevol al învăţăcelului, faţă de conţinutul său şi faţă de cel care-l propune Apropierea faţă de sufletele copiilor trebuie făcută cu totală precauţie şi iubire Sunt întru totul actuale, în această privinţă, îndemnurile savantului geograf (dar şi pedagog) Simion Mehedinţi (1869- 1962): "Nu te amesteca în conştiinţa nimănui E o supremă cruzime să încerci a apăsa pe sufletul cuiva Între naştere şi moarte e o singură viaţă, nu două Cu ce drept te amesteci în forul interior al altui suflet? Orice om îşi are socoteala lui cu eternitatea, dacă sufletul lui e capabil de o astfel de mare socoteală Crezi oare că poţi veni poliţieneşte să robeşti inima cuiva? Poţi să pui pe cineva cu de-a sila pe rug; îi poţi sfâşia carnea de pe oase , poţi să-l prefaci în cenuşă Se poate! Dar stăpân pe cugetul şi pe simţirea altuia nu poţi fi prin silnicie niciodată Un singur imperativ e valabil: al iubirii O singură cale poate duce spre reală înduplecare: să nu te atingi de libertatea de conştiinţă altfel decât prin puterea argumentării Lasă-l deci pe fiecare cu legea lui Iar dacă ţi se pare că nu-i potrivită cu adevărul, pune-i în faţă convingerile tale, dar cu toată cumpătarea cuvenită"154 Aşadar, convingere, nu constrângere, pentru ca, în virtutea deplinei libertăţi, copiii să adere cu dragoste la mesajul actului catehetic Pe de altă parte, nu există, totuşi, exercitare a educaţiei fără influenţare, direcţionare şi intenţionalitate Non-intervenţia totală este o iluzie, deşi este arborată şi calmată de către unii "pedagogi" Libertatea absolută a copilului este la fel de inoperantă şi periculoasă ca şi atitudinea dictatorială De aceea, trebuie să înţelegem că este indispensabilă o minimă intervenţie, însoţită de o dimensionare limpede a scopului şi o proiectare inteligentă a traseului de parcurs Libertatea autentică nu se dezvoltă decât în adevăr, în Adevărul Absolut, de fapt Mântuitorul Iisus Hristos a spus-o pe înţelesul tuturor: "Adevărul vă va face liberi!" (Ioan 8, 32) Iar Adevărul Absolut este El Însuşi, căci tot El a zis: "Eu sunt Calea, Adevărul şi Viaţa" (Ioan 14, 6) În acest context, înţelegem acum, mai adânc, că cel cu adevărat liber se supune de bunăvoie Mântuitorului şi Evangheliei Sale, ajungându-se la rostirea tainică a frumoasei sintagme duhovniceşti: "Doamne, fă- mă robul Tău, ca să fiu liber!" "Libertate" în afara Evangheliei înseamnă, de fapt, libertinaj, cu întreaga suită de atitudini imorale, în care se complac, din păcate, atâţia tineri din zilele noastre Aşadar, principiul autonomiei şi respectării libertăţii individuale presupune, pe de o parte, o adeziune benevolă a ucenicilor la valorile religioase, care se câştigă, nu se impune, iar pe de altă parte, că trebuie să-i ajutăm la rândul nostru, pe toţi cei încredinţaţi spre educare, să-şi armonizeze permanent libertatea cu adevărul b Principiul accesibilităţii sau psihologic (numit şi principiul respectării particularităţilor de vârstă) Acest principiu presupune ca desfăşurarea procesului Simion MEHEDINŢI, Apropierea de Iisus în Biserica noastră prin alegerea educatorilor, Bucureşti, 154 1935, p 15, apud C CUCOŞ, op cit , p 190 de învăţământ să fie corelată permanent cu posibilităţile de receptare ale elevului Progresul ştiinţelor şi a cunoaşterii, în general, a sporit considerabil exigenţele didactice, aşa încât elevii sunt supuşi unui efort individual din ce în ce mai mare Ei bine, acest efort sporit nu trebuie totuşi exagerat După cum se cunoaşte, mulţi dintre elevi sunt predispuşi la extreme: fie să încerce să înveţe şi să asimileze peste puterile lor fireşti, fie să se complacă într-o atitudine pasivă, de lene şi indiferenţă Ambele extreme sunt nocive şi primul care trebuie să încerce a le înlătura este profesorul El trebuie să dozeze foarte bine materia pe care o predă, în aşa fel încât asimilarea să se facă în condiţii optime Pentru că atât cerinţele care impun un efort exagerat, cât şi cele care contribuie la reducerea efortului, sau chiar îl anihilează, au urmări negative faţă de elev, creând fie surmenaj, învăţare mecanică ("toceală"), fie dezinteres, indiferenţă, stagnări în dezvoltarea psihică etc Să ne amintim că Însuşi Mântuitorul a utilizat în permanenţă principiul psihologic Dumnezeiesc cunoscător al sufletului omenesc, Mântuitorul S-a adaptat permanent la mentalitatea, cunoştinţele şi preocupările celor cărora le vorbea Într-un fel a vorbit cu cei simpli, în alt fel cu Nicodim cel erudit Autoritar cu Petru cel impulsiv, dar plin de tandreţe cu Zaheu, vameşul cel smerit etc Principiul psihologic presupune un alt principiu asociat, cel natural Fără să suprasolicite efortul de receptare al ascultătorilor, Mântuitorul, folosind cu tact metoda inductivă, învăţa mai întâi cele uşor de reţinut, evidenţiind cu prioritate ceea ce este esenţial pentru a fi urmat: “Căutaţi mai întâi împărăţia cerurilor şi dreptatea Lui, şi toate celelalte se vor adăuga vouă ” (Matei 6, 33) La rândul său, Sfântul Apostol Pavel, respectând acelaşi principiu psihologic, scrie corintenilor: "Şi eu, fraţilor, n-am putut să vă vorbesc ca unor oameni duhovniceşti, ci ca unora trupeşti, ca unor prunci în Hristos Cu lapte v-am hrănit, nu cu bucate tari, căci încă nu puteaţi mânca şi încă nici acum nu puteţi " (3, 1-2) Din exemplele biblice de mai sus reţinem, aşadar, că pentru realizarea accesibilităţii se recomandă, cu prioritate, metode inductivă: de la uşor la greu, de la concret la abstract, de la particular la general Din păcate, există pe alocuri tendinţa unor profesori începători de a fi exhaustivi în lecţiile pe care le predau, străduindu-se să nu le scape nici o informaţie legată de subiectul respectiv, aglomerând astfel excesiv mintea copiilor Această râvnă necontrolată duce la saturaţie şi surmenaj, atrăgând, totodată, oprobiul întregii clase La fel de nocivă este şi supra-aglomerarea orarului şi al curriculum-ului şcolar, în general Pentru prevenirea tendinţei de exhaustivitate, pe de o parte, iar pe de alta a supra- aglomerării programului şi programei, considerăm foarte potrivite recomandările lui J A Comenius, care insistă îndeosebi pe principiul conformităţii cu natura Astfel, în capitolul al XVII - lea al Didacticii Magna, intitulat "Principiile predării şi învăţării lesnicioase", spune la un moment dat: "Natura nu supraîncarcă, ci se mulţumeşte cu puţin De exemplu: nu cere doi pui dintr-un ou Natura nu se precipită, ci procedează lent Pasărea nu-şi aruncă ouăle în foc ca să iasă puii mai devreme, ci le cloceşte încet, cu căldura naturală Nici după aceea nu-i îndoapă cu mâncare ca să crească mai repede (căci aşa i-ar sufoca) ci, din contra, le dă cu încetul şi cu măsură, atât cât poate să mistuiască fragilul lor stomac De asemenea, nici pomicultorul nu cere ca planta să crească în prima lună, sau să dea fructe în primul an De aceea a fost o tortură pentru tinerime să fie ocupată zilnic 6, 7, sau 8 ore, cu lecţii şcolare şi cu exerciţii, la care se adaugă şi orele de lecţii particulare Dacă se toarnă cu forţa într-un vas cu deschizătura mică (cu care se poate compara sufletul copiilor), iar nu picătură cu picătură, cât poate intra, cea mai mare parte a lichidului va da, desigur, pe de lături şi mult mai puţin va intra înăuntru, decât ar intra dacă s-ar turna picătură cu picătură Nebun este acela care vrea să predea elevilor atât cât doreşte el şi nu atât cât pot ei înţelege Puterile copilului trebuie ajutate şi nu apăsate, iar formatorul tineretului trebuie să fie asemenea unui medic, numai slujitorul naturii, nu şi stăpânul ei "155 Desprindem din această pledoarie că trebuie să ne adaptăm exigenţele didactice la vârsta şi nivelul de înţelegere al copiilor Nu-i nimic grav în faptul că nu epuizăm cunoştinţele într-o oră, o zi, un an Nici Dumnezeu, Atotputernic, n-a făcut lumea într-o singură zi, ca să ne arate că trebuie să fim cu rânduială în munca noastră, indiferent de domeniul de activitate Important este ca ceea ce predăm poată fi înţeles, asimilat, reţinut şi aplicat în viaţă cu folos Pe de altă parte, mulţimea informaţiilor nu trebuie să fie descurajatoare, nici pentru profesori, nici pentru elevi Vom selecta din ele atât cât este necesar pentru moment, iar restul materialului rămâne a fi recuperat pe parcursul vieţii, potrivit cu râvna, interesul şi nevoile fiecăruia156 c Principiul învăţământului interesant şi plăcut (= al "motivaţiei") Afirmaţiei frecvente că materia X este "neinteresantă" şi "displăcută", trebuie să-i facem următoarea corecţie: modul în care este predată materia X este neinteresant şi displăcut Aceasta pentru că toate materiile sunt interesante şi plăcute, dacă prezentarea lor atrage, convinge şi zideşte Între ele, desigur, Religia Pentru a o face, însă, plăcută, profesorul trebuie să convingă prin toate metodele şi mijloacele sale didactice: conţinut de substanţă, limbaj adecvat, ţinută morală ireproşabilă, obiectivitate în evaluare etc Mai presus de toate, să dovedească o dragoste sinceră pentru materia în sine şi pentru cei cărora le-o propune Are dreptate pedagogul I Nisipeanu când afirmă că "Învăţământul religios trebuie să fie afectiv, să trezească J A COMENIUS, Didactica Magna , cap XVII, p 73 155 Este utilă în acest sens sugestia Sf CHIRIL al Ierusalimului, făcută sub forma unor întrebări retorice: 156 "Oare pentru că nu pot să beau tot fluviul, să nu iau cu măsură ceea ce îmi foloseşte? Oare pentru că nu pot să cuprind tot soarele cu privirea, să nu văd nici cât este de ajuns pentru trebuinţa mea? Sau pentru că nu pot să mănânc toate fructele dintr-o mare grădină, în care am intrat, vrei să ies cu totul flămând? ", Catehezele (Partea I), Cateheza a VI-a, 4, în "Izvoarele Ortodoxiei", vol 6, trad Pr D FECIORU, Editura Institutului Biblic şi de Misiune al Bisericii Ortodoxe Române, Bucureşti, 1943, p 153 în copii sentimente vii şi intense de plăcere, de pietate, de compătimire, de admiraţie faţă de Dumnezeu"157 Cu alte cuvinte, să li se faciliteze o anumită "motivaţie" Din acest punct de vedere, motivaţia reprezintă o sumă de idealuri, interese şi mobiluri care capacitează dorinţa şi efortul de asimilare a cunoştinţelor Motivaţia mai este numită şi "motorul învăţării", căci pune în mişcare raţiunea, voinţa şi sentimentul elevului şi al credinciosului în general După cum la predică credincioşii trebuie câştigaţi prin acel "captatio benevolentiae", tot aşa şi pentru catehizare, atât în biserică, cât şi în şcoală Practic, copiii pot fi motivaţi prin două căi: a exterioară (competiţia, încurajarea, lauda, recompensa, pe de o parte, iar pe de alta, mustrarea, ameninţarea, pedeapsa etc ); b interioară (curiozitatea de a şti cât mai multe, dorinţa de a fi competitiv etc ) De bună seamă, între mijloacele care ţin de calea constrângerii şi cele ale convingerii, vom opta întotdeauna pentru cea din urmă, cultivând, astfel, motivaţia internă, ca suport trainic al educaţiei religioase Pentru ca învăţământul să fie într-adevăr interesant şi plăcut, o dată cu respectarea celor menţionate până aici, trebuie să evite cu desăvârşire cele două extreme: expunerile sofisticate, producţii ale unui intelectualism sterp şi alunecarea în dulcegării sentimentaliste, adică alimentarea unei false şi pretinse trăiri duhovniceşti Religia devine interesantă şi plăcută atunci când cunoştinţele luminează şi deschid mintea spre cele de sus, încălzind inima spre iubire sinceră şi mobilizând spontan voinţa spre gânduri, cuvinte, gesturi şi, mai ales, faptele mântuitoare d Principiul temeiniciei şi durabilităţii vizează îndeosebi finalitatea actului catehetic: ceea ce s-a predat, iar elevii (credincioşii) şi-au însuşit, să se concretizeze în cunoştinţe temeinice, reprezentative şi durabile, care să se reflecte firesc în Ion NISIPEANU, Religia pentru copii Învăţământul religiei în şcoala primară, Edit Cultura 157 Românească, Bucureşti, 1924, p 17 deprinderi corespunzătoare idealului vieţii moral-creştine Educaţia religioasă este durabilă dacă se sprijină pe izvoarele ei temeinice: Sânta Scriptură şi Sfânta Tradiţie Pe acestea se poate clădi, apoi, tot ce s-a câştigat mai bun şi mai frumos în tezaurul pedagogiei moderne şi contemporane Căci "casa ştiinţei şi a înţelepciunii" trebuie zidită pe "stâncă", nu pe nisip, după îndemnul Mântuitorului (Matei 7, 24- 27) Iar "stânca" înseamnă cuvintele Lui, care se cer împlinite Căci tot El a spus: "Cerul şi pământul vor trece, dar cuvintele Mele nu!' (Marcu 13, 31) Pornind de la aceste postulate, prin respectarea principiului temeiniciei şi durabilităţii (trăiniciei), din punct de vedere practic, înţelegem, pe de o parte, predarea acelor cunoştinţe care ţin de esenţa creştinismului, pe de alta, instrumentarea modalităţilor optime de predare-învăţare Astfel, o dată cu transmiterea învăţăturilor fundamentale, potrivit programei analitice, desigur, se vor stimula corespunzător procesele mnemice (de memorare) Sunt cunoscute două căi: memorare mecanică şi logică Evident, se va opta pentru cea de-a doua, întrucât este întemeiată pe înţelegere Este adevărat că anumite lucruri se învaţă uneori mecanic (de exemplu, rugăciunile), dar procesul mnemic poate fi uşurat prin repetări în grup, potrivit dictonului clasic "repetitio, mater studiorum est" O dată cu repetiţiile şi recapitulările, durabilitatea memorării învăţăturilor de bază poate fi favorizată şi de exerciţii, comparaţii, eşalonări, examinări etc Având în vedere toate acestea, nu trebuie neglijat ceea ce este opus acestui principiu, adică pericolul superficialităţii şi împrăştierii Altfel spus, al risipirii energiei cu învăţături marginale, lipsite de substanţă, totodată al neglijării efortului de concentrare, prin împrăştierea minţii în chestiuni efemere Sfântul Vasile cel Mare ne dă câteva sfaturi foarte utile în acest sens: "Dacă mintea noastră se împrăştie la lucruri diferite, nu putem să împlinim desăvârşit nici o poruncă, nici însăşi iubirea de Dumnezeu, nici iubirea faţă de aproapele Pentru că nu poate să înveţe cineva cu precizie vreo artă sau ştiinţă, dacă mereu trece de la una la alta, şi nici nu este cu putinţă să înveţe una perfect de la altele, fără să cunoască cele ce sunt cerute pentru împlinirea scopului "158 e Principiul intuiţiei presupune realizarea unităţii dialectice între senzorial şi raţional, între concret şi abstract, între particular şi general Etimologic, termenul provine din latinescul "intueor" (vb = a privi, a lua în considerare, a considera; adv "intus" = înăuntru) Când spunem, aşadar, material intuitiv, ne referim la acele mijloace auxiliare pe care le utilizăm în cadrul orelor sau în afara lor (icoane, hărţi, pictura unei biserici etc ) Dar nu numai cele care ţin de intuiţia externă, văzută, ci şi cele imaginative, care ţin de comunicarea simţămintelor sufleteşti Se creează, astfel, o strânsă relaţie între cuvânt, ca mijloc de comunicare, şi materialul intuitiv: cuvântul comunică, materialul intuitiv confirmă Principiul intuiţiei facilitează enorm înţelegerea adevărurilor de credinţă, care, prin natura lor, sunt suprasensibile, iar pentru a fi accesibile trebuie să apelăm mereu la materialul intuitiv Însuşi Mântuitorul a utilizat acest principiu, prin parabolele pe care le-a rostit Sfinţii Părinţi, de asemenea, au utilizat cu prisosinţă acest principiu Iată, bunăoară cu explică Sfântul Chiril al Ierusalimului pătrunderea harului Duhului Sfânt în fiinţa omului: "Apa udă pe cel botezat numai pe dinafară; Duhul, însă, botează pe cele mai dinăuntru ale sufletului fără să lase nimic nebotezat Pentru ce te miri? Să-ţi dau un exemplu material, mic şi neînsemnat, dar destul de bun pentru cei mai puţin dotaţi Dacă focul pătrunde prin grosimea fierului şi-l preface în întregime în foc, dacă ceea ce este rece ajunge fierbinte, dacă ceea ce este negru ajunge strălucitor, dacă focul care este ceva material intră înăuntrul materiei fierului şi-l aduce în starea aceasta fără nici o piedică, pentru ce te miri dacă Duhul Sfânt intră în părţile cele mai dinăuntru ale sufletului?" 159 158 Sf VASILE CEL MARE, Asceticele, PSB, vol XVIII, Bucureşti, 1989, p 226 159 Catehezele , Cateheza a XVII-a, 14 În pedagogia modernă, principiul intuiţiei a dobândit chiar o supremaţie faţă de celelalte, mai ales prin J Pestalozzi, considerat nu numai unul dintre cei mai mari pedagogi moderni, dar numit expres şi "părinte al intuiţiei", întrucât el consideră acest principiu drept "bază a instrucţiei" Iată ce spune el: "Numai intuiţiile, observaţiile, dau omului forţa de a rezista prejudecăţilor A vedea şi auzi bine, iată primul pas spre înţelepciunea vieţii!"160 Pentru ca materialul intuitiv să fie eficient, trebuie să îndeplinească trei condiţii Să fie: tipic (să evidenţieze notele esenţiale ale obiectului sau fenomenului respectiv), concludent (să elimine dubiile, îndoielile) şi substanţial (în loc de multe materiale intuitive, care să aglomereze inutil lecţia respectivă, sunt preferabile mai puţine, dar reprezentative, substanţiale) f Principiul participării conştiente şi active ne atrage atenţia asupra faptului că elevii (ascultătorii) nu constituie o masă inertă, aptă doar să primească pasivi nişte cunoştinţe, ci sunt parteneri de dialog A participa "conştient şi activ" înseamnă, pe de o parte, a urmări cu atenţie ceea ce se predă, iar pe de altă parte a pune gândirea în acţiune în aşa fel încât o parte dintre noile învăţături să fie intuite şi chiar exprimate în dialogul din cadrul orei Lecţia de religie nu presupune un monolog invariabil al catehetului, ci dialog, chiar dacă un anumit procent al orei, în general, va fi consacrat expunerii Dialogul poate avea loc, desigur, în oricare moment al lecţiei, dar cel mai potrivit loc este după tratare, atunci când se face fixarea cunoştinţelor (momentul logico-psihologic al "recapitulării") Aplicarea acestui principiu se face prin metoda "socratică", numită şi "maieutică" = a "moşitului" ideilor, numită, de asemenea, "erotematică", sau întrebătoare, de la gr "ejrotavo,w" = a întreba Pentru activizarea clasei de mare utilitate sunt nu doar întrebările obişnuite, directe, ci şi cele retorice, care sugerează, de fapt, răspunsul 160 Apud Şt BÂRSĂNESCU & colectiv, Istoria Pedagogiei , p 125 Iată, bunăoară, cum a procedat Sfântul Chiril al Ierusalimului într-una din celebrele sale cateheze: "De vreme ce ai auzit că Evanghelia a vorbit despre Iuda, nu se cade oare să primeşti mărturia acestui fapt? Ai auzit că I s-a împuns coasta cu suliţa; nu trebuie să vezi oare dacă şi acest lucru este scris? Ai auzit că a fost răstignit în grădină; nu se cade oare să vezi dacă şi acest fapt a fost consemnat în scris? Ai auzit că a fost vândut cu treizeci de arginţi; nu trebuia oare să cunoşti pe profetul care a spus aceasta?"161 Aşadar, pe lângă faptul că este sugerat foarte limpede răspunsul afirmativ, catehumenii sunt invitaţi indirect ca ei să cerceteze singuri locurile scripturistice respective Potrivit principiului participării active, profesorul trebuie să valorifice întotdeauna înclinaţia către activitate, care este ceva natural pentru copii Propriu- zis, activizarea elevilor la ora de religie presupune menţinerea lor într-o stare de trezie intelectuală, de încordare plăcută, de căutare a soluţiilor unor situaţii problemă pe care profesorul le provoacă A fi activ la religie înseamnă a gândi, a medita, a raţiona, a merge pe firul unui gând, al unei idei etc 162 g Principiul legării teoriei de practică Nimic nu trebuie învăţat doar pentru cultivarea minţii şi înnobilarea inimii, ci şi pentru a pune voinţa în mişcare, în aşa fel încât cunoştinţele teoretice să se regăsească în viaţa personală de zi cu zi Bine a spus Seneca (2 î Hr - 65 d Hr ) atunci când a afirmat că "non scholae discimus, sed vitae!"163 Adică nu doar pentru moment, pentru a obţine note bune, ci pentru a utiliza în practică cunoştinţele teoretice În cadrul acestui principiu urmărim două aspecte, îndeosebi: 1 Rezolvarea unor probleme pe baza cunoştinţelor teoretice; 2 Desfăşurarea unei activităţi care reclamă cunoştinţele teoretice 161 Catehezele , Cateheza a XIII-a, 8 162 C CUCOŞ, Op cit , p 194 163 Epistulae, 86 În biserică, aplicarea acestui principiu se regăseşte cel mai evident în cultul divin: ceea ce se învaţă teoretic se exprimă prin rugăciuni, cântări, gesturi liturgice etc h Principiul hristocentric (teocentric) Cateheza, în strânsă legătură cu predica, are în vedere aceeaşi temă centrală a propovăduirii: Hristos-Dumnezeu şi Evanghelia Sa Numim acest principiu şi "teocentric" pentru a nu se crea impresia greşită că celelalte două persoane al Prea Sfintei Treimi, Tatăl şi Duhul Sfânt, ar fi ignorate Teologia Dogmatică face anumite deosebiri, desigur, în ceea ce priveşte lucrările specifice ale persoanelor treimice (Tatăl este Creator, Fiul - Mântuitor, Duhul Sfânt - Sfinţitor), dar, potrivit perihorezei şi aproprierii, fiecare persoană dumnezeiască participă la toate lucrările celorlalte două De fapt, aşa cum se menţionează tot în Teologia Dogmatică, opera de mântuire pleacă de la Tatăl, se săvârşeşte prin Fiul şi se desăvârşeşte prin Duhul Sfânt Cateheza, fidelă întru-totul Revelaţiei, trebuie să aibă permanent un accentuat caracter trinitar Învăţământul creştin nu este unul omenesc, ci dumnezeiesc164 De aceea ne avertizează atât de ferm Sfântul Apostol Pavel: "Nu ne propovăduim pe noi înşine, ci pe Hristos!" (II Cor 4, 5) Căci Hristos, întrupându- Se, a împlinit pe pământ voia Tatălui, iar Duhul Sfânt, prin energiile dumnezeieşti, ne întăreşte continuu pentru receptarea Revelaţiei i Principiul eclesiocentric Acest principiu cere catehetului să nu prezinte la ora de religie altă învăţătură decât a Bisericii drept-măritoare Dacă principiul hristocentric presupune fidelitate faţă de Hristos şi Evanghelia Sa, principiul eclesiocentric obligă la fidelitate faţă de păstrătoarea Evangheliei, Biserica - Trupul 164 Foarte plastic exprimă Sf Chiril al Ierusalimului acest adevăr: "Nu era om de rând Cel care a murit pentru noi Nu era oaie necuvântătoare Nu era un simplu om Nu era înger numai, ci Dumnezeu întrupat ", Cateheza a XIII-a, 33 Său Căci Dumnezeu Tatăl, după mărturia inspirată a Sfântului Apostol Pavel, "toate le-a pus sub picioarele Lui (Hristos, n n ) şi, mai presus de toate, La dat pe El cap Bisericii, Care este trupul Lui, plinirea Celui ce plineşte toate întru toţi " (Efeseni 1, 22-23) Catehizarea se face în Biserică, nu doar în sensul de Lăcaş, ci şi in sensul de comunitate, care adună la un loc pe cei botezaţi Pentru aprofundarea acestui detaliu apelăm iarăşi la Sfântul Chiril al Ierusalimului: "Biserica poartă în chip foarte potrivit numele de Biserică (ejkklhsiva), pentru că cheamă şi strânge la un loc pe toţi oamenii, după cum spune Domnul în Levitic: "Adună (ejkklhsivason) toată adunarea la uşa cortului mărturiei (Levitic 8, 3) Trebuie notat că termenul "adună" (ejkklisivason) este întrebuinţat acum pentru prima dată în Scripturi cu prilejul instalării lui Aaron ca arhiereu de către Domnul Iar în Deuteronom spune Dumnezeu lui Moisi: "Adună (ejkklhsivason) la Mine poporul să audă cuvintele Mele ca să înveţe să se teamă de Mine" (Deuteronom 4, 10) "165 "Adunarea" nu presupune, aşadar, doar strângerea oamenilor într-un spaţiu fizic determinat, ci şi comuniune în dobândirea aceleiaşi învăţături mântuitoare De aceea, respectarea principiului eclesiocentric ne va feri de ruperea din această comuniune, rupere care ar însemna, de fapt, pierderea mântuirii Căci, după cum foarte precis s-a exprimat Sfântul Ciprian, extra eclesiam nulla salus166 În consecinţă, catehizare autentică înseamnă propovăduirea credinţei autentice, care este a Bisericii celei una Cine propovăduieşte învăţături străine Bisericii, este el însuşi un înstrăinat şi va "înstrăina" şi pe cei ce-l ascultă, transformându-i în oi rătăcite de turma cea cuvântătoare a lui Hristos Un ultim aspect, foarte important, în cadrul principiului eclesiocentric este transmiterea doctrinei Bisericii în limbajul Bisericii A folosi un alt limbaj înseamnă a prezenta doctrina şi morala Bisericii într-o imagine deformată, strâmbă, chiar 165 Catehezele , Cateheza a XVIII, 24 (subl n ) 166 Epistolae, 73, 21 contrară conţinutului Eruditul arhimandrit Iuliu Scriban a pulblicat în 1938 un studiu-testament pentru toţi slujitorii români ai Altarelor, valabil şi acum (inclusiv 167 pentru slujitorii catedrei) Datoria preotului către limba bisericească , în care spune la un moment dat: “Preotul este om cu carte Pe el îl putem face să înţeleagă mai bine darul frumos pe care Biserica îl are în limba cu care ea a lucrat până acum în sânul neamului De aceea este o întrebare foarte sănătoasă şi la locul ei a sta de vorbă azi despre limba Bisericii Preotul, având a apăra neamul de multe furişări străine în sânul lui, trebuie să-şi dea seama de unele ca acestea şi să privească drept sarcină a lui şi pe cea privitoare la “limba vechilor cazanii” Făcând aşa, preotul va fi un luptător fără sabie şi puşcă, dar apărător deplin şi adevărat al acestei duioase moşteniri a trecutului, care este limba noastră de la Traian până azi”168 * Concluzii Cunoaşterea şi aplicarea corectă a principiilor didactice reprezintă atât un act de receptivitate faţă de experienţa pedagogilor-cateheţi înaintaşi, cât şi o dovadă de profesionalism A "catehiza" la întâmplare, dimpotrivă, denotă lipsă de conştiinciozitate, amatorism şi plafonare profesională Trebuie avut, însă, în vedere faptul că principiile nu se constituie în norme didactice eficiente dacă sunt aplicate separat Ele sunt inter-dependente şi se condiţionează reciproc, facilitând optimizarea învăţământului numai dacă sunt corelate, pe întreg traseul curricular al disciplinei Cu deosebire, Religia solicită, o dată cu observarea principiilor laice, şi utilizarea celor care ţin de spaţiul eclesial, hristocentric (=teocentric) şi eclesiocentric, principii numite îndeobşte "speciale", pentru conţinutul lor specific Fără ele, predarea Religiei riscă să se plaseze doar pe dimensiunea orizontală a existenţei, ne beneficiind de urcuşul pe verticala comuniunii cu Dumnezeu În fine, nu trebuie uitat că principiile didactice nu ţintesc doar informarea învăţăceilor, 167 Sibiu, edit “Revistei Teologice”, 31 p 168 Ibidem, p 14, 29 luminarea minţii lor, ci formarea caracterului moral creştin169, în aşa fel încât ei să devină, la rândul lor, slujitori devotaţi ai Domnului şi educatori pentru caracterele semenilor În acest fel, catehizarea va parcurge drumul ei firesc, soteriologic, atât pentru cateheţi, cât şi pentru ucenici 169 A se vedea Pr Dumitru CĂLUGĂR, Caracterul religios moral creştin, Sibiu, 1955 VII FACTORII ESENŢIALI AI EDUCAŢIEI RELIGIOASE Preliminarii Din darul şi voia lui Dumnezeu omul este singura fiinţă educabilă din întreaga creaţie Animalele, chiar cele cu un grad sporit de inteligenţă şi instincte (delfinii, câinii etc ) nu se educă (nu se pot educa!) ci se dresează Iar diferenţa dintre educaţie şi dresaj este incomensurabilă: în timp ce omul educat devine cu timpul un creator original, animalul supus dresajului nu poate depăşi niciodată stadiul de imitator De ce? Prin voia Creatorului, numai omul a fost înzestrat cu suflet hărăzit veşniciei, cu raţiune, sentiment şi voinţă, funcţiuni care pot fi educate ca atare, realizându-se limbajul articulat, gândirea logică, afectivitatea superioară şi voinţa autonomă Numai omul este persoană, purtând pecetea chipului lui Dumnezeu, Treime de Persoane Iar educaţia este posibilă numai acolo unde se pot dezvolta relaţii personale reciproce Trebuie precizat, însă, din capul locului, faptul că omul se modelează ca fiinţă umană doar în condiţiile unui mediu corespunzător socializării şi educaţiei Pedagogul Ioan Bontaş relatează cazul intens mediatizat al celor două fetiţe - Amala şi Kamala - care au vieţuit într-o pădure tropicală în stare animalică, iar apoi au fost internate într-un orfelinat, încercându-se recuperarea lor Nu s-a reuşit decât într-o măsură foarte mică obţinerea caracteristicilor fiinţei umane: Amala nu a supravieţuit, iar Kamala, după 7 ani de "recuperare" nu a putut să stăpânească mersul biped, efortul logopedic concretizându-se abia în articularea a 40 de cuvinte170 Cu privire la distanţa notabilă dintre educaţia omului şi dresajul animalelor este elocventă, de asemenea, experienţa psihologului american Kellog, care a creat condiţii egale de viaţă şi educaţie atât pentru fiul său Donald, cât şi pentru un pui de cimpanzeu, Goa După o anumită perioadă, a constatat că fiul său a progresat 170 I BONTAŞ, Pedagogie, Editura "All", Bucureşti, 1994, p 34 normal, ca orice fiinţă umană, în timp ce puiul de cimpanzeu a devenit doar o maimuţă semidresată Conştienţi, aşadar, de acest privilegiu unic al actului creaţiei acordat omului, trebuie să răspundem cu recunoştinţă şi râvnă chemării făcute de Dumnezeu spre desăvârşire, prin cele mai adecvate căi Una dintre ele, de valoare fundamentală, este educaţia religios-morală Terminologie Abordarea eficientă a oricărui subiect presupune dintru început o înţelegere clară a termenilor de bază utilizaţi În cazul temei noastre, fără a intra în detalii etimologice complicate şi obositoare, se impun câteva precizări legate în special de cuvintele "factor" şi "educaţie" Ambii termeni sunt latini şi au intrat în vocabularul românesc în formă foarte apropiată Astfel, "factor, oris" (subst m ), înseamnă "făcător, creator, autor, fabricant"171, având aceeaşi rădăcină cu verbul "facio-ere, feci, factum" = a face, a săvârşi, a crea etc 172 Iar termenul "educaţie" provine din substantivul feminin "educatio, onis", care înseamnă "educaţie, creştere, purtare de grijă", având corespondent în verbul "educo, ere, duxi, ductum" = a creşte, a scoate (din), a face să iasă, a da la iveală, a înălţa etc 173 Pentru ambele cuvinte de care ne ocupăm, dicţionarul dă mult mai multe sensuri, dar noi le-am reprodus doar pe cele principale Chiar şi numai din acestea, ne dăm seama, fără greutate, că "factor" nu înseamnă simpla mişcare de a face o acţiune oarecare, ci a crea ceva durabil La rândul său, "educo" (compus la rândul său din prep "e" şi vb "duco"), înseamnă, între altele, a scoate din, înţelegând prin aceasta că prin educaţie omul este scos din starea vegetativă, simplu-biologică, şi condus pe cărările ştiinţei şi ale bunelor purtări Sau, după cum excelent se 171 G GUŢU, Dicţionar latin - român, Editura Ştiinţifică şi Enciclopedică", Bucureşti, 1983, p 458 col I 172 Ibidem, p 456-457 173 Ibidem, p 381-382 exprimă un tratat modern de Pedagogie, „a scoate individul din starea de natură şi a-l introduce în starea de cultură”174 A FACTORII GENERALI ai educaţiei şi rolul lor în dezvoltarea personalităţii175 Pentru o expunere sistematică a problemelor de care ne ocupăm, folosind cu precădere metoda inductivă (de la simplu la complex), socotim util să clasificăm factorii educaţiei în "generali" şi "speciali", ultimii fiind incluşi, de fapt, între primii, dar solicitând o analiză separată, datorită implicaţiilor speciale pe care le incumbă Pe baza cercetărilor pluridisciplinare (de filozofia educaţiei, de psihologie şi sociologie, de genetică etc ), pedagogia a stabilit trei factori generali ai dezvoltării personalităţii: a Ereditatea (ca factor intern); b Mediul (ca factor extern); c Educaţia (ca factor mixt, intern şi extern) Acestor trei factori le corespund tot atâtea teorii adiacente: teorii ereditariste, teorii ambientaliste şi teorii ale dublei determinări a EREDITATEA reprezintă ansamblul predispoziţiilor de natură anatomo- psiho-fiziologică, înnăscute sau transmise prin informaţiile genetice, de la generaţiile anterioare la generaţiile tinere, prin intermediul părinţilor Potrivit criteriilor ştiinţifice de analiză a factorilor ereditari, s-au stabilit trei grupe de predispoziţii (potenţe) ereditare: 1 Potenţe ale analizatorilor (auz, miros, văz, gust, pipăit); 2 Potenţe ale sistemului nervos central (în special temperamentele, cu tipurile sale176); 3 Potenţe care privesc instinctele (lat "instinctus" = conduită înnăscută, instinct) - nu doar cele de ordin biologic (hrană, apărare, perpetuare a speciei etc ), ci şi cele care ţin de latura spirituală (înclinaţii 174 Ion Nicola, Farcaş Domnica, Pedagogie generală, Edit Didactică şi Pedagogică, Bucureşti, 1996, p 42 175 Pentru acest paragraf utilizăm Pedagogia prof I BONTAŞ, cit , p 35-46 176 Melancolic (sensibilitate excesivă, mobilitate scăzută, inhibiţie), coleric (impulsivitate, agitaţie, îndrăzneală, lipsă de echilibru), flegmatic (inerţie, inhibiţie excesivă, zeflemisire, perfidie, imperturbabilitate), sanguin (echilibru, dinamism, discernământ, stăpânire de sine) etice înnăscute, care tind spre desăvârşirea şi împlinirea persoanei umane) Cu privire la moştenirea ereditară, potrivit dogmaticii ortodoxe, nimeni nu trebuie să se teamă de anumite încărcături negative (ca de ex blesteme, consecinţe ale păcatelor, etc ), dacă este integrat în Biserica cea una prin Sfintele Taine Nu numai păcatul strămoşesc este şters prin Taina Sf Botez, de exemplu, dar, prin Spovedanie şi Euharistie, sunt eliminate şi eventualele consecinţe ale păcatelor părinţilor, bunicilor etc 177 Sentinţa vetero-testamentară, "Părinţii au mâncat aguridă şi copiilor li s-au strepezit dinţii" (Ieremia, 31, 29), este amendată de însuşi proorocul care o rostise, chiar în versetele următoare (versete mesianice, de altfel): Ci fiecare va muri pentru fărădelegea sa; cine va mânca aguridă, aceluia i se vor strepezi dinţii Iată vin zile, zice Domnul, când voi încheia cu casa lui Israel legământ nou (v 30, 31) Iar proorocul Iezechiel rosteşte: "Fiul nu va purta nedreptatea tatălui şi tatăl nu va purta nedreptatea fiului Celui drept i se va socoti dreptatea sa, iar celui rău, răutatea sa!" (18, 20) Să observăm exprimarea la timpul viitor: "fiecare va ", "fiul nu va " etc , timp care se referă la vremea împărăţiei harului, propriu-zis la Biserica creştină b MEDIUL (lat "medium" = ambianţă, condiţii înconjurătoare, ambientale), reprezintă ansamblul condiţiilor ambientale în care omul trăieşte, se dezvoltă, munceşte şi creează Mediul are mai multe componente: mediul natural (condiţii de climă, relief, vegetaţie, faună ), mediul ecologic178 (legat strâns de m natural, cu referire la nepoluare, puritatea aerului, apei, solului, subsolului; 177 Este interesant, în acest subiect, mesajul cărţii dr KENNETH McAll, Vindecarea arborelui genealogic, Editura "Harisma", Bucureşti, 1993 (cu o prefaţă semnată de părintele GALERIU), în care, iată, un medic anglican recomandă Sfânta Liturghie pentru vindecarea şi stingerea unor păcate ale înaintaşilor, pentru a se curma suferinţele, mai ales de ordin psihic, ale urmaşilor din familia respectivă Nimic nou, de altfel, pentru tradiţia noastră ortodoxă "Noutatea" este utilă, totuşi, pentru cei încă sceptici, anume că un medic, deci un om al unei ştiinţe laice, recunoaşte binefacerile şi remediile Sfintei Liturghii, în boli în care tratamentul alopat se dovedeşte neputincios 178 Gr oiJko" = casă, locuinţă; gr lovgo" = cuvânt, vorbire, ştiinţă sănătatea florei, a faunei etc , mediul psiho-social (ansamblul factorilor sociali, istorici, culturali, religioşi etc ) c EDUCAŢIA, general vorbind, este un fenomen socio-uman care asigură transmiterea informaţiilor şi deprinderilor de la o generaţie la alta, în scopul formării personalităţii şi creării unor condiţii normale de convieţuire Educaţia religioasă, ca dimensiune specială a educaţiei, reprezintă totalitatea mijloacelor divino-umane utilizate în scopul formării caracterului moral-creştin179 B FACTORI SPECIALI AI EDUCAŢIEI RELIGIOASE 1 Intenţii În acest capitol vom analiza factori concreţi ai educaţiei religioase, încercând propriu-zis să răspundem la întrebarea: cine face acest gen de educaţie? Am văzut mai sus că "factor" înseamnă "făcător, creator" etc , aşadar cineva care face concret ceva Facem observaţia, însă, că numim "factori" atât instituţiile în cadrul cărora se desfăşoară lucrarea, cât şi persoanele care lucrează efectiv Pentru prima categorie, în mai toate tratatele de Pedagogie creştină (ca de ex manualele şi cursurile de Catehetică) se evidenţiază trei mari factori ai educaţiei religioase: Familia, Biserica şi Şcoala, ca instituţii de bază ale societăţii Iar în categoria persoanelor care fac educaţia, sunt nominalizaţi, în general, părinţii, clericii şi profesorii (ultimele două categorii incluzând toate nivelurile cunoscute: ierarhi, preoţi şi diaconi, pentru "clerici"; învăţători, pedagogi, profesori de nivel mediu şi superior, diriginţi etc , pentru "profesori") Se impune, însă, o nouă observaţie: în categoria persoanelor care fac educaţie creştină se uită adesea numele lui Dumnezeu, Treime de Persoane, izvorul şi creatorul a toate, inclusiv al Vezi lucrarea Pr prof dr D CĂLUGĂR, Caracterul religios-moral creştin (Teză de doctorat), Sibiu, 179 1955 educaţiei De asemenea, nu trebuie uitat nici catehumenul, indiferent pe ce treaptă s-ar afla (copil, adult, elev, student etc ), pentru că el nu este doar un beneficiar pasiv, ci factor sinergic al educaţiei De aceea, considerăm oportun să analizăm factorii instituţionali în paralel cu persoanele angajate efectiv în demersul catehetic, cu atenţie prioritară asupra sinergismului specific fiecărui nivel de care ne ocupăm 2 Idealul educaţiei religioase Câteva repere Pentru a face descrieri obiective ale factorilor educaţionali, deodată cu propunerile care se impun, trebuie să creionăm mai întâi câteva observaţii legate de ceea ce se urmăreşte efectiv prin educaţia religioasă, spre a şti care este obiectul sau ţinta eforturilor catehetice Cu toate că de-a lungul timpului, principial, scopul educaţiei, în general, a avut în vedere desăvârşirea persoanei, atât noţiunea de "persoană" cât şi cea de "desăvârşire" au fost înţelese diferit De aici apar şi exprimările diferite cu privire la finalităţile actului educativ Bunăoară, pentru antichitatea greacă esenţa educaţiei consta din realizarea "kalokagathiei" (kalov" şi ajgaqov"), adică obţinerea, în paralel, a frumuseţii fizice şi bunătăţii sufleteşti, deziderate care nu sunt ignorate, de altfel, nici de pedagogia modernă, la bază avându-se idea de perfecţiune180 Instrucţia fizică se făcea, aşadar, în armonie cu cea etică (morală), chiar dacă aceasta din urmă era limitată la principii destul de sărace, comparativ cu cele creştine de mai târziu Făcând un arc peste timp, vom observa că marii pedagogi din perioada modernă, majoritatea dintre ei oameni profund credincioşi, îşi întemeiază nu doar principiile, ci şi metodele şi mijloacele educaţiei, pe criterii exclusiv moral-creştine Astfel, pedagogul ceh Ioan Comenius (1592-1670, promotor al principiilor didactice, prin celebra sa lucrare "Didactica Magna") vede în educaţie un factor preocupat de perspectiva vieţii veşnice Pentru filozoful şi pedagogul german Immanuel Kant (1714-1804) scopul educaţiei este formarea 180 Homer pune în gura eroului legendar Hector aceste cuvinte: "Să fiu totdeauna primul între ai mei şi înaintea tuturor să mă disting să fiu meşter la vorbe şi vrednic la fapte ", apud Şt BÂRSĂNESCU & colectiv, Istoria Pedagogiei, Editura Didactică şi Pedagogică, Bucureşti, 1969, p 20 caracterului moral Fr Herbart (1776-1841), un alt mare pedagog german, căruia Pedagogia modernă îi datorează formularea "treptelor formale" ("strămoaşele" momentelor logico-psihologice ale proiectelor didactice de astăzi), propune la vremea sa concentrarea tuturor materiilor de învăţământ pe baze morale J Pestalozzi (1749-1832), cel mai mare pedagog elveţian (şi unul dintre cei mai mari ai lumii), deosebit de ataşat Sfintelor Evanghelii, nominalizează credinţa şi iubirea, drept valori pedagogice ideale Cu alte cuvinte, idealul educaţiei se concretizează în omul profund credincios, care-şi dovedeşte credinţa prin iubire Pedagogia românească nu este lipsită, la rândul ei, de reprezentanţi remarcabili, care, călăuziţi de preceptele evanghelice, văd formarea caracterului moral creştin drept finalitate ideală a educaţiei Socotim suficiente şi numai două exemple în acest sens (este adevărat, două nume strălucite ce fac parte din elita interbelică): G G Antonescu (1882 - 1953) şi Simion Mehedinţi (1869 - 1962) Primul, etichetat "fideist" (= credincios) de către comuniştii care l-au scos de la catedră în anul 1948, consideră că educaţia integrală trebuie să includă obligatoriu educaţia religioasă181 Al doilea, consideră că omul ideal este creştinul deplin, întrebând retoric: "Poţi să fii om deplin fără să fii creştin?" Toţi pedagogii mai-sus evocaţi (şi ca ei ar mai putea fi citaţi mulţi alţii) s-au exprimat în favoarea unui ideal educaţional creştin, pentru că au avut în conştiinţa lor Modelul Suprem, Iisus Hristos, Care a rostit, între altele, această chemare: "Fiţi, dar, voi desăvârşiţi, precum Tatăl vostru Cel ceresc desăvârşit este!" (Matei V, 48) Trebuie să reţinem, esenţial, că El nu a vorbit doar despre un ideal teoretic al educaţiei, ci a înfăţişat în Persoana Sa Modelul Ideal, plinătatea pedagogiei divino- umane Aceiaşi pedagogi au cunoscut cu siguranţă şi concluzia Sfântului Apostol Pavel, potrivit căreia ţinta pedagogiei creştine este ajungerea la unitatea credinţei 181 Vezi lucrarea Educaţia morală şi religioasă în şcoala românească, Bucureşti, 1937 (în special cap al III-lea: Educaţia religioasă în cadrul educaţiei integrale) şi a cunoaşterii Fiului lui Dumnezeu, la starea bărbatului desăvârşit, la măsura plinătăţii lui Hristos (Efeseni, 4, 13) De aceea, formularea propusă de părintele Dumitru Călugăr, caracterul religios moral-creştin182, ca răspuns la întrebarea "ce se urmăreşte prin educaţia religioasă?", ni se pare că sintetizează în mod fericit ceea ce pedagogii mai vechi şi mai noi au exprimat în acest subiect 3 Factori concreţi ai educaţiei religioase a DUMNEZEU - Factor şi Izvor veşnic al educaţiei Înainte de a vorbi despre instituţiile de bază, anunţate mai înainte (familia, biserica, şcoala), se impune precizarea că "Alfa şi Omega" actului pedagogic este Dumnezeu, Care a creat cerul şi pământul, dar a întemeiat şi familia şi Biserica Iar o dată cu ele s-a înfiripat şi şcoala, mai întâi în familie şi în Biserică, cu timpul câştigându-şi, desigur, autonomia, dar dezvoltându-se neîntrerupt în strânsă legătură cu acestea, până în ziua de astăzi Parafrazând spusele lui Petre Ţuţea (1901-1991), neîntrecut în definiţii şi formulări surprinzătoare, în legătură cu afirmaţia lui Newton "gravitaţia este Dumnezeu!"183, plecăm şi noi de la premisa: "Educaţia este Dumnezeu!" Şi nu este doar începutul şi sfârşitul ei, ci Factor şi Creator permanent Toţi educatorii trebuie să aibă conştiinţa că educaţia nu este un act sau efort exclusiv uman, ci rezultatul sinergiei divino-umane Altfel spus, un act teandric Cei care au încercat să facă "educaţie" fără Dumnezeu, au eşuat lamentabil Iar cel mai elocvent 182 Termenul grecesc "carakthvr", din care derivă românescul "caracter" înseamnă adâncitură, sculptură, dăltuire, ceea ce sugerează următoarea definiţie care se poate da educaţiei: ceea ce educatorul dăltuieşte în sufletul copiilor 183 În stilul său cu totul original, Petre ŢUŢEA a spus într-un interviu televizat că informaţiile privind legea atracţiei universale, care se leagă de numele fizicianului englez Isaac NEWTON (1642-1727), au fost transmise şi preluate oarecum denaturat Povestea cu mărul care cade şi inteligenţa fizicianului care vede ceea ce alţii nu văzuseră, are, desigur, un anumit procent de adevăr, dar e ţesută şi cu mult folclor "Newton, zicea Ţuţea, era un om smerit şi credincios Întrebat admirativ cum a descoperit el mecanismele gravitaţiei, el a pus totul pe seama lui Dumnezeu, zicând: Nu eu, ci Dumnezeu Gravitaţia este Dumnezeu!" Cu alte cuvinte, a vrut să spună, că El este Creatorul cerului şi pământului, cu toate legile, inclusiv a gravitaţiei exemplu pentru noi, petrecut chiar sub ochii noştri, a fost sistemul educaţional ateo- comunist din România Dumnezeu a fost alungat din şcoală pentru aproape o jumătate de veac, iar rezultatele se resimt dureros şi astăzi şi se observă în mentalităţile ante-decembriste, opace, înguste, refractare la orice demers moral- creştin Astfel de mentalităţi şi-au făcut loc, din păcate, chiar în cercurile puterii politice şi în structurile decizionale din ministere, inspectorate, şcoli etc Numai aşa se poate explica incredibila susţinere a unor legi necreştine într-o ţară creştină (ca, de exemplu, avortul şi homosexualitatea, iar mai nou dezbaterile cu privire la prostituţie), totodată vulnerabilitatea acelor articole de lege cu privire la învăţământul religios din şcoală, potrivit cărora un părinte sau un tutore legal, nedus la biserică, poate cere în scris neobligativitatea frecventării orei de religie pentru copilul său De aceea, revenim: actul educaţional complet şi eficient este teandric Dumnezeu ne-a acordat acest privilegiu extraordinar, de a fi împreună-lucrători cu El, nu doar în actul mântuirii noastre, în general, ci şi în educarea copiilor noştri, în familie, în biserică şi în şcoală Acest dar dumnezeiesc a devenit operant, cu deplinătate, prin întruparea lui Iisus Hristos, Piatra Unghiulară de la care începe zidirea caracterului creştin al pruncului, clădindu-se apoi, piatră cu piatră, virtuţile adolescenţei şi ale maturităţii, pentru ca în final opera pedagogiei divino-umane să fie încununată cu aura înţelepciunii şi cu venerabilitatea bătrâneţii Iată de ce, toţi pedagogii înţelepţi vor mărturisi smeriţi că nu ei sunt factori decisivi, primi şi ultimi, ai demersului educaţional, ci Dumnezeu Fără El, "zidirea pedagogică" este zadarnică, după cuvântul psalmistului: "De n-ar zidi Domnul casa (sufletului, n n ), în zadar s-ar osteni cei ce o zidesc " (Psalm 126, 1) Cât de actuale sunt, de asemenea, cele scrise de Marele (dar smeritul) Apostol - Pedagog Pavel: "Când unul zice: Eu sunt al lui Pavel! Iar altul: Eu sunt al lui Apollo! Ei bine, ce este Apollo? dar Pavel, ce este? : Slujitori prin care voi aţi crezut, şi după cum i-a dat fiecăruia Dumnezeu Căci eu am sădit, Apollo a udat, dar Dumnezeu a făcut să crească Aşa că nici cel ce sădeşte e ceva, nici cel ce udă, ci Dumnezeu, Cel Ce face să crească Cel ce sădeşte şi cel ce udă sunt una, dar fiecare-şi va primi plata după osteneala sa Că noi împreună-lucrători cu Dumnezeu suntem!" (I Cor 3, 4-9) b FAMILIA CREŞTINĂ Cea mai veche şi, totodată, cea mai puternică instituţie umană este familia, cunună a creaţiei şi expresie a iubirii şi comuniunii proniatoare a lui Dumnezeu Ea a fost numită adesea "mica biserică", sau "biserica de acasă", pentru caracterul ei comunitar şi atmosfera de sfinţenie pe care trebuie s- o cultive Poate fi considerată, de asemenea, ca o "mică şcoală", pentru că aici copiii primesc lecţii esenţiale de viaţă, nu doar în "cei 7 ani de acasă", ci şi ulterior Cât de frumos se exprimă în acest sens unul dintre cei mai mari pedagogi pe care i- a avut România, Constantin Narly (1896-1956): "La poporul nostru de agricultori, ea a fost chiar unica şcoală de specialitate profesională a majorităţii populaţiei Ei îi datorăm, în afară de ceea ce datorăm Bisericii, toate virtuţile trecute ale neamului Iubirea de pământ şi dragostea de cultivarea lui, iubirea de neam, veneraţia lui Dumnezeu, ca şi proverbiala omenie şi ospitalitate a românului, se datorează familiei noastre patriarhale "184 184 Pedagogie Generală, Editura "Didactică şi Pedagogică, R A ", Ediţia a II-a, Bucureşti, 1996, p 485 Pentru că este un pedagog mai puţin cunoscut (dar nu mai puţin valoros decât alţi mari pedagogi ai neamului nostru, ca G G Antonescu, Simion Mehedinţi etc ), notăm aici câteva repere bio-bibliografice: C Narly s-a născut la Tecuci, face liceul la Focşani şi Facultatea de Litere şi Filozofie la Iaşi Aici se va apropia de I Găvănescu, între ei legându-se o strânsă prietenie Aşa se explică faptul că una dintre cărţile lui C Narly se intitulează Opera pedagogică a profesorului I Găvănescu (Bucureşti, 1929) În 1923 C Narly pleacă la studii în Germania, la Göttingen, unde în anul următor va obţine titlul de doctor în filozofie cu teza Die soziale Schichtung Rumäniens (Stratificarea socială a României) Întors în ţară va fi numit, pe rând, asistent la Facultatea de litere din Iaşi, profesor la Facultatea de Filozofie a Universităţii din Cernăuţi şi, în fine, de la 1 oct 1940, la Bucureşti, profesor de Pedagogie şi Istoria Pedagogiei la Facultatea de litere şi filozofie, unde va preda până în anul 1947, când, din motive politice, postul său va fi “comprimat” Trece în veşnicie în anul 1956, fiind înmormântat în cimitirul Belu Dintre lucrările sale mai importante amintim: Problema idealului pedagogic, 1925; Educaţie şi ideal, 1927; Tolstoi educator, 1929; Misiunea educaţiei româneşti, 1941; Misiunea educatorului, 1943; (vezi Prefaţa la C Narly, Pedagogie generală, Bucureşti, 1996, alcătuită de Viorel NICOLESCU) Familia este recunoscută unanim ca instituţie de bază a societăţii nu doar din perspectivă religioasă, ci şi din punct de vedere civil, întrucât în toate ţările civilizate familia este ocrotită prin lege În România, bunăoară, Codul Familiei prevede, astfel, la art 1: "În România statul ocroteşte căsătoria şi familia; el sprijină, prin măsuri economice şi sociale, dezvoltarea şi consolidarea familiei Statul apără interesele mamei şi copilului şi manifestă deosebită grijă pentru creşterea şi educarea tinerei generaţii "185 Codul prevede, de asemenea, articole referitoare la educaţia copiilor, între care cel mai apropiat prelegerii noastre este următorul: "Părinţii sunt datori să îngrijească de copil Ei sunt obligaţi să crească copilul, îngrijind de sănătatea şi dezvoltarea lui fizică, de educarea, învăţătura şi pregătirea profesională a acestuia, potrivit cu însuşirile lui, în conformitate cu ţelurile statului, spre a-l face folositor colectivităţii "186 Iată, aşadar, că cel puţin din punct de vedere legislativ şi declarativ, familia se bucură de o atenţie deosebită din partea statului Împlinirea acestor obligaţii depinde, însă, de o serie de factori responsabili, de condiţiile sociale-economice, de conştiinţa şi conştiinciozitatea celor abilitaţi să aplice legile etc Revenind asupra subiectului nostru, spunem mai departe că familia reprezintă, în acelaşi timp, factorul cel mai important şi decisiv, după Dumnezeu, al educaţiei creştine, nu numai al copiilor, ci al fiecărui membru în parte Pentru că fiecare persoană, aparţinătoare unei familii, este atât factor cât şi subiect al educaţiei: copiii învaţă de la părinţi, bunici, fraţii mai mari, dar şi invers De asemenea, ceilalţi membrii ai familiei, dacă sunt, învaţă unii de la alţii Această "şcoală" de familie are, de altfel, cel puţin trei înţelesuri: de a învăţa pe alţii, cu sensul de a-i sluji şi de a învăţa de la alţii, cu sensul de a-i asculta Chiar şi din punct de vedere etimologic, cuvântul familie implică, între altele, aceste noţiuni- 185 Codul Familiei, Editura "Lumina Lex", Bucureşti, 1995, p 3 186 Ibidem, Titlul III, Cap I, Secţiunea I, art 101 cheie, învăţare-slujire-ascultare Astfel, potrivit dicţionarelor, "familia-ae (lat ) are trei sensuri de bază: 1 totalitatea slujitorilor unei case; 2 casă (totalitatea membrilor ei); 3 bunurile unei case, patrimoniul, mijloacele de trai 187 După cum se poate lesne observa, sensurile etimologice acoperă foarte bine implicaţiile educaţiei în familie: nu fac referiri doar la persoane, ci şi la bunurile care creează de fapt mediul în care cresc şi sunt educate persoanele, propriu-zis "logistica" actului pedagogic, începând cu icoanele din camere şi terminând cu grădina, ogorul, atelierul etc , care fac posibilă acel sine qua non "ora et labora" în orice act creativ, cu atât mai mult în cele de care depinde educaţia şi mântuirea sufletului Dar pentru ca o familie să fie, într-adevăr, factor esenţial al educaţiei creştine, trebuie să întrunească anumite condiţii, am spune, tot esenţiale De aceea, în cele ce urmează, vom schiţa câteva dintre ele, cu recomandarea de a fi aprofundate, prin analiză personală, având ca sprijin şi bibliografia la care vom face trimitere188 1 În familia creştină trebuie să se reflecte iubirea intra-trinitară dumnezeiască Educaţia copiilor este optimă atunci când iubirea dintre membrii familiei imită iubirea dumnezeiască dintre persoanele Sfintei Treimi Pentru a ne apropia cât de cât de înţelesul adânc al relaţiei tainice al acestei iubiri, să ne imaginăm un triunghi echilateral, de fapt triunghiul iubirii intra-trinitare, având la fiecare unghi câte una dintre persoanele treimice: Tatăl, Fiul şi Sfântul Duh Astfel, Tatăl şi Fiul îşi răsfrâng iubirea asupra Duhului Sfânt, Tatăl şi Duhul Sfânt asupra Fiului, Fiul şi Duhul Sfânt asupra Tatălui etc Aşa trebuie să fie şi în familie: tata şi mama să-şi îndrepte toată iubirea asupra copilului (copiilor); tatăl şi copilul (copiii) asupra mamei; mama şi copilul (copiii) asupra tatălui Observăm, aşadar, că dacă în G GUŢU, dicţ cit , p 460-461 187 În formularea unor condiţii şi principii ale educaţiei creştine din familie, am utilizat şi cursul de 188 Catehetică al pr lect dr Vasile RĂDUCĂ, ms dactil , Bucureşti, 1996, p 67-73 creaţie, în general, se poate vedea - cu ochii credinţei, desigur - pecetea iubirii Sfintei Treimi, în familie această pecete ne apare cu cea mai mare evidenţă Propriu-zis, familia creştină trebuie văzută ca o icoană a iubirii lui Dumnezeu pe pământ189 Iar acolo unde, din felurite motive, soţii nu au copii naturali, din punctul de vedere al moralei creştine ei sunt obligaţi să înfieze, să crească şi să educe orfani, întrucât există nenumăraţi astfel de copii care au nevoie de ocrotirea unui mediu familial În acest mod, iată, triunghiul iubirii intra-trinitare poate fi reflectat şi în familiile fără copii naturali! Această solidaritate de răsfrângere a iubirii este cea mai bună pază de înlăturare a egoismului, care poate constitui pentru orice om o mare şi grea ispită Părintele Dumitru Stăniloae descrie într-un mod admirabil plinătatea iubirii treimice, arătând, de fapt, că ea este posibilă numai în trei, în contrast cu "monismul" şi "dualismul" care se găsesc, practic, în imposibilitate de a ieşi din egoism: "Un subiect unic în sens absolut ar fi lipsit de bucuria şi deci de sensul existenţei El s-ar îndoi chiar de existenţa lui, care s-ar amesteca cu visul Două subiecte realizează prin comuniunea lor o oarecare consistenţă şi o bucurie şi un sens al existenţei Dar nici această doime reală, care e în acelaşi timp o unitate dialogică, bazată pe unitatea de fiinţă, nu este suficientă Comuniunea în doi este şi ea limitare din două puncte de vedere Mai întâi comuniunea în doi nu deschide întregul orizont implicat în existenţă Cei doi nu numai se deschid unul altuia, ci se şi închid Celălalt devine nu numai o fereastră, ci şi un zid pentru mine Cei doi nu pot trăi numai din ei doi Ei trebuie să aibă conştiinţa unui orizont care se întinde dincolo de ei, dar în legătură cu amândoi Iar acest orizont nu poate fi constituit de un obiect sau de o lume de obiecte Aceasta nu-i scoate din monotonia unei vederi restrânse, sau a unei singurătăţi în doi Numai al treilea subiect îi scoate din 189 Pr lect dr Gheorghe POPA, Familia creştină: o perspectivă teologică şi spirituală, în vol Familia creştină azi, Editura "Trinitas", Iaşi, 1995, p 147 neîntrerupta lor singurătate în doi, numai un al treilea subiect poate fi şi el partener de comuniune şi nu stă pasiv în faţa lor, ca obiectul "190 2 Familia trebuie să se caracterizeze prin următoarele însuşiri fiinţiale: unitatea, trăinicia, sfinţenia şi egalitatea dintre soţi191 Observăm, astfel, fără nici o greutate, că aceste însuşiri fiinţiale sunt tot o reflectare a însuşirilor şi atributelor divine ale persoanelor Sfintei Treimi Optimizarea relaţiilor dintre membrii familiei se poate realiza luând aminte la sfaturile Sfântului Apostol Pavel, care, sub inspiraţie divină, scrie la un moment dat: "Femeilor, fiţi supuse bărbaţilor voştri, aşa cum se cuvine întru Domnul Bărbaţilor, iubiţi pe femeile voastre şi nu fiţi amarnici faţă de ele Copiilor, întru toate ascultaţi-i pe părinţii voştri, căci aceasta este bineplăcut Domnului Părinţilor, nu-i întărâtaţi pe copiii voştri, ca să nu se deznădăjduiască Robilor, întru toate ascultaţi-i pe stăpânii voştri cei după trup, nu cu slujire doar de ochii lumii, cu gândul de a plăcea oamenilor, ci întru curăţia inimii, temându-vă de Domnul " (Coloseni, 3, 18-22) 3 Familia (căsătoria) trebuie să-şi propună ca scopuri prioritare înmulţirea neamului omenesc (naşterea, dar şi educarea copiilor) şi ajutorul reciproc între membrii ei, atât în cele materiale, pentru traiul zilnic, cât şi în cele 192 spirituale, în vederea mântuirii În acest sens vor fi urmărite anumite aspecte dintre care nominalizăm193: copiii trebuie ajutaţi să scape de anarhia instinctelor oarbe şi a tendinţelor spontane (necontrolate, n n ) ca să devină capabili a se conduce singuri; 190 Pr Prof Dr Dumitru STĂNILOAE, Teologia Dogmatică Ortodoxă, Editura Institutului Biblic şi de Misiune al Bisericii Ortodoxe Române, Bucureşti, 1978, vol 1, p 307-308, & Treimea Persoanelor, condiţie a deplinului lor caracter personal şi a comuniunii depline 191 Teologia Morală Ortodoxă, Editura Institutului Biblic şi de Misiune al Bisericii Ortodoxe Române, Bucureşti, 1980, vol II, p 289 192 Ibidem 193 Ibidem, p 296 - trebuie stimulaţi, totodată, să se smulgă treptat din tirania egoismului instinctual, pentru a deveni tot mai buni; - copilul trebuie deprins cu munca, răbdarea, uitarea de sine, pentru a se devota binelui obştesc În acest scop, trebuie ajutat să-şi aleagă o profesie corespunzătoare vocaţiei şi aptitudinilor lui, nu forţat spre una în care să nu se poată împlini Ca o primă remarcă de sinteză, părinţii trebuie să conştientizeze faptul că fiecare copil, fiind rodul conlucrării dintre ei şi Dumnezeu, trebuie să se bucure, deodată, de o ereditate sănătoasă, unită cu o educaţie pe măsură Astfel, la aspectele menţionate anterior adăugăm următoarele194: • În familie, întotdeauna trebuie să se dea întâietate valorilor religioase, în raport cu cele de ordin material, potrivit cuvintelor Mântuitorului: "Căutaţi mai întâi împărăţia lui Dumnezeu şi dreptatea Lui, şi toate acestea (materiale, n n ) se vor adăuga vouă" (Matei 6, 33) Copiii trebuie învăţaţi să se poarte ca oameni duhovniceşti, nu materialnici Să gândească, să vorbească şi să se manifeste duhovniceşte Cât de actuale sunt, în această privinţă, cuvintele Sfântului Apostol Pavel: "Cei ce sunt după trup, cugetă cele ale trupului, iar cei ce sunt după Duh, cele ale Duhului Căci dorinţa cărnii este moarte, dar dorinţa Duhului este viaţă şi pace" (Romani, 8, 5-6) De aceea, moştenirea cea mai preţioasă pe care o putem lăsa copiilor noştri constă nu în cele materiale (a căror importanţă nu trebuie negată total, bineînţeles), ci în cele de ordin spiritual Sfântul Ioan Gură de Aur s-a remarcat şi în acest capitol de pedagogie creştină într-un mod cu totul deosebit Recomandăm în acest sens cuvântul "Pentru ce fel de clironomii (bogăţii) trebuie să lăsăm copiilor noştri", care, în contrast cu timpul considerabil trecut de la rostirea lui, apare ca extrem de actual Iată, bunăoară, una dintre concluziile rostite de Sfântul Părinte spre finalul cuvântării: "În 194 Anumite formulări şi îndemnuri apud pr lect dr Vasile RĂDUCĂ, op cit , p 67-73 consecinţă, de voieşti să laşi bogăţie multă copiilor tăi, lasă-le lor purtarea de grijă a lui Dumnezeu Deci să nu căutăm aceasta: cum să lăsăm bogaţi pe copii, ci cum să-i lăsăm îmbunătăţiţi Că de vor avea nădejdile lor la bogăţie, de nimic alt nu vor purta grija, ca cei ce pot să acopere răutatea năravurilor cu mulţimea banilor Iar de se vor vedea pe dânşii că sunt lipsiţi de mângâierea cea de acolo, toate vor face ca prin fapta bună să afle sărăciei multă mângâiere Deci nu le lăsa lor bogăţie, ca să le laşi fapta bună Că aceasta cu adevărat este cea mai mare avuţie, aceasta este bogăţia cea nespusă şi necheltuită, care în toate zilele mai multă face avuţia Că nimic nu este întocmai ca fapta bună, nimic nu este mai tare decât aceasta Chiar decât împărăţia şi purtarea de coroană Că la ce-i poate folosi coroana şi porfira, dacă este vândut de trândăvirea şi nebăgarea de seamă? "195 Aşadar, una dintre grijile de căpetenie ale părinţilor este să-i asocieze pe copii la viaţa şi rugăciunea Bisericii, învăţându-i să respecte valorile esenţiale, fără a se intra în conflict cu normele relative, inevitabile în viaţa de zi cu zi • Să-i formăm pe copii pentru o ascultare liberă şi plină de convingere Părinţii trebuie să menţină un permanent echilibru între măsurile restrictive şi acordarea libertăţilor, cu scopul de a le stimula copiilor un bun autocontrol asupra libertăţii, în sensul vieţuirii în adevăr, iubire şi dreptate Căci numai relaţiile bazate pe sinceritate, afecţiune şi adevăr pot da rezultate optime, întrucât numai adevărul conferă libertatea autentică "Adevărul vă va face liberi!", a spus Mântuitorul Iisus Hristos (Ioan 8, 32) Evident, nu orice fel de "adevăr", ci 195 Sf IOAN GURĂ DE AUR, Cuvânt pentru ce fel de clironomii trebuie să lăsăm copiilor noştri, în vol Puţul şi împărţire de grâu, Editura "Buna Vestire", Bacău, 1995, Cuvântul 46, p 428-429 Sfaturi deosebit de potrivite pentru educaţia copiilor, date de acelaşi Sfânt Părinte, a se vedea în acelaşi volum, cuvântările 44 (Pentru creşterea copiilor - I), p 410-420 şi 45 (Pentru creşterea copiilor - II), p 421-425 Pentru o mai largă perspectivă a gândirii hrisostomice cu privire la educaţia creştină a copiilor, recomandăm a se citi şi cuvântarea intitulată în manuscrise "Despre slava deşartă şi cum se cuvine să-şi educe părinţii copiii", tradus recent în limba română de către Ioan ICĂ-jr , la Editura "Deisis" - Sibiu, 2000, p 105-136, după A M MALINGREY, Sur la vaine gloire et l'éducation des enfants, în Sources Chrétiennes, vol 188, Paris, 1972, p 96-196 numai acela care izvorăşte din Adevărul Suprem, Mântuitorul şi Evanghelia Sa, precum tot El a spus-o despre Sine Însuşi: "Eu sunt Calea, Adevărul şi Viaţa" (Ioan 14, 6) Comunicarea dintre părinţi şi copii, conţinutul şi calitatea ei, constituie, de altfel, una din "cheile" reuşitei educaţii creştine Dragostea părintească şi buna intenţie, în general, nu lipsesc decât în cazul anumitor părinţi inconştienţi şi denaturaţi Ceea ce se poate reproşa uneori multor părinţi, însă, sunt metodele greşite utilizate în educaţie De aceea, cunoaşterea învăţăturii creştine în acest subiect, potrivit Scripturii şi Sfinţilor Părinţi, va fi de mare folos, deodată cu cercetarea altor izvoare, cum sunt tratatele de pedagogie şi cărţile cu preocupări pedagogice, în general Desigur, oamenii simpli, mai ales cei de la ţară, mai rar vor avea timp pentru "lecturi pedagogice" Şi chiar mulţi dintre intelectuali nu dau importanţa cuvenită lecturii în această privinţă şi nici metodelor psiho- pedagogice Preotul şi profesorul de religie, însă, trebuie să se informeze temeinic şi-n acest domeniu, atât de important în plan familial (şi naţional, de altfel) spre a informa şi a forma la rândul său pe cei încredinţaţi spre educaţie De aceea, facem şi cu acest prilej îndemnul ca toţi cei ce şi-au asumat uriaşa răspundere a educaţiei creştine (părinţi, preoţi, profesori ş a ), să consulte măcar o parte din bibliografia pedagogică, atât de generoasă în acest subiect196 196 Astfel, pe lângă lucrările citate anterior, mai nominalizăm aici câteva dintre cele mai importante repere bibliografice privitoare la educaţia religioasă a copiilor, în general, cu referiri speciale la educaţia în familie: Sf CLEMENT Alexandrinul, Pedagogul, trad pr D FECIORU, Bucureşti, 1982 (vol 4 Colecţia Părinţi şi scriitori bisericeşti); Sf CHIRIL al Ierusalimului, Catehezele, trad pr D FECIORU, Bucureşti, partea I, 1943, partea a II - a, 1945 (Colecţia Izvoarele ortodoxiei); CĂLUGĂR, pr Dumitru, Catehetica, manual pentru Institutele Teologice, Bucureşti, 1976; PETRESCU, pr Nicolae, Catehetica, manual pentru Seminariile Teologice, Bucureşti, 1978; BULACU, pr Mihail, Pedagogia Creştină Ortodoxă, Bucureşti, 1935; BĂNCILĂ Vasile, Iniţierea religioasă a copilului, Bucureşti, 1996 (ed Anastasia ) Idem, Duhul Sărbătorii (în special cap " Pedagogia sărbătorii "), Bucureşti, 1996; CORNIŢESCU, pr Constantin, Sf Grigorie de Nazianz despre familia sa, S T 5- 6/1964, p 350-366; CUCOŞ C - tin, Pedagogie şi Axiologie, Bucureşti, 1995 Idem, Educaţia religioasă, conţinut şi forme de realizare, Bucureşti, 1996; Idem, Educaţia religioasă Repere teoretice şi metodice, Edit "Polirom", Iaşi, 1999; FAMILIA CREŞTINĂ AZI (elab de un colectiv de profesori de la Facultatea de Teologie din Iaşi), Editura "Trinitas", Iaşi, 1995; FECIORU, pr Dumitru, Ideile pedagogice ale Sf Ioan Gură de Aur, Bucureşti, 1937; Idem, Revelaţia şi educaţia, în " Ortodoxia", nr 3-4 / 1993; MAGDALENA, Maica, Sfaturi pentru o educaţie ortodoxă a Capcanele căderii copiilor şi tinerilor s-au înmulţit într-un mod alarmant, iar la noi în ţară acestea sunt cauzate în mare măsură şi de condiţiile tot mai scăzute ale nivelului de trai Sărăcia, deruta profesională, drogurile, alcoolismul, prostituţia, nesiguranţa vieţii de mâine, deprimarea etc , dau o imagine negativă lumii în care trăim Familia poate, însă, chiar în aceste condiţii, să crească şi să educe creştineşte copiii, cultivându-le un suflet sănătos, într-un trup sănătos, deviză pe cât de veche, pe atât de actuală (ne amintim, desigur de celebra expresie a lui Juvenalis, Orandum est ut sit mens sana in corpore sano197 ) În acelaşi context al eforturilor de optimizare a educaţiei copiilor în familie, amintim strădaniile pedagogului american Zig Ziglar, care, cu aprox 15 ani în urmă, s-a făcut remarcat cu o carte tradusă recent şi în limba română, Putem creşte copii buni într-o lume negativă198, pe care o apreciem deosebit de instructivă, mai ales cu privire la comunicarea dintre părinţi şi copii, ca premisă sine qua non pentru obţinerea rezultatelor dorite199 Potrivit autorului, "ingredientul esenţial al comunicării în familie este să asculţi cu adevărat "200 Remarcăm, mai întâi, titlul foarte bine ales, titlu ce se regăseşte, apoi, în toate paginile cărţii, în principiul potrivit căruia indiferent de condiţiile de viaţă, copiii trebuie deprinşi să gândească pozitiv Altfel spus, în limbaj ortodox, nădejdea să fie stăpână pe toate gândurile lor Nu deprimarea, angoasa, anxietatea etc Aceasta dintr-un motiv foarte simplu, dar fundamental: nădejdea copiilor de azi, cu traducerea românească a cuvântului Sf Ioan Gură de Aur "Despre educaţia copiilor", Editura "Deisis", Sibiu, 2000; MICLE, Ierom Veniamin, Iniţieri catehetice, Mt Bistriţa (Oltenia ), 1993 PERNOUD, Laurence (colab cu Agnes Grison ) Cum îmi cresc copilul (în original : J'eleve mon enfant, Paris, 1994, premiată de Academia franceză de medicină ), trad de Doina Brindu, Bucureşti, 1994; 197 Satirae, 10, 356; JUVENALIS (Decimus Iunius), cca 60-140 d Hr Apud Proverbe şi cugetări latine, Ediţie îngrijită de Vasile DIACONU şi Maria MARINESCU-HIMU, Bucureşti, 1976, p 253 198 ZIG ZIGLAR, Raising positive kids in a negative world, trad de Irina-Margareta NISTOR, Editura "Curtea Veche", Bucureşti, 2000, 246 p 199 Recomandăm în special paragrafele: Vorbitul la timp (p 139); Atenţie la ton (p 144); Spuneţi "nu" cu grijă, dar ferm (p 145); Fiecare "nu" trebuie să aibă o logică (p 146); Tonul răspicat poate crea ceva probleme (p 147); Un "Te rog" dă rezultate excelente (p 148) 200 Ibidem, p 149 este de la Dumnezeu, deprimarea (deznădejdea) de la satana! Însă, pentru a creşte copii buni, Zig Ziglar propune ferm: "Singura cale de a forma copii buni este să devenim mai întâi părinţi buni "201 Iată câteva dintre cuvintele de "ordin" ale autorului, care se constituie, de fapt, în tot atâtea principii pedagogice: formarea copilului este un efort de echipă; disciplina - cheia măreţiei copilului bun; iertarea - "pozitivul" absolut în viaţă; perseverenţa pozitivă formează copii buni; iubirea - adevărata autoritate în formarea copiilor buni O dată cu prezentarea avantajelor acestor principii, Ziglar insistă şi asupra măsurilor contraindicate în pedagogia familială: duritatea; tonul răspicat; refuzul de a îndeplini dorinţele copiilor, fără explicaţii logice etc Dar, ceea ce ne-a atras atenţia, însă, în mod deosebit la acest capitol este ceea ce autorul numeşte "modelul dezastrului": "Când un copil merge la unul dintre părinţi să-i ceară ceva şi este refuzat, iar celălalt acceptă, rezultatele sunt dezastruoase Indiferent dacă cel de-al doilea părinte cunoştea sau nu reacţia partenerului său, adică refuzul, rezultatele sunt tot nenorocite Când un copil îşi abordează părintele şi cere voie să facă un anumit lucru, prima întrebare ar trebui să fie: "Dar ai întrebat pe mama (sau pe tata)?" Dacă răspunsul este nu şi aveţi cea mai mică bănuială că celălalt ar putea avea o altă părere, îi puteţi răspunde: "O să discutăm şi îţi spunem noi" Dacă un copil a vorbit cu celălalt părinte şi este în joc siguranţa sau reputaţia copilului, ambii părinţi trebuie să se implice categoric în hotărârea ce se va lua"202 Rezumativ, pentru reuşita educaţiei copilului, cartea lui Zig Ziglar pledează pentru bună-înţelegere în familie: între soţi, între părinţi şi copii, între fraţi etc 201 Ibidem, p 9 202 Ibidem, p 135 • Părinţii să colaboreze armonios cu alţi educatori: preoţi, profesori, diriginţi etc Astfel, pentru fiecare treaptă a creşterii copilului, părinţii vor comunica tot timpul cu educatoarea de la grădiniţă, cu învăţătoarea de la şcoala primară, cu profesorii din gimnaziu şi liceu, între care în mod aparte cu dirigintele Părinţii care nu merg niciodată pe la şcoală (sau merg foarte rar) nu se pot aştepta la rezultate bune, iar cele rele care vor veni cu siguranţă, se vor răsfrânge negativ, inevitabil, în viaţa de familie Atenţie specială trebuie să acordăm legăturii noastre cu duhovnicul copilului, pe care este bine să-l aleagă mai întâi părinţii pentru copiii de la 7 ani în sus, discutând apoi cu ei, pe măsura vârstei ş a înţelegerii, dacă îl păstrează sau îl schimbă, în funcţie de compatibilitatea sau incompatibilitatea pe care o simte copilul cu un duhovnic sau altul Desigur, ţinând legătura cu duhovnicul copiilor noştri (care poate fi şi duhovnicul nostru, de la caz la caz), nu se va intra niciodată în "secretele spovedaniei", dar se poate realiza un serviciu preţios, de ambele părţi: duhovnicul poate fi prevenit asupra unor abateri grave, pe care copiii uneori nu le spun nici la spovedanie, iar părinţii pot fi avertizaţi de către duhovnic asupra acelor aspecte care trebuie neapărat avute în vedere * Din cele parcurse până aici se desprind de la sine câteva dintre condiţiile de bază ale educaţiei creştine optime ale copiilor în familie: - vieţuirea în iubire, ca reflectare a iubirii intra-trinitare dumnezeieşti; - acordarea priorităţii pentru valorile spirituale; să fie o bună comunicare între părinţi şi copii (o ascultare de ambele părţi: copiii să asculte de părinţi, potrivit poruncii dumnezeieşti, dar şi părinţii să audă cu adevărat ceea ce spun şi doresc copiii!); o conlucrare pedagogică permanentă cu ceilalţi factori educaţionali; Legat de această ultimă precizare, întrucât în ultimul paragraf vom vorbi despre importanţa şcolii în educaţia religioasă, evocăm aici mărturia impresionantă a unui profesor de religie, student de-al nostru: "La finalul unei ore de religie, la clasa I, i- am întrebat pe copii ce ar dori să le povestesc din Biblie O fetiţă mi-a propus să le vorbesc despre Iov şi cei trei prieteni ai lui M-am mirat foarte tare că fetiţa ştia despre Iov, despre care nici cei dintr-a V-a nu auziseră toţi, şi am întrebat-o de unde ştie Mi-a răspuns că in fiecare seară mama ei îi citeşte câte o "poveste" din Biblie şi cu o seară înainte tocmai îi citise despre Iov şi prietenii săi Urmărind-o pe fetiţa respectivă şi la celelalte ore, am observat că ascultă cu multă atenţie şi că îi place foarte mult ora de religie "203 Iată, aşadar, cât de important este mediul familial pentru formarea deprinderilor religioase, care, în paralel, favorizează direct proporţional reuşita orei de religie în şcoală Reţinem, totodată, rolul de căpetenie al mamelor, care, prin structura şi vocaţia lor maternă, sunt mai implicate afectiv în procesul educaţional creştin: în timp ce bărbaţii, în cele mai multe cazuri, sunt nevoiţi să plece de acasă, pentru că trebuie să se ocupe în mod prioritar de agoniseli materiale, pentru mame prioritatea nr 1 este să îngrijească de casă, iar în casă cea mai preţioasă comoară sunt copiii Toţi, fără excepţie cred, ne amintim, astfel, că mamele noastre ne-au învăţat primele rugăciuni, ele ne-au împreunat mânuţele în faţa icoanelor, ele ne-au învăţat să ne închinăm şi tot ele ne-au dus la biserică la slujbe şi mai ales pentru a ne spovedi şi împărtăşi cu Sfintele Taine Evident, rolul special al mamelor nu exclude în nici un fel răspunderea comună pe care o au taţii Mama şi tata numai împreună sunt numiţi părinţi, educatori ai copiilor Iar dacă vreunul dintre ei (sau amândoi, Doamne fereşte!) neglijează această răspundere sau misiune, sunt mai vinovaţi decât chiar ucigaşii de oameni, după cum avertizează Mărturie consemnată într-un test la Catehetică de către studentul nostru Doru C-tin MOGOŞ, anul III, 203 Teologie Pastorală, 30 aprilie 2001 atât de categoric Sfântul Ioan Gură de Aur: " Pe aceşti părinţi - şi să nu socotească cineva că ceea ce se grăieşte este de mânie - şi decât înşişi ucigaşii de copii zic că sunt mai răi Pentru că aceia despart trupul de suflet, iar aceştia şi sufletul şi trupul, ducându-l, îl aruncă în focul gheenei Şi moartea aceea nevoie este să o primească negreşit de la fire Iar de aceasta se putea şi să scape dacă neluarea aminte a părinţilor nu o ar fi adus pe ea asupra Lângă acestea, pentru moartea trupului venind învierea, degrabă va putea să o stingă; iar pierzarea sufletului nimic nu o va mai putea mângâia Că nu mai este de-aici după ea următoare mântuire, ci nevoie este să se muncească sufletul fără de moarte Pentru aceasta zicem, nu fără întristare, că nişte părinţi ca aceştia sunt mai răi decât ucigaşii de copii Deoarece nu este aşa de cumplit lucru a ascuţi sabia şi a într-arma dreapta şi a o înfige în gâtul copilului, precum a pierde şi a prăpădi un suflet "204 Înainte de a încheia acest paragraf, socotim util să răspundem la întrebarea: "Când începe educaţia religioasă a copilului?" Analizând temeinic lucrurile, vom realiza că nu din clipa naşterii, cum am fi tentaţi să credem la o primă reflecţie, ci din clipa conceperii205 Acela este momentul când prinde viaţă o nouă fiinţă umană, având în sâmbure toate caracteristicile psiho-fizice, având, totodată, nevoie atât de hrană, cât şi de educaţie Să nu ni se pară exagerată afirmaţia Iar educaţia, sub toate formele (inclusiv cea religioasă), se transmite fătului prin intermediul mamei Într-un fel se va dezvolta pruncul în pântecele mamei care merge la biserică, îşi face rugăciunile acasă, vieţuieşte într-o atmosferă creştinească etc , în cu totul altul cel al cărui purtătoare nu vrea să ştie de cele sfinte, fumează, frecventează barurile, 204 Sf IOAN GURĂ DE AUR, Cuvânt pentru creşterea copiilor, în vol Puţul şi împărţire de grâu, Editura "Buna Vestire", Bacău, 1995, p 416 205 Desigur, la acest punct problemele necesită o anume nuanţare Potrivit informaţiei părintelui John BRECK (Darul sacru al vieţii, trad P S dr Irineu Pop Bistriţeanu, Cluj Napoca 2001, p 329), "ştiinţa embriologiei a arătat că fertilizarea, adică unirea nucleului spermatozoidului cu nucleul ovulului, necesită 36 de ore pentru finalizare" Aşadar, o zi şi jumătate Oricum, chiar cu această marjă de aproximaţie şi "eroare", afirmaţia noastră că educaţia copilului (fătului) trebuie să înceapă în clipa conceperii rămâne, credem, valabilă ascultă muzică deşănţată (ori "heavy-metal" etc ), sau face altceva şi mai rău În acelaşi context, într-un fel fătul al cărui mamă este ocrotită de un tată credincios, în altfel cel supus, o dată cu mama, maltratărilor unui tată denaturat În concluzie, în strădania de a da o educaţie creştină copiilor, pentru părinţi esenţial este nu atât să instruiască ci să încerce a fi creştini autentici Cu alte cuvinte, cum foarte bine remarca părintele profesor V Răducă, părinţii dau mărturie nu numai pentru ceea ce sunt în realitate, ci şi despre ceea ce tind a fi Astfel, copilul va aprecia şi va şti să facă distincţie între nedesăvârşirea unui om sincer şi nedesăvârşirea nemărturisită a fariseului 206 c BISERICA Educaţia creştină a copilului nu poate fi nici măcar imaginată fără slujirea Bisericii, ca instituţie divino-umană, instituţie fundamentală a societăţii, mai veche decât chiar cea a statului La noi, cel puţin, după retragerea aureliană (271-275) până la întemeierea cnezatelor şi voevodatelor (secolul al XIV- lea) şi până la unificarea lor (Basarab I, 1330), singura instituţie existentă neîntrerupt a fost Biserica Ei îi revine, aproape în exclusivitate, meritul de a fi salvat fiinţa neamului de la pierire, în faţa atâtor năvălitori, care-şi făcuseră drum pe la noi în acel mileniu văduvit de o conducere statală unitară Acest mileniu, numit "întunecat", datorită acestei obscurităţi pe plan politic, a fost luminat doar de harul credinţei drept-măritoare, dăruit cu generozitate, atunci ca şi astăzi, de Sfânta Biserică Ea a ţinut loc şi de şcoală şi de cancelarie domnească Episcopii şi preoţii au fost conducători spirituali la vedere şi, tainic, cu timp şi fără timp, cu voie şi fără de voie, îndrumători şi sfătuitori politici Căci dacă celelalte instituţii ale unui neam sunt supuse deseori efemerităţii, datorită caracterului lor vremelnic şi trecător, Biserica se caracterizează prin viabilitate veşnică, pentru că veşnic este întemeietorul ei, Iisus Hristos Fiind întemeiată pe "piatra credinţei", Însuşi 206 Pr lect dr V RĂDUCĂ, Curs , p 73 Mântuitorul ne încredinţează că ea nu poate fi dărâmată de nimeni, nici chiar de "porţile iadului" (Matei 16, 18) Ştim, de altfel, că nu de puţine ori s-a încercat "dărâmarea" ei în decursul istoriei, şi la propriu şi la figurat S-a încercat mai ales pe vremea comunismului de prea-tristă amintire, s-a poruncit încarcerarea ei într-un "ghetou" izolat, s-a reuşit chiar întemniţarea unui însemnat număr al mărturisitorilor ei207, dar ea n-a putut fi nici măcar marginalizată, necum distrusă Este adevărat că au fost dărâmate unele lăcaşuri sfinte, poate şi din greşeala unor slujitori mai fricoşi, timoraţi, şantajaţi, terorizaţi (ei şi familiile lor), ameninţaţi în fel şi chip etc , dar în aceeaşi vreme se ridicau altele, chiar cu încuviinţarea unor potentaţi ai zilei, aflaţi cu sau fără voia lor în solda satanei, dar cu unele momente de omenie în atitudinile lor Căci, vorba părintelui Ilie Cleopa, "în slujba Bisericii trebuie şi pe satana să-l pui la lucru!" Aşa au procedat, de-a lungul veacurilor, slujitori şi cârmuitori vrednici, cu frică de Dumnezeu, încât, în pofida tuturor încercărilor, Biserica noastră se prezintă astăzi drept cea mai credibilă instituţie în rândurile poporului Nu e puţin lucru, ca în această învălmăşeală a tranziţiei noastre "originale" şi interminabile, cetăţenii să declare, într-un procent covârşitor, că singură Biserica este vrednică de încrederea lor Desigur, credibilitatea ei înseamnă pentru noi mântuire, dar şi formarea (= educarea) de caractere creştine, apte să contribuie, moral şi material, la propăşirea neamului Aşadar, când spunem "mântuire", înţelegem deodată pregătirea sufletelor pentru viaţa veşnică, dar şi educarea lor pentru o vieţuire pământească virtuoasă Iar mântuirea nu se realizează decât în Biserică! Extra ecclesia nulla salus, a spus atât de inspirat Sfântul Ciprian (Epistola 73, 21) şi tot el ne atrage atenţia că "cine nu are Biserica de mamă, nu poate avea pe Dumnezeu de tată!"208 Şi, într-adevăr, Biserica este mama noastră 207 A se vedea, de pildă, Mărturisitori de după gratii, Edit Arhidiecezană Cluj-Napoca, 1995 şi Biserica întemniţată România 1944-1989, editat de Institutul Naţional pentru studiul totalitarismului, Bucureşti, 1998 208 De Unitate Ecclesiae, 6, MIGNE, P L IV, 502 cea bună, a tuturor: copii şi bătrâni, bogaţi şi săraci, buni şi răi, fericiţi şi nefericiţi În plan educaţional-creştin, Biserica este factor esenţial, prin mijloacele ei tezaurizate: doctrina, morala, disciplina canonică şi cultul Practic, dintre toate, cultul divin este cel mai apropiat mijloc de educaţie religioasă, întrucât doctrina, morala şi disciplina (buna rânduială) sunt "predate" creştinului de rând, cel mai adesea, tot prin cultul divin, în cadrul căruia, o dată cu slujbele sfinte, se rostesc şi cuvinte de învăţătură, predici şi cateheze, atât de importante în luminarea minţii credinciosului Cultul însuşi are o funcţie didactică, deodată cu cea harismatică, sfinţitoare Participând la slujbe, credinciosul îşi sfinţeşte viaţa, dar îşi luminează şi credinţa, în acelaşi timp "Cultul" devine, astfel, un cuvânt sinonim pentru "ortodoxie" Aşa se exprimă un mare liturgist pe care l-a avut Biserica noastră, părintele profesor de vrednică pomenire, Ene Branişte După opinia p c sale, ortodoxie înseamnă, practic, "Botezul pruncilor în apa sfinţită din cristelniţă, cununiile puse pe capul mirilor în biserică, îngenuncherea cucernică sub epitrahilul duhovnicului pentru spovedanie, sau în faţa icoanelor pentru rugă, “paştele” primit cu frică şi cutremur la marea sărbătoare a Învierii, agheasma sfinţită la Bobotează, grija pentru împlinirea soroacelor tradiţionale de pomenire a morţilor " După care precizează prevenitor: "Luaţi creştinului ortodox pe acestea şi i-aţi luat totul!"209 Încercând să răspundem acum la întrebarea "când începe educaţia copilului în Biserică?", vom spune, la fel ca în paragraful precedent: înainte de a se naşte! Căci mamele creştine, deplin conştiincioase, din clipa în care ştiu că au zămislit pruncul în pântece, vor apela cu tot mai multă solicitudine la ocrotirea Bisericii: se vor spovedi şi împărtăşi periodic, sfătuindu-se mereu cu duhovnicul asupra unui program de rugăciune particular, vor participa cât mai des cu putinţă la sfintele 209 Pr prof dr Ene BRANIŞTE, Cultul ortodox ca mijloc de propovăduire a dreptei credinţe, a dragostei, a păcii şi a bunei înţelegeri între oameni, în "Studii teologice", Anul V (1953), nr 9-10, p 633 slujbe etc Cu deosebire, înainte de a se interna în spital pentru naştere, se vor spovedi din nou şi se vor împărtăşi, pentru a fi întru-totul pregătite pentru cel mai mare eveniment care se poate petrece în plan uman: aducerea pe lume a unui nou prunc! După naştere, se cunoaşte, Biserica are câteva rânduieli pentru mame şi nou- născuţi, de mare frumuseţe şi adâncă semnificaţie liturgică De acum, se desfăşoară în mod firesc etapele integrării şi creşterii pruncului în Biserică, prin cele trei Taine, numite "de iniţiere", Botezul, Mirungerea, Împărtăşania, cărora se asociază, bineînţeles, celelalte slujbe şi rugăciuni Această asistenţă duhovnicească înseamnă, de fapt, şi educaţie creştină, atât pentru mamă cât şi pentru prunc Educaţia va continua, apoi, prin tot ceea ce oferă spaţiul eclezial: slujbe, predici, cateheze etc Acest program liturgic educaţional, cu rezultatele lui benefice, este prea bine cunoscut pentru a mai fi nevoie a se insista cu precizări speciale Ceea ce credem că trebuie avut mai mult în vedere, totuşi, sunt anumite mijloace practice, cum ar fi: cateheza, dialogul pe teme religioase, publicaţiile creştine, biblioteca parohială etc Despre acestea, însă, vom vorbi mai pe larg într-o prelegere separată210 d ŞCOALA Vorbind despre şcoală, ca factor esenţial în educaţia religioasă, avem în vedere trei realităţi: şcoala ca instituţie, profesorul de religie şi elevul Despre fiecare vom creiona, în cele ce urmează, câteva caracteristici, constatări şi propuneri Facem cu bucurie şi apreciere menţiunea că la acest paragraf vom utiliza unele amănunte propuse de către o parte a studenţilor anului al III-lea de la Secţia de Teologie Pastorală a Facultăţii noastre, notate în testul pe această temă în ziua de 30 aprilie 2001 1 Şcoala, ca instituţie, cuprinde ansamblul mijloacelor materiale şi spirituale cu ajutorul cărora se desfăşoară procesul educaţional Ea poate fi de stat (publică) şi Vezi şi Pr lect dr Vasile GORDON, Mijloace practice de catehizare în Biserică, în "Glasul 210 Adevărului" - Buzău / iulie-sept 2000), p 22-38 particulară În cazul nostru, vorbim despre şcoală ca instituţie publică, care presupune o dublă obligaţie: una din partea statului (aceea de a asigura la nivel optim cadrul juridic, material etc ), alta din partea şcolii (aceea de a răspunde cu rezultate concrete încrederii acordate, investiţiilor financiare etc ) În general vorbind, pentru ca rezultatele şcolare să fie cele scontate, profesorilor şi elevilor trebuie să li se asigure o bază logistică adecvată: clădiri salubre, săli de clasă corespunzătoare, materii de învăţământ bine structurate şi în deplină armonie cu profilul şcolii, manuale aduse la zi, programă analitică alcătuită pe criterii strict pedagogice etc O dată cu acestea, toţi factorii responsabili trebuie să asigure în şcoală un mediu familial sănătos, o atmosferă primitoare, în care spiritul academic să nu elimine căldura prieteniei şi a bunei convieţuiri Şcoala este o a doua familie, atât pentru profesori cât şi pentru elevi Direcţiunea, diriginţii, profesorii, pedagogii ş a , trebuie să aibă în vedere tot timpul că şcoala nu este un loc al constrângerii şi siluirii, ci al stimulării iniţiativei şi interesului pentru ştiinţă şi moralitate Este instructiv, credem, să observăm că termenul "şcoală", ce provine din latinescul "schola" (care la rându-i se trage din grecesul scol» ) etimologic înseamnă, între altele, tihnă, răgaz211, ceea ce ne sugerează caracterul de loc al tihnei sufleteşti care trebuie asigurată şi oferită atât de către profesori, cât şi de către elevi Tot în cadrul etimologic, să ne amintim că la romanii din antichitate şcoala purta şi numele de ludi (joc, distracţie), profesorul având numele de ludi magister (cel care-i învaţă pe copii anumite jocuri)212, sens care se asociază şi astăzi mai ales copiilor din clasele primare, care vin la şcoală să înveţe, desigur, dar care simt permanent şi nevoia jocului, a distracţiei (în înţelesul pedagogic al cuvântului), a destinderii etc , pentru că sunt copii, iar copilăria nu poate fi "pusă în cui", nici ignorată, nici reprimată cu brutalitate Chiar şi elevii mai mari păstrează în fiinţa lor 211 Vezi, spre exemplu, A BAILLY, Dictionnaire grec-français, "Hachette", Paris, 1963 212 Apud Şt BĂRSĂNESCU, Istoria pedagogiei , cit , p 34 semnele copilăriei213, astfel că sensul de "ludi" al şcolii nu trebuie eliminat în totalitate nici în cazul lor O altă chestiune de principiu, se leagă de atitudinea discriminatorie, întâlnită pe alocuri, potrivit căreia unele şcoli sunt considerate "bune", altele "rele", de cele mai multe ori pe criterii de plasament "geografic", mai ales în mediul urban: cele "bune" se găsesc în spaţiul central, cele "rele" în cartierele mărginaşe La acest punct atragem atenţia că nu şcolile în sine sunt bune sau rele, ci interesul şi conştiinciozitatea profesorilor şi a elevilor, deodată cu a părinţilor, desigur Legat de acest aspect întâlnim un fenomen care afectează grav eficienţa procesului de învăţământ: şcolile şi clasele "bune" sunt supra-aglomerate, cele "slabe" fără numărul normal de elevi În consecinţă, trebuie avută în vedere obligativitatea legală de a nu se depăşi numărul regulamentar de elevi, în nici o clasă, oricât de "bună" ar fi cotată Cu privire specială asupra orei de religie, pe lângă cele mai sus-menţionate, întru-totul valabile şi în cazul ei, socotim prioritar a se urmări următoarele: • asigurarea unui statut corespunzător, din punct de vedere legislativ, nu lăsată la discreţia unor factori care nu conştientizează încă importanţa ei, pentru a nu mai fi considerată materie secundară, asociată, între altele, cu educaţia fizică şi desenul (cu toate că aceste discipline îşi au însemnătatea lor incontestabilă!)214 În acelaşi timp, plasarea ei în orar să nu mai fie 213 Până şi despre oamenii maturi se poate spune, potrivit unui dicton sugestiv, că sunt "copii care au îmbătrânit " 214 Notăm aici situaţia actuală d p v legislativ, din care se pot observa uşor anumite lacune care se cer grabnic a fi eliminate Astfel, din anul 1991 când s-a prevăzut în Constituţiei României art 32, alin 7, în care se precizează: “Statul asigură libertatea învăţământului religios, potrivit cerinţelor specifice fiecărui cult În şcolile de stat, învăţământul religios este organizat şi garantat prin lege”, a trebuit să aşteptăm până în anul 1995, când prin Legea nr 84 din 24 iulie, art 9, s-a stipulat obligativitatea religiei pentru clasele I-IV, dar pentru gimnaziu doar opţională şi pentru licee şi şcoli profesionale facultativă A se vedea şi “Protocolul Ministerului Învăţământului nr 9715/10 04 1996, încheiat cu Secretariatul de Stat pentru Culte, nr 8159 din 11 04 1996, alin 6 În completare, "Ordonanţa de urgenţă a Guvernului nr 36/1997, pentru modificarea şi completarea Legii înv 84/1995: art 9 (1): "Planurile-cadru ale învăţământului primar, gimnazial, liceal şi profesional includ Religia ca disciplină şcolară, parte a trunchiului comun Elevul, cu acordul părinţilor şi al tutorelui legal instituit, alege pentru studiu religia şi confesiunea" (2): arbitrară (la finele orelor, când oboseala este maximă, sau când unii elevi sunt tentaţi să plece acasă), ci într-un spaţiu temporal psihologic adecvat; • alcătuirea unei programe analitice în concordanţă cu posibilităţile reale de predare-învăţare, programă cu un caracter stabil şi cu o taxonomie echilibrată O sugestie benefică este, credem, ca programele să se plieze, pe cât posibil, pe calendarul liturgic; • realizarea unei concordanţe între materii, cu privire la conţinutul învăţământului: este inadmisibil, nepedagogic (totodată neştiinţific!), ca în timp ce profesorul de religie predă despre creaţionism, potrivit Sfintei Scripturi, unii profesori de biologie, fizică, filozofie, istorie etc , să mai vorbească, la 11 ani de la căderea comunismului, despre "tragerea omului din maimuţă" şi altele asemenea, în condiţiile în care mari oameni de ştiinţă neteologi neagă categoric tezele darvinismului Duplicitatea conceptelor, care mai dăinuie încă din păcate în unele şcoli, duce la rezultate pedagogice dezastruoase: mintea copilului, atât de fragilă şi vulnerabilă, devine confuză, derutată, incapabilă să-şi contureze un discernământ sănătos Armonizarea relaţiilor între direcţiunea şcolii, profesorii neteologi şi profesorul de religie, în toate privinţele, inclusiv în cel al conţinutului educaţional, bazat pe un curriculum concordant cu adevărul ştiinţific, va duce, incontestabil, la rezultate optime; • asigurarea unei minime baze materiale, aşa cum bine se procedează în cazul altor discipline (biologie, fizică, limbi străine etc ) Ideal ar fi ca în şcoli să fie amenajat un cabinet de religie, cu o mică bibliotecă teologică, icoane, hărţi biblice, televizor şi aparat video, pentru vizionarea unor "La solicitarea scrisă a părinţilor sau a tutorelui legal instituit, elevul poate să nu frecventeze orele de religie În acest caz, situaţia şcolară se încheie fără această disciplină În mod similar se procedează şi pentru elevul căruia, din motive obiective, nu i s-au asigurat condiţiile pentru frecventarea orelor la această disciplină" , "Monitorul Oficial al României", Partea I, nr 370/3 VIII 1999 casete din domeniu, un casetofon etc În şcolile mai mari ar putea fi amenajat chiar un paraclis, în care elevii să poată intra liber pentru rugăciune şi reculegere Periodic ar putea fi invitat aici preotul de la biserica cea mai apropiată pentru anumite slujbe, meditaţii religioase etc Tot la capitolul "bază materială", socotim necesar ca şcolile să sprijine excursiile şi pelerinajele elevilor la mănăstiri şi-n alte locuri de interes religios * Încheiem acest paragraf cu observaţia că un sprijin cu totul aparte în acest demers al bunei desfăşurări al orei de religie în şcoală, sub toate aspectele mai sus- menţionate, îl poate oferi ierarhul locului, direct sau prin reprezentanţii desemnaţi (inspectori de religie, consilieri cu probleme de învăţământ, protopopi), fapt care se observă pregnant în anumite eparhii Având în vedere această şansă, profesorul de religie va ţine strâns legătura cu centrul eparhial, semnalând problemele întâmpinate şi solicitând sprijinul pe care acest for îl poate oferi e PROFESORUL (EDUCATORUL215) După cum foarte mulţi dintre creştini identifică adesea pe preot cu Biserica, aşa se întâmplă şi în cazul şcolii: prestigiul sau blamul unei şcoli este asociat nemijlocit cu profesorul Trebuie să recunoaştem din capul locului că, în ambele cazuri (ca, de altfel, în oricare domeniu), avem de-a face cu un mare procent de dreptate, deoarece reuşita misiunii unei instituţii (şcoală, biserică, armată, poliţie, parlament etc ) depinde într-o măsură covârşitoare de conştiinciozitatea slujitorilor ei De aceea, subliniem că şi reuşita orei de religie depinde nemijlocit de conştiinciozitatea celui care o predă Copiii văd religia (de fapt, ortodoxia) prin prisma profesorului, deoarece calităţile 215 Vom observa către sfârşitul paragrafului de ce am specificat în paranteză acest termen şi defectele lui se proiectează fast sau nefast asupra materiei în sine Astfel, elevii îşi pot crea o imagine reală asupra ortodoxiei (de frumuseţe inefabilă!), potrivit frumuseţii caracterului profesorului autentic, sau, Doamne fereşte, una strâmbă, falsă, mediocră, potrivit strâmbătăţii, falsităţii, mediocrităţii, sau, cel mai rău, lipsei de caracter al pretinsului profesor În paragraful de faţă vom creiona câteva dintre calităţile de bază ale profesorului de religie, am zice minimale sau, după expresia deja celebră, sine qua non, având în vedere trei dimensiuni: intelectuală, morală şi fizică Înainte de aceasta, însă, trebuie să evidenţiem faptul că unui profesor, la fel ca preotului sau altor educatori, de care depinde formarea caracterelor, i se cere neapărat a fi un om cu personalitate Şi înţelegem, pe de o parte, că nu i se pretinde nimănui să fie un savant, sfânt, sau geniu, altfel spus, un desăvârşit Pe de altă parte, educatorul autentic trebuie să dovedească, însă, o permanentă strădanie spre a-şi contura personalitatea Să tindă neîncetat spre desăvârşire, predispus continuu epectazei intelectuale şi duhovniceşti Iar elevii vor şti întotdeauna să aprecieze această tensiune spre o devenire superioară (devenirea întru fiinţă, după expresia plastică a lui C Noica) şi vor fi mereu îngăduitori cu inerentele slăbiciuni omeneşti Sau, asemănător relaţiilor dintre părinţi şi copii, în familie, la rândul lor elevii pot face diferenţa dintre nedesăvârşirea unui om sincer şi nedesăvârşirea nemărturisită a fariseului Aşadar, ce este personalitatea? Încercarea de definire a personalităţii, în general, şi a personalităţii profesorului, în special, se loveşte de relativismul cuvintelor, de incapacitatea lor de a surprinde în profunzime trăsăturile psiho-fizice ale fiinţei umane Dicţionarele se rezumă la enunţuri lapidare 216, iar manualele, preluând în general definiţiile din dicţionare, oferă în completare mai mult un 216 DEX-ul, spre exemplu, propune următoarele explicaţii: Personalitate: 1 Ceea ce este propriu unei persoane şi o distinge ca individualitate; ansamblu de trăsături morale sau intelectuale prin care se remarcă o persoană 2 Persoană care are însuşiri deosebite într-un anumit domeniu de activitate material descriptiv al celor trei categorii de calităţi amintite, decât o analiză a componentelor personalităţii De aceea, nu vom insista pe definiţii, ci pe câteva dintre calităţile minime fără de care nu poate fi concepută vorbirea despre această noţiune Astfel, din punct de vedere intelectual, un profesor de religie trebuie să posede o bună cultură generală, dublată de cultură specială teologică De asemenea, să aibă, între altele, inteligenţă vie, imaginaţie creatoare, memorie durabilă şi fidelă El trebuie să fie un autentic specialist în materia pe care o predă, având, totodată, şi cunoştinţe psiho-pedagogice solide, care să-i permită o comunicare optimă cu elevii De aceea, suntem total împotriva profesorilor improvizaţi, specializaţi în desen, muzică, sport etc , care, pentru a-şi "completa" norma didactică iau şi câteva ore de religie În acelaşi context al calităţilor intelectuale, profesorul de religie trebuie să fie un cititor pasionat al literaturii teologice, dar şi al cărţilor din domeniile ajutătoare Cu deosebire, trebuie să fie un bun cunoscător al Sfintei Scripturi, deodată cu studierea, fie şi parţială, a operelor Sfinţilor Părinţi El nu este un simplu transmiţător de cunoştinţe, ci un propovăduitor, iar una dintre notele esenţiale ale personalităţii propovăduitorului creştin, din punct de vedere intelectual, este cunoaşterea Sfintei Scripturi şi a scrierilor Sfinţilor Părinţi Se ştie că faima sfântului Ioan Gură de Aur consta tocmai în cunoaşterea amănunţită a Sfintei Scripturi şi utilizarea ei cu dexteritate în activitatea învăţătorească El însuşi atrage atenţia că “necunoaşterea Sfintei Scripturi este pricina tuturor relelor“217, iar cu alt prilej afirmă: “Cunoaşterea Scripturilor întăreşte duhul, curăţă conştiinţa, smulge patimile înrobitoare, seamănă virtutea, ne ridică deasupra săgeţilor diavolului, ne face să locuim aproape de cer, eliberează sufletul de legăturile trupului, dându-i aripi uşoare şi face să intre în sufletul cititorilor tot ceea ce s-a putut spune vreodată 217 Omilia IX-a la Coloseni, P G LXII, 361 mai bine”218 Sfântul Ambrozie, la rândul său, era foarte supărat că preoţii şi dascălii din vremea sa neglijau citirea Scripturii: “De ce nu vă dedicaţi timpul liber citirii Scripturii? Voi nu mai vorbiţi cu Hristos? Nu-L mai vizitaţi, nu-L mai ascultaţi? ” 219 Pasionat cititor al Scripturii, profesorul de religie se va îngriji, deopotrivă, să-şi completeze mereu biblioteca personală cu tot ceea ce-i este util în demersul său catehetic, fiind la curent, totodată, cu procesul de elaborare al programelor analitice, pentru a face, la nevoie, sugestii de îmbunătăţire a lor Un "cuvânt de ordine" al profesorului de religie, intelectual autentic, trebuie să fie fermitatea Cu sine însuşi, cu materia pe care o predă, cu elevii Fermitate care nu exclude, desigur, bunătatea şi căldura sufletească, dar care inspiră disciplină, încredere şi, mai ales, face ca ora de religie să fie respectată Din punctul de vedere al calităţilor morale, nominalizăm: credinţă puternică, iubire neţărmurită, smerenie, discreţie220, discernământ şi bun simţ În legătură cu fiecare trebuie, desigur, să fim atenţi la nuanţele specifice, dar sunt strâns legate între ele, cu mii de fire nevăzute De aceea, dacă lipseşte una, celelalte sunt inoperante Întâi de toate, profesorul de religie trebuie să aibă conştiinţa că nu predă o lecţie oarecare, ci un crez, anume: drept, curat, deplin şi neştirbit al adevărului, al mântuirii: crezul ortodox221 Astfel, credinţa neabătută, unită cu 218 Omilia X-a, P G LXIII, 485 219 De officiis ministrorum, I, 20,28, P L XVI, 50 A 220 Discreţia este o manifestare superioară a smereniei Discret nu înseamnă doar a ştii să păstrezi secretele ce ţi se încredinţează, ci şi a te manifesta cât mai simplu, natural, cuviincios, măsurat, sobru, cumpătat ş a Profesorul discret este cel care se fereşte de orice excentrism, în idei, voce, gesturi Face totul ca şi cum n- ar face el nimic Vezi Dicţionarul analogic şi de sinonime al limbii române, Edit Ştiinţifică şi enciclopedică, Bucureşti, 1978, p 176, § 368 Ca adjectiv, “discret” este menţionat în aceeaşi familie de cuvinte cu: modest, simplu, natural, firesc, sobru, măsurat, cumpătat, chibzuit, moderat, ponderat, cuviincios, cuvios (!), decent, politicos, respectuos, plecat Iar ca atitudine înţeleaptă şi bine plăcută lui Dumnezeu, este revelator, de asemenea, îndemnul Sf Ap Pavel adresat corintenilor: “Şi aceasta v-o spun fraţilor: că vremea s-a scurtat de acum, aşa încât cei ce au femei să fie ca şi cum n-ar avea; cei ce plâng ca şi cum n-ar plânge; cei ce se bucură ca şi cum nu s-ar bucura " (I Cor VII, 29-30) Adică să facă totul ca şi cum n-ar face, discret! 221 Pr prof dr C GALERIU, Elemente pentru cursul de Metodică, f a , "Cursul nr 3", p 12 celelalte virtuţi pomenite, vor confirma vocaţia autentică şi mărturia lui de catehet Căci profesorul de vocaţie este, de fapt, un martor şi mărturisitor al Învăţătorului Suprem, Iisus Hristos şi al Evangheliei Sale Profesorul nu învaţă în nume personal, ci în numele lui Hristos Apelând iarăşi la sensuri etimologice, vom observa că latinescul professor-oris înseamnă, ca prim înţeles, martor, căci pro + for, fari, de unde provine, se traduc prin a spune ceva înaintea cuiva, a depune mărturie222 Înaintea cunoştinţelor în sine, aşadar, prin viaţa lui morală profesorul de religie depune mărturie bună despre învăţătura pe care o predă În acest sens, pomenim aici cuvintele avertisment, atât de inspirate, ale fericitului Augustin: “Viaţa ta să-ţi fie oratoria ta!”223 Am nominalizat între calităţile morale şi "bunul-simţ", pentru că o considerăm o dimensiune definitorie a profesorului de religie Cine are bun simţ se va prezenta întotdeauna pregătit, va fi apropiat de elevi, va şti să şi asculte, nu numai să vorbească, va fi punctual atât la sosire, cât şi la plecare, va fi obiectiv la note224 şi, mai ales, se va strădui permanent să păstreze echilibrul - atât de greu de aflat uneori - între exigenţă şi îngăduinţă, asprime şi bunătate, sobrietate şi atitudine jovială etc etc Cu privire la calităţile fizice menţionăm că profesorului i se cer: un trup sănătos, fără defecte izbitoare; voce plăcută, curată, sonoră; faţa prietenoasă, atrăgătoare; ţinută vestimentară curată şi lipsită de excentrisme Ordinea sau dezordinea externă a unui om, o reflectă, desigur, pe cea interioară Este de prisos să insistăm că profesorul de religie reprezintă Biserica nu numai prin cultura teologică şi viaţa morală, ci şi prin înfăţişare, îmbrăcăminte, gestică, mimică ş a Căci copiii percep frumuseţea religiei şi prin frumuseţea acestor elemente Iar acolo 222 Vezi G GUŢU, dicţ cit 223 “Sit eius quasi copia dicendi, forma vivendi!”, De doctrina christiana, P L , XXXIV, 4, 61 224 Merită a fi reţinut, la acest punct, sfatul unui profesor cu experienţă: la notare mai bine să greşeşti în favoarea elevului, decât în defavoarea lui unde frumuseţea fizică este mai puţin prezentă, totuşi, ea poate fi suplinită, fără mare efort, de bunătate sufletească, îmbrăcăminte decentă, simplitate în manifestări etc Simion Mehedinţi notează, bunăoară, despre Socrate şi Pestalozzi: "Erau foarte departe de canonul frumuseţii plastice, dar amândoi erau simpatici prin bunătatea şi lumina privirii lor"225 Cu toate că preocuparea pentru ţinuta exterioară nu trebuie exagerată în vreun fel ("exagerate" trebuie să fie grija pentru pregătirea intelectuală şi viaţa morală!), profesorul de religie nu poate să apară oricum în faţa elevilor săi Este de dorit, astfel, ca bărbaţii să fie îmbrăcaţi în costum decent (nu blugi, nu culori stridente), iar femeile, de asemenea, în haine care să impună respect, nu care să provoace ilaritate (pantaloni, fuste scurte, bluze decoltate etc ) Rezumativ, profesorul de religie să fie îmbrăcat la ore la fel ca pentru biserică, ca pentru Sfânta Împărtăşanie Căci catedra orei de religie trebuie să fie pentru el un altar sfânt, nu o tribună oarecare, sau tejghea de bufet * Ca sinteză la cele prezentate până aici, invocăm pledoaria marelui pedagog român Simion Mehedinţi, potrivit căruia numele autentic al celui chemat să predea cunoştinţe copiilor este cel de educator În "Trilogia Şcolii", Mehedinţi descrie detaliat cele trei trepte ale dascălului: belferul, profesorul şi educatorul226 Astfel, primul este numit "vătaf peste copii", al doilea "slujbaş al şcolii", iar al treilea "părintele tineretului" De numele celui dintâi se leagă metode şi atitudini total nepedagogice, primitive, între care bătaia, limbajul violent, jignirile, siluirea pentru memorizare absurdă (toceala), care duc, de fapt, la reprimarea personalităţii copilului "Profesorul" este o treaptă superioară "belferului", dar nu eficientă în totalitate: predă şi ascultă respectând metodologia, dar neimplicându-se afectiv 225 Simion MEHEDINŢI, Scrieri despre educaţie şi învăţământ Antologie, Editura Academiei Române, Îngrijitor de ediţie, Dumitru MUSTER, Bucureşti, 1992, p 224 226 Ibidem, p 189 ş u Este insul rece, care-şi face "datoria", căruia nu i se poate reproşa nimic oficial, dar care nu convinge În final, rezultatele slabe nu sunt departe de cele ale "belferului" Educatorul, în schimb, este chipul pedagogului ideal, părintele tineretului, pentru că armonizează în fiinţa sa însuşirile esenţiale, sub cele trei aspecte: intelectual, moral şi fizic Educatorul este, de fapt, personalitatea care se inspiră fără întrerupere din personalitatea Celui mai mare Educator al omenirii, Iisus Hristos, despre Care Simion Mehedinţi mărturiseşte: "Aşadar nu poate fi vorba nici de exagerare nici de ipocrizie, când afirmăm că Iisus a fost cel dintâi şi cel mai mare educator al omenirii şi adevăratul mântuitor al copiilor"227 Descriind detaliat caracteristicile personalităţii educatorului, Mehedinţi enumeră apoi câteva dintre însuşirile acestuia: iubire de părinte, darul de a pătrunde în sufletul învăţăceilor, ştiinţa de a se face plăcut, optimismul, tăria de caracter228 Spre finalul paragrafului nominalizează şi câteva trăsături negative, care exclud irevocabil pe cineva din rândurile educatorilor: lipsa iubirii (dispreţul faţă de elevi), ambiţia, vanitatea (egoismul) şi falsitatea (minciuna)229 Încheiem acest subcapitol concluzionând că profesorul de religie trebuie să fie un educator autentic, un părinte pentru copii, gata oricând de jertfele cerute într- o astfel de misiune Chiar dacă statutul orei şi al celui care o predă este încă nedifinitivat în planul legislativ, în conştiinţa elevilor şi părinţilor evlavioşi profesorul de religie are o răspundere asemănătoare cu a preotului, de slujirea căruia depinde împlinirea celor mai nobile idealuri, în final, mântuirea sufletului În acest context al responsabilităţii uriaşe, rămân pilduitoare cuvintele unui alt mare savant creştin român: "Când semenii tăi te urcă în vârful piramidei, trebuie să arzi tot sufletul tău pentru a rămâne acolo, nu pentru tine, că tu eşti om trecător, dar pentru oameni, pentru idealul lor, pe care tu nu trebuie să-l laşi să decadă, pentru 227 Ibidem, p 216 228 Ibidem, p 222-226 229 Ibidem, p 227-228 sublimul pe care trebuie să-l faci să înflorească în inima contemporanilor tăi, chiar dacă ar fi să-l creşti cu sângele vieţii tale "230 Educatorul orei de religie ideal ar fi, fără îndoială, preotul-profesor Aşadar, nu cu simplă pregătire de preot, ci şi posesorul cunoştinţelor psiho-pedagogice, stăpânind, astfel, metodologia procesului de învăţământ Întrucât, în practică, majoritatea profesorilor de religie sunt de genul feminin (şi nu vedem nimic rău în aceasta!), nu ne rămâne decât să le îndemnăm pe distinsele profesoare să încerce a imita la clasă atitudinile preotului autentic Pentru reuşită vor avea nevoie, desigur, de un îndrumător-duhovnic, nu doar ca orice bun creştin, ci pentru a se sfătui în permanenţă cu el în această nobilă şi unică misiune, aceea de a forma caractere creştine f ELEVUL Chiar dacă nu vom insista prea mult în descrierea elevului, ca factor esenţial al educaţiei religioase, pentru a nu prelungi peste măsură prelegerea de faţă, suntem datori măcar cu aceste precizări: • elevii nu sunt doar nişte receptori pasivi ai cunoştinţelor, nici doar tocilari şi emiţători mecanici, care trebuie să reproducă docili cele predate, ci sunt factori esenţiali ai educaţiei, parteneri de dialog, suflete capabile să gândească şi să creeze; • până la o anumită vârstă nu li se poate cere decât o responsabilitate parţială pentru conştientizarea importanţei orei de religie De cele mai multe ori, receptivitatea sau nereceptivitatea lor reflectă mediul religios sau nereligios de acasă, copiii fiind, astfel, o oglindă a familiei din care provin Profesorul de religie trebuie să realizeze, astfel, mai mult decât oricare dintre profesori, că, în general, copiii sunt curaţi la suflet şi că unele însuşiri negative nu sunt proprii fiinţei lor, ci amprentele mediului negativ de acasă Bine a spus Simion 230 Vasile PÂRVAN, Scrieri, Bucureşti, 1981, p 379 Mehedinţi că nu există copil rău, ci numai copil în care nu ai descoperit încă partea cea bună231; • elevii trebuie socotiţi prieteni, demni de cel mai înalt respect, nu subalterni obligaţi să suporte orice cuvânt, capriciu, sau atitudine; • la rândul lor, elevii trebuie să fie receptivi, ascultători faţă de profesori, ca faţă de proprii părinţi, îmbrăcaţi decent, cuviincioşi în vorbire şi atitudini, demni în exprimarea eventualelor nemulţumiri Nu să vorbească necontrolat, ca "din turmă", sabotând ora, refuzând învăţătura şi nelăsând nici pe alţii să înveţe Parabola Semănătorului se aplică şi aici: nu-i întotdeauna vina celui care seamănă, că recolta va fi slabă (sau nu va fi deloc!), dacă pământul este pietros sau plini de spini • elevul trebuie să conştientizeze (nu înaintea profesorului, desigur, dar o dată cu el) că orice învăţătură bună are menirea să-l ridice, să-l înalţe spre demnitatea de om deplin, să ajungă la "starea bărbatului desăvârşit", potrivit cuvintelor inspirate ale Sfântului Apostol Pavel (Efeseni, 4, 13) Căci însuşi cuvântul "elev", intrat în vocabularul nostru prin filieră franceză (élève = elev, élever = a ridica), provine din latinescul "elevare", care înseamnă a ridica de la pământ, a înălţa dintr-o stare 232 Altfel spus, învăţătura, mai ales cea creştină, are menirea de a-l ridica pe copil din starea biologică, vegetativă, la demnitatea omului chemat spre desăvârşire Elevii sunt datori, în concluzie, să răspundă cu respect, bună cuviinţă, recunoştinţă şi conştiinciozitate, mâinii întinse din partea educatorului, ofertă a dragostei şi responsabilităţii, pentru plinirea lui ca om, nu mai puţin pentru prezentul şi viitorul neamului din care fac parte * * 231 Op cit , p 154 232 G GUŢU, dicţ cit * În loc de concluzii, la sfârşitul acestui studiu mărturisim convingerea că reuşita educaţiei religioase a copilului constă în conlucrarea armonioasă a tuturor factorilor umani, descrişi mai sus, cu Factorul Suprem, Dumnezeu Copilul se va dezvolta normal şi va deveni un caracter creştin, dacă îl va întâlni cu adevărat pe Dumnezeu, nu numai în Biserică, ci şi în familie şi în şcoală Mai adânc, copilul Îl va descoperi pe Dumnezeu în tainiţele lui sufleteşti, dacă Îl va simţi prezent mai întâi în inimile educatorilor săi: părinţi, preoţi, profesori de religie ş a Crescut şi maturizat cu această descoperire, va depinde apoi numai de voinţa proprie pentru a- şi păstra curat caracterul moral-creştin, la zidirea căruia educatorii conştiincioşi au ostenit cu atâta dăruire VIII MIJLOACE PRACTICE DE CATEHIZARE ÎN BISERICĂ CÂTEVA CONSTATĂRI ŞI PROPUNERI Preliminarii Experienţa noastră pastorală, fie cât de modestă, ne arată că este mare nevoie de catehizare pentru toate vârstele de credincioşi, mai ales cu privire la cunoaşterea şi aprofundarea doctrinei ortodoxe Avem în vedere, desigur, luminarea credinţei în punctele ei principale, deodată cu explicarea simbolurilor cultului divin, public şi particular, pentru o participare mai activă la săvârşirea lui În cele ce urmează, vom prezenta câteva mijloace practice, la îndemâna oricărui preot, fie de la oraş, fie din mediul rural, cu menţiunea că prezentarea noastră se bazează în exclusivitate pe ceea ce noi am experimentat în cele aproape două decenii de slujire preoţească, mai întâi la ţară, apoi la oraş Diferenţele "metodologice", vom vedea, nu sunt foarte mari, doar exigenţele unor credincioşi din mediul urban mai sporite, desigur Înainte de a face propunerile propriu-zise, trebuie să creionăm câteva constatări făcute de noi pe parcursul anilor de activitate pastorală Amintim mai întâi faptul că, din diverse motive, creştinii noştri acordă, în general, puţin timp preocupărilor religioase Cei mai mulţi se limitează la frecventarea bisericii (în această categorie intrând aşa-numiţii "creştini de duminica"), frecventare mai mult sau mai puţin consecventă Ocupaţiile de tot felul ale credincioşilor noştri, grija zilei de mâine, greutăţile tranziţiei etc , pe de o parte, iar pe de alta insuficienta atenţie faţă de cele duhovniceşti, ne determină să constatăm cu tristeţe că mulţi dintre ei nu au o credinţă luminată Chiar după evenimentele din decembrie 1989, când nimănui nu i s-au mai impus restricţii pe motive religioase, când librăriile şi tarabele au fost din ce în ce mai pline de cărţi de spiritualitate, nu putem afirma că s-a progresat simţitor în aprofundarea credinţei ortodoxe Există, desigur, excepţii În fiecare parohie, ştim, sunt creştini îmbunătăţiţi sub acest aspect, dar numărul lor nu credem că este prea mare Sunt puţini cei care au citit integral Sfânta Scriptură, spre exemplu, iar marea majoritate nu cunoaşte, măcar în linii mari, înţelesurile Sf Liturghii, ca să nu mai vorbim despre al celorlalte slujbe În aceste condiţii nu este de mirare că superstiţiile de tot felul proliferează în voie, iar fenomenele "parapsihologice", apărute în ultima vreme la noi (radiestezia, bioenergia, cristaloterapia, practicile yoga etc ) câştigă tot mai mulţi aderenţi Trebuie să luăm seama bine la faptul că mulţi dintre creştinii noştri sunt victimele superstiţiilor, ale sectelor mai vechi şi mai noi, ale fenomenelor aşa-zis parapsihologice, datorită ignoranţei în materie de credinţă, ignoranţă explicabilă pe de o parte prin lipsa personală de preocupări, pe de alta prin lipsa unei catehizări sistematice din partea slujitorilor Bisericii Sunt mulţi creştini care doresc să afle mai mult decât li se oferă în predica duminicală, de multe ori şi aceasta lipsită de consistenţă şi puterea convingerii Aceiaşi creştini, preocupaţi în problemele de credinţă, citesc acasă cărţi duhovniceşti, dar atunci când nu înţeleg ceva nu găsesc întotdeauna solicitudinea cuvenită din partea preotului pentru a li se explica cele neînţelese Şi după câteva astfel de "eşecuri", coroborate şi cu alte nemulţumiri la adresa preotului, justificate sau nu, credinciosul va apela, în mod inevitabil, la "ajutor" eterodox Pentru a preîntâmpina acest fenomen, este necesară o reconsiderare a preocupărilor slujirii învăţătoreşti, fără a fi neglijate, desigur, celelalte două dimensiuni, sfinţitoare şi pastorală Ne dăm seama că mijloacele de catehizare actuală pe care le vom prezenta mai jos nu reprezintă o noutate în slujirea pastoral- misionară (cunoaştem un număr apreciabil de preoţi care le utilizează), dar pledăm pentru intensificarea şi generalizarea lor, adaptate, desigur, la situaţiile specifice, locale Se înţelege că aceste mijloace nu sunt singurele care pot contribui la luminarea credinţei, dar experienţa ne-a arătat că cele pe care le vom prezenta s-au dovedit foarte eficiente233 Iată, aşadar, câteva dintre ele: cateheza de la slujbele din zilele de rând, dialogul săptămânal, biblioteca parohială şi publicaţiile parohiale 1 CATEHEZA În fiecare parohie, în afară de duminici şi sărbători, se oficiază slujbe în zilele de rând, în cele mai multe cazuri miercurea, vinerea şi sâmbătă seara De obicei se săvârşesc acatiste, diverse sfinţiri (ale apei, icoanelor etc ), Taina Sf Maslu, şi vecernii, slujbe la care se poate adăuga, la sfârşit, o scurtă 233 Nu vom neglija, desigur, mijloacele recomandate de manuale, mai vechi şi mai noi, cum sunt cele de Catehetică şi de Metodica predării religiei Exemple: Catehetica pentru Institutele Teologice (autor: Pr prof dr Dumitru Călugăr, Editura Institutului Biblic şi de Misiune Ortodoxă, Bucureşti, 1976), prezintă următoarele "Mijloace în educaţia religioasă": rugăciunea, meditaţia religioasă, deprinderile morale, cultul divin , Sfintele Taine etc (p 105-117); Educaţia religioasă Repere teoretice şi metodice (un tratat universitar de "Metodică", autor: Constantin Cucoş, Editura "Polirom", Iaşi, 1999), sub titlul Forme de realizare a educaţiei religioase, enumeră: exemplul, instrucţia religioasă, activităţile educative, rugăciunea individuală, cântecele religioase, ceremonialul religios, predica şi conferinţa cu subiect religios, literatura şi arta cu subiecte religioase etc (Cap 6, § 9, p 281-282)) cateheză, care, dacă este bine întocmită şi susţinută cu convingere, va aduce multă lumină şi bucurie în sufletele ascultătorilor şi va atrage un număr tot mai mare de credincioşi Majoritatea vin, desigur, pentru slujba în sine, dar există un număr dintre ei, în special intelectuali, care vin numai dacă ştiu că se rosteşte şi un cuvânt de învăţătură, mai ales acolo unde cuvântul este axat pe explicarea doctrinei şi a cultului, însoţit de permanente actualizări Astfel de creştini chiar ne mărturisesc uneori că în alte părţi slujbele sunt mai bogate, dar, spun dânşii "prefer să vin la această biserică pentru că aici mi se explică mereu câte ceva…" Menţionăm din capul locului că o astfel de cateheză nu trebuie să depăşească "timpul psihologic" Se recomandă, în principiu, să fie cât se poate de scurtă, pentru a nu avea efectul contrar celui scontat În general, să nu se depăşească 10 minute Este foarte importantă, aşadar, încadrarea în ceea ce numim "timp psihologic", adică o adaptare la condiţiile concrete Uneori şi 5 minute este mult: dacă slujba a fost mai lungă, dacă este foarte cald, sau foarte frig, dacă tema (sau modul de abordare al ei) nu declanşează interesul ascultătorilor etc Alteori, când simţim că credincioşii sunt predispuşi la explicaţii mai detaliate, "timpul psihologic" se poate prelungi, în directă proporţionalitate cu interesul sesizat Se impune, astfel, o întreită adaptare: la auditoriu, la conţinutul catehezei şi la persoana însăşi a vorbitorului La auditoriu, cunoscându-le capacitatea de înţelegere, măsura dorinţei de cunoaştere şi, totodată, limitele răbdării; la conţinutul catehezei, adică proporţional cu gradul de dificultate al subiectului respectiv; la persoana noastră înşine, ca învăţători, cunoscându-ne propriile puteri, cunoştinţe, limite, dexteritate în exprimare, nivelul experienţei etc Auditoriul catehezelor din biserică este întotdeauna variat, alcătuit din credincioşi de vârste şi preocupări diferite Acest fapt impune un nivel mediu de expunere al învăţăturilor, preferabil într-un limbaj cât se poate de simplu Conţinutul catehezelor se va orienta după trebuinţele sufleteşti ale credincioşilor din parohia respectivă, pe care fiecare preot le cunoaşte, măcar în linii mari Tematica se fixează la libera opţiune a preotului, îngrijindu-se, totuşi, să aibă în vedere cu prioritate: principalele subiecte ale doctrinei ortodoxe, semnificaţia (simbolismul) actelor de cult, punctele de credinţă interpretate greşit de către protestanţi, neoprotestanţi (în care includem şi mişcările harismatice, fenomenele paranormale etc , apărute recent ) Pentru prima categorie sugerăm următoarele subiecte: - dogma Sfintei Treimi (cateheze despre Sfânta Treime, în general, şi despre fiecare persoană a Sfintei Treimi, în particular); - Revelaţia dumnezeiască; - Sfânta Scriptură; - Sfânta Tradiţie; - crearea lumii văzute şi nevăzute; - providenţă; - înviere; - mântuire; - judecată; - virtutea şi păcatul; - post şi rugăciune; - poruncile dumnezeieşti şi poruncile Bisericii; * Din categoria catehezelor liturgice, exemplificăm: - simbolismul Sfintei Liturghii (aprox trei cateheze succesive); - simbolismul Vecerniei; - simbolismul Utreniei; - simbolismul Sfintelor taine; - simbolismul Ierurgiilor * Dintre subiectele controversate interconfesional, propunem: - Sfânta Tradiţie; - Sfintele Taine (o cateheză generală + câte una pentru fiecare, separat); - cultul Maicii Domnului; - Sfânta Biserică; - cultul Sfinţilor; - cultul Sfintelor Moaşte; - cultul Sfintei Cruci; - harul divin; La acestea se adaugă subiecte impuse în vremurile actuale: radiestezia, bioenergia, bioterapia, cristaloterapia şi problemele de "bioetică" (clonarea, fecundarea in vitro, eutanasia, etc ) Succesiunea subiectelor va avea, desigur, o anumită logică pe parcursul unui an liturgic, fiind grupate pe categorii, sau sub forma unor cicluri care, periodic (la 2-3 ani) se pot repeta şi împrospăta, desigur, cu elemente noi În afară de temele enumerate mai sus, preotul poate aborda catehizarea şi sub forma unor mici cuvântări conjuncturale (scurte pareneze, de exemplu) Bunăoară, după o slujba unui acatist, poate face comentariul unui icos sau al unui condac, extrăgând anumite învăţături religios-morale; după slujba Sf Maslu, se poate explica, pe rând, mesajul principal al pericopelor evanghelice şi apostolice, se poate aborda importanţa tămăduirii sufleteşti ca mijloc pentru facilitarea vindecării trupeşti etc ; după slujba vecerniilor se pot spune câteva cuvinte despre viaţa sfântului pomenit, chiar dacă nu este dintre sfinţii mari, actualizându-se acele virtuţi care se cer imitate astăzi ş a Ca o concluzie la acest prim paragraf subliniem marea importanţă a unei cateheze, fie cât de scurtă, la orice fel de slujbă de peste săptămână Notăm, de asemenea, că la aceste cateheze se poate declanşa şi un mic dialog, cu toate că timpul este foarte limitat Cei prezenţi pot fi invitaţi, totuşi, să pună o întrebare, două, la care preotul va răspunde scurt, cu promisiunea (dacă întrebarea necesită un răspuns mai amplu, sau este din afara subiectului) că problema legată de acea întrebare va fi reluată într-o cateheză ulterioară 2 DIALOGUL SĂPTĂMÂNAL Întrucât la o cateheză programată după o slujbă nu se poate desfăşura un dialog întotdeauna eficient, este nevoie ca cel puţin o dată pe săptămână să aibă loc o întâlnire specială, prestabilită în acest scop Pentru că un astfel de dialog se desfăşoară în biserică, este bine ca el să fie precedat de o slujbă, care să nu depăşească, însă, o oră Noi am experimentat, practic, următorul procedeu: am organizat dialogul în fiecare miercuri seara, la orele 18 30 Între orele 17 30 - 18 30 săvârşim următoarele slujbe, prin rotaţie (o dată pe lună): sfinţirea apei (agheasma mică) - în prima miercuri din lună, două vecernii mici - în miercurile de mijloc, sfinţirea icoanelor - în ultima miercuri Facem miruitul, iar apoi, cu cei care doresc să rămână la dialog ne aşezăm în jurul unei mese şi stăm de vorbă Nu mai mult, însă, de o oră! Este foarte important acest aspect: participanţii ştiu că, după slujbă, mai sunt reţinuţi doar o singură oră, atât cât este programat, nu mai mult, pentru a li se permite să plece la timpul ştiut, fapt de mare importanţă psihologică dar şi fizică, mai ales pentru cei care locuiesc departe La sfârşit se face o mică rugăciune (de obicei, Cuvine-se cu adevărat), iar cu cei doritori de a pune întrebări suplimentare se mai rămâne, atât cât este nevoie Desigur, dialogul propriu-zis se poate desfăşura şi fără o anumită tematică, lăsând pe cei prezenţi să pună ad-hoc întrebările ce-i frământă, iar preotul să răspundă pe rând la ele Din experienţa noastră, însă, am constatat că întâlnirea pentru dialog este mult mai eficientă dacă există o tematică prestabilită Iată, bunăoară, cum se pot organiza lucrurile: - se programează citirea sistematică Bibliei Este recomandabil, în acest sens, a se începe cu Noului Testament De ce? Pentru că Vechiul Testament este mai greu de parcurs pentru începători Există multe locuri care pot crea dificultăţi şi poticniri, iar cititorii cu mai puţină răbdare se pot demoraliza repede, existând, astfel, riscul abandonării De aceea vom face mai întâi lectură şi studiu asupra Noului Testament, după care - întăriţi cu învăţăturile Mântuitorului Iisus Hristos şi ale Sfinţilor Apostoli - vom parcurge cu mai mare eficienţă paginile Vechiului Testament Practic, se iau de fiecare dată pentru lectură câte 10 capitole, care se citesc cu atenţie acasă de către fiecare participant, "cu creionul în mână" - cum se spune, iar în săptămâna următoare se comentează cele citite, credincioşii pun întrebări, sau li se pun întrebări, preotul răspunde, explică, iar cu timpul răspunsurile şi explicaţiile vor veni chiar din partea lor, mai ales a unora cu preocupări mai intense După aceea se iau ca temă alte 10 capitole ş a m d 234 După câteva întâlniri, preotul poate îndemna pe cei prezenţi să se ofere pentru a prezenta ora următoare un rezumat al celor citite, cu scurte comentarii, după caz, iar preotul va fi, astfel, un "moderator" care va interveni doar atunci când se impune Acesta este, de fapt, idealul: participanţii să fie singuri în stare să interpreteze d p v ortodox textele biblice, pentru ca în eventuale confruntări cu sectarii să nu fie puşi în inferioritate; 234 Acolo unde credincioşi sunt mai puţin dispuşi să ia "teme pentru acasă", se poate recurge la citirea în biserică, în timpul dialogului, chiar dacă se va înainta mai greu cu parcurgerea Bibliei Câştigul este că ascultă toţi, pe când acasă nu toţi îşi fac "temele " - o altă fază a dialogului presupune lecturarea Catehismului, de preferinţă a unuia mai bogat, ca de pildă cel cu întrebări şi răspunsuri235, pentru ca credincioşii să fie familiarizaţi cu principalele puncte ale doctrinei ortodoxe Şi din Catehism se pot da "teme pentru acasă", măcar unui număr restrâns de participanţi, cei care au în bibliotecă această carte, desigur Idea este ca credincioşii să fie cooptaţi în procesul de catehizare, să pregătească lecţii, să le expună, să răspundă ei înşişi măcar la întrebările mai uşoare etc - în etapa următoare se poate trece la parcurgerea unui manual de Dogmatică, pentru început de nivel mediu236, fapt care permite aprofundarea şi fixarea cunoştinţelor de Catehism - între alte obiective ale dialogului trebuie să mai figureze: anumite capitole din Istoria Bisericească Universală şi românească, pentru contextualizarea cunoştinţelor biblice şi dogmatice; teme liturgice cu explicarea simbolismelor slujbelor principale; teme misionare, cu dezbaterea acelor învăţături controversate cu sectarii (teme care se pot face şi în paralel cu dezbaterea "lecţiilor" dogmatice); alte subiecte cerute de contextul religios, cultural, social, chiar economic şi politic, în măsura în care acestea implică educaţia religioasă, morală şi civică Pentru a se elimina pericolul rutinei, al plictiselii şi al saturaţiei, ora de "dialog biblic" se va structura astfel : 1 rugăciunea (Împărate ceresc, Tatăl nostru, sau altceva potrivit), după care toţi cei prezenţi iau loc; 2 Preotul face o mică introducere, aprox 5 minute, reamintind celor prezenţi ce s-a discutat ora trecută, sau făcând un scurt comentariu asupra unor evenimente religioase majore 235 De exemplu, Învăţătura de credinţă ortodoxă, Editura Institutului Biblic şi de Misiune al Bisericii Ortodoxe Române, Bucureşti, 1952, 481 p, care, sub forme uşor prescurtate, a fost reeditat după 1990 236 Dintre manualele recente, cel mai practic ni se pare al pr lect George Remete, Dogmatica Ortodoxă, Editura Episcopiei Ortodoxe Alba - Iulia, 1996, 370 p Se prezintă într-o formă modernă, într-un limbaj limpede, cu bibliografie la zi petrecute în acea săptămână, în ţară sau străinătate; 3 Credinciosul rânduit prezintă "tema", în aprox 15 minute; 4 Cei de faţă pun întrebări, la care încearcă să răspundă mai întâi cel care a pregătit tema, sau altcineva dintre participanţi, iar acolo unde ei se poticnesc intervine preotul; 5 Ultimul sfert de oră al întâlnirii este bine să fie rezervat întrebărilor de ordin general, pe teme religioase, fără a se eclude, însă, mici dezbateri pe teme culturale, sociale, economice, chiar politice (când ele se interferează cu problemele religioase); 6 În ultimele 2-3 minute ale orei se fixează tema şi prezentatorul ei pentru data viitoare; 7 Se face o rugăciune de încheiere sau se cântă ceva Se poate întâmpla uneori ca participanţii să se lase absorbiţi cu totul în anumite discuţii, astfel că - pe nesimţite - să se depăşească 60 de minute Acest fapt va fi, însă, o excepţie Este bine ca regula să fie păstrată, iar preotul să vegheze asupra acestui aspect, repetăm, foarte important din punct de vedere psihologic Din când în când este bine ca la aceste dialoguri să invităm câte o personalitate din afara parohiei (un profesor de teologie, un duhovnic mai îmbunătăţit, chiar un laic - specialist într-o problemă care-i interesează pe enoriaşi) pentru ca dialogul să arate, astfel, deschidere faţă de experienţele altora Anumite teme discutate la acest dialog pot fi prezentate în sinteză în paginile Buletinului parohial, despre care vom vorbi mai jos 3 BIBLIOTECA PAROHIALĂ În vremurile noastre nu se mai poate concepe catehizare fără o lectură minimă din partea credincioşilor noştri, nu numai în mediul urban, ci şi în cel rural Este adevărat că la oraş credincioşii au condiţii mai prielnice în acest scop, dar şi creştinii de la sate trebuie să citească măcar Sfânta Scriptură, dacă nu şi alte cărţi de căpătâi ale creştinului, ca de pildă Catehismul, Vieţile Sfinţilor etc Desigur, întotdeauna şi-n tot locul au fost preoţi care s-au străduit să faciliteze procurarea cărţilor pentru creştinii iubitori de lecturi evlavioase, aşa încât nu prezentăm acest aspect ca pe o noutate Atenţia spre care trebuie să ne concentrăm astăzi cu mai mare solicitudine este legată de faptul că s- au înmulţit într-un chip fără precedent cărţile eterodoxe, pe care sectarii le împart gratuit, peste tot: pe stradă, în parcuri, în pieţe, în cutiile poştale etc Astfel, dacă nu-i vom ajuta noi pe creştinii noştri să citească literatură ortodoxă, o vor citi numai pe cea sectară şi, neavând termeni de comparaţie, vor risca să ia de bună învăţătura greşită Cum mulţi dintre creştinii noştri nu au posibilităţi să cumpere cărţi ortodoxe, soluţia salvatoare este înfiinţarea de mici biblioteci parohiale, care să funcţioneze cu scopul de a împrumuta cărţile solicitate Spuneam mai sus că acest procedeu nu poate avea pretenţia a fi nou Noutatea pe care o susţinem este că biblioteca trebuie să fie amenajată în Sf Lăcaş, pentru a fi la îndemâna tuturor Pentru alte detalii, recomandăm a se citi interviul pe această temă publicat în anul 1994237, interviu al cărui conţinut este în mare măsură valabil şi astăzi Acum, la 7 ani de la publicarea acelui material, confirmăm toate cele spuse atunci În plus, mărturisim faptul că solicitudinea creştinilor faţă de iniţiativa noastră a fost foarte mare, atât în ceea ce priveşte împrumutarea cărţilor, cât şi cu privire la donaţiile făcute pentru a ne sprijini, în cărţi şi în bani Practic, suntem în situaţia de a suplimenta rafturile celor trei corpuri de bibliotecă, pentru ca toate cărţile să fie expuse la vedere238 Se înţelege, credem, că biblioteca ne-a fost un sprijin direct şi permanent pentru dialogul de miercuri seara, atât prin sporirea cunoştinţelor teologice, cât şi ca bază de discuţii asupra unor cărţi, autori, teme etc 4 BULETINUL PAROHIAL reprezintă un mijloc de catehizare deosebit de eficient în zilele noastre, atât pentru creştinii participanţi la Sfintele Slujbe, care-şi pot îmbogăţi, astfel, cunoştinţele în materie de religie, cât şi pentru cei care, din 237 Este vorba, de fapt, despre un material în legătură cu amenajarea bibliotecii cu împrumut în interiorul bisericii Sf Ilie Gorgani, publicat în "Vestitorul Ortodoxiei" din 15 mai 1994, p 2 238 Biblioteca numără acum peste 1500 de exemplare diferite motive, nu pot veni la biserică, dar se pot bucura de citirea unui cuvânt ziditor şi pot fi beneficiarii unor îndrumări liturgice O dată cu acestea, enoriaşii pot fi ţinuţi la curent cu anumite probleme administrative, cu programul slujbelor şi cu alte ştiri de interes general Sprijinul misionar al unei publicaţii parohiale este deosebit de mare Întâi de toate, este o bună pavăză împotriva colportajului sectar La fel ca în capitolul precedent, spunem şi aici că dacă nu vom pune noi, ortodocşii, în mâinile credincioşilor noştri măcar o publicaţie cu învăţătura cea mântuitoare, le vor pune sectarii foile şi broşurelele lor pline de otravă ucigătoare de suflete Ecourile pe parcursul celor trei ani de apariţie sunt deosebit de încurajatoare Prin diverşi credincioşi, buletinul se răspândeşte nu numai în parohie, ci mult în afara ei, în toate colţurile Bucureştiului şi ale ţării 239, trecând chiar graniţele ei în Europa şi pe alte continente 240 De peste tot am primit telefoane de confirmare, cu aprecieri dar şi cu anumite sugestii şi observaţii pentru îmbunătăţirea grafică şi de conţinut Am primit cereri pentru abonamente din locuri la care nu gândeam, fapt care ne bucură, ne încurajează, dar ne şi obligă din ce în ce mai mult Trebuie să recunoaştem deschis că nu toate numerele, nici toate materialele publicate sunt la nivelul dorit de enoriaşi Ne asumăm, însă, condiţia de începători, cu speranţa într-o mai bună reuşită în viitorul apropiat Cheia reuşitei, fie şi parţiale, constă în închegarea unui colectiv redacţional conştiincios, cu pregătire de nivel universitar şi cunoscător al realităţilor din parohie Sacrificiul de timp şi bani nu este prea mare, astfel că orice parohie, chiar cu posibilităţi materiale mai modeste, poate să întreprindă acest demers Buletinul parohial, departe de a constitui o povară financiară, este şi un mijloc eficient de sensibilizare a cititorilor 239 Într-o zi, în biserică, m-a întâmpinat un credincios care s-a prezentat cu mult respect, mi-a spus că este din Satu Mare şi că a citit un număr al Buletinului, că este în delegaţie la Bucureşti, că a dorit să mă cunoască M-a rugat, totodată, să-l spovedesc, ceea ce am şi făcut în clipele următoare 240 Am primit recent un telefon din America O dată cu felicitările pentru conţinutul buletinului, familia respectivă, care cunoştea biserica noastră, ne-a solicitat contul de la bancă pentru a ne ajuta cu o anumită sumă la cheltuielile pentru restaurarea Catapetesmei pentru a sprijini material biserica, mai ales în cazurile în care se desfăşoară lucrări de reparaţii, pictură, restaurări etc Pe una dintre pagini se poate publica numele donatorilor, amănunt stimulativ pentru alţi creştini, care vor imita gestul celor despre care au citit Dar cel mai mare câştig al lucrării acestei foi parohiale este stimularea unui mai mare ataşament al credincioşilor faţă de biserica respectivă, o dată cu sporirea numărului participanţilor la sfintele slujbe Avem cazuri de creştini care numai după ce au citit un număr al buletinului au venit la biserică, să vadă cum se desfăşoară o slujbă, să cunoască preoţii care au scris materialele publicate etc Plăcându-le atmosfera, s-au ataşat cu totul de sfântul nostru lăcaş Este adevărat că alcătuirea materialelor pentru buletin necesită un anumit sacrificiu de timp şi energie Dar "sacrificiul" este răsplătit peste măsură, din toate punctele de vedere Între beneficiile de care se poate bucura preotul, în afară de cele menţionate deja, este faptul că are prilejul să publice, iar publicarea înseamnă un antrenament pastoral-misionar deosebit, care favorizează întâi de toate perfecţionarea limbajului omiletic şi catehetic, îmbogăţeşte cultura generală şi în special pe cea teologică, prin lecturile obligatorii pentru redactarea anumitor materiale etc Preotul apare în faţa credincioşilor şi în postura unui om care scrie, chiar dacă scrisul nu este poate la înălţimea unui membru al Uniunii Scriitorilor Pe prima pagină (uneori continuând şi pe a doua) este bine să se publice întotdeauna un cuvânt pastoral, legat de o anumită sărbătoare, cuvânt ce constituie propriu-zis nucleul unei predici pentru sărbătoarea respectivă În câţiva ani, preotul poate avea, aşadar, un număr apreciabil de predici publicate, chiar şi numai cu un buletin lunar, cum este cazul cu al nostru Pe lângă predici, preotul poate publica mici eseuri pe teme religioase şi cultural-educaţionale, poezii, scurte comentarii asupra evenimentelor mai importante, cu prioritate din câmpul religios etc Alături de preot, enoriaşi ai parohiei respective pot contribui cu diferite materiale, care se înscriu pe linia misionar-pastorală Este bine ca preotul să coopteze cât mai mulţi colaboratori, întrucât buletinul trebuie să-şi păstreze cât mai mult posibil caracterul parohial, deschis tuturor enoriaşilor Evident, nu va putea publica materialele tuturor celor care se vor oferi, pentru că unele sunt nepublicabile, fie datorită conţinutului slab, fie din cauza neconcordanţei cu profilul publicaţiei, dar nu le va respinge cu brutalitate, ci va explica fiecăruia dintre cei "respinşi", cu tact şi delicateţe, spunând că, de fapt, colectivul redacţional, în plen, în şedinţa de lucru avută, nu a dat încuviinţare pentru materialul respectiv De fapt, preotul nu este bine să-şi asume niciodată singur responsabilitatea editării, dar, pe de altă parte, nici un material nu va fi publicat fără ştirea sa, pentru că el răspunde de fapt şi de drept pentru tot ceea ce se întâmplă în cadrul parohiei Pentru a preîntâmpina orice fel de neplăceri, se recomandă ca editarea buletinului, ca de altfel a oricărui gen de publicaţie parohială, să nu înceapă fără binecuvântarea chiriarhului locului Este un semn de încunoştinţare şi supunere canonică, pentru ca lucrurile să se desfăşoare "cu binecuvântare ierarhică" * Concluzii Aşa cum se poate sesiza în titlul materialului de faţă, am încercat să prezentăm câteva mijloace de catehizare ce pot fi utilizate în biserică Nu am vorbit nimic despre catehizarea în şcoală, în familie sau alte locuri, pentru că nu ne- am propus acest lucru Desigur, familia şi şcoala sunt factori esenţiali ai educaţiei religioase, dar pentru a vorbi despre ele este nevoie de un studiu separat, aşa cum am procedat, de fapt, prin alcătuirea studiului "Factorii esenţiali ai educaţiei" Dintre cele patru mijloace propuse mai sus, primele două (cateheza şi dialogul) se pot subsuma total interiorului sfântului lăcaş, dar ultimele două (biblioteca şi buletinul parohial) depăşesc spaţiul propriu-zis al bisericii Biblioteca poate funcţiona cu succes şi într-o cameră a casei parohiale de lângă biserică, iar redacţia Buletinului de asemenea Le-am inclus, totuşi, în lista mijloacelor "din biserică", pentru că lucrarea lor se raportează mai mult la cei care trec pragul ei, fără a-i exclude, bineînţeles, pe cei care nu vin la sfintele slujbe În sfârşit, facem menţinea că cele patru mijloace prezentate aici este recomandabil a fi utilizate chiar de la începutul pastoraţiei, pentru că niciodată nu este prea devreme pentru o lucrare misionară importantă Procedând aşa preotul începător va dovedi ab initio vocaţie autentică, întrucât va avea din capul locului conştiinţa că nu se mai poate face astăzi pastoraţie numai prin săvârşirea slujbelor tradiţionale, nici doar cu "ceaslovul şi molitvelnicul", după expresia unui înalt ierarh al Bisericii noastre, mitropolitul Antonie al Ardealului241 Şi încă odată atragem atenţia asupra pericolului tot mai iminent: dacă nu vom utiliza noi, preoţii ortodocşi, aceste mijloace prezentate (şi altele asemenea) le vor utiliza, cu zelul cunoscut, sectarii şi neo-sectarii, spre durerea şi pierderea Ortodoxiei De aceea, preoţilor tineri le recomandăm a se sfătui cu cei mai în vârstă, care experimentează metode şi mijloace corespunzătoare exigenţelor pastorale de astăzi, pentru împlinirea mandatului sacerdotal încredinţat nouă de Mântuitorul Iisus Hristos, "Mergând, învăţaţi " (Matei 28, 19)242 * * 241 † Dr Antonie Plămădeală, Vocaţie şi misiune creştină în vremea noastră, Sibiu, 1984, p 162 Iată contextul afirmaţiei Î P S Sale: "Exigenţele lumii moderne au crescut şi din alte puncte de vedere Se cere în plus cultură Nu mai merge numai cu Ceaslovul şi cu Molitvelnicul Preotul trebuie să fie egal în cultură cu păstoriţii lui, dacă nu chiar superior lor, fiindcă numai aşa mai poate sta de vorbă cu ei Trebuie să răspundă la exigenţele lor, trebuie să vorbească în limba lor, limba veacului nostru, să macine ideile veacului nostru şi ale societăţii noastre, să poată deci răspunde preocupărilor credincioşilor de azi Lumea de astăzi a început să vrea altceva, vrea argumente, vrea logică, vrea o desfăşurare de idei, stil sobru şi căutat, nu se mai mulţumeşte cu retorici ieftine şi cu floricele " (p 162 - 163) Să luăm aminte că aceste afirmaţii au fost făcute în anul 1982 (vezi p 155, nota *, la subsolul paginii) De atunci au trecut 18 ani! Afirmaţiile sunt valabile, dar responsabilitatea noastră, a slujitorilor a crescut simţitor 242 Atragem atenţia că sensul original al expresiei "învăţaţi" este "faceţi ucenici" (vb maqhteuvsate) Vezi, de ex H KAINH DIAQHKH, Atena, 1995, p 131, col I, ceea ce sugerează depăşirea simplei instruiri pe linie informativă, “învăţaţi” având astfel sensul de formaţi sufletele ucenicilor, faceţi-i ucenici ai lui Hristos! * IX REDACTAREA ŞI PREZENTAREA CATEHEZEI REPERE TEORETICE, METODICE ŞI PRACTICE PRELIMINARII Materialul de faţă, conceput propriu-zis pentru Cursul de Catehetică al studenţilor anului al III-lea de la Facultatea de Teologie Pastorală (zi şi fără frecvenţă), se adresează deopotrivă şi preoţilor începători, ca îndrumar pentru misiunea catehetică de la parohii, dar şi pentru a veni în sprijinul lor atunci când se prezintă la anumite examene (definitivat, promovare, transfer, numiri în oraşe etc ) Se ştie că la aceste examene, între obligaţiile de concurs, intră şi prezentarea şi susţinerea unui anumit număr de cateheze Pe parcursul ultimilor ani, mulţi dintre tinerii noştri absolvenţi mi-au solicitat frecvent ajutorul în acest sens, mai ales că manualele de Catehetică, tipărite în urmă cu mai bine de 20 de ani, nu mai corespund întru totul actualităţii şi se găsesc foarte rar, iar îndrumarele din acest domeniu sunt puţine243, de asemenea De aceea, încercând să venim în întâmpinarea celor interesaţi, vom prezenta strategia redactării şi susţinerii catehezei, însoţită de câteva schiţe de planuri, ca exemplificări Considerăm mai potrivit să propunem "schiţe de cateheze" şi nu "planuri dezvoltate", pentru a da posibilitate fraţilor mai tineri a le dezvolta singuri, atât pentru a fi originali în alcătuirea lor, cât şi pentru a le adapta conţinutul la situaţiile concrete în care îşi desfăşoară misiunea Iar când spunem "adaptare" ne referim atât la beneficiarii (ascultătorii) catehezelor, cât şi la cateheţii înşişi, potrivit puterii de receptare a învăţăturii, pe de o parte, şi de transmitere, pe de alta, totodată în funcţie de nivelul intelectual şi duhovnicesc, de râvna personală, de problemele concrete etc 243 Dintre manuale mai cunoscute sunt două: Pr prof dr Dumitru CĂLUGĂR, Catehetica, Manual pentru Institutele Teologice, Bucureşti, 1976 şi Pr prof Nicolae PETRESCU, Catehetica, Manual pentru Seminariile Teologice, Bucureşti, 1978, iar ca îndrumar catehetic mai apropiat de zilele noastre recomandăm volumul Pr prof Sorin COSMA, Cuvinte ale dreptei credinţe, Arad, 1992, 572 p (în curs de reeditare) 1 ETAPELE REDACTĂRII ŞI PREZENTĂRII CATEHEZEI Redactarea şi prezentarea catehezei implică parcurgerea unor etape obligatorii Aceste etape se aseamănă foarte mult cu cele care trebuie parcurse pentru întocmirea şi susţinerea predicii, preluate, de fapt, din Retorica latină244: inventio (adunarea materialului), dispozitio (aranjarea lui), elocutio (grija pentru limbaj şi stil), memoria (asimilarea, memorarea), actio (grija pentru gestică, mimică, atitudini etc ) a Inventio (inventio-ire = descoperire) - implică efortul de a găsi şi aduna materialul în legătură cu tema ce urmează a fi tratată În acelaşi timp, "inventio" presupune şi explorarea propriei memorii, pentru valorificarea unor cunoştinţe acumulate în timp Din punct de vedere practic, la fel ca în cazul pregătirii apropiate a predicii, în această etapă a găsirii şi adunării materialului, recomandăm trei mijloace speciale, care pot asigura originalitatea catehezei: o rugăciune pentru începutul lucrului, fie chiar şi mai scurtă, meditarea asupra temei şi modalităţii de lucru şi încercarea de a schiţa un plan scris fără a consulta nici o sursă de inspiraţie Astfel, rugăciunea va face ca redactarea catehezei să se desfăşoare într-o atmosferă harică, iar meditarea sau cugetarea profundă asupra temei ne va antrena întreaga fiinţă în perspectiva redactării Cateheza nu este doar lucrarea noastră, ci este, întâi de toate, lucrarea lui Dumnezeu Ca orice act liturgic şi cateheza este sinergică, divino-umană: împreună-lucrarea omului cu Dumnezeu De aceea ne vom ruga Lui să ne ajute cu harul Său pentru a întocmi şi rosti o cateheză folositoare pentru zidirea întru mântuire a credincioşilor Schiţa personală (cu formularea temei, a ideilor, argumentelor, digresiunilor etc ) va fi determinantă în asigurarea originalităţii Cum şi cât timp afectăm fiecăreia dintre aceste trei etape 244 A se vedea QUINTILIAN, M Fabius, Arta oratorică, Trad Maria HETCO, B P T , vol I, II şi III, Bucureşti, 1974, 409 + 383 + 465 p preliminare în parte vom stabili de la caz la caz Dintre ele, etapei "meditaţiei" îi consacrăm de obicei un spaţiu mai mare de timp: propriu-zis, după rugăciunea de început, timpul care se va scurge până la schiţarea în scris a planului şi a conţinutului Să luăm un exemplu: pentru o cateheză săptămânală, dintr-o zi programată anume, începem să ne facem planuri în minte cu cinci-şase zile înaintea susţinerii efective, frământând teme, idei, gândindu-ne la eventuale actualizări etc Pe parcursul zilelor respective vom renunţa poate la unele idei cu care am pornit, vom adăuga altele, vom reveni asupra unora etc etc Acest "proces" mental este întru-totul benefic şi se poate desfăşura cu întreruperi, între alte treburi şi obligaţii, "printre picături" - cum se spune De multe ori şi seara, înainte de a adormi, este bine să ne lăsăm antrenaţi în aceste "meditaţii catehetice", căci peste noapte subconştientul continuă să caute idei, soluţii, formulări, în aşa fel încât dimineaţa beneficiem de ele fără să fi făcut vreun efort special Astfel, după câteva zile de căutări vom avea deja o mulţime de idei şi formulări, din care vom selecta apoi şi vom aşterne în scris ceea ce considerăm că este necesar245 Dacă nu vom proceda aşa şi vom începe prin a ne inspira şi copia de la alţii, vom fi inevitabil influenţaţi şi riscăm să nu mai avem mai nimic original în cateheza respectivă După ce ne-am fixat, însă, propriile idei şi intenţii, vom recurge desigur şi la sursele pe care le considerăm de folos, având în vedere cu prioritate Sfânta Scriptură şi Sfinţii Părinţi Schiţa personală (am zice şi originală), prezintă încă două avantaje: catehetul are, ab initio, sentimentul stăpânirii temei şi 245 Cele trei etape propuse de noi se regăsesc, în legătura cu redactarea predicii, care nu diferă esenţial de cea a redactării catehezei, şi în unele tratate omiletice occidentale Bunăoară, J Daniel BAUMANN semnalează următorii paşi ("steps"): 1 Preparing the precher Prayer begins all preparation; 2 Choosing the subject and text; 3 Studying the text; Shaping the material; Writing the sermon etc (An introduction to contemporary preaching, "Baker book house", Grand Rapids, Michigan, 1988, p 117-119) Un alt exemplu este cel dat de Paul GUERIN şi Terence SUTCLIFFE, coautori ai volumului Guide du prédicateur à l'usage des laics et des prêtres, Centurion, Paris, 1994 Astfel, în capitolul "La préparation d'une homélie", propune etapele: 1 Lire les textes dans le missel (sans notes ni commentaires); 2 Travailler les textes avec commentaires; 3 Méditer personnellement les textes; 4 Penser à l'auditoire; 5 Faire une première rédaction; 6 Mettre au point la rédaction finale , p 77-78 conştientizează limitele în care va face munca de documentare, ceea ce va favoriza ulterior câştigarea unui timp preţios Materialul poate fi adunat apoi sub forma fişelor, a notiţelor, sau chiar prin aşezarea de semne în cărţile sau revistele pe care le vom utiliza; b Dispositio (dispositio-onis = orânduire, aranjare) înseamnă operaţia de repartizare a materialului potrivit momentelor logico-psihologice ale catehezei Ordinea acestor momente, pe care le vom prezenta ceva mai jos, corespunde într-o anumită măsură cu momentele din retorica greco-romană: exordium = partea introductivă; narratio = istorisirea faptelor; diviso = analizarea faptelor şi ideilor; argumentatio = prezentarea temeiurilor (probelor) pentru susţinerea celor expuse şi, după caz, pentru respingerea argumentelor adversarului (secatanţi, eretici etc ); digressio = utilizarea ilustraţiilor în legătură cu tema (pilde, istorioare etc ), care au darul de a "rupe" monotonia expunerii, de a crea un binevenit "respiro", atât pentru ascultători, cât şi pentru vorbitor; peroratio = partea finală a expunerii, care presupune o anumită fermitate, vehemenţă (în sensul bun al cuvântului) şi chiar şi puţin patos, în scopul de a fi cât mai convingător; c Elocutio (elocutio-onis = exprimare, fel de exprimare, stil) este etapa în care vorbitorul se va îngriji de stilul cuvântării, sub aspectul corectitudinii gramaticale şi al frumuseţii de exprimare Se înţelege de la sine că şi limbajul va fi cel potrivit conţinutului catehezei şi cadrului în care se desfăşoară, adică un limbaj teologic, bisericesc, liturgic ş a După ce am repartizat materialele la locul potrivit în cadrul planului, redactarea efectivă a catehezei o vom face într-un limbaj corect gramatical şi într-un stil cât mai frumos, plăcut şi convingător Cateheza trebuie scrisă în totalitate, mai ales de către începători În cazul în care, din diferite motive, n-o vom scrie în întregime, este de neapărată nevoie să se alcătuiască măcar un plan mai dezvoltat La folosirea materialului trebuie să ne ferim pe cât posibil de copiere (plagiat!), chiar dacă în materialul adunat avem multe idei ale altora Acest material cules trebuie în aşa fel prelucrat încât să avem sentimentul că predica şi cateheza întocmită este a noastră Cu timpul vom folosi tot mai puţin materiale de împrumut, exceptând textele scripturistice şi patristice, care nu deteriorează niciodată originalitatea, ci, dimpotrivă, o autentifică Vom folosi mai puţin (sau deloc) ideile, frazele şi cuvintele altora, pentru a învăţa noi înşine, nu alţii prin noi, căci cateheza este un act de creaţie personală, nu de compilaţie Etapa "elocutio" implică, de fapt, întregul efort stilistic al catehetului În traducere, precum am menţionat mai sus, elocutio înseamnă exprimare sau stil Stilul reprezintă, aşadar, totalitatea mijloacelor lingvistice pe care le foloseşte un scriitor pentru a-şi exprima gândirea şi simţirea sa Sau, potrivit Dicţionarului Explicativ al Limbii Române, talentul, arta de a exprima ideile şi sentimentele într- o formă aleasă, personală 246 Stilul catehezei are, esenţial, un fond comun, dar aplicat el se prezintă cu anumite particularităţi, de la vorbitor la vorbitor, potrivit temperamentului, capacităţii, stărilor sufleteşti şi mai ales talentului oratoric De aceea, pe bună dreptate scriitorul francez Buffon (1707-1788) a spus că "Le style est l'homme même " Din punct de vedere omiletic şi catehetic stilul poate fi analizat sub trei aspecte: gramatical, literar şi bisericesc În cele ce urmează vom puncta, pentru o minimă orientare, doar elementele de bază ale stilului, fără să intrăm în detaliile care trebuie studiate de fapt în cadrul gramaticii limbii române 247 • gramatical (sau literal, ad litteram), însemană respectarea regulilor de bază 246 DICŢIONARUL EXPLICATIV AL LIMBII ROMÂNE (DEX), Editura "Univers enciclopedic", Bucureşti, 1998, p 1021, col II 247 Pentru consideraţii speciale privind limbajul şi stilul poate fi consultat articolul nostru, Factori ai reuşitei predicii: noţiuni de limbaj, stil, gestică, material ilustrativ etc , publicat în "Studii Teologice", Seria a II-a, anul L (1998), nr 3-4, p 86-103 ale limbii din punct de vedere fonetic, morfologic, sintactic, lingvistic şi semantic248 Principalele calităţi ale stilului gramatical sunt: corectitudinea, puritatea249, precizia, claritatea, fineţea şi armonia stilistică; • literar, adică vorbirea figurată, care implică următoare clasificare: figuri stilistice de cuvinte şi figuri stilistice retorice Între figurile stilistice de cuvinte (numite şi "tropi" de la grecescul trevpw = a întoarce, a schimba) se înscriu: epitetul, comparaţia, metafora, alegoria, personificarea, hiperbola etc , iar figurile stilistice retorice mai utilizate sunt: inversiunea, repetiţia, interogaţia retorică, invocaţia retorică, antiteza, gradaţia, eufemismul, reticenţa, concesia, antilogia (sau paradoxul), exclamaţia etc ; • bisericesc, adică stilul limbii "vechilor cazanii"250, armonizat desigur lexicului actual Este, de fapt, stilul liturgic al sfintelor slujbe, atât de apreciat de către credincioşii noştri Cum predica şi cateheza sunt considerate tot un acte liturgice, stilul trebuie să fie acelaşi La 3 octombrie 1876, la Iaşi, Mihail Eminescu participa la parastasul Voevodului Grigore Ghica, săvârşit cu prilejul dezvelirii bustului acestuia Impresionat de frumuseţea limbii liturgice din rugăciunile şi cântările slujbei, Eminescu avea să noteze plin de admiraţie: “Aceasta este dulcea 251 limbă a trecutului!” Remarca poetului ne sugerează a nu pierde dulceaţa şi frumuseţea limbii noastre de dragul modernismului şi al neologismelor, care ne pot duce, de altfel, în ispita preţiozităţilor şi al unei suficienţe retorice, detestabile în urechile ascultătorilor Dacă în antichitate oratoria (sau Retorica) era considerată o artă, cu toate că ea se axa cel mai adesea pe discursurile avocaţilor în tribunale, cu atât mai mult predica creştină: ea este, trebuie să fie mereu operă de artă, o mostră a 248 "Semantica" este ramura lingvisticii care se ocupă cu sensurile cuvintelor 249 A nu se face confuzie cu "purismul", adică tendinţa de a elimina cu orice preţ arhaismele, provincialismele şi neologismele, atitudine care duce, de fapt, la sărăcirea limbii 250 După celebra expresie a poetului-preot Alexei Mateevici, din cunoscuta poezie "Limba noastră" 251 Apud D MURĂRAŞU, Na¡ionalismul lui Eminescu, Bucureşti, 1932, p 188 Vezi şi ed a II-a, Bucureşti, 1994, Edit “Pacifica”, sub îngrijirea lui Oliviu TOCACIU, p 139, nota 40 vorbirii îngrijite, inteligente, pătrunzătoare Dar să reţinem, totodată, că în predică şi cateheză nu facem artă pentru artă, ci artă pentru a-i convinge pe ascultători la săvârşirea faptelor bune în vederea mântuirii Pe scurt, artă pentru mântuire De aceea, nu vom utiliza figurile stilistice de dragul stilului, ci pentru a transmite la modul optim adevărurile de credinţă La Amvon trebuie să se vorbească altfel decât prin ziare, la televizor, la radio, pe stradă, la piaţă etc Sau, cum foarte bine s-a spus, predicatorii creştini trebuie să rămână oratori ai Amvonului, nu ai forului Pe de altă parte, sfinţenia adevărurilor evanghelice nu poate fi exprimată decât prin cuvinte curate, bisericeşti, ferite de banalităţi, vulgaritate, dezacorduri şi cacofonii252 Cuvintele predicii şi ale catehezei să poarte pecetea liturgică a cuvintelor armonioase de rugăciune Desigur, predica nu se confundă cu rugăciunea, dar ambianţa în care se rosteşte trebuie să fie aceeaşi ca în timpul rugăciunii, sau oricărei alte slujbe Noi spunem acum "predică", dar rostirea omiletică se poate numi foarte bine şi "oratorie bisericească" Or, cuvântul "oratorie" vine din latinescul "oratoria" care înseamnă "vorbire", dar şi "rugăciune", plecându-se de la rădăcina termenului "os-oris" (gură), căci cu aceeaşi gură vorbim, dar ne şi rugăm în acelaşi timp Aşadar, predica nu este o vorbire oarecare, ci un act liturgic care se desfăşoară în cadrul liturgic al unei sfinte slujbe Este, altfel spus, ca o slujbă De aceea, stilul omiletic şi catehetic autentic este cel bisericesc, care valorifică dulcea limbă a trecutului, fără a respinge tot ce este plăcut, frumos şi convingător din stilurile exprimării obişnuite, gramatical, literar etc d Memoria presupune efortul de memorare pe care catehetul trebuie să-l facă pentru a face o expunere liberă Evident, memorarea nu se va face mecanic, cuvânt cu cuvânt, dar se vor reţine toate ideile importante, inclusiv succesiunea lor În acest scop cel mai mare sprijin îl va avea în planul catehezei, iar fidelitatea memorării va depinde în mare măsură de caracterul logic al acestui plan 252 De la gr "kakov"", care însemană "urât" şi "fonhv" = sunet e Actio cuprinde toate mijloacele catehetului prin care îşi expune cateheza: vocea (pronunţarea), gestica, mimica, ţinuta vestimentară etc Astfel, vocea, deodată cu pronunţarea, trebuie să fie naturală, caldă, dulce, curată, cu timbru plăcut, nu forţată, dură sau stridentă În cateheză nu utilizăm invariabil aceeaşi intensitate a vocii, pentru că trebuie s-o adaptăm în permanenţă textului, auditoriului, spaţiului în care vorbim În unele momente vorbim mai tare, în altele mai încet, uneori pronunţând şi câte un cuvânt şoptit, fiind atenţi în tot timpul să fim auziţi de toată lumea Să luăm aminte că vorbitul mai tare nu înseamnă să ţipăm! Nimic mai dezagreabil ca ţipetele, vorbitul prea tare, în loc de vorbire calmă, cu o intensitate a vocii bine armonizată contextului liturgic Este adevărat că în unele momente conţinutul catehezei solicită o intensitate mai mare a vocii, dar numai în anumite momente şi în nici un caz nu vom ţipa! Aşadar, pronunţarea sau rostirea propriu-zisă a cuvântării, ca efect direct al vocii, trebuie să aibă câteva însuşiri de bază: ­ naturală, potrivit cu firea şi temperamentul fiecăruia, nu forţată, nici căutând să imite pe cineva, nici afectată; ­ corectă, conformă cu regulile ortoepice ale gramaticii; ­ variată, adaptându-se permanent la conţinut şi la simţămintele pe care vrem să le exprimăm; ­ armonioasă, adică o rostire echilibrată, nici prea rară (care duce la plictisirea şi pierderea receptivităţii ascultătorilor), nici prea grăbită (care- i lasă în urmă pe ascultători) Gesturile catehetice sunt mişcările mâinilor şi ale corpului, în general, care însoţesc rostirea Frumuseţea unei expuneri rezultă nu numai din conţinut ci şi din gesturi şi mişcarea corpului De aceea trebuie să avem un control atent mai ales asupra mâinilor şi a capului Se înţelege, desigur, că la cateheză, la fel ca în predică, nu vom avea o poziţie rigidă, fixă, de "statuie", sau de copil timid care-şi rosteşte sufocat de emoţie poezia pe scenă Dar nici nu vom face gesturi excentrice, fluturând mâinile în toate părţile, sau mişcând tovărăşeşte mâna dreaptă, precum dictatorii comunişti De asemenea, nu ne vom balansa corpul cu mişcări de balet, nici nu vom ridica mereu călcâiele ca gimnastele Ci vom face numai acele mişcări discrete, absolut necesare pentru a sublinia anumite momente ale cuvântării Vom fi atenţi, totodată, la mişcarea capului, care trebuie să fie ţinut drept şi natural, mişcându-l la fel de discret ca şi celelalte părţi ale corpului Trebuie să luăm seama la câteva capcane: capul ţinut prea mult plecat dezvăluie o timiditate excesivă, dat pe spate aroganţă, înclinat în laturi lâncezeală, ţeapăn şi nemişcat o oarecare duritate de caracter Mimica şi expresia feţei trebuie să însoţească, de asemenea, în mod natural şi discret textul catehezei Ascultătorii privesc tot timpul faţa celui care vorbeşte, fruntea, obrajii, mişcarea sprâncenelor, urmărind mai ales expresivitatea ochilor Simţămintele noastre se pot citi foarte uşor din felul privirii, ochii fiind numiţi pe bună dreptate "ferestre ale sufletului", prin care noi vedem lumea şi lumea priveşte în noi De aceea, în timpul catehezei vom privi cu seninătate pe cei din faţa noastră, fără să fixăm privirea doar spre o singură direcţie, sau un anume colţ al bisericii, şi nici să ţinem ochii închişi, complet sau pe jumătate, ori să afişăm o privire rătăcită şi căutătoare peste ascultători Vom privi în aşa fel încât fiecare ascultător să se simtă văzut, fără a ne localiza cu insistenţă asupra cuiva Întrucât privirile unor credincioşi care urmăresc cu simpatie desfăşurarea catehezei sunt încurajatoare pentru vorbitor, socotim, totuşi, că este indicat a-i privi mai des, dar nu minute în şir şi nu doar pe ei Altfel, credincioşii respectivi se vor simţi stingheriţi, fapt care nu va trece neobservat nici de către cei din jur Ţinuta vestimentară, este un punct asupra căruia socotim de prisos a insista prea mult, rezumându-ne la observaţia că preotul trebuie să fie îmbrăcat în odăjdii îngrijite, deopotrivă, la sfintele slujbe şi în timpul predicii şi catehezei Nu murdare, zdrenţuite, şifonate, prea mari sau prea mici Părul, barba, dinţii, unghiile, încălţămintea, sunt de asemenea elemente care trebuie îngrijite cu atenţie, căci un catehet neglijent tuns, nepieptănat, cu dinţii stricaţi, cu unghiile netăiate (sau cu unghie mare la degetul mic ), cu pantofii murdari etc , trezeşte dezgust în faţa ascultătorilor Cât ar fi cateheza de bună, susţinută de către un preot neglijent nu-şi va împlini scopul! Trebuie eliminat categoric, de asemenea, obiceiul unor confraţi de a purta ghiul pe unul din degete Gestul este şi de prost gust şi sfidător: în timp ce mulţi dintre credincioşi abia îşi pot asigura pâinea traiului zilnic, "păstorul" lor se afişează cu podoabe de aur Asta nu însemnă, însă, că nu poate purta inelul obişnuit, dacă este căsătorit * Toate aspectele care ţin de "actio", menţionate mai sus (şi altele asemenea) se încadrează în acel simţ al măsurii pe care trebuie să-l aibă orice slujitor autentic, pe care l-am numi de fapt bunul-simţ 253 Iar măsura, spune Sf Isaac Sirul, face orice lucru frumos!254 Cine se îngrijeşte să cultive bubul simţ, sau simţul bunei măsuri, îşi va controla întotdeauna vocea, pronunţarea, gesturile, ţinuta corporală şi vestimentară etc Bunul simţ al predicatoruluişi catehetului, pe care credincioşii îl vor constata, va fi, deodată, factor decisiv al reuşitei şi criteriu esenţial de evaluare a catehezei şi predicii O bună stăpânire şi utilizare a vocii, gesticii, mimicii etc , ca factori auxiliari ai reuşitei, deodată cu un conţinut corespunzător al catehezei, va favoriza o comunicare optimă cu ascultătorii-ucenici255 Aceşti factori fac parte din 253 Pentru detalii în acest subiect, vezi Pr V GORDON, Despre bunul simţ în predică, sau, respectul faţă de cuvânt, în " Vestitorul Ortodoxiei", nov 1993 254 La Pr prof dr D STĂNILOAE, Spiritualitate şi comuniune în Liturghia ortodoxă, Editura Mitropoliei Olteniei, Craiova, 1986, p 36 255 Pentru o comunicare optimă cu credincioşii trebuie avută în vedere mai întâi o bună comunicare (comuniune) cu Dumnezeu De fapt, comunicarea în predică este întreită: cu Dumnezeu, cu semenii şi cu el însuşi În aceste trei direcţii, predicatorul trebuie să aibă împăcare şi atunci comunicarea va avea temei ceea ce omiletica modernă numeşte "metalimbaj", sau "metacomunicare"256, adică limbajul şi comunicarea de dincolo de cuvintele propriu-zise Căci avem, deodată, o comunicare obişnuită, verbală, dar şi o comunicare specială, non-verbală sau "meta-verbală", cea a gesturilor, a timbrului vocii, a ţinutei corporale etc Învăţătorul ideal va fi cel care va transmite mesajul evanghelic armonizând cele două căi, verbală şi meta-verbală, realizând astfel o comunicare optimă cu ascultătorii, din toate punctele de vedere 2 P L A N U L CAT E H E ZE I Manualele de Catehetică prezintă planul catehezei cu anumite deosebiri, nu foarte mari, dar observabile totuşi Pentru a facilita asimilarea şi utilizarea unui plan cât mai adecvat trebuinţelor din zilele noastre, recomandăm unul foarte simplu, dar pe care-l socotim eficient Se înţelege de la sine că acest plan este flexibil, uşor de adaptat la subiectele, locul şi auditoriul pentru care se alcătuieşte, totodată pasibil de îmbogăţire sau simplificare Căci într-un fel vom aborda un subiect la clasă, la ora de religie, în alt fel, desigur, în biserică În mare, pentru ambele situaţii, planul pe care-l propunem este următorul: 1 Pregătirea aperceptivă – este momentul logico-psihologic cu ajutorul căruia se pregăteşte terenul pentru abordarea subiectului propus Denumirea se leagă de termenul francez aperçevoir = a zări, a întrezări, a observa discret etc Întrezărim, adică, subiectul, din referinţele ce se fac la un subiect tratat anterior, cu care de obicei se află în strânsă legătură De exemplu, dacă vorbim despre "Cultul Sfintelor Moaşte", se presupune că în cateheza anterioară s-a vorbit despre "Cultul 256 Vezi lect dr I TOADER, Metode noi în practica omiletică, Cluj-Napoca, 1997, p 163-164 De asemenea, PEASE, Allan (and GARNER A ), Limbajul vorbirii sau arta conversaţiei (în original: Talk language; how to use conversation for profit and pleasure ), trad de Ileana Busuioc, Bucureşti, 1994 Sfinţilor", în general Acest moment poate coincide, de fapt, cu ascultarea lecţiei precedente, de aceea unele manuale, în loc de "pregătirea aperceptivă", indică “ascultarea” ca prim moment al catehezei 2 Anunţarea temei – se va face direct, în puţine cuvinte, într-un mod cât mai accesibil: Astăzi vom vorbi, cu ajutorul Domnului, despre Cultul Sfintelor Moaşte 3 TRATAREA va constitui cel puţin 50% din corpul catehezei Pentru orice subiect religios, tema va fi tratată cu temeiuri din Sfânta Scriptură şi din Sfinţii Părinţi, fără a se face, însă, abuz de texte, urmând a fi selectate bineînţeles cu mult discernământ Se vor utiliza, de asemenea, elemente din prezentul cotidian, cu materiale extrase, la nevoie, şi din literatura laică, din informaţiile mas-media etc Chiar dacă fondul conţinutului va fi cel clasic, tradiţional, izvorât din tezaurul doctrinar, biblic, istoric, canonic, cultic ş a , cu vechime considerabilă, prezentarea se va face sub semnul exigenţelor contemporane, în limbajul actual, potrivit interesului celor care ascultă hic et nunc 4 Recapitularea (fixarea), este momentul în care sub forma dialogului (forma erotematică, întrebătoare, sau socratică) se procedează la întrebări şi răspunsuri, pe baza conţinutului prezentat în tratare Scopul este de a fixa mai bine elementele de bază (de aici şi denumirea de “fixare”), sau a lămuri ceva dacă n-a fost bine înţeles Întrebările pot fi puse atât de către cei care ascultă, cât şi de către cel care predă 5 Asocierea (uneori aprofundarea), are menirea de a face mai multă lumină asupra subiectului, asociindu-l cu un subiect similar Bunăoară, dacă vorbim despre Sfintele Moaşte, vom arăta că în aceeaşi categorie de cinstire sunt Sfintele Icoane, Sfânta Cruce etc Există subiecte, însă, la care nu se pot face asocieri pe măsura importanţei În aceste cazuri se poate recurge la aprofundare De exemplu, dacă vom prezenta o cateheză despre Sfânta Treime, se recomandă utilizarea aprofundării, atât cât auditoriul poate urmări şi asimila în acel spaţiu relativ restrâns de timp 6 Generalizarea – reprezintă momentul care ne pregăteşte de finalul catehezei "Generalizare" înseamnă integrarea subiectului concret într-un sistem sau cadru general, adică o definire concisă a temei, alcătuită în contextul din care face parte acel subiect Uneori generalizarea poate fi reprezentată de un text biblic, text care defineşte în mod fericit subiectul respectiv, alteori o frază dintr-un sfânt părinte, sau chiar o concluzie personală 7 Aplicarea (încheierea), este momentul concluziilor finale, procedându-se la legarea subiectului de viaţa practică Spre exemplu, dacă am susţinut o cateheză despre Sfânta Cruce, vom îndemna pe cei prezenţi să o cinstească după cuviinţă, iar închinăciunea să se facă în mod corect Propriu-zis, atât la clasă cât şi în biserică, se vor face câteva închinăciuni demonstrative, acest lucru însemnând, de fapt, aplicarea celor învăţate în tratare * Răsfoind manuale şi cărţi cu cateheze diverse, observăm că unele dintre ele conţin şi intuiţia, ca moment logico-psihologic Şi nu este greşit Când anumite subiecte o cer, putem folosi într-adevăr materialul intuitiv, care va fi deosebit de util De exemplu, vorbind despre Sfintele Icoane, vom arăta, desigur, câteva icoane celor prezenţi Vorbind despre geografia Ţării Sfinte, vom utiliza, bineînţeles, harta, ca material intuitiv În asemenea situaţii momentul “intuiţiei” va fi plasat imediat după tratare, sau chiar în interiorul tratării Imagini intuitive pot fi utilizate, de asemenea, chiar fără un material anume, făcând apel la imaginaţie sau imaginarea unei situaţii Vorbind, de pildă, despre Tablele Legii Vechi, le descriem intuitiv, pentru că nu le putem avea efectiv în mână * Cum spuneam şi mai sus, planul de mai sus este flexibil, maleabil, pretându- se la adaptări potrivit cerinţelor concrete Sunt situaţii care solicită parcurgerea tuturor momentelor logico-psihologice, altele care necesită mai puţine De pildă, recapitularea poate lipsi atunci când subiectul este mai uşor şi a fost înţeles deplin la tratare Poate lipsi uneori şi asocierea sau, după caz, aprofundarea etc * * * X SCHIŢE DE PLANURI PENTRU CATEHEZE257 I CATEHEZĂ DESPRE IMPORTANŢA LECTURILOR PENTRU LUMINAREA CREDINŢEI 258 1 PREGĂTIREA APERCEPTIVĂ: - ştim cu toţii cât de important este cultul divin pentru viaţa noastră duhovnicească259, întrucât numai cine participă efectiv la sfintele slujbe se poate numi creştin activ, care trăieşte creştinismul dinăuntru; - creştinul care nu frecventează biserica şi nu participă la cultul ei, este un simplu "spectator", vieţuind, de fapt, în afara creştinismului Este vorba, cu regret notăm, de tipul "creştinului fără Biserică" În această situaţie se ajunge de obicei şi dintr-o lipsă de luminare a credinţei, din lipsă de catehizare, din lipsa unor lămuriri pe care trebuie să le primească credinciosul de la preot, totodată din lipsa unor lecturi minime, mai ales pentru creştinii intelectuali, care, prin natura preocupărilor, simt nevoia unei informări suplimentare 2 ANUNŢAREA TEMEI: - astăzi vom vorbi, cu ajutorul Domnului, despre importanţa lecturilor pentru luminarea credinţei 3 TRATARE: - fiecare domeniu al preocupărilor omeneşti presupune existenţa unei anumite bibliografii de specialitate Observăm acest fapt nu numai în ramurile ştiinţei, ale industriei, comerţului, agriculturii etc , dar chiar şi pentru îndeletniciri particulare ale unor oameni simpli (de exemplu ţăranii crescători de albine, apicultorii, au la îndemână una sau mai multe cărţi din domeniul 257 Conţinutul acestor schiţe va fi adaptat potrivit nivelului ascultătorilor: pentru cei cu un nivel superior de înţelegere vor fi utilizate cât mai multe date (chiar şi altele decât cele menţionate), iar pentru începători doar strictul necesar 258 Se are în vedere faptul că această cateheză se va ţine în biserică 259 Se presupune că în cateheza anterioară s-a vorbit despre cultul divin albinăritului, cu descrieri detaliate ale acestei insecte domesticite, cu reţete pentru hrană, pentru boli etc ) Căci "secretele" îndeletnicirilor nu pot fi transmise şi reţinute doar pe cale orală, fiind necesară scrierea şi studierea lor ca atare; - adevărurile de credinţă, de asemenea, nu sunt transmise şi moştenite doar prin viu grai, de la părinţi la copii, de la preoţi la credincioşi etc (deşi în mare măsură se întâmplă şi aşa), ci prin cărţi speciale, asupra cărora vom insista în cele ce urmează; - precizăm, mai întâi, care sunt cărţile necesare pentru un minimum de informare şi zidire duhovnicească, altfel spus care constituie "abc-ul" creştinului: întâi de toate Biblia (iar pentru copii Mica Biblie); concomitent, Catehismul cu întrebări şi răspunsuri; trebuie atras atenţia că în privinţa citirii Bibliei, începătorii să parcurgă mai întâi Noul Testament şi apoi Vechiul Testament, spre a se întări în prealabil cu învăţăturile evanghelice, după care pot întâmpina mai uşor imaginile deseori contradictorii şi confuze ale perioadei de dinainte de Hristos; apoi: Vieţile Sfinţilor, Proloagele, Filocalia, Patericul şi altele din aceeaşi categorie; desigur, ne-am putea opri aici, dar din experienţa practică ştim că foarte mulţi credincioşi citesc mai mult Dăm câteva exemple: cărţi din colecţia Părinţi şi Scriitori Bisericeşti, Manuale de Teologie, romane pioase (ca de exemplu: Fabiola, Martirii, Ben-Hur, Quo-Vadis, Cămaşa lui Hristos), apoi diferite cărţi de spiritualitate, autohtone şi traduceri, oferite din belşug de edituri creştin-ortodoxe oficiale şi particulare260 Din mica bibliotecă personală nu vor lipsi, desigur: Cartea de rugăciuni, Psaltirea, Ceaslovul, Acatistierul, care conţin, o dată cu rugăciuni, 260 Cele oficiale funcţionează în fiecare arhiepiscopie şi episcopie, iar dintre cele particulare amintim: Anastasia- Bucureşti, Deisis-Sibiu, România Creşină-Bucureşti, Editura Bizantină- Bucureşti, Editura Ramida, Editura Valea Plopului etc Trebuie să atragem atenţia că mai există şi alte edituri care se auto- intitulează creştin-ortodoxe, dar nu au competenţă în domeniu Acestea aduc de fapt un mare prejudiciu misiunii catehetice ortodoxe, prin puerilitatea abordării unor subiecte în care autorii dovedesc un cras amatorism (Pelerinul român-Oradea, Edit M-tirii Frăsinei etc ) acatiste, psalmi ş a şi îndrumări catehetice şi tipiconale extrem de utile pentru programul duhovnicesc particular; - creştinii trebuie sfătuiţi ca atunci când nu înţeleg ceva din Biblie sau alte lecturi, să ceară lămuriri preotului, totodată să-i solicite şi alte cărţi, potrivit nevoilor personale În acest scop, se cunoaşte, fiecare parohie are o bibliotecă parohială, care poate fi amenajată chiar în Sfântul Lăcaş (dacă este spaţiu), spre a fi la îndemâna tuturor celor interesaţi în luminarea credinţei ortodoxe; 4 RECAPITULARE: - care sunt, aşadar, cărţile de căpătâi pe care trebuie să le citească creştinii? - alături de acestea, ce alte cărţi de spiritualitate ortodoxă cunoaşteţi? 5 INTUIŢIA: - iată, iubiţi credincioşi, vă prezentăm acum câteva dintre cărţile care vă stau la îndemână, unele din biblioteca parohială (care pot fi împrumutate pe un anumit termen), altele de la pangarul bisericii, care pot fi cumpărate pentru a vă îmbogăţi propriile biblioteci (se vor prezenta câteva cărţi, iar dacă timpul îngăduie se vor citi şi mici fragmente din ele, pentru ilustrare) 6 ASOCIEREA: - alături de lecturile creştine, despre care am vorbit mai sus, în scopul luminării credinţei avem şi alte mijloace pe care vi le recomandăm: ascultarea predicilor şi catehezelor la sfintele slujbe; convorbirile cu preoţii (mai ales în cadrul Tainei Sfintei Spovedanii), cu profesorii de teologie, cu creştini mai avansaţi în cunoştinţele religioase etc ; participarea la conferinţele pe teme religioase, susţinute de slujitori reprezentativi ai Bisericii; ascultarea unor emisiuni creştin-ortodoxe difuzate la radio şi televiziune (de exemplu, Iaşul şi Clujul au posturi de radio ortodoxe care transmit 24 din 24 de ore, zilnic); lectura presei religioase de bună calitate etc etc 7 GENERALIZAREA: - între preocupările plăcute şi folositoare sufletului omenesc se numără şi cititul cărţilor ("Nu este alta şi mai plăcută zăbavă decât cetitul cărţilor", a spus cronicarul Miron Costin) De aceea socotim potrivit să amintim acum şi îndemnul Sf Ap Pavel dat lui Timotei, dar - prin el - nouă tuturor: "Până la venirea mea, ia aminte la citit, la îndemnat, la învăţătură" (I Tim 4, 13) 8 APLICAREA: - la început de secol XXI, instruirea catehetică nu reprezintă doar un deziderat de îmbogăţire duhovnicească personală, ci este o datorie misionară În condiţiile în care sectele de tot felul, dublate de nenumărate curente paranormale, de fel de fel de mişcări şi asociaţii pretins-religioase, desfăşoară o activitate deosebit de intensă, creştinul ortodox trebuie să posede măcar un minimum de cunoştinţe spre a putea face faţă cât de cât unei eventuale discuţii, totodată pentru ca să ştie a discerne "grâul de neghină" din mulţimea cărţilor şi publicaţiilor care au inundat piaţa, care sunt puse în cutiile poştale sau sunt împărţite gratuit pe stradă, în parcuri etc * II CATEHEZĂ DESPRE SFÂNTA SCRIPTURĂ 1 PREGĂTIREA APERCEPTIVĂ: - Dumnezeu S-a revelat oamenilor pe două căi: naturală şi supranaturală Revelaţia supranaturală, la rândul ei, a fost transmisă tot prin două căi: Sfânta Scriptură şi Sfânta Tradiţie; - între aceste două căi există unele asemănări (au acelaşi izvor, Dumnezeu; acelaşi mesaj al credinţei, nu se contrazic etc ), dar şi unele deosebiri (ca formă de exprimare, una în scris, cealaltă şi scris şi oral; Sfânta Scriptură este inspirată în totalitate, Sfânta Tradiţie numai parţial; Sfânta Scriptură transmite cuvântul Domnului direct, Sfânta Tradiţie - indirect, uneori comentat, interpretat etc ) 2 ANUNŢAREA TEMEI: vom vorbi astăzi, cu ajutorul Domnului, despre Sfânta Scriptură 3 TRATAREA: • definiţia: colecţia de cărţi ale Vechiului şi Noului Testament scrise de către autori sacri, sub inspiraţia Sfântului Duh; • denumirea: "Biblia" (gr ta; bibliva = cărţile); "Sfânta Scriptură" (lat Sancta Scriptura); • cuprinsul: Vechiul Testament - 39 cărţi canonice + 13 necanonice; Noul Testament - 27 de cărţi canonice261; • stabilirea canonului: - pentru Vechiul Testament pe vremea lui Ezdra (sec V î Hr ), pentru Noul Testament, sfârşitul sec I, recunoscut de către Biserică la Sinodul local din Laodiceea (360) şi Sinodul al VII-lea Ecumenic (Niceea, 787); • elemente de istorie a textului biblic: a Vechiul Testament: aprox 261 În cateheza dezvoltată vor fi nominalizate toate cărţile Sfintei Scripturi; în anul 1250 î Hr Moise primeşte tablele Legii pe muntele Sinai şi scrie Pentateuhul Celelalte scrieri vetero-testamentare sunt alcătuite până aprox în sec V î Hr (pe vremea lui Ezdra); Septuaginta = varianta grecească a Bibliei ebraice Traducerea s-a făcut în Alexandria, pe la 250 î Hr , de către 72 învăţaţi evrei aduşi din Palestina, de Ptolemeu al II-lea Filadelful De reţinut că însuşi Mântuitorul (ca de altfel şi Sfinţii Evanghelişti) citează după Septuaginta, nu după varianta ebraică; Vulgata = varianta latină a Bibliei, tradusă de către Fericitul Ieronim (sec al IV- lea); Textul Masoretic ("masora"=tradiţie) = textul ebraic al Vechiului Testament, transcris în sec VIII-X d Hr , care pe lângă consoanele existente până atunci, primeşte şi vocale, pentru a facilita lectura Unii exegeţi afirmă, însă, că masoreţii au falsificat unele versete, în defavoarea creştinilor şi, evident, în favoarea iudeilor; b Noului Testament a fost scris în limba greacă, cu excepţia Evangheliei după Matei, scrisă iniţial în ebraică (dialectul aramaic), dar tradusă apoi în greacă, de către însuşi autorul; - împărţirea în capitole şi versete: a În capitole: sec al XIII-lea, cardinalul Ştefan Langton şi călugărul Huges de saint Glef; b În versete: în sec al XVI-lea, tipograful parizian Robert Ştefan Această împărţire a permis, apoi, utilizarea lecturii folosind "locurile paralele" de la subsolul fiecărei pagini; ­ primele ediţii româneşti ale Bibliei: 1648 (numai Noul Testament, numit "de la Bălgrad", datorat ostenelii mitropolitului Simion Ştefan); 1688 - prima ediţie integrală ("Biblia lui Şerban"); 1856 - Biblia de la Buzău; 1858 - Biblia lui Şaguna; 1795 - Biblia de la Blaj; 1914 - Biblia de la Bucureşti; 1936 - Biblia lui Gala Galaction şi Vasile Radu; 1944 - Biblia patriarhului Nicodim; 1968 - Biblia patriarhului Justinian etc ­ "Varianta Cornilescu" = acceptată oficial de către Societatea Biblică Britanică (1921) Cornilescu Dimitrie, călugăr schismatic, a fost iniţial cântăreţ bisericesc al preotului Tudor Popescu, la Biserica "Cuibul cu barză" din Bucureşti, ambii trecuţi la sectari Este Biblia românească a sectanţilor, cu intervenţii părtinitoare în textul original ­ Biblia de la Ierusalim - opera colectivă a unui mare grup de specialişti catolici, cu o traducere prea liberă a textelor; ­ Biblia "ecumenică" = "Traduction Oecumenique de la Bible" (TOB), alcătuită de o echipă mixtă, cu note explicative la subsol Nu are autoritate ştiinţifică • inspiraţia Sfintei Scripturi = autorii ei au scris sub influenţa directă a Sfântului Duh Argument biblic: "Toată Scriptura este insuflată de Dumnezeu şi de folos spre învăţătură" (II Tim 3, 16); • interpretarea Sfintei Scripturi se face atât literal (istorico- gramatical), cât şi alegoric Pentru a nu greşi, interpretarea se face numai de către persoane autorizate de Biserică Să luăm aminte la avertismentul Sf Ap Petru: "În ele (Epistolele Sf Ap Pavel, n n ) sunt unele lucruri anevoie de înţeles, pe care neştiutorii le răstălmăcesc ca şi pe celelalte Scripturi, spre a lor pierzare" (II, 3, 16) Calităţi sine qua non ale interpreţilor: să fie recunoscuţi de către Biserică, să cunoască Sfânta Scriptură şi Sfânta Tradiţie şi să aibă o pregătire teologică atestată oficial, să aibă o viaţă morală corespunzătoare etc • importanţa Sfintei Scripturi pentru mântuire Însuşi Mântuitorul îndeamnă: "Cercetaţi Scripturile, că socotesc că în ele aveţi viaţă veşnică " (Ioan 5, 39), iar în alt loc: "Aceasta este viaţa veşnică: să Te cunoască pe Tine, adevăratul Dumnezeu şi pe Iisus Hristos pe care L-ai trimis" (Ioan 17, 3) Iar cunoaşterea lui Dumnezeu nu este posibilă fără cuvântul Său revelat în Scriptură De asemenea, se ştie că pentru mântuire este nevoie de credinţă, har şi fapte bune Credinţa este, întâi de toate, "din auzire, iar auzirea prin cuvântul lui Hristos" (Romani 10, 17) Sfântul Ioan Gură de Aur, bun cunoscător şi mare exeget al Sfintei Scripturi, afirmă: "Cunoaşterea Scripturilor întăreşte duhul, curăţă conştiinţa, smulge patimile înrobitoare, seamănă virtutea, ne ridică deasupra săgeţilor diavolului, ne face să locuim aproape de cer, eliberează sufletul de legăturile trupului, dându-i aripi uşoare şi face să intre în sufletul cititorilor tot ceea ce s-a putut spune vreodată mai bine"262 4 RECAPITULAREA: - se fixează elementele de bază ale întrebări de genul "ştiţi să nominalizaţi câteva dintre cărţile V T şi N T ?", "cum se face interpretarea Sfintei Scripturi?", "care este importanţa ei pentru mântuire?" etc 5 ASOCIEREA: - cunoaşterea supranaturală dobândită prin Sfânta Scriptură se asociază (şi se completează) cu ajutorul Sfintei Tradiţii (despre care vom vorbi într-o cateheză separată), dar şi prin cunoaşterea naturală (directă) a creaţiei, după cuvântul psalmistului: "Cerurile spun slava lui Dumnezeu şi facerea mâinilor Lui o vesteşte tăria" (Psalm 18, 1) 6 GENERALIZAREA: - Sfânta Scriptură este Cartea prin excelenţă, din trei puncte de vedere: a istoric (istoria mântuirii neamului omenesc); b religios- moral (cea mai înaltă scriere sacră); c literar (un monument unic al literaturii universale) 7 APLICAREA: - credem că sunt valabile şi astăzi cuvintele Sfântului Ioan Gură de Aur: "Necunoaşterea Sfintei Scripturi este pricina tuturor relelor"263 De aceea, remediul se subînţelege - fiecare creştin trebuie, mai ales în condiţiile complicate ale vieţii contemporane, să fie un om "tare în Scripturi", aşa cum se spune în Faptele Apostolilor despre iudeul Apollo, alexandrin de neam (18, 24); ­ cunoaşterea autentică a Scripturii este pază bună împotriva oricăror 262 Omilia a X-a, P G , LXIII, 485 263 Omilia a IX-a la Coloseni, P G LXII, 361 rătăciri, înlesneşte aflarea celor mai bune răspunsuri în faţa atacurilor sectare şi este cel mai preţios sprijin în misiunea noastră de a-i ajuta pe semeni să se apropie de Dumnezeu * top III CATEHEZĂ DESPRE SFÂNTA TRADIŢIE 1 PREGĂTIREA APERCEPTIVĂ: - am observat în cateheza anterioară că Dumnezeu S-a revelat oamenilor pe două căi, naturală şi supranaturală, iar calea supranaturală are, la rândul ei, două mijloace: Sfânta Scriptură şi Sfânta Tradiţie; - cunoaşterea lui Dumnezeu şi a doctrinei Bisericii nu este posibilă numai prin intermediul Sfintei Scripturi, cum greşit pretind confraţii protestanţi şi neoprotestanţi, ci şi prin intermediul documentelor Sfintei Tradiţii, aşa cum vom vedea în cele ce urmează 2 ANUNŢAREA TEMEI: astăzi vom prezenta câteva din învăţăturile de bază cu privire la Sfânta Tradiţie 3 TRATAREA: • definiţie: totalitatea adevărurilor de credinţă necuprinse în Sfânta Scriptură, dar consemnate în scris mai târziu; etimologic, termenul provine din latinescul "traditio-onis" = predare, transmitere (a învăţăturii), povestire; alte denumiri: predanie, memoria vie a Bisericii (Sergiu Bulgakov), viaţa duhului în Biserică (Vladimir Lassky); • temeiuri biblice: "Sunt multe alte lucruri pe care le-a făcut Iisus, care dacă s-ar fi scris " (Ioan 21, 25); "Drept aceea, fraţilor, staţi neclintiţi şi ţineţi predaniile pe care le-aţi învăţat, fie prin cuvânt, fie prin epistola noastră" (II Tesaloniceni 2, 15); • temeiuri patristice: - Sf Vasile cel Mare: "Dintre dogmele şi păstrate în Biserică, pe unele le avem din învăţătura scrisă, iar pe altele le-am primit din tradiţia apostolilor Ambele forme de transmitere au aceeaşi putere pentru credinţă Şi oricine are o iniţiere cât de mică în chestiunile bisericeşti nu va ridica obiecţii Fiindcă, dacă am încerca să lăsăm la o parte obiceiurile care n-au temei scris (în Biblie, n n ), ca şi când n-ar avea mare însemnătate, am greşi, păgubind Evanghelia în cele esenţiale De exemplu, ca să amintesc de primul şi cel mai obişnuit: ce temei scris au cei care speră în numele Domnului nostru Iisus Hristos să se însemneze cu semnul Crucii? Din ce scriere am învăţat să ne întoarcem spre răsărit în timpul rugăciunii? În virtutea căror scrieri (biblice) binecuvântăm apa botezului, undelemnul ungerii, şi pe cel care se botează? Nu în virtutea tradiţiei transmise în mod tainic? Nu provin toate acestea din învăţătura părinţilor noştri păstrate în taină, care bine au ştiut că prin tăcere se păstrează caracterul sacru al tainelor? "264 - Sf Ioan Damaschin: "În Sfânta Scriptură nu se pomenesc cele întâmplate la moartea Sf Născătoarea de Dumnezeu Maria Dar acestea se povestesc în cea mai veche şi adevărată Tradiţie, care ştie să relateze că în momentul slăvitei ei adormiri toţi Sf Apostoli care colindau lumea în vederea mântuirii acesteia s-au adunat la Ierusalim venind pe calea aerului Aici au avut o viziune îngerească şi se auzea o melodie dumnezeiască a puterilor cereşti "265 • aspecte ale Sfintei Tradiţii: statornic şi dinamic a Statornic - se referă la conţinutul Tradiţiei Apostolice (Tradiţia dumnezeiască apostolică), care începe la Cincizecime şi se încheie la moartea Sfântului Ioan, fixat în scris de Biserică până în epoca sinoadelor ecumenice b Dinamic = preluarea, comentarea, actualizarea şi trăirea aspectului statornic; 264 Sf VASILE CEL MARE, Despre Sfântul Duh, XXVII, Migne, P G 32, 188; vezi trad rom de pr C CORNIŢESCU şi pr T BODOGAE, vol 12 PSB, Bucureşti, 1988, p 79-80 265 Sf Ioan DAMASCHIN, Omilii la Adormirea Fecioarei Maria, 2, 18, Migne, P G , 96, 748; apud Pr prof I G COMAN, Sfânta Tradiţie în lumina Sfinţilor Părinţi, în "Ortodoxia", anul VIII (1956), nr 2, p 165 • criteriile Sfintei Tradiţii au fost fericit formulate de către Vincenţiu de Lerini (sec IV): "In ipsa item catholica ecclesia magnopere curandum est ut id teneamus quod ubique, quod semper, quod ab omnibus creditum est" (În însăşi Biserica universală trebuie avut grijă foarte mult să ţinem ceea ce a fost crezut peste tot, totdeauna, de către toţi)266; • deosebiri confesionale: - În Biserica Romano-Catolică învăţătura despre Sfânta Tradiţie, principial, este aceeaşi Aplică, însă, greşit aspectul dinamic al ei, prin introducere de dogme noi, nevalidate de vreun sinod ecumenic; ­ Bisericile Protestante (şi "fiicele" lor mai mici, cele neoprotestante), resping în totalitate Sfânta Tradiţie, susţinând in corpore "Sola Scriptura" Parţial, recunosc şi ei, totuşi, o anumită "tradiţie bisericească", întrucât, vrând-nevrând, şi-au format şi ei tradiţiile lor; • documentele care tezaurizează învăţăturile statornice ale Sfintei Tradiţii: ­ hotărârile sinoadelor ecumenice; ­ canoanele Sfinţilor Părinţi; ­ cărţile de cult ale Bisericii; ­ mărturisirile de credinţă şi catehismele Bisericii; ­ monumentele de artă bisericească; ­ datini şi practici acceptate de Biserică 4 RECAPITULAREA: se fixează elementele principale din tratare, prin câteva întrebări: "Ce este Sfânta Tradiţie?", "Care sunt temeiurile prin care Biserica o consideră izvor al Revelaţiei?", "Unde este tezaurizată?" etc 5 ASOCIEREA: - trebuie sesizată în detalii apropierea profundă a Sfintei Tradiţii de Sfânta Scriptură, deodată cu interdependenţa lor Pe de o parte, VINCENŢIU DE LERINI, Commonitorium primum, 2, Migne, PL, 50, 640; apud pr I Gh COMAN, 266 Op cit , p 171 conţinutul Sfintei Tradiţii îşi are temeiul în Sfânta Scriptură, iar pe de altă parte, Sfânta Scriptură însăşi devine mai accesibilă prin elementele de tezaur ale Sfintei Tradiţii (în special tâlcuirile Sfinţilor Părinţi) 6 GENERALIZAREA: - din cele prezentate până aici, reiese un strâns raport între Scriptură, Tradiţie şi Biserică: "Rostul şi lucrarea Sfintei Tradiţii constă, deci, atât în precizarea înţelesului Scripturii (prin regula de credinţă pe care o are Biserica), cât şi în actualizarea şi dinamizarea cuvântului Scripturii fiecărei generaţii, fiecărui timp, până la sfârşitul veacurilor"267 7 APLICAREA: - Sfânta Tradiţie este preţuită cu adevărat de către cei care cunosc documentele ei şi, mai ales, trăiesc conform principiilor pe care acestea le conţin Cine le ignoră, n-au ce preţui şi nici nu se pot bucura, din păcate, de binefacerile lor; - după cum credem şi mărturisim infalibilitatea Sfintei Scripturi, aşa trebuie să credem şi să mărturisim infalibilitatea Sfintei Tradiţii, având ca temei lucrarea directă şi continuă a Sfântului Duh în viaţa Bisericii268 267 Pr lector G REMETE, Dogmatica Ortodoxă, Alba Iulia, 1996, p 103-104 268 Pr prof I Gh COMAN, Op cit , p 178 top IV CATEHEZĂ DESPRE SFÂNTA TREIME 1 PREGĂTIREA APERCEPTIVĂ: - cea mai mare poruncă din Lege, reconfirmată şi de către Mântuitorul Iisus Hristos, este iubirea de Dumnezeu (dublată de iubirea aproapelui)-(Deut 6, 5; Luca 10, 28) După cum nu poţi spune, însă, că iubeşti pe cineva dacă nu-l cunoşti, tot aşa nimeni nu poate afirma că-L iubeşte pe Dumnezeu dacă nu-L cunoaşte, atât cât El a îngăduit, desigur; - cunoaşterea lui Dumnezeu nu este doar un deziderat al lumii imanente, ci este legată de veşnicie, după cuvintele Mântuitorului: "Aceasta este viaţa veşnică: să Te cunoască pe Tine, singurul Dumnezeu adevărat, şi pe Iisus Hristos pe care L- ai trimis" (Ioan 17, 3); - când rostim cuvântul "Dumnezeu", întotdeauna avem în vedere Sânta Treime: Tatăl, Fiul şi Sfântul Duh, o singură fiinţă, întreită în persoane De aceea, cateheza noastră îşi propune evidenţierea elementelor de bază cu privire la dogma Sfintei Treimi 2 ANUNŢAREA TEMEI: Astăzi vom medita asupra învăţăturii ortodoxe cu privire la Sfânta Treime 3 TRATAREA: 3 - dogma Sfintei Treimi reprezintă cea mai mare taină a creştinismului De aceea, credem că în locul "dogmei Sfintei Treimi" este mai potrivită formularea "taina Sfintei Treimi", datorită atributului infinităţii dumnezeieşti care copleşeşte capacitatea finită şi relativă a cunoaşterii umane Întemeiaţi pe mărturiile Scripturii, toţi Sfinţii Părinţi învaţă că Dumnezeu nu poate fi cunoscut în fiinţa Sa, ci doar în lucrările Sale, atât cât El însuşi S-a revelat; - Mărturii scripturistice Sfânta Scriptură ne dă mărturie că Dumnezeu S-a revelat ca Treime de Persoane: a Vechiul Testament: "Să facem om după chipul şi asemănarea Noastră" (Facere 3, 25); Teofania de la stejarul Mamvri (Facere 18); "Sfânt, sfânt, sfânt este Domnul Savaot " (Isaia 6, 3); b Noul Testament: La Botezul Domnului, arătarea Sfintei Treimi sau Teofania (Matei 3, 16-17); trimiterea Apostolilor la propovăduire, în numele Sfintei Treimi: "Mergând, învăţaţi , botezându-le în numele Tatălui şi al Fiului şi al Sfântului Duh" (Matei 28, 19); - Mărturii patristice a Sfinţii Părinţi participanţi la primele două sinoade ecumenice (Niceea - 325 şi Constantinopol - 381) au formulat dogma trinitară, sintetizând-o în Simbolul de credinţă numit "niceo-constantinopolitan); b cele mai reprezentative tratate trinitare au scris următorii Sfinţi Părinţi: Atanasie cel Mare (Despre întruparea Logosului; Contra elinilor), Vasile cel Mare (Despre Duhul Sfânt), Grigorie de Nyssa (Contra lui Eunomiu), Grigorie de Nazianz (Cele cinci cuvântări teologice), Chiril al Alexandriei (Despre Sf Treime), Didim cel Orb (Despre Sfântul Duh, Despre Sf Treime)269 Pentru nivelul obişnuit al unei cateheze recomandăm, însă, capitolul al VIII-lea, "Cartea întâia", din Dogmatica Sfântului Ioan Damaschin270, întrucât acest sfânt părinte a cunoscut şi a valorificat tratatele menţionate anterior, depăşind, însă, nivelul unei simple sinteze, prin contribuţii personale de valoare excepţională Iată, bunăoară, cum descrie el credinţa în Sfânta Treime271: 269 O parte dintre aceste tratate sunt accesibile datorită traducerilor din colecţia PSB de la Editura Institutului Biblic şi de Misiune al BOR, cum este, de exemplu, lucrarea Despre Sfânta Treime (trad pr D Stăniloae, PSB - 40, 1994), altele datorate altor edituri şi colecţii, ca lucrarea Cele cinci cuvântări teologice ale Sf Grigorie de Nazianz (trad pr D Stăniloae, Edit Anastasia, Bucureşti, 1993) 270 "Izvoarele Ortodoxiei", nr 1, Trad Pr Dumitru Fecioru, Editura Librăriei Teologice, Bucureşti, 1938, p 18-34 271 Reproducem doar câteva fragmente din capitolul menţionat "Credem în Tatăl şi în Fiul şi în Sfântul Duh, în care ne-am şi botezat Căci astfel a poruncit Domnul apostolilor să boteze, zicând: Botezându-i pe ei în numele Tatălui şi al Fiului şi al Sfântului Duh Credem într-Unul Tatăl, principiul şi cauza tuturora; nu S-a născut din cineva; singurul care există necauzat şi nenăscut; este făcătorul tuturora Este prin fire Tatăl singurului Unuia născut, Fiul Său şi purcezătorul Prea Sfântului Duh Credem şi într-unul Fiul lui Dumnezeu, Unul născut, Domnul nostru Iisus Hristos, Care S-a născut din Tatăl înainte de toţi vecii, lumină din lumină, Dumnezeu adevărat din Dumnezeu adevărat, născut nu făcut, de-o-fiinţă cu Tatăl, prin Care toate S-au făcut De asemenea, credem şi în Duhul Sfânt, Domnul şi făcătorul de viaţă, care purcede din Tatăl şi se odihneşte în Fiul, împreună închinat şi slăvit cu Tatăl şi cu Fiul, ca fiind de aceeaşi fiinţă şi co-etern Credem în Duhul cel din Dumnezeu cel drept, cel conducător, izvorul înţelepciunii, al vieţii şi al sfinţeniei El este şi se numeşte Dumnezeu împreună cu Tatăl şi cu Fiul; nezidit, desăvârşit, creator, atotstăpânitor, atoatelucrător, atotputernic, nemărginit în putere; El stăpâneşte întreaga zidire, dar nu este stăpânit; îndumnezeieşte, dar nu este îndumnezeit; desăvârşeşte, dar nu se desăvârşeşte; împărtăşeşte, dar nu se împărtăşeşete; sfinţeşte, dar nu se sfinţeşte; mângâietor, deoarece primeşte rugăciunile tuturor; în toate, asemenea Tatălui şi Fiului "272; - Analogiile Sfintei Treimi Pe lângă mărturiile scripturistice şi patristice, un oarecare merit în înţelegerea raţionalităţii, posibilităţii şi sensului existenţei unei realităţi personale întreite îl au anumite analogii din lumea materială, ca de exemplu: sufletul omenesc (cu cele trei componente: raţiune, sentiment şi voinţă), pomul (rădăcină, trunchi şi coroană), soarele (corp mineral, căldură şi lumină), floarea (corpul ei, culoarea şi mirosul), spaţiul (înălţime, lungime, lăţime), timpul (trecut, prezent şi viitor) etc 272 Ibidem, p 19, 20, 27 şi 28 - Erezii anti-trinitare Dogma Sfintei Treimi fiind taina tainelor, aşadar cel mai greu accesibilă omului, a fost deseori răstălmăcită, ajungându-se la erezii care au pus la grea încercare Biserica şi pe slujitorii ei devotaţi Cele mai vehemente erezii sunt catalogate în patru grupe: monarhianismul (susţine o singură Persoană divină; reprezentanţi: Pavel de Samosata şi Sabelie); subordinaţionismul (Fiul şi Duhul Sfânt nu sunt egali cu Dumnezeu Tatăl; reprezentanţi: Arie şi Macedonie); triteismul (susţine existenţa a trei Dumnezei distincţi; reprezentanţi: Ioan Filipon din Alexandria, sec al VI-lea); unitarianismul = un monarhianism "modern", susţinut de Faustus Socinus, sec al XVII-lea De aici şi denumirea de "socinieni" Cultul divin - izvor al cunoaşterii dogmei Sfintei Treimi Întemeiat pe Sfânta Scriptură şi pe Sfânta Tradiţie, cultul divin (public şi particular) exprimă în modul cel mai accesibil nuanţele dogmei trinitare, învăţându-ne, de fapt, că pe Dumnezeu îl cunoaştem în măsura în care îl slăvim şi îl experiem liturgic, începând cu simpla închinăciune, continuând cu meditarea în linişte adâncă asupra lucrărilor şi însuşirilor Persoanelor Prea Sfintei Treimi şi încheind cu împărtăşirea din Sfântul Potir, la Sfânta Liturghie 4 RECAPITULAREA: ­ care sunt formele cele mai frecvente de mărturisire a credinţei în Sfânta Treime? (R: închinăciunea şi Simbolul de credinţă); ­ redaţi o mărturie biblică şi una patristică, cu privire la dogma Sfintei Treimi; ­ care este modalitatea cea mai eficientă de a cunoaşte dogma Sfintei Treimi? 5 APROFUNDAREA Întrucât elementele materiale (şi nici chiar analogiile pomenite mai sus) nu pot fi asociate cu dogma Sfintei Treimi, în locul momentului logico-psihologic al catehezei numit "asociere", propunem aprofundarea, chiar dacă acum o vom face foarte pe scurt, din cauza spaţiului restrâns al catehezei noastre, desigur Propriu-zis, ne vom referi la un singur detaliu, ce apare sub forme discrete, învăluite în mister, în Scriptură şi Tradiţie, dar excelent formulat de către părintele Dumitru Stăniloae273, anume reflectarea iubirii intra-trinitare în creaţie Aşa cum menţionam mai la început, Dumnezeu ne este cunoscut prin lucrările sale, între care cel mai accentuat prin observarea iubirii Sale faţă de creaţie Detaliul concret la care dorim să facem referire este reflectarea iubirii Persoanelor Sfintei Treimi în familie Astfel, triunghiul iubirii intra-trinitare (Tatăl şi Fiul îşi asociază iubirea şi o îndreaptă asupra Sfântului Duh; Tatăl şi Sfântul Duh asupra Fiului; Fiul şi Sfântul Duh asupra Tatălui) se poate vedea reflectat în iubirea dintre persoanele unei familii autentic creştine, cu deosebire în familiile cu copii (iar unde nu se nasc în mod natural, pot fi înfiaţi): tata şi mama îşi asociază şi îndreaptă iubirea asupra copiilor; tata şi copiii asupra mamei; mama şi copiii asupra tatălui Esenţial, numai o treime de persoane poate exercita iubirea completă, autentică 273 A se vedea Teologia Dogmatică Ortodoxă, Editura Institutului Biblic şi de Misiune al Bisericii Ortodoxe Române, Bucureşti, 1978, cap al III-lea, Sfânta Treime, structura supremei iubiri, p 306-309 Iată câteva crâmpeie ale "demonstraţiei" părintelui profesor: "Un subiect unic în sens absolut ar fi lipsit de bucuria şi deci de sensul existenţei Două subiecte realizează prin comuniunea lor o oarecare consistenţă şi o bucurie şi un sens al existenţei dar nici această doime reală, care e în acelaşi timp o unitate dialogică, bazată pe unitatea de fiinţă, nu e suficientă Comuniunea în doi este şi ea limitare Aceasta nu-i scoate din monotonia unei vederi restrânse, sau a unei singurătăţi în doi Numai al treilea subiect îi scoate din neîntrerupta lor singurătate în doi, numai al treilea subiect care poate fi şi el partener de comuniune ", p 308-309 (subl n ) 6 GENERALIZAREA: "Prea Sfântă Treime, miluieşte-ne pe noi: Doamne, curăţeşte păcatele noastre; Stăpâne, iartă fărădelegile noastre; Sfinte, cercetează şi vindecă neputinţele noastre, pentru numele Tău!" 7 APLICAREA (încheierea) Dogma Sfintei Treimi fiind Dogma-Dogmelor şi Taina-Tainelor, nu poate fi înţeleasă decât printr-o credinţă luminată, prin trăire creştină autentică şi mai ales prin rugăciune (cult) De aceea, în locul oricăror concluzii, propunem rostirea unei mărturisiri-rugăciune, întâlnită foarte frecvent în cultul nostru ortodox: "Nădejdea mea este Tatăl, scăparea mea este Fiul, acoperământul meu este Duhul Sfânt; Treime Sfântă, slavă Ţie!" top 1V CATEHEZĂ DESPRE MAICA DOMNULUI 1 PREGĂTIREA APERCEPTIVĂ: - Cultul Bisericii noastre este structurat pe o succesiune ierarhică bine determinată: adorare pentru Prea Sfânta Treime, supra-venerare (= supracinstire) pentru Maica Domnului şi venerare (= cinstire) pentru Sfinţi, Sfânta Cruce, Sfinţii Îngeri şi Sfintele Moaşte; - Fecioara Maria a fost aleasă, pentru vrednicia ei, de Dumnezeu însuşi pentru a- L naşte pe Iisus Hristos, Mântuitorul nostru Această alegere este o dovadă că însuşi Dumnezeu i-a acordat o cinstire fără egal, temei logic şi firesc pentru a o cinsti şi noi, oamenii, în chip deosebit Din păcate nu toţi creştinii acceptă această logică De aceea, o cateheză despre Maica Domnului este binevenită, din cel puţin două puncte de vedere: 1 Pentru a evidenţia temeiurile de bază ale cinstirii; 2 Pentru a răspunde atacurilor nedrepte din partea sectarilor 2 ANUNŢAREA TEMEI: Vom vorbi astăzi despre câteva dintre temeiurile cinstirii Maicii Prea Curate, deodată cu evidenţierea importanţei slujirii ei în iconomia mântuirii 3 TRATAREA: - Temeiuri biblice a Vechiul Testament: 1 Fac 3, 15: "Duşmănie voi pune între tine şi între femeie, între sămânţa ta şi sămânţa ei; aceasta îţi va zdrobi capul, iar tu îi vei înţepa călcâiul" Sfinţii Părinţi înţeleg prin "femeie" pe Maica Domnului, iar "sămânţa" = Fiul ei, Iisus Hristos; 2 Isaia 7, 14: "Iată Fecioara va lua în pântece şi va naşte Fiu şi îi vor pune numele Emanuel"; 3 Iezechiel 44, 2: "Poarta aceasta va fi închisă; nu se va deschide şi nimeni nu va intra prin ea, căci Domnul Dumnezeul lui Israel a intrat prin ea De aceea va fi închisă" (referire la pururea fecioria Maicii Domnului); 4 Psalm 45, 10: "Stătut-a Împărăteasa de-a dreapta Ta, în haină aurită şi preaînfrumuseţată" (referire la locul în ierarhia cerească) O dată cu acestea, trebuie reţinute şi alte locuri vetero-testamentare, cu referire tainică la Maica Domnului: Facere 28, 11-19 (Scara lui Iacov), Ieşire 3, 2 (Rugul care ardea şi nu se mistuia), Ieşire 16, 33 (Vasul = năstrapa cu mană), Num 17, 8 (Toiagul lui Aaron) etc b Noul Testament: 1 Luca 1, 28: "Bucură-te, ceea ce eşti plină de har, Domnul este cu tine Binecuvântată eşti tu între femei" (cuvintele arhanghelului Gavriil); 2 Luca 1, 35: "Duhul Sfânt se va pogorî peste tine şi puterea Celui Preaînalt te va umbri" (cuvintele aceluiaşi arhanghel); 3 Luca 1, 42: "Binecuvântată eşti tu între femei " (cuvintele Elisabetei); 4 Luca 11, 27: "Fericit este pântecele care Te-a purtat şi sânii la care ai supt!" (o femeie din popor), cuvinte pe care Iisus le-a confirmat: "Aşa este " (v 28); 5 Luca 2, 51, loc în care aflăm că Iisus îi era supus; 6 Ioan 2, 3 - Iisus preface apa în vin, la rugămintea Maicii Sale; 7 Ioan 19, 26 - aflăm că nici când era pe Cruce Iisus nu a uitat-o, încredinţând-o ucenicului său iubit - Temeiuri patristice (dogmatice, canonice, cultice): 1 Sinodul al III-lea Ecumenic (Efes, 431) l-a condamnat pe Nestorie care o numea pe Maica Domnului "Născătoare de Hristos" şi, prin semnătura a 198 de episcopi, i s-a recunoscut calitatea de "Qeotovko"", adică "Născătoare de Dumnezeu" Ca bază a hotărârilor sinodale au fost luate cele 12 anatematisme ale Sfântului Chiril al Alexandriei274; 2 Tot la sinodul al III-lea Ecumenic s-au stabilit câteva canoane prin care se condamnă învăţăturile greşite ale lui Nestorie (inclusiv cele cu privire la Maica 274 Istoria Bisericească Universală, Manual pentru Institutele Teologice, Bucureşti, 1975, p 252 Domnului), dar şi ale celor care îi vor călca pe urme (în special canoanele 2, 3, 4, 5 şi 7)275; 3 Sfântul Ioan Damaschin spune: "Propovăduim că Sfânta Fecioară este în sensul propriu şi real Născătoare de Dumnezeu Prin faptul ce Cel ce S-a născut din ea este Dumnezeu adevărat, este adevărată Născătoare de Dumnezeu aceea care a născut pe Dumnezeu adevărat, întrupat din ea "276; 4 În cultul ortodox, Maica Domnului este invocată după Sfânta Treime, înaintea îngerilor şi a sfinţilor, prin faptul că este considerată mijlocitoare prin rugăciunile ei În această privinţă, este foarte sugestivă icoana numită "Deisis" (= Rugăciune), în care Mântuitorul este încadrat în dreapta de Maica Domnului, iar în stânga de Ioan Botezătorul Frumuseţea şi bogăţia cultului Maicii Domnului se poate observa cel mai bine în slujbele consacrate sărbătorilor ei: Naşterea (8 sept ) şi Intrarea în Biserică (21 nov ) - în care sunt evidenţiate virtuţile părinţilor, Ioachim şi Ana; Buna-Vestire (25 martie), în care este evocată acceptarea ei de a deveni Mama Fiului lui Dumnezeu; Soborul (26 dec ) - omagiul Bisericii pentru vrednicia ei de mamă; Adormirea (15 aug ) - care reliefează conştiinţa Bisericii că Maica Domnului este "Panaghia" (= Preasfânta), care ne miluieşte cu rugăciunile ei - Câteva precizări la atacurile sectare Facem întâi menţiunea că obiecţiunile sectare sunt rezultatul ignoranţei lor în materie de interpretare biblică Paradoxal, însă, îşi întemeiază tocmai biblic aceste obiecţiuni, legate în special de pururea-fecioria ei "Bazaţi" pe textele de la Matei 1, 24 şi Matei 13, 55, spun că ea a mai avut copii, pe aşa-numiţii "fraţi" ai Domnului (care de fapt erau verişori) Răspunsurile ortodoxe sunt la îndemâna oricui, mai ales în Mărturisirile de credinţă (catehisme), încât nu insistăm aici asupra lor În schimb, evocăm cuvintele de total bun simţ ale unui teolog protestant (!), Hengster Berg: "Pururea-fecioria Mariei constituie antiteza binecuvântată împotriva barbariei care socoteşte că aceea care a 275 Vezi Arhid prof dr Ioan FLOCA, Canoanele Bisericii Ortodoxe Note şi comentarii, Sibiu, 1992, p 73-75 276 Op cit, p 175-176 luat Duh Sfânt şi a fost umbrită de puterea Celui Preaînalt a trăit apoi în comuniune matrimonială cu Iosif"277 - Devieri ale romano-catolicilor şi protestanţilor a Catolicii a promovat dogme noi: imaculata concepţie (1858), înălţarea ei cu trupul la cer (1954), numirea ei, la Conciliul II Vatican (1965), ca Mamă a Bisericii ("Mater Ecclesiae") şi Co-Redemptis ("Co-Mântuitoare"); b Protestanţii îi acordă Maicii Domnului o oarecare, numind-o "fericită", "fecioară lăudată", "preavrednica", dar i-au rânduit nici un fel de cult, considerând-o doar o "femeie deosebită" 4 RECAPITULAREA: ­ Cine i-a acordat Maicii Domnului cinste, mai întâi? ­ Reproduceţi trei temeiuri semnificative pentru cinstirea ei; ­ Care este locul Maicii Domnului în cultul ortodox? 5 ASOCIEREA Maica Domnului este considerată de Sfinţii Părinţi "Eva cea Nouă", care a născut pe Cel Care ne-a adus mântuirea, spre deosebire de "Eva cea Veche", soţia lui Adam, prin care a venit căderea 6 GENERALIZAREA: "Cât va fi Biserica, şi în chip deosebit Biserica Ortodoxă, Maica Domnului va fi nelipsită din credinţa, din evlavia, din dragostea şi din cinstea noastră pentru ea Numele ei îl poartă cele mai multe femei, icoana ei se găseşte în toate bisericile şi în cele mai multe case de creştini, sărbătorile ei sunt între cele mai de cinste, rugăciunile către ea, dintre cele mai obişnuite" (prof Teodor M Popescu)278 277 Apud Pr lect George Remete, Dogmatica, Alba Iulia, 1996, p 286 278 Meditaţii Teologice, Editura Sfintei Arhiepiscopii a Bucureştilor, 1977, p 52 7 APLICAREA: ­ evlavia poporului a păstrat până astăzi expresia "Doamne, Maica Domnului", care exprimă asocierea ei în lucrarea de mântuire; ­ toate slujbele săvârşite în Biserica noastră au în rânduială rostiri de cinstire şi de cerere către Maica Sfântă; ­ o dată cu argumentele biblice, patristice, liturgice etc , pentru cinstirea Maicii Domnului există argumentul logic al bunului simţ: nu poate fi despărţit niciodată Fiul de Mamă şi nici Mama nu poate fi despărţită de Fiu, aşa cum din păcate o fac neoprotestanţii şi, parţial, protestanţii Cum poate susţine cineva că-L iubeşte pe Iisus Hristos, Fiul lui Dumnezeu, Mântuitorul nostru, iar pe cea pe care El a ales-o ca mamă să o considere o simplă femeie, care nu şi-a păstrat sfinţenia fecioriei, a mai avut alţi copii etc etc ? * top VI CATEHEZĂ DESPRE SFÂNTA BISERICĂ 1 PREGĂTIREA APERCEPTIVĂ: ­ mântuirea are două aspecte esenţiale: obiectivă şi subiectivă; cea obiectivă se mai numeşte şi răscumpărare, cu trei dimensiuni: de jertfă, recapitulativă şi ontologică; cea subiectivă se numeşte şi îndreptare, fiind lucrarea de însuşire personală a mântuirii obiective, cu ajutorul harului, prin credinţă şi fapte bune; - mântuirea subiectivă (sau personală) nu se poate realiza decât în Biserică, pentru că aici se dobândeşte harul, prin Sfintele Taine, începând cu Botezul ("De nu se va naşte cineva din apă şi din Duh, nu va putea să intre în împărăţia lui Dumnezeu" - Ioan 3, 5), căci în afara Bisericii nu există mântuire ("Extra Ecclesia nulla salus", a spus Sf Ciprian279 şi tot el a afirmat: "Cine nu are ca mamă Biserica, nu poate avea pe Dumnezeu ca tată"280) 2 ANUNŢAREA TEMEI: Astăzi vom vorbi despre importanţa Bisericii pentru mântuirea noastră 3 TRATAREA: 1 Întemeierea Bisericii: a Tainic, prin jertfa de pe Cruce a Mântuitorului (" să păstraţi Biserica lui Dumnezeu, pe care a câştigat-o cu însuşi sângele Său" - Fapte 20, 28); b În mod văzut, istoric, în ziua Pogorârii Sfântului Duh, la Cincizecime (Fapte 2); 2 Fiinţa Bisericii: a Biserica este o instituţie teandrică (divino-umană), care-i cuprinde pe toţi cei botezaţi, care mărturisesc credinţa cea una, uşa ei fiind deschisă pentru toţi oamenii, inclusiv pentru cei păcătoşi ("Nu cei sănătoşi au nevoie de doctor, ci cei bolnavi ", Matei 9, 12); b Biserica are două aspecte: văzut (locaş, membrii, acte cultice etc ) şi nevăzut (harul şi toate lucrările tainice); c Biserica de aici, de pe cale, se numeşte "luptătoare", iar cea de dincolo de pragul imanentului, "triumfătoare" Biserica are, aşadar, şi un caracter veşnic, căci fiind " zidită pe piatra credinţei, nici porţile iadului nu o vor birui!" (Matei 16, 18); 3 Însuşirile Bisericii sunt cele mărturisite în Simbolul de Credinţă: una, sfântă, sobornicească şi apostolească a Una - întrucât Unul este Întemeietorul şi 279 Epistole 73, 21, 2; vezi şi Apologeţi de limbă latină, vol 3 PSB, Bucureşti, 1981, p 432 280 De Unitate Ecclesiae, VI; Epistola 74, 7, 2; vezi Apologeţi cit , p 438 capul ei, Mântuitorul nostru Iisus Hristos (Efeseni 1, 23); b Sfântă - sfânt fiind Duhul care lucrează în ea În acest sens mărturisim despre ea că este şi infalibilă ("fallo" = a înşela; "infallo" = care nu înşeală, care nu greşeşte); c Sobornicească (= universală) - întrucât are în vedere mântuirea tuturor oamenilor ("Dumnezeu voieşte ca toţi oamenii să se mântuiască şi la cunoştinţa adevărului să vină", I Tim 2, 4) şi se sprijină pe cele 7 sinoade (soboare) ecumenice; d Apostolească - se sprijină şi pe mărturia Sfinţilor Apostoli, în prezenţa cărora s-a întemeiat şi care, la rândul lor, au întemeiat biserici locale în lumea cunoscută atunci Lor li s-a spus: "Propovăduiţi Evanghelia la toată făptura " (Marcu 16, 15) şi "Mergând, învăţaţi " (Matei 28, 19) 4 Membrii Bisericii: clerul (ierarhia) şi poporul drept-credincios (mirenii) 5 Biserica este şi factor al educaţiei, nu doar al mântuirii Este important să remarcăm rolul ei şi în plan pedagogic, istoric-naţional etc (La noi, cel puţin, după retragerea aureliană (271-275) până la întemeierea cnezatelor şi voevodatelor (secolul al XIV-lea) şi până la unificarea lor (Basarab I, 1330), singura instituţie existentă neîntrerupt a fost Biserica Ei îi revine, aproape în exclusivitate, meritul de a fi salvat fiinţa neamului de la pierire, în faţa atâtor năvălitori, care-şi făcuseră drum pe la noi în acel mileniu văduvit de o conducere statală unitară Acest mileniu, numit "întunecat", datorită acestei obscurităţi pe plan politic, a fost luminat doar de harul credinţei drept-măritoare, dăruit cu generozitate, atunci ca şi astăzi, de Sfânta Biserică Ea a ţinut loc şi de şcoală şi de cancelarie domnească Episcopii şi preoţii au fost conducători spirituali la vedere şi, tainic, cu timp şi fără timp, cu voie şi fără de voie, îndrumători şi sfătuitori politici) 4 RECAPITULAREA: ­ Cine a întemeiat Biserica? Care este "ziua ei de naştere" în istorie? ­ Care sunt elementele care ţin de fiinţa Bisericii? ­ Detaliaţi rolul Bisericii ca factor al educaţiei 5 ASOCIEREA: ­ Biserica, cu toate că este factorul cel mai important în lucrarea de mântuire, din punct de vedere al educaţiei creştine nu este singurul O dată cu ea, factori esenţiali ai educaţiei sunt familia şi şcoala Astfel, buna conlucrare între aceşti trei factori este determinantă pentru formarea caracterului moral creştin, ţinta finală a educaţiei 6 GENERALIZAREA: Biserica este darul lui Dumnezeu în care şi prin care dobândim mântuirea Acest adevăr incontestabil a fost exprimat într-un mod deosebit de inspirat de către Fericitul Augustin: "În afara Bisericii poţi avea totul în afară de mântuire Poţi avea cinstire, poţi deţine Evanghelia, poţi avea credinţă şi să predici în numele Sfintei Treimi, dar niciodată nu vei putea găsi mântuire decât în Biserică!"281 7 APLICAREA: ­ când pronunţăm cuvântul "Biserică" ne gândim, deodată, la clădirea (locaşul) de cult, la comunitatea credincioşilor (I Cor 1, 2) şi la viaţa liturgică; ­ sfinţenia Bisericii se reflectă şi se regăseşte, prin extensiunea binefacerilor ei, atât în viaţa de familie (familia însăşi este numită "mica biserică"), cât şi în sufletul ("inima") fiecărei persoane în parte Aşa se explică un minunat fragment de rugăciune din Canonul Sfintei Împărtăşanii: "Fărădelegile mele trece- le cu vederea, Doamne, Cel ce Te-ai născut din Fecioară, şi curăţeşte inima mea, 281 Apud N MOLDOVEANU, Comori dezgropate, Editura "Casa şcoalelor", Bucureşti, 1997, p 44 făcând-o biserică a Preacuratului Tău Trup şi Sânge ” În acelaşi sens, la fel de minunat, se exprimă Sf Efrem Sirul: "Să facem din sufletele noastre biserici, care să fie vrednice de Dumnezeu Dacă vine unul din cei mari ai pământului, chiar şi uşa ta se împărtăşeşte de cinste Cu atât mai mult trebuie să fie împodobită dacă Dumnezeu însuşi locuieşte în tine Fii pentru El biserică şi preot Slujeşte-i Lui în biserica ta, după cum a fost şi El preot şi jertfă pentru tine Fii şi tu pentru El biserică, preot şi jertfă Fiindcă sufletul tău este biserică, nu lăsa nici o necurăţenie în ea Nu lăsa nimic în casa lui Dumnezeu din cele ce sânt urâte Împodobeşte-o în schimb cu tot ceea ce i se cuvine Lui "282 * 282 Ibidem, p 38 top VII CATEHEZĂ DESPRE RUGĂCIUNE283 1 PREGĂTIREA APERCEPTIVĂ: ­ Dumnezeu este nu numai Realitatea Supremă, ci şi Binele Absolut, de la Care ne vine, aşadar, toată bunătatea Comuniunea cu El este vitală ("Fără de Mine nu puteţi face nimic!", Ioan 15, 5; "Rămâneţi în Mine şi Eu în voi Precum mlădiţa nu poate să aducă roadă de la sine, dacă nu rămâne în viţă, tot aşa şi voi, dacă nu rămâneţi în Mine", Ioan 15, 4; de aici s-a inspirat, credem, Sf Ap Pavel când a mărturisit: "Toate le pot în Iisus Hristos, Cel ce mă întăreşte" - Filip 4, 13); - Comuniunea cu Dumnezeu se realizează prin cult Structurii psiho-fizice a omului îi corespund cele două dimensiuni ale cultului: intern şi extern Cultul intern este concentrat în cele trei virtuţi teologice (sau cardinale), credinţa, nădejdea şi dragostea, iar cultul extern se manifestă în două moduri: public (sfintele slujbe) şi particular (rugăciunea) 2 Astăzi vom vorbi despre aspectele generale ce ţin de cultul particular, adică despre rugăciune 3 TRATAREA: A Definiţie şi etimologie Cea mai cunoscută definiţie este cea formulată de Evagrie Monahul (numit şi "Ponticul", † 399): "Rugăciunea este vorbirea minţii cu Pentru redactarea acestei schiţe de cateheză utilizăm cu precădere Teologia Morală Ortodoxă, vol 2, 283 Editura Institutului Biblic şi de Misiune al BOR, Bucureşti, 1980, p 13-55 şi Învăţătura de Credinţă Creştină Ortodoxă, aceeaşi Editură, Bucureşti, 1952, p 202-223 Dumnezeu"284 Etimologic termenul vine din limba latină (rogatio-onis) şi este interesant de observat că primul sens al acestui substantiv este "propunere", al doilea "cerere", al treilea "întrebare"; iar la verb ("rogo-are"): 1 a întreba; 2 a cere 285; B Temeiuri scripturistice Modelul Suprem şi în privinţa rugăciunii ni-l dă Mântuitorul Iisus Hristos, Care S-a rugat îndeosebi în locuri retrase ("În zilele acelea, Iisus a ieşit la munte să Se roage şi a petrecut noaptea în rugăciune către Dumnezeu" - Luca 6, 12; a se vedea şi rugăciunea din grădina Ghetsimani, Luca 22, 41-42, precum şi alte momente), dar şi în locuri publice, ca de exemplu la învierea lui Lazăr (Ioan 11, 41-42) De asemenea, Mântuitorul a îndemnat la rugăciune: "Privegheaţi şi vă rugaţi, ca să nu intraţi în ispită" (Matei 26, 41); i-a învăţat pe ucenici "Tatăl nostru" (Matei 6, 9-13) Sfinţii Apostoli au practicat rugăciunea şi au îndemnat la rugăciune, ca de exemplu la alegerea lui Matia (Fapte 1, 24); Sf Ap Petru, înainte de a o învia pe Tavita (Fapte 9, 40); iar Sf Ap Pavel îndeamnă stăruitor: "Rugaţi-vă neîncetat!" (I Tes V, 17) C Temeiurile Patristice în favoarea rugăciunii sunt nenumărate Prezentăm aici doar crâmpeie din marea de învăţături cu privire la acest subiect: Sf Ciprian: "Aceia pot dobândi ce cer de la Dumnezeu, pe care El îi vede că veghează la Rugăciune"286; Sf Macarie cel Mare: "Lucrul cel mai de căpetenie este stăruinţa, la vreme, în rugăciune"287; Sf Ioan Gură de Aur: "Oamenii se supără când sunt grămădiţi de cereri Dumnezeu însă iubeşte pe cel care stăruie "288 Şi tot el zice: "Dacă voiţi să aflaţi cunoştinţa voii lui Dumnezeu, dacă voiţi să aflaţi esenţa 284 Cuvânt despre rugăciune, 3, în Filocalia Românească 1, trad de prot D STĂNILOAE, Sibiu 1947 (Ediţia a II-a), p 73 Tot Evagrie, în aceeaşi lucrare, spune: "Dacă eşti teolog roagă-te cu adevărat; şi dacă te rogi cu adevărat, eşti teolog!", Ibidem, 60, p 81 285 G GUŢU, Dicţionar latin-român, Editura Ştiinţifică, Bucureşti, 1973, p 482 286 Despre Rugăciunea Domnească, 31 287 Omilii, III, 13 288 Omilia XX, 5 înţelepciunii duhovniceşti, aceasta se poate numai prin rugăciunea necurmată"289 Evagrie Ponticul: "Precum cel mai de preţ dintre toate simţurile este vederea, aşa cea mai dumnezeiască dintre toate virtuţile este rugăciunea"290 D Felurile rugăciunii: a) După formă: lăuntrică şi verbală; b) După subiect: personală şi publică; c) D p v al conţinutului: de laudă, de mulţumire şi de cerere De laudă: - după ex Mântuitorului: "Eu Te-am preaslăvit pe Tine pe pământ " (Ioan 17, 4) şi al Maicii Preacurate: "Măreşte, suflete al meu, pe Domnul " (Luca 1, 17); de mulţumire: - după îndemnul Sf Ap Pavel: "Neîncetat vă rugaţi! Daţi mulţumire pentru toate, căci aceasta este voia lui Dumnezeu, întru Hristos Iisus, pentru voi" (I Tes 5, 17-18); de cerere: - "Cereţi şi vi se va da!" - spune Mântuitorul (Matei 7, 7); "Toate câte veţi cere în rugăciune, crezând, veţi lua!" (Matei 21, 22) E Însuşirile (exigenţele) rugăciunii: să izvorască din inimă curată şi să fie făcută cu atenţie; să fie făcută cu dragoste faţă de Dumnezeu şi de aproapele; să nu conţină cereri care să contravină moralei creştine şi bunului simţ; să fie numai pe linia voii lui Dumnezeu (de aceea se spune, cu toată dreptatea, că cea mai scurtă şi mai înţeleaptă rugăciune este: "Doamne, facă-se voia Ta cu mine!") F Foloasele rugăciunii: comuniunea cu Dumnezeu şi dobândirea asemănării cu El; luminarea minţii, bucuria inimii, întărirea voinţei Iar Sfinţii Părinţi se întrec în a le descrie: cheia vistieriei darurilor dumnezeieşti (Fer Augustin), cununa virtuţilor (Sf Maxim Mărturisitorul), doctorie mântuitoare, împiedicând păcatele şi vindecând nelegiuirile (Sf Ioan Gură de Aur), leacul mâhnirii şi urâtului (Sf Nil Sinaitul), rodul bucuriei şi al mulţumirii (Evagrie Monahul) etc etc 291 289 Omilia a II-a la Coloseni 290 Op cit , 150, p 93 291 Fragmente preluate de la N MOLDOVEANU, Comori dezgropate, Editura "Casa şcoalelor", Bucureşti, 1997 O dată cu Sfinţii Părinţi, care mărturisesc despre foloasele duhovniceşti ale rugăciunii, medicii creştini susţin rolul terapeutic general al ei Între aceştia, s-a remarcat în chip aparte dr Alexis Carrel292, îndeosebi prin "Eseul despre rugăciune" Mai întâi face o splendidă încercare de a o defini: "Rugăciunea este o tensiune a spiritului uman spre Creatorul imaterial al lumii În general, rugăciunea este un ţipăt de durere, un strigăt de ajutor Uneori, însă, rugăciunea devine contemplaţie senină a Principiului imanent şi transcendent al lucrurilor; un act de iubire şi de adoraţie faţă de Acela de la Care izvorăşte minunea vieţii De fapt, rugăciunea este un efort al omului de a comunica cu Fiinţa Nevăzută, cu Acela Care este Creatorul a tot ce există, cu Înţelepciunea supremă, Puterea şi Frumuseţea Absolută " (subl n ) În legătură cu foloasele rugăciunii, Alexis Carrel spune: "Oamenii care se roagă în mod serios se caracterizează prin perseverenţă în împlinirea obligaţiilor, printr-un simţ al datoriei şi al răspunderii avansat, prin mai puţine căderi şi păcate şi printr-o anumită bunătate faţă de ceilalţi Rugăciunea produce în suflet calm, linişte interioară, armonie între activitatea nervoasă şi cea morală, o putere mai mare de a suporta încercările vieţii, sărăcia, boala, calomnia şi moartea Echilibrul cauzat de rugăciune devine un puternic ajutor terapeutic pentru omul bolnav Astfel, rugăciunea îi marchează pe credincioşii săi cu o caracteristică particulară: castitate în privire, calm în atitudine, bucurie senină în expresie, curaj în conduită şi, când nevoia o cere, jertfa de sine a soldatului sau martirului "293 4 RECAPITULAREA: - încercaţi o definiţie personală a rugăciunii; 292 Alexis Carrel (1873-1944), chirurg şi fiziolog francez, autor al unor lucrări de prestigiu pentru care a primit premiul Nobel pentru medicină (1912) O dată cu lucrările de medicină, a scris şi cărţi de spiritualitate, între care cea mai cunoscută este "Omul - fiinţă necunoscută" (L'homme cet inconue) După ce a vizitat locul de pelerinaj de la Lourdes, a devenit un creştin practicant, aşa explicându-se scrierea acestui eseu despre rugăciune 293 Fragmentele sunt preluate după textul publicat în magazinul "Reader's Digest", ian / 1941; - expuneţi, pe scurt, un moment de trăire şi de împlinire a rugăciunii, din experienţa duhovnicească personală 5 ASOCIEREA: cu postul (Matei 17, 21) şi cu milostenia (Matei 12, 7); 6 GENERALIZAREA: Rugăciunea este unirea omului cu Dumnezeu, întărirea păcii, mama lacrimilor, punte care trece peste ispite, scăpare de întristări, fărâmarea războaielor, lucrarea îngerilor, veselia viitoare, izvorul virtuţii, cauza darurilor, propăşire tainică, dovada nădejdii, luminarea minţii, secure pentru deznădejde, comoara celor ce iubesc tăcerea, slăbirea furiei, oglinda propăşirii, descoperirea stării, arătătorul viitorului, hrana sufletului, pecetea slavei (Sf Ioan Scărarul)294 7 APLICAREA: Să încercăm a răspunde la câteva întrebări: Când ne rugăm? Unde? Cum? Pentru cine? (şi altele asemenea, după caz) * 294 Apud N MOLDOVEANU, Op cit , p 474 BIBLIOGRAFIE OBLIGATORIE PENTRU EXAMENE: 1 SEMESTRUL I: • Teodor M Popescu, Primii didascali creştini (instituirea, atribuţiile, calităţile, mărturii scripturistice şi patristice cu privire la slujirea lor, didascalii scriitori etc ) • Clement Alexandrinul, Pedagogul (date generale despre autor şi lucrare, cu atenţie asupra elementelor cu impact în pedagogia actuală: a Portretul pedagogului ideal; b Atitudinea faţă de bunurile materiale; c Sfaturi morale pentru comportamentul creştin); • Sf Chiril al Ierusalimului, Catehezele (date generale despre autor şi catehezele sale; cunoaşterea conţinutului “Procatehezei”); • Sf Vasile cel Mare, Omilia către tineri (cunoaşterea conţinutului, cu atenţie specială asupra acelor sfaturi care corespund exigenţelor catehezei contemporane); 2 SEMESTRUL AL II - LEA: • Sf Ioan Gură de Aur, Despre creşterea copiilor, din vol "Puţul şi împărţire de grâu", Bacău, 1995, p 410-431 (Anexă a capitolului "Familia ca factor al educaţiei"); • Sf Simeon Noul Teolog, Cateheze Scrieri II, trad diac Ioan Ică jr , Edit Deisis, Sibiu, 1999; • Aurelia Marinescu, Codul bunelor maniere, Editura "Humanitas", Bucureşti, 1999 (ediţie revizuită), primele şase capitole: 1 Introducere în bunele maniere; 2 Cum arată un om manierat; 3 Salutul; 4 Prezentarea; 5 Formule de adresare; 6 Arta conversaţiei şi comportamentul în societate ; • Preot Vasile Gordon, Bibliografia Catehetică (orientare generală) BIBLIOGRAFIE ORIENTATIVĂ (Inclusiv pentru METODICA PREDĂRII RELIGIEI) Lucrările marcate cu * sunt obligatorii pentru examene 1 Manuale: Antonescu, G G , Din problemele pedagogiei moderne, Bucureşti, 1924; Idem, Pedagogia Generală, Bucureşti, 1930; Idem, Curs de pedagogie, Bucureşti, 1925-1926; Idem, Istoria Pedagogiei Doctrinele fundamentale ale pedagogiei moderne, Bucureşti, 1939 Bârsănescu, Şt (coordonator), Istoria pedagogiei, Manual pentru liceele şi Institutele pedagogice, Bucureşti, 1969 Bontaş, Ioan, Pedagogie Manual universitar de pedagogie, Bucureşti, 1994 Bulacu, pr Mihail, Pedagogia Creştină Ortodoxă, Bucureşti, 1935 Brânzeu, pr Nicolae, Semănătorul I Catehetica, Lugoj, 1936 Călugăr, pr Dumitru, Catehetica, manual pentru Institutele Teologice, Bucureşti, 1976 Colectiv, Istoria învăţământului din România de la origini până la 1821, Bucureşti, 1983 Colectiv, Îndrumări metodologice pentru predarea religiei în şcoală, Editura Institutului biblic şi de misiune al B O R , Bucureşti 1990 Colectiv, Didactica aplicată în învăţământul religios (Activitatea didactică a profesorului în afara orelor la clasă), Editura "Gheorghe Alexandru", Craiova, 2001 Colomb, Joseph, Le service de l’Evangile, Manuel catéchétique (catolic), Vol I şi II, 611 + 816 p , „Desclée” – Paris, 1968 Cucoş, Constantin, Pedagogie, Compendiu de studii pedagogice, Iaşi, 1996, (pp 160-175 : "Educaţia religioasă" ) Golu P , Verza E , Zlate M , Psihologia Copilului, Manual pentru cl a XI-a şcoli normale, Bucureşti, 1995 Iancu, Stela, Psihologia şcolarului - "De ce merg unii elevi încruntaţi la şcoală?", Editura "Polirom", Ed II-a, Iaşi, 2000 Leavit, Guy P , Predarea cu succes, trad Eleonor Daniel, „Societatea Misionară Română”, 1985 Mullinax, Marolen şi Marieta Dinu, Manual de instruire Montessori, Casa Speranţa, Constanţa, 1998 Narly C , Pedagogie generală, Bucureşti, 1996 (ed a II-a; ed I = 1938) Nicola, Ioan, Pedagogie, Manual pentru şcolile post-liceale, Bucureşti, 1994 Oprescu, N , Pedagogie (vezi cap "Educaţia moral-religioasă", p 372-377), Bucureşti, 1996 Petrescu, pr Nicolae, Catehetica, Manual pentru Seminariile Teologice, Bucureşti, 1978 Stanciu, I , Gh , O istorie a pedagogiei universale şi româneşti, Bucureşti, 1977 Stefanelli, Juvenal, Catehetica, Cernăuţi, 1904 Idem, Cateheze tratând învăţături dogmatice şi morale al Bisericii drept- credincioase răsăritene, Manual, Tom III, Sibiu, 1881 Tarangul, Oreste, Manual de catehizaţie pentru instrucţia religioasă a adulţilor în duminici şi sărbători, Arad, 1930 2 Colecţii: Fer Augustin, De catechizandis rudibus, MIGNE, P L XXXX, col 309- 348; (vezi şi Oeuvres complètes de Saint Augustin, text bilingv, Trad par Peronne, Vincent & comp , Paris, 1869, Tom XXI (Sur la manière d'enseigner la doctrine chrétienne aux ignorants), p 394-443 Vezi trad Rom de George Bogdan Ţâra, Prima cateheză Iniţiere în viaţa creştină Ediţie bilinvă, Polirom, Bucureşti, 2002; Idem, De magistro, P L XXXII, col 1193-1220; trad rom Eugen Munteanu, Institutul European, Iaşi, 1995 (ediţie bilingvă) * Clement Alexandrinul, Pedagogul, trad pr D Fecioru, Bucureşti, 1982 (vol 4 Colecţia Părinţi şi scriitori bisericeşti, prescurtat = P S B ) * Sf Chiril al Ierusalimului, Catehezele, trad pr D Fecioru, Bucureşti, partea I, 1943, partea a II - a, 1945 (Colecţia Izvoarele Ortodoxiei ) Sf Grigorie de Nyssa, Marele cuvânt catehetic, trad de T Cristescu şi N Barbu, Bucureşti, 1947; ediţia a II-a = 1998 (edit "Sofia") * Sf Ioan Gură de Aur, Despre creşterea copiilor, în vol "Puţul şi împărţire de grâu", Bacău, 1995 Idem, Huit catécheses baptismales, editate de Antoine Wenger, Sources chrétiennes, Paris, 1957, vol 50, 284 p *Sf Vasile cel Mare, Omilia către tineri, trad pr D Fecioru, Bucureşti, 1986 (vol nr 17 din colecţia P S B) *Sf Simeon Noul Teolog, Cateheze Scrieri II, trad diac Ioan Ică jr , Edit Deisis, Sibiu, 1999; vezi şi traducerile din M A , de acelaşi: Cateheza a II-a (Spre Hristos pe calea poruncilor şi a fericirilor), în M A (Revista Teologică, serie nouă), nr 2/1991; a XVIII-a (Despre alegerea şi virtuţile păstorului sufletesc), M A 1/1990; a XXVII-a (Despre necesitatea păzirii poruncilor),în M A nr 4/ 1990 ; a XXVIII-a (Despre vederea luminii dumnezeieşti şi preoţie), în M A nr 5/ 1990 3 Dicţionare: Colectiv de autori, Dicţionar de pedagogie, Edit didactică şi pedagogică, Bucureşti, 1979 Cristea, Sorin, Dicţionar de pedagogie, "Litera internaţional", Chişinău- Bucureşti, 2000 Horst Schaub şi Karl G Zenke, Dicţionar de pedagogie, trad Rodica Neculau, Polirom, Bucureşti, 2001 Păcurariu, pr Mircea, Dicţionarul teologilor români, Bucureşti, 1996 Sorescu, pr V , Figuri, evenimente, şi locuri biblice (dicţionar pentru predarea religiei în şcoală ), Bucureşti, 1995 4 Cărţi, studii, articole: Antonescu, G G , Educaţia morală şi religioasă în şcoala românească, Bucureşti, 1937 Antonesei, Liviu, Paideia Fundamentele culturale ale educaţiei, Iaşi, 1996 Badea, Elena, Caracterizarea dinamică a copilului şi adolescentului de la 3 la 17/18 ani, cu aplicaţie la fişa şcolară, Edit Tehnică, Bucureşti, 1997 Balan, Bogdan & colectiv, Psihopedagogie pentru examenele de definitivare şi grad, Polirom, Iaşi, 1998 Balca, Nicolae, Importanţa catehetică a Sfintei Liturghii, în B O R , 1-2/ 1958; Idem, Caracteristici esenţiale ale sufletului creştinului autentic, S T 9- 10/1954; Idem, Etapele psihologice ale mărturisirii, S T 1-2/ 1955 Basarab, Neagoe, Învăţăturile lui către fiul său Teodosie, Versiune originală, (transcriere, traducere în limba română şi studiu introductiv de prof dr G Mihăilă), Bucureşti, 1996 Băbuş, arhim , Grigore, Opera catehetică a Sf Chiril al Ierusalimului şi actualitatea ei, în “ Ortodoxia ", nr 3/1986 Băncilă, Vasile, Iniţierea religioasă a copilului, Bucureşti, 1996 (ed Anastasia ); Idem, Duhul Sărbătorii (în special cap " Pedagogia sărbătorii "), Bucureşti, 1996 Bârsănescu, Şt , Învăţământul oral prin predică, cel dintâi sistem de învăţământ de durată la români, în "Pagini nescrise din istoria culturii româneşti", Edit Academiei, Bucureşti, 1971; Idem, Pedagogia şi didactica, Craiova, 1944 Belu, pr Dumitru, Preocupări şi studii de Pastorală, Omiletică şi Catehetică, în S T 5-6/1968 Bodnariu, protos , Gheorghe, Misiunea Bisericii în şcoală, Bucureşti, 1994, 82 p Branişte, pr, Ene, Explicarea Sfintei Liturghii după Nicolae Cabasila, (Teză de doctorat), Bucureşti, 1943; Idem, Însemnătatea Sf Liturghii pentru viaţa creştină Material cultic şi omiletic pentru explicarea Sfintei Liturghii, G B nr 1-3 / 1951; Idem, Explicarea botezului în catehezele baptismale ale Sf Ioan Gură de Aur, în S T nr 7-8 / 1970; Idem, Explicarea Sf Taine de iniţiere (Botez, Mirungere, Euharistie) în literatura creştină, Bucureşti, 1990, 179 p; Idem (împreună cu prof Ecaterina Branişte), Noţiuni de istoria sfântă a Vechiului şi Noului Testament pentru uzul orelor de catehizare a copiilor, “Credinţa noastră”, Bucureşti, 1991; Bulacu, pr Mihail, Studiu introductiv în catehetica ortodoxă (Teză de doctorat), Oradea, 1928; Idem, Şcoala exegetică biblică din Antiohia, Bucureşti, 1931; Idem, Spiritul catehezei patristice în şcoala românească, Bucureşti, 1937; Idem, Nobleţea educaţiei creştine după Sfântul Ioan Hrisostom, Bucureşti, 1940; Idem, Conştiinţa creştină după Catehezele Sf Chiril arhiepiscopul Ierusalimului Studii de Catehetică, Bucureşti, 1941; Idem, Cateheza ortodoxă, G B nr 1-2/1949; Idem, Principiile catehezei şi personalitatea catehetului, S T , 7-8/1949; Idem, Probleme de pedagogie catehetică, S T , 3-6 / 1950; Idem, Liturghia catehumenilor şi credincioşilor şi cateheza în Biserica primară a Ierusalimului, "Ortodoxia", 4/1980 Calciu, pr Gheorghe, Şapte cuvinte către tineri, Bucureşti, 1996 Călugăr, pr Dumitru, Treptele formale şi învăţământul religios, Sibiu, 1938 Idem, Caracterul religios-moral creştin (Teză de doctorat), Sibiu, 1955; Idem, Metode şi forme pentru prezentarea învăţăturii creştine ortodoxe, M A , 1- 3/1972; Idem, Principii fundamentale ale învăţământului religios, în M A nr 9- 10/1975; Idem, Rolul cazaniilor în formarea vieţii religioase şi morale, MB, 4-6/1978; Idem, Hristos în şcoală Manualul catehetului ortodox pentru şcoala primară, vol I, Sibiu, 1934; vol II, Sibiu, 1937; Idem, Şapte cărţi de religie, Edit Episcopiei Romanului şi Huşilor, Bacău, 1990 Cerghit, Ion, Metode de învăţământ, ediţia a III-a, Editura Didactică şi Pedagogică, Bucureşti, 1997 Coman, Episcop, Vasile, Religie şi caracter (Contribuţii la cunoaşterea şi predarea religiei în perioada adolescenţei), Oradea, 1992 Comenius, J , Amos, Didactica Magna Trad , note şi comentarii de Iosif Antohi, Ed Didactică şi Pedagogică, Bucureşti, 1970; Idem, Pampaedia, EDP, Bucureşti, 1977; Idem, Texte alese, EDP, Bucureşti, 1958; Idem, Arta didactică Trad din latină de David Popescu, EDP, Bucureşti, 1975 Comşa, ep dr , Grigorie, Tineretul României, Arad, 1934 Corniţescu, pr Constantin, Sf Grigorie de Nazianz despre familia sa, S T 5- 6/1964 Cosma, pr Sorin, Cuvinte ale dreptei credinţe (Cateheze ), Arad, 1992 Costache, pr Doru, Rolul familiei în educaţiei copiilor, în „Ortodoxia”, 3-4/2002, p 128-139 Coué, Emile, Stăpânirea de sine, Bucureşti, f a , 96 p Cristescu, pr Grigorie, Predică şi cateheză, Sibiu, 1929 Cucoş, C - tin, Pedagogie şi Axiologie, Bucureşti, 1995; Idem, Educaţia religioasă, conţinut şi forme de realizare, Bucureşti, 1996; Idem, Educaţia religioasă Repere teoretice şi metodice, Edit "Polirom", Iaşi, 1999; Idem (coordonator), Psihopedagogie, pentru examenele de definitivare şi de grade didactice, Edit "Polirom", Iaşi, 1998, 317 p Danciu, Ana, Metodica predării religiei în şcolile primare, gimnazii şi licee, Editura “Anastasia”, Bucureşti, 1999, 261 p Diaconu, pr Adrian, Cateheza în activitatea pastoral-misionară a preotului, S T 3/1989 Dumitru, pr Valeriu, Vasile Băncilă şi educaţia religioasă, Edit Thalia, Bucureşti, 2002; Familia creştină azi (elab de un colectiv de profesori de la Facultatea de Teologie din Iaşi), Editura "Trinitas", Iaşi, 1995, 203 p Fecioru, pr Dumitru, Ideile pedagogice ale Sf Ioan Gură de Aur, Bucureşti, 1937; Idem, Pedagogia nouă şi pedagogia creştină, Bucureşti, 1946 Felea, pr Ilarion, Religia culturii, Arad, 1994 (ediţia a II-a); în special cap 10 : Religia şi sistemele de educaţie, p 246-257; Foerster, F W , Şcoala şi caracterul, trad Şt Constantinescu, Bucureşti, f a ; Idem, Cartea vieţii O carte pentru băieţi şi fete, trad N Pandelea, f a , Bucureşti; Idem, Învăţământul religios şi învăţământul moral, trad I Negioţă, Chişinău, 1933; Fossion, André, Manuel de catéchese pour jeunes et adultes, Desclee, Paris, 1985 Galeriu, pr Constantin, Catedra de omiletică - catehetică cu noţiuni de Pedagogie, în S T 7-10 /1981; Idem, Mântuitorul Iisus Hristos, Învăţătorul nostru suprem, Ortodoxia, nr 1/1983; Idem, Revelaţia şi educaţia, în "Ortodoxia", nr 3-4 / 1993; Idem, Ora de religie în trecut şi astăzi, în "Altarul Banatului", 4-6/1995 Idem, Rugăciunea „Tatăl nostru” (tâlcuiri), Harisma, 2002 Găvănescul, Ion, Pedagogie Generală, Bucureşti, 1923 Ghibu, Onisifor, Din istoria literaturii didactice româneşti: I Bucoavnele; II Abecedarele; III Cărţile de cetire din Transilvania, Bucureşti, 1916; Idem, Pentru o pedagogie românească Antologie Bucureşti, 1977 Gordon, pr Vasile, Rolul catehetic- misionar al ierurgiilor, în S T nr 5 / 1986; Idem, Religia în şcoală Câteva repere bibliografice, S T nr 1-2/1997; Idem, Activitatea omiletică, catehetică şi pedagogică a pr prof dr Mihail Bulacu Pomenire la 100 de ani de la naştere, B O R 1-6/1998; Idem, Învăţământul religios românesc la cumpăna dintre milenii Scurt excurs istorico-pedagogic, "Ortodoxia", 3-4/2000; Idem, Mijloace practice de catehizare în Biserică, în "Glasul Adevărului" - Episcopia Buzăului / iulie-sept 2000; Idem, Factorii esenţiali ai educaţiei religioase, "Glasul Bisericii", nr 5-8 / 2001; Idem, Religia în şcoală Evaluare şi perspective, în "Anuarul Facultăţii de Teologie Bucureşti", 2001-2002; Idem, Catehetica - curs pentru anul al III-lea de studii, Teologie Pastorală, dactil , Bucureşti, 2001 (140 p ); Idem, Ghid bibliografic pentru Catehetică şi Omiletică, în „Glasul Bisericii”, nr 9- 12/2002, p 87-112 ; Idem, Importanţa principiilor didactice în catehizare, "Ortodoxia", nr 1- 2/2002, p 41-52; Grigoraş, pr C-tin, Fericitul Augustin şi locul lui în pedagogia creştină, MMS nr 8-10/1992; Idem, Treptele herbartiene şi învăţământul religios, în M M S - 1-3/1993; Idem," Mergând, învăţaţi toate neamurile! " - Bazele hristologice, apostolice şi patristice ale Cateheticii şi Omileticii, Edit Trinitas, Iaşi, 2000; Idem, " Propovăduiţi Evanghelia la toată făptura! " - Omiletică şi Catehetică specială, Edit Trinitas, Iaşi, 2000 Ionescu, pr Marin, Inima e cârmaciul minţii Catehetica zilelor noastre, Bucureşti, 1927; Idem, Colectare de material omiletic şi catehetic, Bucureşti, f a (297 p ) Iorga, Nicolae, Istoria învăţământului românesc, Bucureşti, 1928 Învăţătura de credinţă creştină ortodoxă, Editura Institutului Biblic şi de Misiune Ortodoxă, Bucureşti, 1952 Irineu, ep de Ecaterinburg şi Irbiţk, Mamă, ai grijă! Călăuziri pentru creşterea şi educarea ortodoxă a copiilor; trad din l greacă de diac drd Nicuşor Morlova, Editura Buna-Vestire, Bacău, 2001 (95 p ); Idem, Educaţia religioasă Învăţături pentru copii şi tineri, Trad Diana Potlog, Editura Sophia, Bucureşti, 2002 Ispir, Vasile, Principiile educaţiei creştine, în B O R nr 1-3 / 1946 Ivan, pr dr Ilie, Îndrumător catehetic, Editura "Conphis", Rm Vâlcea, 2001 Jurcă, pr Eugen, Experienţa duhovnicească şi cultivarea puterilor sufleteşti Contribuţii de metodologie şi pedagogie creştină, Edit Marineasa, Timişoara, 2001 Leonte, Letiţia, Ucenicul lui Hristos, Îndrumări metodologice pentru predarea religiei în şcoli, Edit "Crater", Bucureşti, 1998, 144 p Kant, Immanuel, Tratat de pedagogie Religia în limitele raţiunii, Iaşi, 1992 Magdalena, Maica, Sfaturi pentru o educaţie ortodoxă a copiilor de azi, cu traducerea românească a cuvântului Sf Ioan Gură de Aur "Despre educaţia copiilor", Editura "Deisis", Sibiu, 2000 Marian, prof , Rodica, Profesorul de religie în şcoală, Edit "Pelerinul român", Oradea, 1997 *Marinescu, Aurelia - Anastasia, Codul bunelor maniere astăzi, Editura "Humanitas", Bucureşti, 1999 (ediţie revăzută şi adăugită) Mehedinţi, Simion, Poporul (Cuvinte către studenţi ), Bucureşti, 1921; Idem, Altă creştere Şcoala Muncii, Bucureşti, 1929 (ed a II-a); Idem, Apropierea de Iisus prin Biserica noastră, prin alegerea educatorilor, Bucureşti, 1935; Idem, Scrieri despre educaţie şi învăţământ Antologie Editura Academiei, Bucureşti, 1992; Idem, Creştinismul românesc, Bucureşti, 1995 (Edit Anastasia) Metodica predării religiei (colectiv de autori), Editura "Gheorghe Alexandru"- Craiova, 2000 Micle, Ierom , Veniamin, Iniţieri catehetice, Mt Bistriţa (Oltenia ), 1993 Miroiu, Adrian (coord ) & co, Învăţământul românesc azi Studiu de diagnoză, “Polirom” – Iaşi, 1998 Moldovan, pr Ilie, Teologia Sf Duh după catehezele Sf Simion Noul Teolog, în S T 7-8 / 1967; Idem, Iubirea, Taina căsătoriei Teologia iubirii (vol I) şi Adevărul şi frumuseţea căsătoriei Teologia iubirii (vol II), Alba Iulia, 1996; Mureşan, Pavel, Învăţarea eficientă şi rapidă, Ed "Ceres ", Bucureşti, 1990 Necula, pr Nicolae, Tradiţie şi înnoire în slujirea liturgică, Galaţi, vol I -1996; vol II - 2001 (material pentru cateheze liturgice) Nisipeanu, I , Religia pentru copii Studiu metodologic, teoretic şi practic, în spiritul şcoalei active, Bucureşti, 1922 Idem (colab cu T Geantă), Pentru educaţia estetică a copilului Metodologia dexterităţilor în spiritul şcoalei active, Edit Cultura Românească, Bucureşti, f a Paulescu, dr , N C , Instincte, patimi, conflicte, Bucureşti, 1995 (Ed Anastasia) Păcurariu, pr Mircea, Două sute de ani de învăţământ teologic la Sibiu, 1786- 1986, Sibiu, 1987; Idem, Istoria învăţământului teologic în Biserica Ortodoxă Română, BOR, 9- 10/1981 Pernoud, Laurence (colab cu Agnes Grison ) Cum îmi cresc copilul (în original : J'eleve mon enfant, Paris, 1994, premiată de Academia franceză de medicină ), trad de Doina Brindu, Bucureşti, 1994 Pestalozzi, J H , Texte alese, Bucureşti, 1965 Petre, pr Teodor, Păcate şi virtuţi, (Culegere de cateheze), Valea Plopului, 1994 Plămădeală, mitrop , Antonie, Dascăli de cuget şi simţire românească, Bucureşti, 1981 Popescu, Anastasia (Mama Sica ), Cum să-i învăţăm pe copii religia, Editura Anastasia, Bucureşti, 1996 (Îndreptar realizat împreună cu Răzvan Bucuroiu) * Popescu, M Teodor, Primii didascali creştini, în S T nr 2/ 1932; Idem, Biserica şi cultura, Bucureşti, 1996 Popescu, Ion, M Năstase şi E Popescu, Metodica predării religiei, f edit , Bucureşti, 1997 Popescu, Aurel + colectiv, Proiectarea pedagogică a învăţării religiei în şcoală, Edit Aramis, Bucureşti, 2002 Postelnicu, Constantin, Fundamente ale didacticii şcolare, Edit Aramis, Bucureşti, 2000 Procopovici, pr Petre, Împărtăşania şi Spovedania în slujba educării tineretului şcolar, Rm Vâlcii, 1945 Radu, Nicolae (& colectiv), Psihologia educaţiei, Edit Fundaţiei România de mâine, Bucureşti, 2001 Răducă, pr Vasile, Rolul formativ al religiei, în S T nr 1-3 / 1994; Idem, Actul catehetic: cateheza şi acţiunile sale, S T , nr 3-4/ 1997; Idem, Curs de Catehetică, ms dactil , Bucureşti, 1996 Rădulescu, prof , Mihai, Cartea creştinului începător, Bucureşti, 1996 Răduţ, pr Ion, Valoarea catehetică a muzicii în cultul ortodox, M O 5- 6/1975 Religia în şcoală (Minifilocalie pentru viaţă), Ep Dunării de Jos, Galaţi, 1996, 47 p Remete, pr George, Dogmatica Ortodoxă, Manual pentru Seminariile Teologice, Edit Episcopiei Ortodoxe Alba-Iulia, 1996 Sârbu, pr Ilie, Catehizarea copiilor şi tineretului, obiectiv prioritar al Bisericii, în "Altarul Banatului ", nr 5-6 / 1990 Smiles, S , Ajută-te singur (Self-help), sau Caracter, purtare şi stăruinţă, ilustrate cu ajutorul biografiilor, trad de Al Lascarov-Moldovanu, ed a III-a, f a , Bucureşti, 291 p Stănculescu, prof , Nela, Educaţia religioasă în concepţia lui Jan Amos Komensky - părintele pedagogiei moderne, G B 1-4 / 1996 Şebu, pr Sebastian (& Monica şi Dorin Opriş), Metodica predării religiei, Alba Iulia, 2000 Şendroiu, Rodica, Metode şi procedee de predare a religiei în şcoală, Bucureşti, 1997 Şerbănescu, pr Nicolae, Facultatea de Teologie a Universităţii din Bucureşti O sută de ani de la înfiinţare Scurte date despre învăţământul teologic superior din Principatele Române în prima parte a secolului al XIX-lea (până la 1864), BOR, 9- 10/1981 Terchilă, pr Nicolae, Psihologia contemporană şi învăţământul religios, (teză de doctorat), Sibiu, 1935 Tilea, pr Gh T , Probleme fundamentale în opera moral-socială a Sf Ioan Gură de Aur: III Familia creştină, Bucureşti, 1947 Vasilescu, diac prof , Emilian, Probleme de psihologie religioasă şi filosofie morală, Ediţia a II-a, Bucureşti, 1941 Vintilescu, pr Petre, Spovedania şi duhovnicia, Bucureşti, 1939 (ed a II-a, 1995); Idem, Funcţiunea catehetică a Sfintei Liturghii, S T nr 1-2 / 1949, p 17-33 Ziglar, Zig, Putem creşte copii buni într-o lume negativă!, (în original, Raising positive kids in a negative world), trad Irina-Margareta Nistor, Editura "Curtea Veche", Bucureşti, 2000 Wackenheim, Charles, La Catéchèse, Col „Que sais-je?”, Paris, 1983 C U P R I N S CUVÂNT ÎNAINTE 2 I NOŢIUNI INTRODUCTIVE 3 • Terminologie 4 • Raportul cu Omiletica 6 • Implicaţii actuale 7 II EXCURS ÎN ISTORIA CATEHEZEI Mântuitorul Iisus Hristos, Catehetul Suprem 9 V CATEHEZA ÎN PRIMELE VEACURI CREŞTINE 5 Cateheza Sfinţilor Apostoli 16 6 Slujirea harismaticilor 17 7 Literatura catehetică în primele veacuri creştine 18 8 Catehumenatul 25 VI ŞCOLILE CATEHETICE 27 V ÎNVĂŢĂMÂNTUL CATEHETIC ROMÂNESC Repere ale unui scurt excurs istoric 33 VI IMPORTANŢA PRINCIPIILOR DIDACTICE ÎN CATEHIZARE Intenţii 59 Definiţii şi delimitări 60 Precizări etimologice şi istorice 61 Avantajele utilizării principiilor didactice 62 Nominalizarea principiilor didactice 63 Descrierea principiilor didactice 64 VII FACTORII ESENŢIALI AI EDUCAŢIEI RELIGIOASE a Preliminarii 74 b Terminologie 74 c Factori generali: ereditatea, mediul, educaţia 75 d Factori speciali ai educaţiei religioase: 1 Intenţii 77 2 Idealul educaţiei religioase 77 3 Factori concreţi ai educaţiei religioase: • Dumnezeu - factor şi izvor veşnic al educaţiei 79 • Familia creştină 80 • Biserica 91 • Şcoala 93 • Profesorul 96 • Elevul 101 VIII MIJLOACE PRACTICE DE CATEHIZARE ÎN BISERICĂ 1 Preliminarii 103 2 Cateheza 104 3 Dialogul săptămânal 107 4 Biblioteca parohială 109 5 Buletinul parohial 110 IX REDACTAREA ŞI PREZENTAREA CATEHEZEI Repere teoretice, metodice şi practice 114 3 Etapele redactării şi prezentării catehezei 114 4 Planul catehezei 121 X SCHIŢE DE PLANURI PENTRU CATEHEZE: 8 Cateheză despre importanţa lecturilor pentru luminarea credinţei 124 9 Cateheză despre Sfânta Scriptură 127 10 Cateheză despre Sfânta Tradiţie 130 11 Cateheză despre Sfânta Treime 133 12 Cateheză despre Maica Domnului 137 13 Cateheză despre Sfânta Biserică 140 14 Cateheză despre rugăciune 143 BIBLIOGRAFIE OBLIGATORIE PENTRU EXAMENE 147 BIBLIOGRAFIE GENERALĂ ORIENTATIVĂ 148 Powered by http://www e-referate ro/ Adevaratul tau prieten 